
DE CL. CLAUDIANI 


VITA ET SCRIPTIS. 


Ut dc multis aliis antiquis scriptoribus, sic de Clau- 
diano , parum inter eruditos convenit. Quo tempore 
natus, qua patria, quam egerit vitam, aeque incer- 
tum. Ex nonnullis tamen indiciis Claudiani, ex ipsius 
testimonio, qui Alexandrum Magnum conditorem pa- 
triae, et Nilum suum vocat, colligere .est eum Alexan- 
driae natum atque educatum fuisse 1 . Quando, quo 
aetatis anno et quonam fato in Italiam ex Alexan- 
dria pervenerit, qua ratione Stilichonis e( Serenae be- 
nevolentiam , quam postea • carminibus conciliavit , sibi 
primum comparaverit, parum liquet; hoc solum con- 
stat eum fautoribus suis pergratum fuisse et acce- 
ptum, si quidem, ab illis , honoribus fuerit ornatus. Fuit 


1 • KXouctiavb;, AXi;iv u; , facmcibc viuTtpt;, «Vi tu» ypbv-v 

Afx&ctiw xstt 6vtfiou. (Suidas.) 

I. ' 

ij DE CI,. CLAUDIANI 

enim tribunus et notarius, ut ostendit tabula marmorea 
in domo Pomponii Laeti inventa; cujus autemgeneris tri- 
bunus fuerit, haud facile dixeris; et illum castra secutum 
esse, minime potest affirmari. Praeterea carminibus in 
Stilichonem scriptis id assecutus est, ut illius auctori- 
tate, senatus romanus ipsi statuam cum titulo in Foro 
ponendam decreverit , qui honor et illis temporibus non 
vulgaris fuisse censendus est. Eadem facultate poetica 
multos praeterea sibi proceres devinxit, ut Probinum et 
Olybrium juvenes, Mallium Theodorum, Gennadium , 
quos etiam in epistolis satis familiariter tractat 1 * . 

De iis, quae, Stilichone interfecto, A. C. 4°8, Clau- 
diano acciderint, nihil omnino memoriae proditum est. 
Si de Claudiani vita et morte parum constat, non magis 
de illius religione consentiunt docti. Sacris christianus 
utrum initiatus fuerit, necne, certant interpretes. Au- 
gustinus poetam nostrum a Christi nomine alienum * ; 
Orosiu,s, gentilem pervicacissimum nominat 3 . Qui au- 
tem Claudianum christiana fide imbutum volunt, pauca 
argumenta et illa quidem levissima afferunt, ut Gesne- 
rus qui Claudianum christianum fuisse ex ipsis carmi- 
nibus ducit 4 ; alii ex carminibus quoque et illis insuper 
graecis 5 ; quum illud prius probandum veniret, quod 
probari nequit, illa Claudiani ingenio deberi. 

Claudianum Alexandriae natum diximus, in ea scilicet 


I. XLI , XLII , XLIII. 

a. Ve Civit. Dei , v, 26 

3. vn, 35. 

4- 111 , 336 sqq.; xvm, aio et 3i4. 

5. xcv, xevi et xcvn. 

VITA ET SCRIPTIS. iij 

urbe, qua; hac tempestate litterarum laude imprimis 
florebat , quibus sub Ptolemaeis per orbem terrarum no- 
bilis erat et clara. Ibi geographorum, mathematicorum, 
astronomorum philosophorumque scholae discendi cupi- 
dis patebant, et uberrimam doctrinarum copiam ex in- 
exhausto, sin minus pellucido , fonte praebebant. Juvenem 
discendi studio flagrantem , nulla igitur civitas magis alere 
et excitare poterat , quam Alexandria et virorum omni 
litterarum genere doctorum copia , et monumentorum 
scriptorum multitudine frequens, ubi summa omnium 
artium ac disciplinarum brevi et nullo fere negotio col- 
ligi poterat. Jam, ex hac ipsa quam juvenis Alexan- 
driae comparare potuit rerum et verborum suppelle- 
ctile, fingere tibi in promptu est, quod fuerit ingenium 
Claudianum, quae dotes in inveniendo, quae in scri- 
bendo vitia. Magna nimirum poetae nostro effloruit 
doctrinarum seges et illa quidem quandoque nimis ferax 
et in aristas desinens. Multa sunt tamen ex quibus fructum 
percipias, ad philosophicas praecipue disciplinas penitus 
cognoscendas; nam omnis divinarum humanarumque 
rerum scientiae potiora capita, diversasque de iis philo- 
sophorum opiniones maxime memorabiles exposuit. 
Nemo praeterea felicior fuit Claudiano in fabulis anti- 
quis proferendis et coacervandis , quas mutare solet 
interdum, et variare, et rationi philosophicae accommo- 
dare Stoicorum. Etiam astronomiae exquisitioris cogni- 
tionem multis in locis ostendit. Terrarum quoque et 
regionum descriptionibus abundat , quod mirum esse 
nequit , quum Aiexandriae studia geographiae florerent. 
Praecipue .splendidissimorum urbium montium et flumi- 

num, vel mytilis celebratorum, vel rerum annalibus me- 
morabilium , frequens fit ubique mentio. 

Nec ad philosophicam tantum antiquitatem, diversos 
terrarum tractus pernoscendos legenti plurimum pro- 
derit Claudianus, sed inulta quoque historiam perdi- 
scenti conferet. In omni enim historia romana, vix 
factum aliquod seu res accidit memoratu digna, cujus 
ille loco plerumque apto mentionem non faciat , passi m- 
que rebus praesentibus ingeniose accommodet. Attamen 
quaedam cautius legenda, ea scilicet quae in laudandis 
sui temporis hominibus plurima fudit Claudianus, quae 
non ad historiae fidem, sed ad adulationis propositum 
et gratiam scripsisse merito existimandus est. Iis exce- 
ptis non parva sane utilitas erit, quae ex carminum le- 
ctione ad historiam aevi condendam possit redundare, 
modo intelligas poeticum ornatum detrahere fucumque 
oratorium abstergere. 

Nunc ad ipsam poeticam facultatem, quae fuit in Clau- 
diano, veniamus. Ut exalexandrinis scholis multa hausit 
Noster quae ad doctrinam prodessent, sic multa quae 
scribenti et poetae praesertim nocerent. Quo enim am- 
plior et diffusior erat Alexandriae rerum cognitio qua 
memoriam locupletabant , eo minor suberat facultas 
mente et cogitatione eam digerendi. Quum Romam de- 
latus esset Claudianus , aliud ibi invenit alexandrinum 
ingenium. Jampridcm enim sermo latinus, ad rationem 
poetarum alexandrinorum temperatus, a pristina sim- 
plicitate deflexerat , candoremque suum cum ipsa civium 
libertate amiserat. Publicus scribendi usus totus in adu- 
lando erat, troporum figurarumque multitudine, formu- 

VITA ET SCRIPTIS, 
larum subtilitatibus, pronuntiandique mollitia oneratus, 
obscuratus atque enervatus. Omnia ad aurium volupta- 
tem referebantur, et quo quis magis ostentationem 
ipsam ostendebat, eo majori plausu excipiebatur ejus 
oratio. Quapropter dicendi genus , quo Claudianus usus 
est, similitudinum, comparationum, figurarum, tropo- 
rum est copia refertum; oratio non ex mentis conditione 
sponte nata, ita ut ex ejus colore suum colorem trahe- 
ret, sed arte quaesita; unde factum est, ut illa imaginis 
sit instar, ad picturae quidem leges delineatae, pigmentis 
non naturalibus, at exquisitissimis quibusque et fucatis 
obductae. In illius elocutione nullae sunt luminum et 
umbrarum gratae vices, suavesque misturae; colores non 
ad veritatem temperati rerumque naturae convenientes ; 
nullae partes sapienter neglectae recedunt, ut, quae po- 
tiores sint, sponte emineant. Neque sane mirum est, il- 
lum inflatum passim et tumidum esse factum , ubi grandis 
et sublimis videri vellet , quum ipsa ostentandi ratio ita 
sit comparata, ut, quae in medio sunt posita, transeat, 
et extrema semper sectetur. Interdum non membra so- 
lum membris, sed verba etiam verbis respondent , con- 
cinnitasque non sponte oblata , sed curiose quaesita 
apparet. Sunt verborum et enuntiationum complexiones 
quaedam, quanquam suavitatem habent, auribusque co- 
mento suo blandiuntur, oratoriae magis quam poeticae. 
Modo sententiae per plurium membrorum, numerose 
et concinne inter se copulatorum , continuationem de- 
volvuntur, modo eadem res bis , ter, interdum quater, 
alia sententiarum conversione iteratur. 

Ne tamen iniquam de Claudiano sententiam feramus 

hoc tenendum est, plane nova invenire in tanta poeta- 
rum qui praecesserant multitudine, difficile fuisse om- 
nino et arduum; decantata autem repetere non erat 
poetae, ingeniosi nomen sibi vindicantis : omnis igitur 
opera in variandis , exornandis et dilatandis erat impen- 
denda, in quo etiam omnem dicendi copiam exposuisse 
Claudianus videri potest. Atque, quod difficillimum in 
hoc genere est, ut et satietatem lectorum vites, et in 
puerorum ludibria non incidas, hoc semper fere providit, 
inexhausta ingenii sui virtute. In primis ad indolem 
Claudiani sermonis pertinet gravissimorum epithetorum 
copia , nusquam fere temere , sed magna cum diligentia 
positorum; non est quod negemus, in artificio poetico 
Claudianum fuisse maxime exercitatum. In omnibus vi- 
tiis, quae illi jure exprobrari possunt, talis tamen est, 
qualem illa tempestate nequaquam exspectasses; tantam 
in quibusdam carminibus ostendit ingenii elegantiam, 
tanta est sermonis, quem adhibuit, puritas, ut raro sae- 
culi in barbariem inclinantis vestigia occurrant. Etiainsi 
igitur Claudianus, si eum ad illa, quae ars desiderat, re- 
voces, minus probari possit, tamen excusatio illi est 
parata, si morem et consuetudinem, quibus erat litan- 
dum, et corruptum aetatis ejus judicium, cui erat placeu- 
dum, apud animum reputes. 

Ceterum ad rationem dicendi, qua Claudianus usus 
est, recte intelligendam, non inutilis quidem est illa 
quaestio, quem potissimum ex antiquioribus poetis sit 
imitatus. Vulgo existimant, eum se praecipue ad Statium 
accommodasse. Non potest quidem negari, inter utrius- 
que sermonis genus, aliquam intercedere similitudinem , 

et quoniam occurrere loca, quae ostendant, Statium a 
Claudiano esse lectum et expressum. "Verum etiamsi se 
ad illos poetas maxime composuisset, quos Augusti aetas 
protulit, non poterat fieri, ut, quum omnium judi- 
cio tunc id tantum suspiceretur, quod falsa aliqua su- 
blimitate, luxuria et tumore se commendaret, communi 
hoc aetatis aestu abreptus, auream illam Horatii et Ma- 
ronis simplicitatem omnino vel sequeretur, vel redde- 
ret. Claudianus praeterea in eo poetarum numero est 
habendus, qui, quanquam naturae dotibus non essent 
destituti, tamen arte mallent et praeceptis, quam natura 
et ingenio niti, magisque et copiae et ornatui in di- 
cendo, quam simplicitati et ubertati in inveniendo stu- 
derent. Quam limatae autem aures nostri poetae fuerint , 
et quam elegans ipse in versuum constructione, multa 
loca ostendunt. 

Quae quum ita sint, recte dixeris, errorem quemdam 
naturae, Claudiani ingenium, tanquam semen aliquod, 
non veris tempore apto , sed aestate jam inclinata , ter- 
ris attulisse , quae herbam quidem luxuriantem produxe- 
rint et flores fructus ostendentes uberrimos, qui tamen 
ad maturitatem pervenire non potuerint. 

Tuto igitur possumus colligere Claudiani ingenium 
meliori tempore fuisse dignum. 

CLAUDIANI CARMINUM GENERA. 

Scripsit Claudianus ct primum recitavit carmina panegyrica 
in Consulatum Trobini atque Olybrii ; in Consulatum Honorii ter- 
tium, quartum et sextum, in Consulatum Mallii Theodori, in 

Consulatum Stilichonis , cui tria carmina impendit, quae quasi 
unum constituunt. His adnumerari potest carmen unum de Bello 
Getico , unum de laudibus Serente , continens in Rufinum car- 
mina, unum et alterum in Rufinum, unum et alterum in Eutro- 
pium ; unum de Bello Gildonico , alterum de Nuptiis Honorii et 
Marite; alterum Epithalamium dictum Palladio et Celerince in- 
scriptum. — Fescennina ; de Raptu Proserpince , cujus tres tan- 
tum libri supersunt ; Gigantomachia ; epistolae quinque : Depre- 
catio ad Hadrianum , prar/ecturn prcetorio; ad Serenam; ad Oly- 
brium; ad Probinum ut scribat; tui Gennadium ex proconsule. 
— Tum idyllia septem : Phoenix, Hystrix, Torpedo, Nilus, 
Magnes, Aponus , de Piis fratribus et eorum statuis, qute sunt 
apud Catinam. — Tum epigrammata quatuor et quadraginta. — 
His omnibus adjungi solet fragmentum poetae anonvmi , quod 
Herculis laudes continet. - 

CHARPENTIER. 

IN CONSULATUM 

PROBINI ET OLYBRII FRATRUM. 


Sol , qui flammigeris mundum complexus habenis 
Volvis inexhausto redeuntia saecula motu , 

Sparge diem meliore coma; crinemque repexi 
Blandius elato surgant temone jugales, 

Efflantes roseum frenis spumantibus ignem. 

Jam nova germanis vestigia torqueat annus 
Consulibus, hetique petant exordia menses. 

Scis genus Auchenium , nec te latuere potentes 
Anniadae : nam saepe soles ductoribus illis 
Instaurare vias, et cursibus addere nomen. 

His neque per dubium pendet Fortuna favorem , 
Nec novit mutare vices : sed fixus in omnes 
Cognatos procedit bonos. Quemcumque requires 
Hac de stirpe virum , certum est de consule nasci. 
Per fasces numerantur avi, semperque renata 
Nobilitate virent; et prolem fata sequuntur, 
Continuum simili servantia lege tenorem. 

Nec quisquam procerum tentat , licet aere vetusto 
Floreat, et claro cingatur Roma senatu, 

Se jactare parem : sed , prima sede relicta 
Aucheniis, de jure licet certare secundo. 


i. 


I 

Haud secus ac tacitam Luna regnante per Arcton 
Sidereae cedunt acies, quum fratre recusso 
ASmulus adversis flagraverit ignibus orbis : 

Tunc jubar Arcturi languet; tunc fulva Leonis 
Ira perit; Plaustro jam rara intermicat Arctos 
Indignata tegi ; jam caligantibus armis 
Debilis Orion dextram miratur inermem. 

Quem prius aggrediar? veteris quis facta Probini 
Nesciat, aut nimias laudes ignoret Olybri? 

Vivit adhuc, completque vagis sermonibus aures 
Gloria fusa Probi , quem nec ventura silebunt 
Lustra, nec ignota rapiet sub nube vetustas. 

Illum fama vehit trans aequora , transque remotas 
Tethyos ambages , Atlanteosque recessus. 

A,udiit et, gelido si quem Maeotica pascit 
Sub Jove , vel calido si quis conjunctus in axe 
Nascentem te, Nile, bibit. Virtutibus ille 
Fortunam domuit; nunquamque levantibus alte 
Intumuit rebus : sed mens circumflua luxu 
Noverat intactum vitio servare rigorem. 

Hic non divitias nigrantibus abdidit antris , 

Nec tenebris damnavit opes; sed largior imbre 
Sueverat innumeras hominum ditare catervas. 

Cernere semper erat, populis undare Penates, 

■ Assiduos intrare inopes , remeare beatos. 

Praeceps illa manus fluvios superabat Iberos , 

Aurea dona vomens : sic quis tellure revulsa 
Sollicitis fodiens rimatur collibus aUrum; 

Quantum stagna Tagi rudibus stillantia venis 
Effluxere decus; quanto pretiosa metallo 

Hermi ripa micat; quantas per Lydia culta 
Despumat rutilas dives Pactolus arenas. 

Non mihi centenis resonent si vocibus ora , 
Multifidusque ruat centum per pectora Phcebus , 

Acta Probi numerare queam , quot in ordine gentes 
Rexerit , ad summi quoties fastigia juris 
Venerit, Italiae late quum fraena teneret, 

Illyricosque sinus, et quos arat Africa campos. 

Sed nati vicere patrem, solique merentur 
Victores audire Probi. Non contigit illi 
Talis honor, prima quum parte viresceret aevi; 

Non consul cum fratre fuit. Vos nulla fatigat 
Cura , diu majora petens ; non anxia mentem 
Spes agit , et longo tendit praecordia voto. 

Coepistis , qua finis erat. Primordia vestra 
Vix pauci meruere senes, metasque tenetis, 

Ante genas dulces quam flos juvenilis inumbret , 
Oraque ridenti lanugine vestiat aetas. 

Tu, precor, ignarum doceas, Parnassia, vatem, 
Quis deus ambobus tanti sit muneris auctor. 

Postquam fulmineis impellens viribus hostem 
Belliger Augustus trepidas laxaverat Alpes , 

Roma Probo cupiens dignas persolvere grates, 

Sedula pro natis dominum flexura rogando 
Ire parat. Famuli currum junxere volantem 
Impetus, horribilisque Metus, qui semper agentes 
Proelia, cum fremitu Romam comitantur anhelo, 

Sive petat Parthos , seu cuspide turbet Hydaspen. 

Hic ligat axe rotas , hic sub juga ferrea nectit 
Cornipedes , rigidisque docet servire lupatis. 

i. 

Ipsa, triumphatis qua: possidet aethera regnis, 
Assilit, innuptae ritus imitata Minervae. 

Nam neque caesariem crinali stringere cultu, 

Colla nec ornatu patitur mollire retorto ; 

Dextrum nuda latus, niveos exserta lacertos, 
Audacem retegit mammam, laxumque coercens 
Mordet gemma sinum. Nodus qui sublevat ensem , 
Album puniceo pectus discriminat ostro. 

Miscetur decori virtus , pulcherque severo 
Armatur terrore pudor, galeaeque minaci 
Flava cruentarum praetenditur umbra jubarum, 

Et formidato clypeus Titana lacessit 
Lumine, quem tota variarat Mulciber arte. 

Hic, patrius Mavortis amor, foetusque notantur 
Romulei. Pius amnis inest , et bellua nutrix. 

Electro Tiberis, pueri formantur in auro. 

Fingunt aera lupam , Mavors adamante coruscat. 

Jam simul emissis rapido velocior Euro 
Fertur equis : stridunt Zephyri, cursuque rotarum 
Saucia dividuis clarescunt nubila sulcis. 

Nec traxere moras, sed lapsu protinus uno, 

Quem poscunt, tetigere locum, qua fine sub imo 
Angustant aditum curvis anfractibus Alpes, 
Claustraque congestis scopulis durissima tendunt, 
Non alia reseranda manu , sed pervia tantum 
Augusto, geminisque fidem mentita tyrannis. 
Semirutae turres, avulsaque moenia fumant. 

Crescunt in cumulum strages, vallemque profundam 
iEquavere jugis : stagnant immersa cruore 
Corpora; turbantur permixto funere manes. 

Haud procul exacto laetus certamine victor 
Cespite gramineo consederat, arbore fultus 
Acclines humeros : dominum gavisa coronat 
Terra suum, surguntque toris majoribus herbae. 

Sudor adhuc per membra calet, creberque recurrit 
Halitus, et placidi radiant in casside vultus. 

Qualis letifera populatus caede Gelonos, 

Procubat horrendus Getico Gradivus in Haemo : 

Exuvias Bellona levat, bellique tepentes 
Pulvere solvit equos; immensaque cornus in hastam 
Porrigitur, tremulisque ferit splendoribus Hebrum. 

Ut stetit ante ducem discussas Roma per auras, 
Conscia ter sonuit rupes, et inhorruit atrum 
Majestate nemus. Prior hic : « O numen amicum , 

Dux ait, et legum genitrix, longeque regendo 
Circumfusa polo, consors adjuncta Tonanti, 

Dic agedum , quae causa viae ? cur deseris arces 
Ausonias, coelumque tuum? dic, maxima rerum. 

Non ego vel Libycos cessem tolerare vapores, 
Sarmaticosve pati medio sub frigore Coros, 

Si tu, Roma, velis. Pro te quascumque per oras 
Ibimus, et nulla sub tempestate timentes 
Solstitio Meroen , bruma tentabimus Istrum. » 

Tum regina refert : «Non me latet, inclyte rector, 
Quam tua pro Latio victricia castra laborent; 

Nec quod servitium rursus, Furiaeque rebelles 
Edomitae paribus sub te cecidere triumphis : 

Sed, precor, hoc donum cum libertate recenti 
Adde, precor, si vera manet reverentia nostri. 

Sunt mihi pubentes alto de semine fratres, 

Pignora cara Probi, festa quos luce creatos 
Ipsa meo fovi gremio : cunabula parvis 
Ipsa dedi , quum matris onus Lucina beatum 
Solveret, et magnos proferrent sidera partus. 

His ego nec Decios pulchros , fortesve Metellos 
Praetulerim , non qui Pcenum domuere ferocem 
Scipiadas , Gallisque genus fatale Camillos. 

Pieriis pollent studiis , multoque redundant 
Eloquio : nec desidiis, dapibusve paratis 
Indulgere juvat; nec tanta licentia vitae 
[Abripit, aut mores aetas lasciva relaxat : 

Sed gravibus curis animum sortita senilem, 

Ignea longaevo fraenatur corde juventus. 

Illis, quam propriam ducunt ab origine , sortem 
Oramus praebere velis, annique futurum 
Devoveas venientis iter. Non improba posco : 

Non insueta dabis : domus hoc de more requirit. 

Annue : sic nobis Scythicus famuletur Araxes; 

Sic Rhenus per utrumque latus , Medisque subactis 
Nostra Semiramiae timeant insignia turres; 

Sic fluat attonitus romana per oppida Ganges. » 

Ductor ad haec : «Optata jubes, ultroque volentem, 
Diva, rogas ; non haec precibus tentanda fuissent. 
Usque adeone meam condunt oblivia mentem, 

Ut pigeat meminisse Probi , quo vindice totam 
Vidimus Hesperiam fessasque resurgere gentes P 
Ante dabunt hiemes Nilum; per flumina damae 
Errabunt, glacieque niger damnabitur Indus; 

Ante Thyesteis iterum conterrita mensis 
Intercisa dies refugos vertetur in ortus, 

Quam Probus a nostro possit discedere sensu. » 
Dixerat, et velox jam nuntius advolat Urbem. 
Extemplo strepuere chori, collesque canoris 
Plausibus impulsi septena voce resultant. 

Laetatur veneranda parens , et pollice docto 
Jam parat auratas trabeas, cinctusque micantes 
Stamine, quod molli tondent de stipite Seres, 
Frondea lanigerae carpentes vellera silvae; 

Et longum tenues tractus producit in aurum , 
Filaque concreto cogit squalere metallo. 

Qualis purpureas praebebat candida vestes 
Numinibus Latona suis, quum sacra redirent 
Ad loca nutricis jam non errantia Deli : 

Illa feros saltus et desolata relinquens 
Maenala, lassato certis venatibus arcu; 

Phoebus adhuc nigris rorantia tela venenis 
Exstincto Pythone ferens. Tunc insula notos 
Lambit amica pedes, ridetque Aegaeus alumnis 
Lenior, et blando testatur gaudia fluctu. 

Sic Proba praecipuo natos exornat amictu, 

Quae decorat mundum, cujus romana potestas 
Foetibus augetur. Credas ex aethere lapsam 
Stare Pudicitiam, vel sacro thure vocatam 
Junonem Inachiis oculos advertere templis. 

Talem nulla refert antiquis pagina libris, 

Nec latiae cecinere tubae , nec graeca vetustas. 
Conjuge digna Probo, nam tantum coetibus exstat 
Femineis , quantum supereminet ille maritos : 

Ceu sibi certantes sexus quid possit uterque , 
Hunc legere torum. Taceat Nereida nuptam 

Pelion. O duplici fecundam consule matrem , 
Felicemque uterum, qui nomina parturit annis! 

Ut sceptrum gessere manu, membrisque rigentes 
Aptavere togas, signum dat summus hiulca 
Nube pater, gratamque facem per inane rotantes 
Prospera vibrati tonuerunt omina nimbi. 

Accepit sonitus curvis Tiberinus in antris, 

Ima valle sedens, arrectisque auribus haesit, 

Unde repentinus cceli fragor : ilicet herbis 
•Pallentes thalamos, et structa cubilia musco 
Deserit, ac Nymphis urnam commendat herilem. 

Illi glauca nitent hirsuto lumina vultu, 

Caeruleis infecta notis, reddentia patrem 
Oceanum : crispo densatur gramine colla. 

Vertice luxuriat toto crinalis arundo, 

Quam neque fas Zephyris frangi , nec sole perustam 
jFstivo candore mori; sed vivida frondet 
/Equae vum complexa caput : taurina levantur 
Cornua temporibus raucos sudantia rivos; 

Distillant per pectus aquae , frons hispida manat 
Imbribus; in liquidos fontes se barba repectit : 
Palla graves humeros velat , quam neverat uxor 
Ilia, percurrens vitreas sub gurgite telas. 

Est in Romuleo procumbens insula Tibri, 

Qua medius geminas interfluit alveus urbes 
Discretas subeunte freto , pariterque minantes 
Ardua turriger® surgunt in culmina rip®. 

Hic stetit, et subitum prospexit ab aggere votum, 
Unanimes fratres , juncto stipante senatu , 

Ire forum, strictasquc procul radiare secures, 

Atque uno bijuges tolli de limine fasces. 

Obstupuit visu, suspensaque gaudia vocem 
Oppressam tenuere diu; mox inchoat ore : 

« Respice, si tales jactas aluisse fluentis , 

Eurota Spartane , tuis. Quid protulit aequuin 
Falsus olor, valido quamvis decernere cestu 
Norint, et ratibus saevas arcere procellas? 

En nova Ledaeis soboles fulgentior astris; 

Ecce mei cives , quorum jam Signifer optat 
Adventum , stellisque parat convexa futuris. 

Jam per noctivagos dominetur Olybrius axes 
Pro Polluce rubens, pro Castore flamma Probini. 
Ipsi vela regent; ipsis donantibus auras 
Navita tranquillo moderabitur aequore pinum. 
Nunc pateras libare deis, nunc solvere multo 
Nectare corda libet. Niveos jam pandite ccetus, 
Naides, et totum violis praetexite fontem. 

Mella ferant silvae;' jam profluat ebrius amnis 
Mutatis in vina vadis ; jam sponte per agros 
Sudent irriguae spirantia balsama venae. 

Currat, qui sociae roget in convivia mensae 
Indigenas fluvios, Italis quicumque suberrant 
Montibus, Alpinasque bibunt de more pruinas; 
Vulturnusque rapax, et Nar vitiatus odoro 
Sulfure, tardatusque suis erroribus Ufens, 

Et Phaethonteae perpessus damna ruinae 
Eridanus, flavaeque terens querceta Maricae 
Liris , et QEbaliae qui temperat arva Galesus. 
Semper honoratus nostris celebrabitur undis 
Iste dies, semper dapibus recoletur opimis.» 

Sic ait, et Nymphae patris praecepta secutae 
Tecta parant epulis , ostroque referta corusco 
Humida gemmiferis illuxit regia mensis. 

O bene signatum fraterno nomine tempus ! 

O consanguineis felix auctoribus anne , 

Incipe quadrifidum Phoebi torquere laborem. 

Prima tibi procedat hiems, non frigore torpens, 

Non canas vestita nives , non aspera ventis, 

Sed tepido calefacta Noto : ver inde serenum 
Protinus , et liquidi dementior aura Favoni 
Pratis te croceis pingat : te messibus aestas 
Induat; autumnusque madentibus ambiat uvis. 

Omni nobilior lustro, tibi gloria soli 
Contigit, exactum nunquam memorata per aevum, 
Germanos habuisse duces : te cuncta loquetur 
Tellus : te variis scribent in floribus Horae; 

Longaque perpetui ducent in saecula fasti. 

Xhcebeo domitus Python quum decidit arcu , 
Membraque Cirrhaeo fudit anhela jugo ; 

Qui spiris tegeret montes, hauriret hiatu 
Flumina , sanguineis tangeret astra jubis ; 
Jam liber Parnassus erat, nexuque soluto 
Coeperat erecta surgere fronde nemus , 
Concussaeque diu spatiosis tractibus orni 
Securas ventis explicuere comas; 

Et qui vipereo spumavit saepe veneno 
Cephisos liquidis purior ibat aquis : 

Omnis , Io Paean , regio sonat ; omnia Phoebum 
Rura canunt; tripodas plenior aura rotat; 
Auditoque procul Musarum carmine ducti, 

Ad Themidis coeunt antra severa dei. 

Nunc alio Domini telis Pythone perempto 
Convenit ad nostram sacra caterva lyram , 
Qui stabilem servant Augustis fratribus orbem, 
Justitia pacem, viribus arma regunt. 



ia 


CL. CLAUDIANI 


LIBER I. 


S^pb mihi dubiam traxit sententia mentem , 
Curarent Superi terras, an nullus inesset 
Rector, et incerto fluerent mortalia casu. 

Nam quum dispositi quaesissem foedera mundi, 
Praescriptosque mari flnes, annisque meatus. 

Et lucis noctisque vices , tunc omnia rcbar 
Consilio firmata Dei, qui lege moveri 
Sidera, qui fruges diverso tempore nasci, 

Qui variam Phoeben alieno jusserit igni 
Compleri , Solemque suo ; porrexerit undis 
Littora; tellurem medio libraverit axe. 

Sed quum res hominum tanta caligine volvi 
Adspicerem, laetosque diu florere nocentes, 
Vexarique pios, rursus labefacta cadebat 
Relligio, causaeque viam non sponte sequebar 
Alterius, vacuo quae currere semina motu 
Affirmat , magnumque novas per inane figuras 
Fortuna, non arte, regi; quae numina sensu 
Ambiguo vel nulla putat, vel nescia nostri. 

Abstulit hunc tandem Rufini poena tumultum, 
Absolvitque deos. Jam non ad culmina rerum 
Injustos crevisse queror : tolluntur in altum , 

Ut lapsu graviore ruant. Vos pandite vati, 
Picrides, quo tanta lues eruperit ortu. 

Invidiae quondam stimulis incanduit atrox 
Alecto, placidas late quum cerneret urbes. 

Protinus infernas ad limina tetra sorores, 
Concilium deforme , vocat : glomerantur in unum 
Innumerae pestes Erebi, quascumque sinistro 
Nox genuit foetu, nutrix Discordia belli, 

Imperiosa Fames, leto vicina Senectus, 
Impatiensque sui Morbus , Livorque secundis 
Anxius , et scisso moerens velamine Luctus , 

Et Timor, et caeco praeceps Audacia vultu, 

Et Luxus populator opuin , quem semper adhaerens 
Infelix humili gressu comitatur Egestas; 

Fcedaque Avaritiae complexae pectora matris, 
Insomnes longo veniunt examine Curae. 

Complentur vario ferrata sedilia coetu, 

Torvaque collectis stipatur curia monstris. 

Alecto stetit in mediis, vulgusque tacere 
Jussit, et obstantes in tergum reppulit hydros, 
Perque humeros errare dedit; tum corde sub imo 
Inclusam rabidis patefecit vocibus iram : 

«Siccine tranquillo produci saecula cursu, 

Sic fortunatas patiemur vivere gentes? 

Quae nova corrupit nostros clementia mores ? 

Quo rabies innata perit? quid inania prosunt 
Verbera? quid facibus nequidquam cingitur atris? 
Heu nimis ignavae, quas coelo Jupiter arcet, 
Theodosius terris ! En aurea nascitur aetas ; 

En proles antiqua redit. Concordia, Virtus, 
Cumque Fide Pietas alta cervice vagantur, 
Insignemque canunt nostra de plebe triumphum. 

Proh dolor! ipsa mihi liquidas delapsa per auras 
Justitia insultat, vitiisque a stirpe recisis 
Elicit oppressas tenebroso carcere leges. 

At nos indecores longo torpebimus aevo , 

Omnibus ejectae regnis? Agnoscite tandem 
Quid Furias deceat; consuetas sumite vires, 
Conventuque nefas tanto decernite dignum. 

Jam cupio Stygiis invadere nubibus astra, 

Jam flatu violare diem, laxare profundo 
Frena mari, ruptis fluvios immittere ripis, 

Et rerum vexare fidem. » Sic fata cruentum 
Mugiit , et totos serpentum erexit hiatus , 

Noxiaque effudit concusso crine venena. 

Anceps motus erat vulgi ; pars maxima bellum 
Indicit Superis , pars Ditis jura tuentur; 

Dissensuque alitur rumor : ceu murmurat alti 
Impacata quies pelagi , quum flamine fracto 
Durat adhuc saevitque tumor, dubiumque per aestum 
Lassa recedentis fluitant vestigia venti. 

Improba mox surgit tristi de sede Megaera, 

Quam penes insani fiemitus, animique profanus 
Error, et undantes spumis furialibus irae. 

Non nisi quaesitum cognata caede cruorem, 

Illici tumque bibit, patrius quem fuderit ensis, 

Quem dederint fratres. Haec terruit Herculis ora, 

Et defensores terrarum polluit arcus; 

Haec Athamanteae direxit spicula dextrae; 

Haec Agamemnonios inter bacchata penates 
Alternis lusit jugulis; hac auspice, taedae 
GEdipoden matri, natae junxere Thyesten. 

Quae tunc horrisonis effatur talia dictis : 

«Signa quidem, o sociae, Divos attollere contra 
Nec fas est, nec posse reor; sed laedere mundum 
Si libet, et populis commune intendere letum , 

Est mihi prodigium cunctis immanius hydris, 

Tigride mobilius foeta, violentius Austris 
Acribus, Euripi refluis incertius undis, 

Rufinus , quem prima meo de matre cadentem 
Suscepi gremio. Reptavit parvus in isto 
Saepe sinu, teneroque per ardua colla volutus 
Ubera quaesivit fletu, linguisque trisulcis 
Mollia lambentes finxerunt ora cerastae. 

Meque etiam tradente dolos, artemque nocendi, 

Et didicit simulare fidem, sensusque minaces 
Protegere, et blando fraudem praetexere risu , 

Plenus saevitiae, lucrique cupidine fervens. 

Non Tartessiacis illum satiarit arenis 
Tempestas pretiosa Tagi , non stagna rubentis 
Aurea Pactoli ; totumque exhauserit Hermum : 

Ardebit majore siti. Quam fallere mentes 
Doctus, et unanimos odiis turbare sodales! 

Talem progenies hominum si prisca tulisset, 

Pirithoum fugeret Theseus , offensus Orestem 
Desereret Pylades, odisset Castora Pollux. 

Ipsa quidem fateor vinci, rapidoque magistram 
Praevenit ingenio; nec plus sermone morabor, 

Solus habet quidquid scelerum possedimus omnes. 

Hunc ego, si vestrae res est accommoda turbae, 
Regalem ad summi producam principis aulam. 

Sit licet ille Numa gravior, sit denique Minos, 

Cedet, et insidiis nostri flectetur alumni. » 

Orantem sequitur clamor, cunctaeque profanas 
Porrexere manus, inventaque tristia laudant. 

Illa , ubi cceruleo vestes connexuit angue , 
Nodavitque adamante comas , Phlegethonta sonorum 
Poscit, et ambusto flagrantis ab aggere ripae, 
Ingentem piceo succendit gurgite pinum , 

Pigraque veloces per Tartara concutit alas. 

Est locus, extremum qua pandit Gallia littus, 
Oceani praetentus aquis, ubi fertur Ulysses, 
Sanguine libato, populum movisse silentem. 

Illic umbrarum tenui stridore volantum 
Flebilis auditur questus; simulacra coloni 
Pallida defunctasque vident migrare figuras. 

Hinc dea prosiluit, Phcebique egressa serenos 
Infecit radios, ululatuque aethera rupit 
Terrifico : sensit ferale Britannia murmur, 

Et Senonum quatit arva fragor, revolutaque Tethys 
Substitit, et Rhenus projecta torpuit urna. 

Tunc in canitiem mutatis sponte colubris, 
Longaevum mentita senem, rugisque severas 
Persulcata genas , et ficto languida passu , 

Invadit muros Elusae , notissima dudum 
Tecta petens, oculisque diu liventibus haesit, 

Pejorem mirata virum. Tunc talia fatur: 

«Otia te, Rufine, juvant? frustraque juventae 
Consumis florem patriis inglorius arvis? 

Heu! nescis quid fata tibi, quid sidera donent, 

Quid fortuna paret. Toti dominabere inundo, 

Si parere velis : artus ne sperne seniles. 

Namque mihi magicae vires, aevique futuri 
Praescius ardor inest : novi, quo Thessala cantu 
Eripiat lunare jubar , quid signa sagacis 
.Egypti valeant, qua gens Chaldaea vocatis 
Imperet arte deis ; nec me latuere fluentes 
Arboribus succi , funestarumque potestas 
Herbarum , quidquid letali germine pollens 
Caucasus, et Scythicae vernant in carmina rupes, 

Quas legit Medea ferox , et callida Circe. 

Saepius horrendos Manes sacrisque citavi 
Nocturnis Hecaten , et condila funera traxi 
Carminibus victura meis, multosque canendo, 

Quamvis Parcarum restarent fila, peremi. 

Ire vagas quercus, et fulmen stare coegi, 

Versaque non prono curvavi flumina lapsu 
In fontes reditura suos : neu vana locutum 
Me fortasse putes, mutatos cerne Penates.» 

Dixerat : et niveae (mirum) coepere columnae 
Ditari , subitoque trabes lucere metallo, 

Illecebris capitur, nimiumque elatus, avaro 
Pascitur intuitu : sic rex ad prima tumebat 
Maeonius, pulchro quum verteret omnia tactu. 

Sed postquam riguisse dapes, fulvatnque revinctos 
In glaciem vidit latices : tum munus acerbum 
Sensit, et inviso votum damnavit in auro. 

Ergo animi victus : «Sequimur quocumque vocaris, 
Seu tu vir, seu numen, ait;» patriaque relicta 
Eoas jussu Furiae tendebat ad arces, 

Instabilesque olim Symplegadas, et freta remis 
Inclyta Thessalicis , qua celsa Bosphorus urbe 
1. a 

Splendet, et Odrysiis Asiam disterminat oris. 

Ut longum permensus iter, ductusque maligno 
Stamine fatorum, claram subrepsit in aulam: 

Ilicet ambitio nasci , discedere rectum , 

Venum cuncta dari : profert arcana , clientes 
Fallit, et ambitos a principe vendit honores; 
Ingeminat crimen , commoti pectoris ignem 
Nutrit, et exiguum stimulando vulnus acerbat. 

Ac velut innumeros amnes accedere Nereus 
Nescit, et undantem quamvis hinc hauriat Istrum, 
Hinc bibat aestivum septeno gurgite Nilum, 

Par semper, similisque meat : sic fluctibus auri 
Expleri calor ille nequit. Cuicumque monile 
Contextum gemmis, aut praedia culta fuissent, 
Rufino populandus erat, dominoque parabat 
Exitium fecundus ager; metuenda colonis 
Fertilitas. Laribus pellit, detrudit avitis 
Finibus, aut aufert vivis, aut occupat heres. 
Congestae cumulantur opes, orbisque rapinas 
Accipit una domus; populi servire coacti , 

Plenaque privato succumbunt oppida regno. 

Quo vesane ruis? teneas utrumque licebit 
Oceanum, laxet rutilos tibi Lydia fontes, 

Jungantur solium Crees i , Cyrique tiara : 

Nunquam dives eris, nunquam satiabere quaestu. 
Semper inops, quicumque cupit. Contentus honesto 
Fabricius parvo spernebat munera regum , 
Sudabatque gravi consul Serranus aratro, 

Et casa pugnaces Curios angusta tegebat. 

Haec mihi paupertas opulentior, haec mihi tecta 

Culminibus majora tuis. Tibi quaerit inanes 
Luxuries nocitura cibos ; mihi donat inemptas 
Terra dapes : rapiunt Tyrios tibi vellera fucos, 

Et picturatae saturantur murice vestes ; 

Hic radiant flores, et prati viva voluptas, 

Ingenio variata suo : fulgentibus illic 
Surgunt strata toris; hic mollis panditur herba, 
Sollicitum curis non abruptura soporem. 

Turba salutantum latas ibi perstrepit aedes; 

Hic avium cantus, labentis murmura rivi. 

Vivitur exiguo melius. Natura beatis 
Omnibus esse dedit, si quis cognoverit uti. 

Haec si nota forent, frueremur simplice cultu, 
Classica non fremerent, non stridula fraxinus iret, 
Non ventus quateret puppes, non machina muros. 

Crescebat scelerata sitis, praedaeque recentis 
Incestus flagrabat amor, nullusque petendi 
Cogendi ve pudor : crebris perjuria nectit 
Blanditiis , sociat perituro foedere dextras. 

Si semel e tantis poscenti quisque negasset. 

Effera praetumido quatiebat corda furore. 

Quas sic Getuli jaculo percussa leaena , 

Aut Hyrcana premens raptorem bellua Parthum, 
Aut serpens calcata furit? Jurata deoruin 
Majestas teritur, nusquam reverentia mensae; 

Non conjux, non ipse simul, non pignora caesa 
Sufficiunt odiis; non exstinxisse propinquos, 

Non notos egisse sat est : exscindere cives 
Funditus, et nomen gentis delere laborat. 

Nec celeri mittit leto : crudelibus ante 

st. 

Suppliciis fruitur; cruciatus, vincla, tenebras, 
Dilato mucrone, parat. Proh, saevior ense 
Parcendi rabies, concessaque vita dolori! 

Mors adeone parum? causis fallacibus instat; 
Arguit attonitos se judice : cetera segnis , 

Ad facinus velox , penitus regione remotas 
Impiger ire vias. Non illum Sirius ardens, 
Brumave Rhipaeo stridens Aquilone retardat. 
Effera torquebant avidae praecordia curae, 
Effugeret ne quis gladios, neu perderet ullum, 
Augusto miserante, nefas. Non flectitur annis, 
Non aetate labat : juvenum rorantia colla 
Ante patrum vultus stricta cecidere securi : 

Ibat grandaevus, nato moriente, superstes 
Post trabeas exsul. Quis prodere tanta relatu 
Funera, quis caedes possit deflere nef&ndas? 

Quid tale immanes unquam gessisse feruntur 
Vel Sinis Isthmiaca pinu, vel rupe profunda 
Sciron , vel Phalaris tauro , vel carcere Sulla ? 

O mites Diomedis equi! Busiridis arae 
Clementes! Jam Cinna pius; jam, Spartace, lenis 
Rufino collatus eris. Dejecerat omnes 
Occultis odiis terror, tacitique sepultos 
Suspirant gemitus, indignarique verentur. 

, At non magnanimi virtus Stilichonis eodem 
Fracta metu : medio solus sed turbine rerum, 
Contra letiferos rictus , conlraque rapacem 
Movit tela feram , volucris non praepete cursu 
Vectus equi, non Pegaseis adjutus habenis. 

Hic cunctis optata quies, hic sola pericli 

Turris erat, clypeusque trucem porrectus in hostem. 
Hic profugis sedes, adversaque signa furori, 
Servandis hic castra bonis : huc usque minatus 
Haerebat , retroque fuga cedebat inerti. 

Haud secus hiberno tumidus quum vortice torrens 
Saxa rotat, volvitque nemus , pontesque revellit, 
Frangitur objectu scopuli, quaerensque meatum 
Spumat, et illisa montem circumtonat unda. 

Qua dignum te laude feram, qui paene ruenti 
Lapsuroque tuos humeros objeceris orbi? 

Te nobis trepidae ceu sidus dulce carinae 
Ostendere dei, geminis quae lassa procellis 
Tunditur, et victo trahitur jam caeca magistro. 
Inachius rubro perhibetur in aequore Perseus 
Neptuni domuisse pecus, sed tutior alis; 

Te non penna vehit : rigida cum Gorgone Perseus; 
Tu non vipereae defensus crine Medusae. 

Illum vilis amor suspensae virginis egit; 

Te Romana salus. Taceat superata vetustas ; 
Herculeos conferre tuis jam desinat actus. 

Una Cleonaeum pascebat silva leonem; 

Arcadiae saltum vastabat dentibus unum 
Saevus aper; tuque o compressa matre rebellis, 

Non ultra Libyae fines, Antaee, nocebas; 

Solaque fulmineo resonabat Creta juvenco, 
Lernaeamque virens obsederat hydra paludem. 

Hoc monstrum non una palus, non una tremebat 
Insula, sed Latia quidquid ditione subactum 
Vivit, et a primis Ganges horrebat Iberis. 

Hoc neque Geryones triplex, nec turbidus Orci 

Janitor aequabunt, nec si concurrat in unum 
Vis Hydrae, Scyllaeque fames, et flamma Chimaerae. 
Certamen sublime diu, sed moribus impar 
Virtutum scelerumque fuit. Jugulare minatur; 

Tu prohibes : ditem spoliat; tu reddis egenti : 

Eruit; instauras : accendit praelia; vincis. 

Ac velut infecto morbus crudescere coelo 
Incipiens primos pecudum depascitur artus; 

Mox populos urbesque rapit, ventisque perustis 
Corruptos Stygiam pestem desudat in amnes: 

Sic avidus praedo jam non per singula saevit , 

Sed sceptris inferre minas, omnique perempto 
Milite, romanas ardet prosternere vires. 

Jam gentes Istruinque movet, Scythiamque receptat 
Auxilio, traditque suas hostilibus armis 
Rclliquias : mixtis descendit Sarmata Dacis, 

Et qui cornipedes in pocula vulnerat audax 
Massagetes, caesamque bibens Maeotida Alanus, 
Membraque qui ferro gaudet pinxisse Gelonus, 
Rufino collecta manus : vetat ille domari , 

Innectitque moras, et congrua tempora differt. 

Nam tua quum Geticas stravisset dextra catervas, 
Ulta ducis socii letum, parsque una maneret 
Debilior, facilisque capi ; tunc impius ille 
Proditor imperii , conjuratusque , Getarum 
Distulit instantes, eluso principe, pugnas, 
Hunnorum laturus opem , quos affore bello 
Norat , et invisis mox se conjungere castris. 

Est genus extremos Scythiae vergentis in ortus 
Trans gelidum Tanain , quo non famosius ullum 

Arctos alit : turpes habitus; obscoeuaque visu 
Corpora; mens duro nunquam cessura labori; 

Praeda cibus, vitanda Ceres, frontemque secari 
Ludus, et occisos pulchrum jurare parentes. 

Nec plus nubigenas duplex natura biformes 
Cognatis aptavit equis : acerrima nullo 
Ordine mobilitas, insperatique recursus. 

Quos tamen impavidus contra spumantis ad Hebri 
Tendis aquas , sic ante tubas ferrumque precatus : 
«Mavors, nubifero seu tu procumbis in Haemo, 

Seu te cana gelu Rhodope, seu remige Medo 
Sollicitatus Athos, seu caligantia nigris 
Ilicibus Pangaea tenent, accingere inecum, 

Et Thracas defende tuos : si laetior adsit 
Gloria, vestita spoliis donabere quercu. » 

Audiit illa pater, scopulisque nivalibus Haemi 
Surgit, et hortatur celeres clamore ministros : 

«Fer galeam, Bellona, mihi, nexusque rotarum 
Tende, Pavor; frena rapidos , Formido, jugales. 
Festinas urgete manus : meus ecce paratur 
Ad bellum Stilicho, qui me de more tropaeis 
Ditat, et hostiles suspendit in arbore cristas. 

Communes semper litui , communia nobis 
Signa canunt, junctoque sequor tentoria curru, n 
Sic fatus, campo insiliit, lateque fugatas 
Hinc Stilicho turmas, illinc Gradivus agebant, 

Et clypeis et mole pares : stat cassis utrique 
Sidereis hirsuta jubis , loricaque cursu 
ALstuat, et largo satiatur vulnere cornus. 

Acrior interea voto, multoque Megaera 

Luxuriata malo, maestam deprendit in arce 
Justitiam, diroquc prior sic ore lacessit : 

« En tibi prisca quies , revocataque saecula rursus, 
Ut rebare, vigent, en nostra potentia cessit, 

Nec locus est usquam Furiis : huc lumina flecte. 
Aspice barbaricis jaceant quot moenia flammis; 

Quas mihi Ruflnus strages, quantumque cruoris 
Praebeat, et quantis epulentur caedibus hydri. 

Linque homines , sortemque meam ; pete sidera ; notis 
Autumni te redde plagis, qua vergit in Austrum 
Signifer, aestivo sedes vicina Leoni. 

Jam pridem geminaeque vacant confinia Librae; 

Atque utinam per magna sequi convexa liceret ! » 

Diva refert : a Non ulterius bacchabcre demens. 
Jam poenas tuus iste dabit; jam debitus ultor 
Imminet, et terras qui nunc, ipsumque fatigat 
iEthera, nec vili moriens condetur arena. 

Jamque aderit laeto promissus Honorius aevo, 

Nec forti genitore minor, nec fratre corusco, 

Qui subigat Medos , qui cuspide proterat Indos. 

Sub juga venturi reges : calcabitur asper 
Phasis equo, pontemque pati cogetur Araxes. 

Tuque simul gravibus ferri religata catenis 
Expellere die, debellatasque draconum 
Tonsa jubas imo barathri condere recessu. 

Tum tellus communis erit; tum limite nullo 
Discernetur ager; nec vomere sulcus adunco 
Findetur; subitis messor gaudebit aristis. 

Rorabunt querceta favis; stagnantia passim 

Vina iluent, oleique lacus; nec murice tinctis 
Velleribus quaeretur honos, sed sponte rubebunt 
Attonito pastore greges , pontumque per omnem 
Ridebunt virides gemmis nascentibus algae. » 

i 

| 


Digitized by Google 


IN RUFINUM 


PRjEFATIO. 

Pandite defensum reduces Helicona sorores. 
Pandite; permissis jam licet ire choris. 

Nulla per Aonios hostilis buccina campos 
Carmina mugitu deteriore vetat. 

Tu quoque, securis pulsa formidine Delphis, 
Floribus ultorem, Delie, cinge tuum. 

Nullus Castalios latices et praescia fati 
Flumina polluto Barbarus ore bibit. 

Alpheus late rubuit , Siculumque per aequor 
Sanguineas belli rettulit unda notas. 

Agnovitque novos absens Arethusa triumphos, 
Et Geticam sensit, teste cruore, necem. 

Immensis , Stilicho , succedant otia curis , 

Et nostrae patiens corda remitte lyrae. 

Nec pudeat longos interrupisse labores , 

Et tenuem Musis constituisse moram. 

Fertur et indomitus tandem post proelia Mavors 
Lassa per Odrysias fundere membra nives , 

Oblitusque sui, posita dementior hasta, 

Pieriis aures pacificare modis. 

Jam post edomitas Alpes, defensaque regna 
Hesperiae, merita complexus sede parentem 
Auctior adjecto fulgebat sidere mundus ; 

Jamque tuis, Stilicho, romana potentia curis, 

Et rerum commissus apex : tibi credita fratrum 
Utraque majestas, geminaeque exercitus aulae. 

Rufinus (neque enim patiuntur saeva quietem 
Crimina , pollutaeque negant arescere fauces ) 

Infandis iterum terras accendere bellis 
Inchoat, et solito pacem vexare tumultu. 

Haec etiam secum : «Quanam ratione tuebor 
Spem vitae fragilem? qua tot depellere (luctus 
Arte queam? premor hinc odiis, hinc milite cingor. 
Heu! quid agam? non arma mihi, non Principis ullus 
Auxiliatur amor : matura pericula surgunt 
Undique, et impositi radiant cervicibus enses. 

Quid restat , nisi cuncta novo confundere luctu , 
Insontesque meae populos miscere ruinae ? 

Everso juvat orbe mori ; solatia leto 
Exitium commune dabit; nec territus ante 
Descendam : cum luce simul linquenda potestas. » 

Haec fatus, ventis veluti si frena remittat 
/Colus, abrupto gentes sic objice fudit, 

Laxavitque viam bellis; et, ne qua maneret 

Immunis regio, cladem divisit iu orbem, 

Disposuitque nefas : alii per terga ferocis 
Danubii solidata ruunt, expertaque remos 
Frangunt stagna rotis; alii per Caspia claustra, 
Armeniasque nives inopino tramite ducti, 

Invadunt Orientis opes : jam pascua fumant 
Cappadocum, volucrumque parens Argaeus equorum : 
Jam rubet altus Halys ; nec se defendit iniquo 
Monte Cilix. Syriae tractus vastantur amoeni; 
Assuetumque choris , et laeta plebe canorum 
Proterit imbellem sonipes hostilis Orontem. 

Hinc planctus Asiae; Geticis Europa catervis 
Ludibrio praedaeque datur, frondentis adusque 
Dalmatiae fines ; omnis qua mobile Ponti 
iEquor, et Hadriacas tellus interjacet undas, 

Squalet inops pecudum, nullis habitata colonis, 

Instar anhelantis Libyae , quae torrida semper 
Solibus humano nescit mansuescere cultu. 

Thessalus ardet ager; reticet pastore fugato 
Pelion ; Emathias ignis populatur aristas. 

Jam plaga Pannoniae, miserandaque moenia Thracum, 
Arvaque Mysorum , jam nulli flebile damnum ; 

Sed cursus solennis erat, campusque furori 
Expositus, sensumque malis detraxerat usus. 

Eheu! quam brevibus pereunt ingentia fatis! 
Imperium tanto quaesitum sanguine, tanto 
Servatum , quod mille ducum peperere labores , 

Quod tantis romana manus contexuit annis, 

Proditor unus iners angusto tempore vertit. 

Urbs etiam, magnae quae dicitur aemula Romae, 

Et Chalcedonias contra despectat arenas, 

Jam non finitimo Martis terrore movetur ; 

Sed propius lucere faces, et rauca sonare 
Cornua, vibratisque peti fastigia telis 
Adspicit : hi vigili muros statione tueri; 

Hi junctis properant portus munire carinis. 

Obsessa tamen ille ferus 1 astatur in urbe, 
Exsultatque malis, summoque e culmine turris 
Impia vicini cernit spectacula campi; 

Vinctas ire nurus ; hunc per vada proxima mergi 
Seminecem; hunc subito percussum vulnere labi, 
Dum fugit; hunc animam portis efflare sub ipsis; 
Nec canos prodesse seni, puerique cruore 
Maternos undare sinus : immensa voluptas, 

Et risus plerumque subit ; dolor afficit unus , 

Quod feriat non ipse manu : videt omnia late 
Praeceptis incensa suis, et crimine tanto 
Luxuriat, carumque sibi non abnuit hostem: 
Jactabatque ultro, quod soli castra paterent, 
Sermonumque foret vicibus permissa potestas , 
Egregii quoties exisset foederis auctor. 

Stipatur sociis , circumque armata clientum 
Agmina privatis ibant famulantia signis. 

Ipse inter medios, ne qua de parte relinquat 
Barbariem, revocat fulvas in pectore pelles, 
Frenaque, et immanes pharetras, arcusque sonoros 
Assimulat, mentemque palam testatur amictu. 

Nec pudet Ausonios currus et jura regentem 
Sumere deformes ritus , vestemque Getarum , 
Insignemque habitum Latii mutare togaeque. 

Mcerent captivae pellito judice leges. 

Quis populi tunc vultus erat ? quae murmura furtim ? 
Nam iniseris nec flere quidem , aut lenire dolorem 
Colloquiis impune licet : «Quonam usque feremus 
Exitiale juguin? dirae quis terminus unquam 
Sortis erit? quis nos funesto turbine rerum 
Aut tantis solvet lacrymis , quos Barbarus illinc , 

Hinc Rufinus agit, quibus arva fretumque negantur? 
Magna quidem per rura lues ; sed major oberrat 
Intra tecta timor. Tandem succurre ruenti 
Heu ! patriae , Stilicho : dilecta hic pignora certe , 

Hic domus, hic thalamis primum genialibus omen, 
Hic tibi felices erexit regia taedas. 

Vel solus, sperate, veni : te proelia viso 
Languescent, avidique cadet dementia monstri.» 
Talibus urgetur discors Aurora procellis. 

At Stilicho, Zephyris quum primum bruma remitti 
Et juga diffusis nudari coepta pruinis, 

Partibus Italiae tranquilla in pace locatis , 

Utraque castra movens, Phoebi properabat ad ortus, 
Gallica discretis Eoaque robora turmis 
Complexus : nunquam tantae ditione sub una 
Convenere manus, nec tot discrimina vocum : 

Illinc Armeniae vibratis crinibus alae, 

Herbida collectae facili velamina nodo; 

Inde truces flavo comitantur vertice Galli, 

Quos Rhodanus velox, Araris quos tardior ambit, 

Et quos nascentes explorat gurgite Rhenus , 

Quosque rigat retro pernicior unda Garumnae , 
Oceani pleno quoties impellitur aestu. 

Mens eadem cunctis, animique recentia ponunt 
Vulnera : non odit victus, victorve superbit. 

Et quamvis praesens tumor, et civilia nuper 
Classica, bellatrixque etiam nunc ira caleret, 

In ducis eximium conspiravere favorem. 

Haud aliter Xerxen toto simul orbe sequutus 
Narratur rapuisse vagos exercitus amnes, 

Et telis umbrasse diem , quum classibus iret 
Per scopulos , tectumque pedes contemneret aequor. 

Vix Alpes transgressus erat , nec jam amplius errat 
Barbarus, adventumque tremens se cogit in unam 
Planitiem, tutoque includit pascua gyro. 

Tum duplicem fbssam, non exsuperabile vallum, 
Asperat alternis sudibus, murique locata 
In speciem caesis obtendit plaustra juvencis. 

At procul exsanguis Rufinum perculit horror; 
Infectae pallore genae : stetit ore gelato 
Incertus peteretne fugam, veniamne subactus 
Posceret, an fidos sese transferret in hostes. 

Quid nunc divitiae, quid fulvi vasta metalli 
Congeries, quid purpureis effulta columnis 
Atria , prolataeve juvant ad sidera moles ? 

Audit iter, numeratque dies, spatioque viarum 
Metitur vitam. Torquetur pace futura, 

Nec recipit somnos, et sa;pe cubilibus amens 
Excutitur , poenamque luit formidine poenae. 

Sed redit in rabiem, scelerumque immane resumit 
Ingenium, sacrasque fores praedivitis aulae 
Intrat , et Arcadium mixto terrore precatur : 

« Per fratris regale jubar, per facta parentis 

;Etlierii , floremque tui te deprecor sevi, 

Eripe me gladiis : liceat Stilichonis iniquas 
Evitare minas. In nostram Gallia easdem 
Conjurata venit : quidquid ligat ulfima Tethys, 
Extremos ultra volitat gens si qua Britannos, 
Mota milii : tantis ( capiendi credimur armis ? 

Tot signis unum petitur caput? unde cruoris 
Ista sitis? geminum coeli sibi vindicat axem, 

Et nullum vult esse parem; succumbere poscit 
Cuncta sibi; regit Italiam, Libyenque coercet; 
Hispanis Gallisque jubet : non orbita solis, 

Non illum natura capit : quascumque paravit 
Hic Augustus opes, et quas post bella recepit, 
Solus habet , possessa semel non reddere curat. 
Scilicet ille quidem tranquilla pace fruatur; 

Nos premat obsidio. Quid partem invadere tentat? 
Deserat Illyricos fines; Eoa remittat 
Agmina, fraternas ex aequo dividat hastas: 

Nec sceptri tantum fueris, sed militis, heres. 

Quod si dissimulas nostrae succurrere morti, 

Nec prohibere paras; Manes et sidera testor, 

Haec cervix non sola cadet : miscebitur alter 
Sanguis, nec Stygias ferar incomitatus ad umbras, 
Nec mea securus ridebit funera victor. » 

Haec ubi; dictatur facinus, missusque repente 
Qui ferat extortas invito principe voces. 

Interea Stilicbo, jam laetior hoste propinquo, 
Nec multo spatii distantibus aequore vallis, 
Pugnandi cupidas accendit voce cohortes. 

Armeniis frons laeva datur; per cornua Gallos 

Dexteriora locat : spumis ignescere frena , 

Pulveris extolli nimbos, lateque videres 
Surgere purpureis undantes anguibus hastas, 
Serpentumque vago coelum saevire volatu. 

Implet Thessaliam ferri nitor, antraque docti 
Cornipedis, teneroque amnis reptatus Achilli, 

Et nemus OEtaeum radiat, clamore nivalis 
Ossa tonat, pulsoque fragor gemiuatur Olympo. 
Intumuit virtus, et lucis prodigus arsit 
Impetus : haud illos rupes , haud alta vetarent 
Flumina; praecipiti stravissent omnia cursu. 

His si tunc animis acies collata fuisset , 

Prodita non tantas vidisset Graecia clades; 

Oppida semoto Pelopeia Marte vigerent; 

Starent Arcadiae, starent Lacedaemonis arces; 

Non mare fumassct geminum flagrante Corintho , 
Nec fera Cecropias traxissent vincula matres. 

Illa dies potuit nostris imponere finem 
Cladibus, et sceleris causas auferre futuri. 

Invida, proh, quantum rapuit Fortuna triumphum! 

Inter equos, interque tubas mandata feruntur 
Regia, et armati veniunt ductoris ad aures. 
Obstupuit : simul ira virum, simul obruit ingens 
Moeror , et ignavo tantum licuisse nocenti 
Miratur : dubios anceps sententia volvit 
Eventus; peragat pugnas, an fortia coepta 
Deserat? Illyricis ardet succurrere damnis : 
Praeceptis obstare timet; reverentia frangit 
Virtutis stimulos : hinc publica commoda suadent, 
Hinc metus invidiae : tandem indignatus ad astra 

Extollit palmas, et ab imo pectore fatur: 

«Numina Romanis necdum satiata ruinis, 

Si juvat imperium penitus de stirpe revelli, 

Uno si placuit deleri saecula lapsu , 

Si piget humani generis; prorumpat in arva 
Libertas effrena maris, vel limite justo 
Devius errantes Phaethon confundat habenas. 

Cur per Rutinum geritur? procumbere mundum 
Hoc auctore pudet : mediis revocamur ab armis, 
Proh dolor! et strictos deponere cogimur enses. 

Vos arsurae urbes, perituraque moenia testor; 

Cedo equidem, et miserum permitto casibus orbem. 
Flectite signa, duces : redeat jam miles Eois. 
Parendum : taceant litui : prohibete sagittas; 
Parcite contiguo, Rutinus praecipit, hosti.» 

His dictis, omnes una fremuere manipli, 
Quantum non Italo percussa Ceraunia fluctu , 
Quantum non madidis elisa tonitrua Coris; 
Secernique negant, ereptaque proelia poscunt, 
Insignemque ducem populus defendit uterque, 

Et sibi quisque trahit : magno certatur amore, 
Alternamque fidem non illaudata lacessit 
Seditio, talique simul clamore queruntur: 

« Quis mihi nudatos enses, quis tela lacertis 
Excutit, et solvi curvatos imperat arcus? 

Quisnam audet leges vibrato imponere ferro? 
Inflammata semel nescit mitescere virtus. 

Jam mihi barbaricos sitientia pila cruores 
Sponte volant , ultrixque manus mucrone furenti 
Ducitur, et siccum gladium vagina recusat. 

Num patiar PSemperne Getis discordia nostra 
Proderit? En iterum belli civilis imago! 

Quid consanguineas acies , quid dividis olim 
Concordes aquilas? Non dissociabile corpus, 
Conjunctumque sumus : te, quo libet ire, sequemur; 

Te vel Hyperboreo damnatam sidere Thulen, 

Te vel ad incensas Libyae comitabor arenas; 

Indorum si stagna petas, rubrisque recessus 
/Equoris, auriferum veniam poturus Hydaspen; 

Si calcare Notum, secretaque litora Nili 
Nascentis jubeas, munduin post terga relinquam. 

Et quocunque loco Stilicho tentoria figet, 

Hic patria est. »Dux inde vetat : «Desistite, quaeso, 
Atque avidam differte manum : cadat iste minacis 
Invidiae cumulus : non est victoria tanti, 

Ut videar vicisse mihi : vos, fida juventus, 

Ite mei quondam socii. » Nec plura locutus, 

Flectit iter ; vacuo qualis discedit hiatu 
Impatiens remeare leo, quem plurima cuspis, 

Et pastorales pepulerunt igne catervae, 

Inclinatque jubas, demissaque lumina velat, 

Et trepidas moesto rimatur murmure silvas. 

Ut sese legio vidit disjuncta relinqui, 

Ingentem tollit gemitum, galeasque solutis 
Humectat lacrymis, pressamque morantia vocem 
Thoracum validos pulsant suspiria nexus : 

«Tradimur, heu ! tantumque sequi prohibemur amorem, 
Exclamant : spernisne tuas, dux optime, dextras, 

Quas tibi victrices toties Bellona probavit? 

. Nos adeo viles? adeo felicior axis 

Hesperius, meruit qui te rectore teneri? 

Quid nobis patriam , quid cara revisere tandem 
Pignora, dilectosve juvat coluisse penates? 

Te sine, dulce nihil : jam formidata tyranni 
Tempestas subeunda mihi , qui forte nefandas 
Jam parat insidias; qui nos aut turpibus Hunnis, 

Aut impacatis famulos praestabit Alanis. 

Quanquam non adeo robur defecerit omne, 

Tantave gestandi fuerit penuria ferri. 

Tu licet occiduo maneas sub cardine solis ; 

Tu mihi dux semper, Stilicho, nostramque vel absens 
Experiere fidem : dabitur tibi debita pridem 
Victima : promissis longum placabere sacris. » 

Tristior Haemoniis miles digressus ab oris 
Tangebat Macetum fines, murosque subibat, 
Thessalonica, tuos : sensu dolor haeret in alto 
Abditus, et tacitas vindictae praestruit iras, 
Spectaturque favens odiis locus, aptaque leto 
Tempora; nec quisquam tanta de plebe repertus, 
Proderet incautis qui corda minantia verbis. 

Quae non posteritas, quae non mirabitur aetas 
Tanti consilium vulgi potuisse taceri, 

Aut facinus tam grande tegi? mentisque calorem 
Non sermone viae , non inter pocula rumpi ? 
dEqualis tantam tenuit constantia turbam , 

Et fuit arcanum populo! Percurritur Hebrus, 
Deseritur Rhodope, Thracumque per ardua tendunt. 
Donec ad Herculei perventum nominis urbem. 

Ut cessisse ducem, propius venisse cohortes, 
Cognita Rufino; magna cervice triumphat, 


Digitized by Google 



IN RUFINUM LIB. II. 


37 


(y. iy5.) 

Omnia tuta ratus, sceptrumque capessere fervet, 

Et conjuratos accendit voce clientes : 

« Vicimus ; expulimus : facilis jam copia regni. 

Nullus ab hoste timor : quis enim, quem poscere solum 
Horruit, hunc tanto munitum milite vincat? 

Quis ferat armatum, quem non superavit inermem? 

I nunc, exitium nobis meditare remotus 
Incassum, Stilicho, dum nos longissima tellus 
Dividat, et mediis Nereus interstrepat undis. 

Alpinas transire tibi me sospite rupes 
Haud dabitur : jaculis illinc me figere tenta. 

Quaere ferox ensem, qui nostra ad moenia tendi 
Possit ab Italia : non te documenta priorum, 

Non exempla vetant? quis par conatus adire 
Has jactat vitasse manus ? detrusimus orbe 
Te medio, tantisque simul spoliavimus armis. 

Nunc epulas tempus , socii, nunc larga parare 
Munera , donandumque novis legionibus aurum. 
Opportuna meis oritur lux crastina votis. 

Quod nolit, rex ipse velit, jubeatque subactus 
In partem mihi regna dari : contingat in uno 
Privati fugisse modum , crimenque tyranni. » 

Talibus acclamant dictis infame nocentum 
Concilium, qui perpetuis crevere rapinis, 

Et quos una facit Rufino causa sodales, 

Illicitum duxisse nihil : delicta fuere 
Nexus amicitiae : jam jam connubia laeti 
Despondent aliena sibi , frustraque vicissim 
Promittunt quas quisque petat , quas devoret urbes. 
Cueperat humanos alto sopire labores 

Nox gremio, pigrasque Sopor diffuderat alas. 

Ille diu curis animum stimulantibus aegrum 
Labitur in somnos : vix toto corde quierat, 

Ecce videt diras alludere protinus Umbras, 

Quas dedit ipse neci; quarum, quae clarior, una 
Visa loqui : «Proh! surge toro; quid plurima volvis 
Anxius? haec requiem rebus finemque labori 
Allatura dies : omni jam plebe redibis 
Altior , et laeti manibus portabere vulgi. » 

Has canit ambages; occulto fallitur ille 
Omine, nec capitis sentit praesagia fixi. 

Jam summum radiis stringebat Lucifer Haemum, 
Festinamque rotam solito properantior urget , 
Tandem Rufini visurus funera, Titan. 

Prosiluit stratis , densaeque capacia turbae 
Atria regifico jussit splendere paratu 
Exceptura dapes, et, quod post vota daretur, 
Inscribi propriis aurum fatale figuris. 

Ipse salutatum reduces post proelia turmas; 

Jam regale tumens, et principe celsior, ibat, 
Collaquc femineo jactabat mollia gestu , 

Imperii certus , tegeret ceu purpura dudum 
Corpus , et ambirent ardentes tempora gemmae. 

Urbis ab angusto tractu, qua vergit in Austrum, 
Planities vicina patet; nam cetera pontus 
Circuit, exiguo dirimi se tramite passus. 

Hic ultrix acies, ornatu fulgida Martis, 

Explicuit cuneos ; pedites in parte sinistra 
Consistunt; equites illic poscentia cursum 
Ora reluctantur pressis sedare lupatis : 

Hic alii soevuni cristato vertice nutant, 

Et tremulos humeris gaudent vibrare colores , 

Quos operit formatque chalybs : conjuncta per artem 
Flexilis inductis animatur lamina membris, 

Horribilis visu; credas simulacra moveri 
Ferrea, cognatoque viros spirare metallo. 

Par vestitus equis : ferrata fronte minantur, 
Ferratosque levant securi vulneris armos. 

Diviso stat quisque loco : metuenda voluptas 
Cernenti , pulcherque timor; spirisque remissis 
Mansuescunt varii vento cessante dracones. 

Augustus veneranda prior vexilla salutat. 

Kufinus sequitur, quo fallere cuncta solebat 
Callidus affatu, devotaque brachia laudat, 

Nomine quemque vocans, natosque patresque reversis 
Nuntiat incolumes. Illi, dum plurima ficto 
Certatim sermone petunt , extendere longos 
A tergo flexus, insperatoque suprema 
Circuitu sociare parant : decrescere campus 
Incipit, et clipeis in se redeuntia junctis 
Curvo paulatim sinuantur cornua ductu. 

Sic ligat immensa virides indagine saltus 
Venator; sic attonitos ad litora pisces 
.Equoreus populator agit, rarosque plagarum 
Contrahit anfractus, et hiantes colligit oras. 

Excrudunt alios : cingi se fervidus ille 
Nescit adhuc, graviterque apprensa veste inorantem 
Increpat Augustum : scandat sublime tribunal; 
Participem sceptri , socium declaret honoris. 

Quum subito stringunt gladios, vox desuper ingens 

Infremuit : «Nobis etiam, teterrime, nobis 
Sperasti famulas imponere posse catenas? 

Unde redi nescis? patiarne audire satelles, 

Qui leges aliis libertatemque reduxi ? 

Bis domitum civile nefas , bis rupimus Alpes. 

Tot nos bella docent nulli servire tyranno. » 

Diriguit : spes nulla fugae ; seges undique ferri 
Circumfusa micat; dextra laevaque revinctus 
Haesit , et ensiferae stupuit mucrone coronae : 

Ut fera, quae montes nuper dimisit avitos, 
Altorumque exsul nemorum damnatur arenae 
Muneribus, commota ruit; vir murmure contra 
Hortatur, nixusque genu venabula tendit : 

Illa pavet strepitus, cuneosque erecta theatri 
Respicit, et tanti miratur sibila vulgi. 

Unus per medios audendi pronior ense 
Prosilit exserto, dictisque, et vulnere torvus : 

«Hac petit; hac Stilicho, quem jactas pellere, dextra 
Te ferit, hoc absens invadit viscera ferro.» 

Sic fatur, meritoque latus transverberat ictu. 

Felix illa manus, talem quae prima cruorcm 
Hauserit, et fessi poenam libaverit orbis! 

Mox omnes fodiunt hastis , artusque trementes 
Dilaniant; uno tot corpore pila tepescunt, 

Et non infecto puduit mucrone reverti. 

Hi vultus avidos , et adhuc spirantia vellunt 
Lumina; truncatos alii rapuere lacertos: 

Amputat ille pedes, humerum quatit ille solutis 
Nexibus; hic fracti resecat curvamina dorsi ; 

Hic jecur, hic cordis fibras, hic pandit anhelas 

Pulmonis latebras : spatium non invenit ira, 

Nec locus est odiis : consumpto funere vix tum 
Deseritur, sparsumque perit per tela cadaver. 

Sic mons Aonius rubuit, quum Penthea ferrent 
Maenades; aut subito mutatum Actaeona cornu 
Traderet insanis Latonia visa Molossis. 

Criminibusne tuis credis, Fortuna, mederi? 

Et male donatum speras aequare favorem 
Suppliciis? una tot millia morte rependi? 

Eversis agedum Rufinum divide terris, 

Da caput Odrysiis, truncum mereantur Achivi. 

Quid reliquis dabitur? nec singula membra perempti 
Sufficiunt populis : Vacuo plebs obvia muro, 

Jam secura, fluit; senibus non obstitit aetas , 
Virginibusve pudor ; viduae, quibus ille maritos 
Abstulit, orbataeque ruunt ad gaudia matres, 
Insultantque alacres : laceros juvat ire per artus, 
Pressaque calcato vestigia sanguine tingi. 

Nec minus assiduis flagrant elidere saxis 
Prodigiale caput, quod jam de cuspide summa 
Nutabat, digna rediens ad moenia pompa. 

Dextera quin etiam ludo concessa vagatur 
jEra petens, fraudesque animi persolvit avari 
Terribili lucro , vivosque imitata retentus 
Cogitur adductis digitos inflectere nervis. 

Desinat elatis quisquam confidere rebus, 
Instabilesque deos, ac lubrica numina discat. 

Illa manus, quae sceptra sibi gestanda parabat, 

Cujus se toties submisit ad oscula supplex 
Nobilitas , inhumata diu , miscroque revulsa 

Corpore, feralem quaestum post fata poposcit. 
Aspiciat quisquis nimium sublata secundis 
Colla gerit : triviis calcandus spargitur ecce, 

Qui sibi pyramidas, qui non cedentia templis 
Ornatura suos exstruxit culmina manes ; 

Et, qui Sidonio velari credidit ostro, 

Nudus pascit aves : jacet en, qui possidet orbem, 

Exiguae telluris inops, et pulvere raro 

Per partes tegitur, nusquam totiesque sepultus. 

Senserunt convexa necem, tcllusque nefandum 
Amolitur onus : jam respirantibus astris , 

Infernos gravat umbra lacus : pater Aeacus horret ; 
Intrantemque etiam latratu Cerberus urget. 

Tunc animae, quas ille fero sub jure peremit, 
Circumstant , nigrique trahunt ad judicis urnam 
Infesto fremitu : veluti pastoris in ora 
Commotae glomerantur apes, qui dulcia raptu 
Mella trahit, pennasque cient, et spicula tendunt, 
Et tenuis saxi per propugnacula cinctae 
Himosam patriam , dilectaque pumicis antra 
Defendunt, pronoque favos examine velant. 

Est locus, infaustis quo conciliantur in unum 
Cocytos Phlcgethonque vadis, inamoenus uterque 
Alveus : hic volvit lacrymas; hic igne redundat. 
Turris per geminos flammis vicinior amnes 
Porrigitur, solidoque rigens adamante sinistrum 
Proluit igne latus ; dextra Cocytia findit 
iEquora, triste gemens, et fletu concita plangit, 
lluc post emeritam mortalia saecula vitam 
Deveniunt : ihi nulla manent discrimina fati, 

Nullus honos , vanoque exutum nomine regein 
Proturbat plebcius egens. Quaesitor in alto 
Conspicuus solio praetentat crimina Minos, 

Et justis dirimit sontes : quos nolle fateri 
Viderit, ad rigidi transmittit verbera fratris. 

Nam juxta Rhadamanthus agit : quum gesta superni 
Curriculi, totosque diu perspexerit actus, 

Exaequat damnum meritis, et muta ferarum 
Cogit vincla pati : truculentos ingerit ursis, 
Praedonesque lupis; fallaces vulpibus addit. 

At qui desidia semper vinoque gravatus, 

Indulgens Veneri voluit torpescere luxu, 

Hunc suis immundi pingues detrudit in artus. 

Qui justo plus esse loquax, arcanaque suevit 
Prodere, piscosas fertur victurus in undas, 

Ut nimiam pensent aeterna silentia vocem. 

Quos ubi per varias, annis ter mille, figuras 
Egit Lethaeo purgatos flumine , tandem 
Rursus ad humanae revocat primordia forma;. 

Tum quoque, dum lites, Stygiique negotia solvit 
Dura fori, veteresque reos ex ordine quaerit, 
llufinum procul ecce notat, visuque severo 
Lustrat, et ex imo concussa sede profatur: 

« Huc superum labes, huc insatiabilis auri 
Proluvies, pretioque nihil non ause parato. 

Quodque milii summum scelus est, huc improbe legum 
Venditor, Arctoi stimulator perfide Martis, 

Cujus ob innumeras strages angustus Averni 
Jam sinus, et plena lassatur portitor alno. 

Quid demens manifesta negas ? en pectus inustae 

Deformant maculae, vitiisque inolevit imago, 

Nec sese commissa tegunt. Genus omne dolorum 
In te ferre lubet : dubio tibi pendula rupes 
Immineat lapsu : volucer te torqueat axis : 

Te refugi fallant latices , atque ore natanti 
Arescat decepta sitis ; dapibusque relictis 
In tua mansurus migret praecordia vultur. 

Quanquam omnes alii, quos haec tormenta fatigant, 

Pars quota sint , Rufine , tui ? quid tale vel audax 
Fulmine Salmoneus, vel lingua Tantalus egit, 

Aut inconcesso Tityus deliquit amore? 

Cunctorum si facta simul jungantur in unum, 

Praecedes numero : cui tanta piacula quisquam 
Supplicio conferre valet? quid denique dignum 
Omnibus inveniam, vincant quum singula poenas? 
Tollite de mediis animarum dedecus umbris. 

Aspexisse sat est : oculis jam parcite nostris, 

Et Ditis purgate domos : agitate flagellis 
Trans Styga, trans Erebum : vacuo mandate barathro 
Infra Titauum tenebras, infraque recessus 
Tartareos , nostrumque Cliaos , qua noctis opaca; 
Fundamenta latent, penitusquc immersus anhelet, 

Dum rotet astra polus , feriant dum litora venti. » 

Iarvos non aquilis fas est educere fetus 
Ante fidem Solis, judiciumque poli. 

Nam pater, excusso saliit quum tegmine proles, 
Ovaque maternus rupit hiulca tepor ; 

Protinus implumes convertit ad aethera nidos, 

Et recto flammas imperat ore pati : 

Consulit ardentes radios, et luce magistra 
Natorum vires ingeniumque probat. 
Degeneres refugo torsit qui lumine visus , 
Unguibus hunc saevis ira paterna ferit : 
Exploratores oculis qui pertulit ignes, 
Sustinuitque acie nobiliore diem, 

Nutritur volucrumque potens et fulminis haeres , 
Gesturus summo tela trisulca Jovi. 

Me quoque Pieriis tentatum saepius antris 
Audet magna suo mittere Roma deo. 

Jam dominas aures , jam regia tecta meremur, 

Et chelys Augusto judice nostra sonat. 

Xertia Romulei sumant exordia fasces, 

Terque suas ducat bellatrix pompa curules : 
Festior annus eat, cinctusque imitata Gabinos, 
Dives Hydaspeis augescat purpura gemmis : 
Succedant armis trabeae; tentoria lictor 
Ambiat, et Latiae redeant ad signa secures. 

Tuque, o, qui patrium curis aequalibus orbem 
Eoo cum fratre regis, procede secundis 
Alitibus , Pbcebique novos ordire meatus , 

Spes votumque poli , quem primo a limine vitae 
Nutrix aula fovet; strictis quem fulgida telis 
Inter laurigeros aluerunt castra triumphos. 
Ardua privatos nescit fortuna penates, 

Et regnum cum luce dedit : cognata potestas 
Excepit Tyrio venerabile pignus in ostro , 
Lustravitque tuos aquilis victricibus ortus 
Miles, et in mediis cunabula praebuit hastis. 

Te nascente, ferox toto Germania Rheno 
Intremuit, movitque suas formidine silvas 
Caucasus, et positis numen confessa pharetris, 
Ignavas Meroe traxit de crine sagittas. 

Reptasti per scuta puer, regumque recentes 
Exuviae tibi ludus erant, primusque solebas 
Aspera complecti torvum post proelia patrem , 

Signa triumphato quoties flexisset ab Istro , 

Arctoa de strage calens, et poscere partem 
De spoliis, Scythicosve arcus, aut rapta Gelonis 
Cingula, vel jaculum Daci, vel frena Suevi : 

Ille coruscanti dypeo te saepe volentem 
Sustulit arridens , et pectore pressit anhelo 
Intrepidum ferri , galeae nec triste timentem 
Fulgur, et ad summas tendentem brachia cristas : 

Tum sic laetus ait : « Rex o stellantis Olympi , 

Talis perdomito redeat mihi filius hoste, 

Hyrcanas populatus opes , aut caede superbus 
Assyria; sic ense rubens, sic flamine crebro 
Turbidus, et grato respersus pulvere belli, 

Armaque gaviso referat captiva parenti.» 

Mox ubi firmasti recto vestigia gressu , 

Non tibi desidias molles, nec marcida luxu 
Otia, nec somnos genitor permisit inertes : 

Sed nova per duros instruxit membra labores, 

Et cruda teneras exercuit indole vires, 

Frigora saeva pati, gravibus non cedere nimbis, 
vEstivum tolerare jubar, tranare sonoras 
Torrentum furias, adseensu vinchre montes, 

Planitiem cursu , valles et concava saltu ; 

Nec non in clypeo vigiles perducere noctes, 

In galea potare nives; nunc spicula cornu 
Tendere, nunc glandes Baleari spargere funda: 
Quoque magis nimium pugnae inflammaret amorem , 

Facta tui numerabat avi , quem litus adustae 
Horrescit Libyae, ratibusque impervia Thule. 

Ille leves Mauros , nec falso nomine Pictos 
Edomuit, Scotumque vago mucrone secutus, 

Fregit Hyperboreas remis audacibus undas, 

Et geminis fulgens utroque sub axe tropaeis 
Tethyos alternae refluas calcavit arenas. 

Hos tibi virtutum stimulos, haec semina laudum, 

Haec exempla dabat : non ocius hausit Achilles 
Semiferi praecepta senis, seu cuspidis artes, 

Sive lyrae cantus, medicas seu disceret herbas. 

Interea turbata fides, civilia rursus 
Bella tonant, dubiumque quatit discordia mundum. 
Proh crimen Superum ! longi proh dedecus aevi ! 
Barbarus Hesperias exsul possederat urbes, 

Sceptraque dejecto dederat romana clienti. 

Jam princeps molitur iter, gentesque remotas 
Colligit Aurorae, tumidus quascunque pererrat 
Euphrates, quas lustrat Halys, quas ditat Orontes. 
Thuriferos Arabes saltus, vada Caspia Medi, 

Armenii Phasin, Parthi liquere Niphaten. 

Quae tibi tunc Martis rabies, quantusque.sequcndi 
Ardor erat! quanto flagrabant pectora voto, 

Optatas audire tubas, campique cruenta 
Tempestate frui , truncisque immergere plantas ! 

Ut leo, quem fulvae matris spelunca tegebat 
Uberibus solitum pasci , quum crescere sensit 
Ungue pedes, et terga jubis, et dentibus ora, 

Jam negat imbelles epulas, et rupe relicta, 

Gaetulo comes ire patri , stabulisque minari 

ASstuat, et celsi tabo sordere juvenci. 

Ille vetat, rerumque tibi commendat habenas, 

Et sacro meritos ornat diademate crines. 

Tantaque se rudibus pietas ostendit in annis, 

Sic aetas animo cessit , quererentur ut omnes 
Imperium tibi sero datum : victoria velox 
Auspiciis effecta tuis : pugnastis uterque ; 

Tu fatis, genitorque manu : te propter, et Alpes 
Invadit faciles ; cauto nec profuit hosti 
Munitis haesisse locis : spes irrita valli 
Concidit, et scopulis patuerunt claustra revulsis. 

Te propter, gelidis Aquilo de monte procellis 
Obruit adversas acies, revolutaque tela 
Vertit in auctores, et turbine reppulit hastas. 

O nimium dilecte Deo, cui fundit ab antris 
/Eoius armatas hiemes, cui militat aether, 

Et conjurati veniunt ad classica venti ! 

Alpinae rubuere nives, et frigidus amnis 
Mutatis fumavit aquis, turbaque cadentum 
Staret, ni rapidus juvisset flumina sanguis. 

At ferus inventor scelerum trajecerat altum 
Non uno mucrone latus, duplexque tepebat 
Ensis, et ultrices in se converterat iras 
Tandem justa manus. Jam libertate reducta 
Quamvis emeritum peteret natura reverti 
Numen, et auratas astrorum panderet arces, 
Nutaretque oneri venturo conscius Atlas, 

Distulit Augustus cupido se credere coelo, 

Dum tibi pacatum praesenti traderet orbem. 

Nec mora; Bistoniis alacer consurgis ab oris, 

Inter barbaricas ausus transire cohortes , 

Impavido vultu : linquis Rhodopeia saxa 
Orpheis animata modis; juga deseris QEtes, 
Herculeo damnata rogo ; post Pelion intras 
Nereis illustre toris. Te pulcher Enipeus 
Celsaque Dodone stupuit , rursusque locutae 
In te Chaoniae moverunt carmina quercus. 

Illyrici legitur plaga litoris; arva teruntur 
Dalmatiae; Phrygii numerantur stagna Timavi. 
Gaudent Italiae sublimibus oppida muris 
Adventu sacrata tuo : submissus adorat 
Eridanus, blandosque jubet mitescere fluctus, 

Et Phaethonteas solitae deflere ruinas 
Roscida frondosae revocant electra sorores. 

Quanti tum juvenes, quantae sprevere pudorem 
Spectandi studio matres, puerisque severi 
Certavere senes, quum tu genitoris amico 
Exceptus gremio, mediam veherore per urbem , 
Velaretque pios communis laurea currus! 

Qui non Luciferum roseo cum Sole videri 
Credidit, aut junctum Bromio radiare Tonantem? 

Floret cristatis exercitus undique turmis, 
Quisque sua te voce canens : praestringit aliena 
Lux oculos, nudique seges Mavortia ferri 
Ingeminat splendore diem. Pars nobilis arcu , 

Pars longe jaculis, pars cominus horrida contis. 

Hi volucres tollunt aquilas , hi picta draconum 
Colla levant, multusque tumet per nubila serpens 
Iratus, stimulante Noto, vivitque receptis 
Flatibus, et vario mentitur sibila tractu. 

Ut ventum ad sedes, cunctos discedere tectis 
Dux jubet, et generum compellat talibus ultro: 

«Bellipotens Stilicho, cujus mihi robur in armis, 
Pace probata fides : quid enim per proelia gessi 
Te sine? quem merui te non sudante triumphum? 
Odrysium pariter Getico foedavimus Hebrum 
Sanguine, Sarmaticas pariter prostravimus alas, 
Rhipaeaque simul fessos porreximus artus 
In glacie , stantemque rota sulcavimus Istrum. 

Ergo age, me quoniam coelestis regia poscit, 

Tu curis succede meis; tu pignora solus 
Nostra fove; geminos dextra tu protege fratres 
Per consanguineos thalamos , noctemquc heatam , 
Per taedas, quas ipsa tuo regina levavit 
Conjugio, sociaque nurum produxit ab aula, 

Indue mente patrem , crescentes dilige foetus 
Ut ducis, ut soceri : jam jam securus ad astra 
Te custode , ferar. Rupta si mole Typhoeus 
Vinclis prosiliat, Tityus si membra resolvat, 

Si furor Enceladi projecta mugiat AStna; 

Opposito Stilichone cadent. » Nec plura locutus, 
Sicut erat , liquido signavit tramite nubes , 
Ingrediturque globum Lunae, iiinenque relinqujt 
Arcados , et Veneris clementes advolat auras. 

Hinc Phoebi permensus iter, flammamque nocentem 
Gradivi, placidumque Jovem, stetit arce suprema, 
Algenti qua zona riget Saturnia tractu. 

Machina laxatur coeli , rutilaeque patescunt 
Sponte fores. Arctoa parat convexa Bootes : 

Australes reserat portas succinctus Orion ; 

Invitantque novum sidus, pcndentque vicissim, 

Quas partes velit ille sequi , quibus esse sodalis 
Dignetur stellis, aut qua regione morari. 

O decus aetherium, terrarum gloria quondam, 

Te tuus Oceanus natali gurgite lassum 
Excipit, et notis Hispania proluit undis. 

Fortunate parens, primos quum detegis ortus, 
Adspicis Arcadium; quum te proclivior urges, 
Occiduum visus remoratur Honorius ignem. 

Et quocumque vagos flectas sub cardine cursus, 
Natorum per regna venis, qui mente serena, 
Maturoque regunt victas moderamine gentes; 

Saecula qui rursus formant meliore metallo. 

Luget avarities Stygiis innexa catenis, 

Cumque suo demens expellitur ambitus auro. 

Non dominantur opes; non corrumpentia sensus 
Dona valent; emitur sola virtute potestas. 

Unanimi fratres, quorum mare terraque fatis 
Debentur, quodcumque manus evasit avitas, 

Quod superest patri , vobis jam Mulciber arma 
Praeparat, et Sicula Cyclops incude laborat; 

Brontes innumeris exasperat aegida signis; 

Altum fulminea crispare in casside conum 
Festinat Steropes; nectit thoraca Pyracmon; 
Ignifluisque gemit Lipare fumosa cavernis. 

Vobis Ionia virides Neptunus in alga 

Nutrit equos, qui summa freti per ccerula possint 

Ferre viam, segetemque levi percurrere motu, 

Nesciant ut spumas, nec proterat ungula culmos. 

Jam video Babylona rapi, Parthumque coactum 

Non ficta trepidare fuga; jam Bactra teneri 
Legibus, et famulis Gangen pallescere ripis, 
Gcmmatosque humilem dispergere Persida cultus. 
Ite per extremum Tanain , pigrosque Triones; 

Ite per ardentem Libyam , superate vapores 
Solis, et arcanos Nili deprendite fontes; 
Herculeum finem, Bacchi transcurrite metas, 
Vestri juris erit quidquid complectitur axis. 

Vobis rubra dabunt pretiosas aequora conchas , 
Indus ebur, ramos Panchaia , vellera Seres. 

Auspiciis iterum sese regalibus annus 
Induit, et nota fruitur jactantior aula; 

Limina nec passi circum privata morari 
Exsultant reduces, Augusto consule, fasces. 
Cernis ut armorum proceres, legumque potentes, 
Patricios sumunt habitus, et more Gabino 
Discolor incedit legio, positisque parumper 
Bellorum signis, sequitur vexilla Quirini? 

Lictori cedunt aquilae, ridetque togatus 
Miles , et in mediis effulget Curia castris. 

Ipsa Palatino circumvallata senatu , 

Jam trabeam Bellona gerit , parmamque removit 
Et galeam , sacras humeris vectura curules. 

Nec te laurigeras pudeat, Gradive, secures 
Pacata gestare manu , Latiaque micantem 
Loricam mutare toga , dum ferreus haeret 
Currus, et Eridani ludunt per prata jugales. 

Haud indigna coli , nec nuper cognita Marti 
Ulpia progenies, et quae diademata mundo 
Sparsit, Ibera domus; nec tantae vilior unda 
Promeruit gentis seriem; cunabula fovit 

Oceanus; terrae dominos, pelagique futuros 
Immenso decuit rerum de principe nasci. 

Hinc processit avus; cui, post Arctoa frementi 
Classica , Massylas annexuit Africa lauros. 

Ille, Caledoniis posuit qui castra pruinis, 

Qui medios Libyae sub casside pertulit aestus, 
Terribilis Mauro , debellatorque Britanni 
Litoris , ac pariter Boreae vastator et Austri. 

Quid rigor aeternus coeli, quid sidera prosunt, 
Ignotumque fretum ? maduerunt Saxone fuso 
Orcades ; incaluit Pictorum sanguine Thule ; 
Scotorum cumulos flevit glacialis Ierne. 

Quid calor obsistit forti? per vasta cucurrit 
dEthiopum, cinxitque novis Atlanta maniplis. 
Virgineum Tritona bibit, sparsosque venenis 
Gorgoneis vidit thalamos, et vile virentes 
Hesperidum risit, quos ditat fabula, ramos. 

Arx incensa Jubae, rabies Maurusia ferro 
Cessit, et antiqui penetralia diruta Bocchi. 

Sed laudes genitor longe transgressus avitas, 
Subdidit Oceanum sceptris, et margine coeli 
Clausit opes, quantum distant a Tigride Gades, 
Inter se Tanais quantum Nilusque relinquunt. 

Haec tamen innumeris per se quaesita tropeeis. 

Non generis dono, non ambitione potitus; 

Digna legi virtus : ultro se purpura supplex 
Obtulit, et solus meruit regnare rogatus. 

Nam quum barbaries penitus commota gementem 
Irrueret Rhodopen , et mixto turbine gentis , 

Jam deserta suas in nos transfunderet Arctos; 

Danubii totae vomerent quum proelia ripa; , 

Quum Geticis ingens premeretur Mysia plaustris, 
Flavaque Bistonios operirent agmina campos : 
Omnibus afflictis, et vel labentibus ictu, 

Vel prope casuris, unus tot funera contra 
Restitit , exstinxitque faces , agrosque colonis 
Reddidit, et leti rapuit de faucibus urbes. 

Nulla relicta foret Romani nominis umbra, 

Ni pater ille tuus jam jam ruitura subisset 
Pondera , turbatamque ratem , certaque levasset 
Naufragium commune manu. Velut ordine rupto 
Quum procul insanae traherent Phaethonta quadrigae, 
Saeviretque dies , terrainque et stagna propinqui 
Haurirent radii, solito cum murmure torvis 
Sol occurrit equis; qui postquam rursus heriles 
Agnovere sonos, rediit meliore magistro 
Machina, concentusque poli, currusque recepit 
Imperium, flammaeque modum. Sic traditils illi, 
Servatusque Oriens : at non pars altera rerum 
Tradita , bis possessa manu , bis parta periclis.' 

Per varium gemini scelus erupere tyranni 
Tractibus occiduis : hunc saeva Britannia fudit ; 

Hunc sibi Germanus famulum delegerat exsul. 

Ausus uterque nefas, domini respersus uterque 

Insontis jugulo : novitas audere priori 

Suadebat , cautumquc dabant exempla sequentem : 

Hic nova moliri praeceps; hic quaerere tuta 
Providus : hic fusis, collectis viribus ille : 

Hic vagus, excurrens; hic intra claustra reductus: 
Dissimiles, sed morte pares : evadere neutri 

Dedecus , aut mixtis licuit procumbere telis. 
Amissa specie , raptisque insignibus , ambo 
In vultus rediere suos , manibusque revinctis 
Oblati gladiis submittunt colla paratis, 

Et vitam veniamque rogant : proh damna pudoris 
Qui modo tam densas nutu movere cohortes, 

In quos jam dubius sese libraverat orbis , 

Non hostes victore cadunt, sed judice sontes. 
Damnat voce reos, petiit quos Marte tyrannos. 
Araborum periere duces : hic sponte carina 
Decidit in fluctus ; illum suus abstulit ensis. 

Hunc Alpes, hunc pontus habet : solatia caesis 
Fratribus haec ultor tribuit : necis auctor uterque 
Itabitur ; augustas par victima mitigat umbras. 
Has dedit inferias tumulis , juvenumque duorum 
Purpureos merito placavit sanguine Manes. 

Illi justitiam confirmavere triumphi ; 

Praesentes docuere Deos : hinc saecula discant 
Indomitum nihil esse pio, tutumve nocenti. 
Nuntius ipse sui longas incognitus egit 
Praevento rumore, vias : inopinus utrumque 
Perculit, et clausos montes, ut plana, reliquit. 

Exstruite immanes scopulos, attollite turres, 
Cingite vos fluviis, vastas opponite silvas, 
Carganum Alpinis, Apenninumque nivalem 
Permixtis sociate jugis , et rupibus Haemum 
Addite Caucasiis; involvite Pelion Ossae; 

Non dabitis murum sceleri; qui vindicet, ibit. 
Omnia subsident meliori pervia causae. 

Nec tamen oblitus civem, cedentibus atrox 

Partibus infrcmuit : non insultare jacenti 
Malebat : mitis precibus, pietatis abundans, 
.Poenae parcus erat; paci non intulit iram 
Post acies : odiis idem, qui terminus armis. 
Profuit, hoc vincente, capi; multosque subactos 
Prospera latura; commendavere catenae. 
Magnarum largitor opum , largitor honorum ; 
Pronus et in melius gaudens convertere fata. 

Hinc amor, hinc validum devoto milite robur. 
Hinc natis mansura fides : hoc nobilis ortu 
Nasceris , aequaeva cum majestate creatus , 
Nullaque privatae passus contagia sortis. 

Omnibus acceptis , ultro te regia solum 
Protulit ; et patrio felix adolescis in ostro ; 
Membraque, vestitu nunquam temerata profano. 
In sacros cecidere sinus. Hispania patrem 
Auriferis eduxit aquis; te gaudet alumno 
Bosporus : Hesperio de limite surgit origo; 

Sed nutrix Aurora tibi : pro pignore tanto 
Certatur : geminus te civem vindicat axis. 
Herculis , et Bromii sustentat gloria Thebas ; 
Haesit Apollineo Delos Latonia partu ; 

Cretaque se jactat tenero reptata Tonanti : 

Sed melior Delo, Dictaeis clarior oris, 

Quae dedit hoc Numen regio : non litora nostro 
Sufficerent angusta Deo ; nec inhospita Cynthi 
Saxa tuos artus duro laesere cubili. 

Acclinis genitrix auro, circumflua gemmis, 

In Tyrios enixa toros : ululata verendis 
Aula puerperiis : quae tunc documenta futuri? 

Quae voces avium? quanti per inane volatus? 

Quis vatum discursus erat? tibi corniger Ammon , 
Et dudum taciti rupere silentia Delphi ; 

Te Persae cecinere Magi ; te sensit Etruscus 
Augur, et inspectis Babylonius horruit astris; 
Chaldaei stupuere senes, Cumanaque rursus 
Intonuit rupes, rabidae delubra Sibyllae. 

Nec te progenitum Cybeleius aere sonoro 
Lustravit Corybas : exercitus undique fulgens 
Adstitit: ambitus signis augustior infans, 

Sentit adorantes galeas, redditque ferocem 
Vagitum lituis : vitam tibi contulit idem 
Imperiumque dies. Inter cunabula consul 
Proveheris : signas, posito modo nomine, fastos; 
Donaturque tibi, qui te produxerat, annus. 

Ipsa Quirinali parvum te cinxit amictu 
Mater, et ad primas docuit reptare curules. 
Uberibus sanctis, immortalique dearum 
Crescis adoratus gremio. Tibi saepe Diana 
Maenalios arcus venatricesque pharetras 
Suspendit, puerile decus : tu saepe Minervae 
Lusisti clypeo, fulvamque impune pererrans 
/Egida, tractasti blandos interritus angues. 

Saepe tuas etiam, jam tum gaudente marito, 
Velavit regina comas, festinaque voti 
Praesumptum diadema dedit : tum laevibus ulnis 
Sustulit , et magno porrexit ad oscula patri. 

Nec dilatus honor : mutatus principe Caesar 
Protinus aequaris fratri , nec certius unquam 
Hortati Superi; nullis praesentior aether 

Adfuit ominibus. Tenebris involverat atra 
Lumen hiems, densosque Notus collegerat imbres : 

Sed mox , quum solita miles te voce levasset , 

Nubila dissolvit Phoebus, pariterque dabantur 
Sceptra tibi, mundoque dies : caligine liber 
Bosporus adversam patitur Chalcedona cerni. 

Nec tantum vicina nitent , sed tota repulsis 
Nubibus exuitur Thrace : Pangaea renident, 

Insuetosque palus radios Maeotia vibrat. 

Non Boreas nimbos , non Sol ardentior egit : 

Imperii lux illa fuit : praesagus obibat 
Cuncta nitor, risitque tuo Natura sereno. 

Visa etiam medio, populis mirantibus , audax 
Stella die, dubitanda nihil, nec crine retuso 
Languida, sed quantus numeratur nocte Bootes : 
Emicuitque plagis alieni temporis hospes 
Ignis, et agnosci potuit, quum luna lateret; 

Sive parens Augusta fuit, seu fdrte reluxit 
Divi sidus avi , seu te properantibus astris 
Cernere Sol patiens coelum commune remisit. 

Apparet quid signa ferant : ventura potestas 
Claruit Ascanio , subita quum luce comarum 
Innocuus flagraret apex , Phrygioque volutus 
Vertice, fatalis redimiret tempora candor. 

At tua coelestes illustrant omina flammae. 

Talis ab Idaeis primaevus Jupiter antris 
Possessi stetit arce poli , famulosque recepit , 

Natura tradente, Deos : lanugine nondum 
Vernabant vultus, nec adhuc per colla fluebant 
Motura; convexa coniae; tum scindere nubes 

Discebat, fulmenque rudi torquere lacerto. 

Laetior augurio genitor, natisque superbus 
Jam paribus, duplici fultus consorte redibat, 
Splendebatque pio complexus pignora curru. 

Haud aliter summo gemini cum patre Lacones, 
Progenies Ledaea, sedent; in utroque relucent 
Frater, utroque soror : similis chlamys effluit auro : 
Stellati pariter crines : juvat ipse Tonantem 
Error, et ambiguae placet ignorantia matri. 

Eurotas proprios discernere nescit alumnos. 

Ut domus excepit reduces, ibi talia tecum 
Pro rerum stabili fertur ditione locutus : 

a Si tibi Parthorum solium fortuna dedisset , 

Care puer, terrisque procul venerandus Eois 
Barbarus Arsacio consurgeret ore tiaras; 

Sufficeret sublime genus , luxuque fluentem 
Deside nobilitas posset te sola tueri. 

Altera Romanae longe rectoribus aulae 
Conditio : virtute decet, non sanguine niti. 

Major et utilior fato conjuncta potenti, 

Yile latens virtus. Quid enim submersa tenebris 
Proderit obscuro? veluti sine remige puppis; 

Vel lyra , quae reticet ; vel , qui non tenditur, arcus. 
Hanc tamen haud quisquam , qui non agnoverit ante 
Semet , et incertos animi pacaverit aestus , 

Inveniet : longis illuc ambagibus itur. 

« Disce orbi , quod quisque sibi : quum conderet artus 
Nostros, aetheriis miscens terrena Prometheus , 
Sinceram patrio mentem furatus Olympo 
Continuit claustris , indignantemque revinxit. 

Et, quum non alitor possent mortalia fingi, 

Adjunxit geminas : illae rum corpore lapsae 
Intereunt; haec sola manet, bustoque superstes 
Evolat. Hanc alta capitis fundavit in arce 
Mandatricem operum , prospecturamque labori : 

Illas inferius collo , praeceptaque summae 
Passuras dominae, digna statione locavit. 

Quippe opifex veritus confundere sacra profanis, 
Distribuit partes animae, sedesque removit. 

Iram sanguinei regio sub pectore cordis 
Protegit imbutam flammis, avidamque nocendi, 
Praecipitemque sui. Rabie succensa tumescit. 
Contrahitur stupefacta metu : quumque omnia secum 
Duceret , et requiem membris vesana negaret ; 
Invenit pulmonis opem, madidumque furenti 
Praebuit, ut tumidae ruerent in mollia fibrae. 

At sibi cuncta petens, nil collatura cupido. 

In jecur, et tractus imos compulsa recessit : 

Quae, velut immanes reserat dum bellua rictus, 
Expleri pascique nequit; nunc verbere curas 
Torquet avaritiae, stimulis nunc flagrat amorum, 
Nunc gaudet, nunc incesta dolet, satiataque rursus 
Exoritur, caesaque redit pollentius Hydra. 

Hos igitur si quis potuit sedare tumultus, 
Inconcussa dabit purae sacraria menti. 

«Tu licet extremos late dominere per Indos, 

Te Medus , te mollis Arabs , te Seres adorent : 

Si metuis, si prava cupis, si duceris ira, 

Servitii patiere jugum; tolerabis iniquas 
Interius leges. Tunc omnia jure tenebis, 

Quum poteris rex esse tui : proclivior usus 
In pejora datur, suadetque licentia luxum, 
Illecebrisque effrena favet. Tum vivere caste 
Asperius, quum prompta Venus; tum durius irae 
Consulitur, quum poena patet : sed comprime motus; 
Nec tibi quid liceat, sed quid fecisse decebit, 

Occurrat, mentemque domet respectus honesti. 

« Hoc te praeterea crebro sermone monebo , 

Ut te totius medio telluris in orbe 
Vivere cognoscas , cunctis tua gentibus esse 
Facta palam ; nec posse dari regalibus usquam 
Secretum vitiis : nam lux altissima fati 
Occultum nihil esse sinit, latebrasque per omnes 
Intrat , et abstrusos explorat fama recessus. 

Sis pius in primis : nam quum vincamur in omni 
Munere , sola Deos aequat clementia nobis. 

Neu dubiis suspectus agas , neu falsus amicis , 
Rumorumve avidus : qui talia curat, inanes 
Horrebit strepitus, nulla non anxius hora. 

Non sic excubiae , non circumstantia pila , 

Quain tutatur amor : non extorquebis amari. 

Hoc alterna fides , hoc simplex gratia donat. 

Nonne vides, operum qui se pulcherrimus ille 
Mundus amore liget, nec vi connexa per aevum 
Conspirent elementa sibi? qui limite Phoebus 
Contentus medio, contentus litore pontus? 

Ft qui perpetuo terras ambitque vehitque, 

Nec premat incumbens , oneri nec cesserit aer ? 

« Qui terret , plus ipse timet : sors ista tyrannis 
Convenit. Invideant claris, fortesque trucident, 

Muniti gladiis vivant , septique venenis , 

Ancipites habeant artes, trepidique minentur. 

Tu civem, patremque geras; tu consule cunctis, 

Non tibi : nec tua te moveant, sed publica vota. 

In commune jubes si quid, censesve tenendum, 
Primus jussa subi : tunc observantior aequi 
Fit populus , nec ferre negat , quum viderit ipsum 
Auctorem parere sibi. Componitur orbis 
Regis ad exemplum : nec sic inflectere sensus 
Humanos edicta valent, ut vita regentis. 

Mobile mutatur semper cum principe vulgus. 

« His tamen effectis , neu fastidire minores , 

Neu pete praescriptos homini transcendere fines. 
Inquinat egregios adjuncta superbia mores. 

Non tibi tradidimus dociles servire Sabaeos ; 

Armeniae dominum non te praefecimus orae ; 

Non damus Assyriam, tenuit quam femina, gentem : 
Romani, qui cuncta diu rexere, regendi, 

Qui nec Tarquinii fastus, nec jura tulere 
Caesaris. Annales veterum delicta loquentur; 
Haerebunt maculae : quis non per saecula damnet 
Caesareae portenta domus? quem dira Neronis 
Funera, quem rupes Caprearum tetra latebit, 

Incesto possessa seni? victura feretur 
Gloria Trajani; non tam quod Tigride victo, 

Nostra triumphati fuerint provincia Parthi-, 

Alta quod invectus fractis Capitolia Dacis, 

Quam patriae quod mitis erat. Ne desine tales, 

Nate, sequi : si bella tonant, prius agmina duris 
Exerce studiis , et saevo praestrue Marti. 

N^ta brumae requies, non hibernacula segnes 
Enervent torpore manus : ponenda salubri 
Castra loco ; praebenda vigil custodia vallo. 

Disce ubi densari cuneos, ubi cornua tendi 
iEquius, aut iterum flecti; quae montibus aptae, 
Quae campis acies, quae fraudi accommoda vallis; 
Qua via difficilis : fidit si moenibus hostis, 

Tum tibi murali libretur machina pulsu; 

Saxa rotet praeceps aries , projectaque portas 
Testudo feriat; ruat emersura juventus 
Effossi per operta soli : si longa moretur 
Obsidio; tum vota cave secura remittas, 
Inclusumve putes : multis damnosa fuere 
Gaudia : dispersi pereunt, somnove soluti. 

Saepius incautae nocuit victoria turbae. 

Neu tibi regificis tentoria larga redundent 
Deliciis, neve imbelles ad signa maniplos 
Luxuries armata trahat : neu flantibus austris, 
Neu pluviis cedas ; neu defensura calorem 
Aurea submoveant rapidos umbracula soles. 
Inventis utere cibis; solabere partes 
.Squali sudore tuas : si collis iniquus , 

Primus ini : silvam si caedere provocat usus, 
Sumpta ne pudeat quercum stravisse bipenni : 
Calcatur si pigra palus , tuus ante profundum 
Praetentet sonipes : fluvios tu protere cursu 
Haerentes glacie; liquidos tu scinde natatu. 

Nunc eques in medias equitum te consere turmas 
Nunc pedes adsistas pediti : tum promptius ibunt 
Te socio; tum conspicuus, gratusque feretur 

Sub te teste labor. » Dicturum plura parentem 
Voce subis : «Equidem, faveant modo numina coeptis, 
Haec effecta dabo ; nec me fratrique , tibique 
Dissimilem populi commissaque regna videbunt. 

Sed cur non potius , verbis quae disseris , usu 
Experior? gelidas certe nunc tendis in Alpes. 

Duc tecum comitem : figant, sine, nostra tyrannum 
Spicula : pallescat nostro, sine, barbarus arcu. 

Italiamne feram furiis praedonis acerbi 
Subjectam? patiar Romain servire clienti? 

Usque adeone puer? nec me polluta potestas, 

Nec pia cognati tanget vindicta cruoris? 

Per strages equitare libet : da protinus arma. 

Cur annos obicis? pugnae cur arguor impar? 

Aequalis inihi Pyrrhus erat, quum Pergama solus 
Verteret, et patri non degeneraret Achilli. 

Denique si princeps castris haerere nequibo, 

Vel miles veniam. » Delibat dulcia nati 
Oscula , miratusque refert : « Laudanda petisti ; 

Sed festinus amor : veniet robustior aetas; 

Ne propera; necdum decimas emensus aristas, 
Aggrederis metuenda viris : vestigia magnae 
Indolis agnosco : fertur Pellaeus, Eoum 
Qui domuit Porum, quum prospera saepe Philippi 
Audiret, laetos inter flevisse sodales, 

Nil sibi vincendum patris virtute relinqui. 

Hos video motus : fas sit promittere patri : 

Tantus eris ; nostro nec debes regna favori , 

Quae tibi jam natura dedit. Sic mollibus olim 
Stridula ducturum pratis examina regem 

Nascentem venerantur apes, et publica mellis 
Jura petunt , traduntque favos : sic pascua parvus 
Vindicat, et necdum firmatis cornibus, audax 
Jam regit armentum vitulus. Sed proelia differ 
In juvenem, patiensque meum cum fratre tuere , 

Me bellante , locum : vos impacatus Araxes , 

Vos celer Euphrates timeat : sit Nilus ubique 
Vester, et emisso quidquid sol imbuit ortu. 

Si pateant Alpes, habeat si causa secundos 
Justior eventus; aderis, partesque receptas 
Suscipies , animosa tuas ut Gallia leges 
Audiat, et nostros aequus modereris Iberos. 

Tunc ego securus fati, laetusque laborum 
Discedam , vobis utrumque regentibus axem. 

Interea Musis, animus dum mollior, insta, 

Et, quae mox imitere, legas; nec desinat unquam 
Tecum Graia loqui, tecum Romana vetustas. 
Antiquos evolve duces; assuesce futurae 
Militia» : Latium retro te confer in aevum. 

Libertas quaesita placet? mirabere Brutum. 

Perfidiam damnas? Metti satiabere poenis. 

Triste rigor nimius? Torquati despue mores. 

Mors impensa bonum? Decios venerare ruentes. 

Vel solus quid foriis agat, te ponte soluto 
Oppositus Cocles, Muci te flamma docebit. 

Quid mora perfringat, Fabius; quid rebus in arctis 
Dux gerat, ostendat Gallorum strage Camillus. 
Discitur hinc, nullos meritis obsistere casus. 
Prorogat aeternam feritas tibi Punica famam, 
Regule : successus superant adversa Catonis. 

5 . 


Digitized by Google 



68 


CL. CLAUDIAM 


« 1 3.1 


Discitur hinc, quantum paupertas sobria possit : 
Pauper erat Curius , quum reges vinceret armis ; 
Pauper Fabricius, Pyrrhi quum sperneret aurum; 
Sordida Serranus flexit dictator aratra. 

Lustratae lictore casae, fascesque salignis 
Postibus affixi : collectae consule messes , 

Et sulcata diu trabeato rura colono. » 

Haec genitor praecepta dabat : velut ille carinae 
Longaevus rector, variis quem saepe procellis 
Exploravit hiems, ponto jam fessus et annis, 
Aequoreas alni nato commendat habenas, 

Et casus artesque docet, quo dextra regatur 
Sidere, quo fluctus possint moderamine falli; 

Quae nota nimborum ; quae fraus infida sereni , 

Quid sol occiduus prodat; quo saucia vento 
Decolor iratos attollat Cynthia vultus. 

Aspice nunc quacunque micas, seu circulus Austri, 
Magne parens, gelidi seu te meruere Triones, 

Aspice, completur votum : jam natus adaequat 
Te meritis, et, quod magis est optabile, vincit 
Subnixus Stilichone tuo, quem fratribus ipse 
Discedens clypeum defensoremque dedisti. 

Pro nobis nihil ille pati, nulluinque recusat 
Discrimen tentare sui ; non dura viarum , 

Non incerta maris. Libyae squalentis arenas 
Audebit superare pedes , madidaque cadente 
Pleiade Gaetulas intrabit navita Syrtes. 

Hunc tamen in primis populos levitate feroces, 

Et Rhenum pacare jubes : volat ille citatis 
Vectus equis, nullaque latus stipante caterva. 

Aspera nubiferas qua Rhaetia porrigit Alpes, 

Pergit, et hostiles, tanta est fiducia, ripas 
Incomitatus adit : totum properare per amnem 
Attonitos humili reges cervice videres. 

Ante ducem nostrum flavam sparsere Sycambri 
Caesariem, pavidoque orantes murmure Franci 
Procubuere solo : juratur Honorius absens, 
Imploratque tuum supplex Alamannia nomen. 

Bastarnae venere truces; venit accola silvae 
Bructerus Hercyniae; latisque paludibus exit 
Cimber, et ingentes Albin liquere Cherusci. 

Accipit ille preces varias, tardeque rogatus 
Annuit, et magno pacem pro munere donat. 

Nobilitant veteres Germanica foedera Drusos; 

Marte sed ancipiti, sed multis cladibus, empta. 

Quis victum meminit sola formidine Rhenum? 

Quod longis alii bellis potuere mereri, 

Hoc tibi dat Stilichonis iter. Post otia Galli 
Limitis, hortaris Graias fulcire ruinas. 

Ionium tegitur velis, ventique laborant 
Tot curvare sinus, servaturasque Corinthum 
Prosequitur facili Neptunus gurgite classes; 

Et puer Isthmiaci jam pridem litoris exsul 
Secura repetit portus cum matre Palaemon. 

Plaustra cruore natant; metitur pellita juventus; 

Pars morbo, pars ense perit : non lustra Lycaei, 

Non Erymantheae jam copia sufficit umbrae, 

Innumeris exusta rogis, nudataque ferro: 

Sic flagrasse suas laetantur Maenala silvas. 

Excutiat cineres Ephyre; Spartanus, et Arcas 

Tutior exsangues pedibus proculcet acervos; 
Fessaque pensatis respiret Graecia poenis. 

Gens, qua non Scythicos diffusior ulla triones 
Incoluit, cui parvus Athos, angustaque Thrace, 
Quum transiret, erat, per te, viresque tuorum 
Fracta ducum, lugetque sibi jam rara superstes; 
Et, quorum turbae spatium vix praebuit orbis, 

Uno colle latent : sitiens, inclusaque vallo 
Ereptas quaesivit aquas, quas hostibus ante 
Contiguas alio Stilicho deflexerat actu, 
Mirantemque novas ignota per avia valles 
Jusserat averso fluvium migrare meatu. 

Obvia quid mirum vinci , quum Barbarus ultro 
Jam cupiat servire tibi? tua Sarmata discors 
Sacramenta petit; projecta pelle Gelonus 
Militat; in Latios ritus transistis , Alani. 

Ut fortes in Marte viros, animisque paratos, 

Sic justos in pace legis, longumque tueris 
Electos, crebris nec succedentibus urges. 

Judicibus notis regimur; fruimurque quietis 
Militiaeque bonis, ceu bellatore Quirino, 

Ceu placido moderante Numa : non imminet ensis ; 
Nullae nobilium caedes; non crimina vulgo 
Texuntur ; patria maestus non truditur exsul ; 

Impia continui cessant augmenta tributi : 

Non infelices tabulae; non hasta refixas 
Vendit opes; avida sector non voce citatur; 

Nec tua privatis crescunt aeraria damnis. 

Munificus laudis, sed non es prodigus auri. 
Perdurat non empta fides, nec pectora merces 

Alligat. Ipsa suo pro pignore castra laborant; 

Te miles nutritor amat. Quae denique Romae 
Cura tibi? quam fixa manet reverentia patrum! 
Firmatur senium juris, priscamque resumunt 
Canitiem leges, emendanturque vetustae, 

Acceduntque novae. Talem sensere Solonem 
Res Pandionia; sic armipotens Lacedamon 
Despexit muros rigido munita Lycurgo. 

Qua sub te vel causa brevis, vel judicis error 
Negligitur? dubiis quis litibus addere finem 
Justior, et mersum latebris educere verum? 

Quae pietas, quantusque rigor, tranquillaque magni 
Vis animi , nulloque levis terrore moveri , 

Nec nova mirari fhcilis! quam docta facultas 
Ingenii, linguaeque modus! responsa verentur 
Legati , gravibusque latet sub moribus aetas. 

Quantus in ore pater radiat! quam torva voluptas 
Frontis, et augusti majestas grata pudoris! 

Jam patrias imples galeas ; jam cornus avita 
Tentatur vibranda tibi : promittitur ingens 
Dextra rudimentis, romanaque vota moratur. 

Quis decor, incedis quoties clypeatus, et auro 
Squameus, et rutilus cristis, et casside major! 

Sic quum Threicia primum sudaret in hasta, 
Flumina laverunt puerum Rhodopeia Martem. 

Quae vires jaculis! vel quum Gortynia tendis 
Spicula, quam felix arcus, certique petitor 
Vulneris, et jussum mentiri nescius ictum! 

Scis quo more Cydon, qua dirigat arte sagittas 
Armenius, refugo qua sit fiducia Partho. 

Sic Amphioniae pulclicr sudore palaestrae 
Alcides pharetras, Dircaeaque tela solebat 
Praetentare feris, olim domitura Gigantas, 

Et pacem latura polo; semperque cruentus 
Ibat, et Alcmena: praedam referebat ovanti. 
Caeruleus tali prostratus Apolline Python 
Implicuit fractis moritura volumina silvis. 

Quum vectaris equo, simulacraque martia ludis, 
Quis molles sinuare fugas, quis tendere contum 
Acrior, aut subitos melior flexisse recursus? 

Non te Massagetae, non gens exercita campo 
Thessala, non ipsi poterunt aequare bimembres. 

Vix comites alae, vix te suspensa sequuntur 
Agmina, ferventesque tument post terga dracones: 
Utque tuis primum sonipes calcaribus arsit, 
Ignescunt patulae nares; non sentit arenas 
Ungula, discussaeque jubae sparguntur in annos; 
Turbantur phalerae; spumosis morsibus aurum 
Fumat; anhelantes exsudant sanguine gemmae. 

Ipse labor pulvisque decent, confusaque motu 
Caesaries : vestis radiato murice solem 
Combibit; ingesto crispatur purpura vento. 

Si dominus legeretur equis, tua posceret ultro 
Verbera, Nereidum stabulis nutritus Arion; 
Serviretque tuis, contempto Castore, frenis 
Cyllarus, et flavum Xanthus sprevisset Achillem. 
Ipse tibi famulas praeberet Pegasus alas, 
Portaretque libens, melioraque pondera passus 
Bellerophonteas indignaretur habenas. 

Quin etiam velox Auroras nuntius dEthon, 

Qui fugat hinnitu stellas, roseoque domatur 
Lucifero, quoties equitem te cernit ab astris, 

Invidet, inque tuis mavult spumare lupatis. 

Nunc quoque quos habitus, quantae miracula pompae 
Vidimus, Ausonio quum jam succinctus amictu 
Per Ligurum populos solito conspectior ires, 

Atque inter niveas alte veherere cohortes, 

Obnixisque simul pubes electa lacertis 
Sidereum gestaret onus ! Sic numina Memphis 
Iu vulgus proferre solet. Penetralibus exit 
Effigies; brevis illa quidem : sed plurimus infra 
Liniger imposito suspirat vecte sacerdos , 

Testatus sudore deum. Nilotica sistris 
Ripa sonat , Phariosque modos Aigyptia ducit 
Tibia; submissis admugit cornibus Apis. 

Omnis nobilitas, omnis tua sacra frequentant 
Tibridis et Latii soboles; convenit in unum 
Quidquid in orbe fuit procerum, quibus auctor honoris 
Vel tu, vel genitor : numeroso consule consul 
Cingeris, et socios gaudes admittere patres. 

Illustri te prole Tagus, te Gallia doctis 
Civibus, et toto stipavit Roma senatu. 

Portatur juvenum cervicibus aurea sedes, 

Ornatuque novo gravior deus : asperat Indus 
Velamenta lapis, pretiosaque fila smaragdis 
Ducta virent : amethystus inest, et fulgor Iberus 
Temperat arcanis hyacinthi coerula flammis. 

Nec rudis in tali suffecit gratia textu; 

Auget acus meritum, picturatumque metallis 
Vivit opus, multaque ornantur iaspide cultus, 

Et variis spirat Nereia bacca figuris. 

Quae tantum potuit digitis mollire rigorem 
Ambitiosa colus? vel cujus pectinis arte 
Traxerunt solidae gemmarum stamina telae ? 

Invia quis calidi scrutatus stagna profundi 
Tethyos invasit gremium ? quis divitis algae 
Germina flagrantes inter quaesivit arenas? 

Quis junxit lapides ostro? quis miscuit ignes 
Sidonii Rubrique maris? Tribuere colorem 
Phoenices, Seres subtemina, pondus Hydaspes. 
Hoc si Maeonias cinctu graderere per urbes, 

In te pampineos transferret Lydia thyrsos , 

In te Nysa choros; dubitarent Orgia Bacchi 
Cui furerent ; irent blandae sub vincula tigres. 

Talis Erythraeis intextus nebrida gemmis 
Liber agit currus, et Caspia flectit eburnis 
Colla jugis; satyri circum, crinemque solutae 
Maenades adstringunt hederis victricibus Indos; 
Ebrius hostili velatur palmite Ganges. 

Auspice mox laetum sonuit clamore tribunal; 
Te Fastos ineunte quater, solemnia ludit 
Omina Libertas : deductum Vindice morem 
Lex celebrat, famulusque jugo laxatus herili 
Ducitur, et grato remeat securior ictu. 

Tristis conditio pulsata fronte recedit; 

In civem rubuere genae , tergoque removit 
Verbera permissi felix injuria voti. 

Prospera Romuleis sperantur tempora rebus 
In nomen ventura tuum : praemissa futuris 
Dant exempla fidem. Quoties te cursibus aevi 

Prafecit, toties accessit laurea patri. 

Ausi Danubium quondam tranare Grutbungi , 

In lintres fregere nemus : ter mille ruebant 
Per fluvium plena cuneis immanibus alni. 

Dux Odothaus erat : tanta conamina classis 
Incipiens atas et primus contudit annus. 

Submersa sedere rates; fluitantia nunquam 
Largius Arctoos pavere cadavera pisces ; 

Corporibus premitur Peuce; per quinque recurrens 
Ostia barbaricos vix egerit unda cruores. 

Confcssusque parens Odothai regis opima 
Rettulit, exuviasque tibi. Civile secundis 
Conficis auspiciis bellum : tibi debeat orbis 
Fata Gruthungorum, debellatumque tyrannum. 

Ister sanguineos egit, te consule, fluctus; 

Alpinos genitor rupit, te consule, montes. 

Sed patriis olim fueras successibus auctor, 

Nunc eris ipse tuis. Semper venere triumphi 
Cum trabeis, sequtturque tuos Victoria fasces. 

Sis precor assiduus consul , Mariique relinquas 
Et senis Augusti numerum. Quae gaudia mundo, 

Per tua lanugo quum serpere coeperit ora, 

Quum tibi prodiderit festas nox pronuba taedas ! 

Quae tali devota toro, quae murice fulgens 
Ibit in amplexus tanti regina mariti? 

Quaenam tot divis veniet nurus, omnibus arvis, 

Et toto dotanda mari? quantusque feretur 
Idem per Zephyri metas Hymenaeus et Euri ! 

O mihi si liceat thalamis intendere carmen 
Connubiale tuis , si te jam dicere patrem ! 

Tempus erit, quum tu trans Rheni cornua victor, 
Arcadius captae spoliis Babylonos onustus, 

Communem majore toga signabitis annum, 

Crinitusque tuo sudabit fasce Suevus; 

Ultima fraternas horrebunt Bactra secures. 

Surgeret in thalamum ducto quum Pelion arcu, 
Nec caperet tantos hospita terra Deos; 

Quum socer aequoreus, numerosaque turba sororum 
Certarent epulis continuare dies; 

Praeberetque Jovi communia pocula Chiron, 

Molliter obliqua parte refusus equi; 

Peneus gelidos mutaret nectare fontes, 

OEtaeis fluerent spumea vina jugis : 

Terpsichore facilem lascivo pollice movit 
Barbiton, et molles duxit in antra choros. 

Carmina nec superis, nec displicuere Tonanti, 

Quum teneris nossent congrua vota modis. 

Centauri , Faunique negant. Quae flectere Rhoetou , 
Quae rigidum poterant plectra movere Pholum! 

Septima lux aderat creto, totiesque renato 
Viderat exactos Hesperus igne choros. 

Tum Phoebus, quo saxa domat, quo pertrahit ornos, 
Pectine tentavit nobiliore lyram; 

Venturumque sacris fidibus jam spondet Achillem; 
Jam Phrygias caedes, jam Simoenta canit. 

Frondoso strepuit felix Hymenaeus Olympo ; 

Reginam resonant Othrys et Ossa Thetin. 

Hauserat insolitos promissae virginis ignes 
Augustus, pronoque rudis flagraverat aestu; 

Nec novus unde calor, nec quid suspiria vellent. 
Noverat incipiens, et adhuc ignarus amandi. 

Non illi venator equus, non spicula curae, 

Non jaculum torquere libet : mens omnis aberrat 
In vulnus, quod fixit Amor. Quam saepe medullis 
Erupit gemitus ! quoties incanduit ore 
Confessus secreta rubor, nomenque beatum 
Injussae scripsere manus! Jam munera nuptae 
Praeparat, et pulchros, Mariae sed luce minores, 

Eligit ornatus, quidquid venerabilis olim 
Livia, divorumque nurus gessere superbae. 

Incusat spes aegra moras, longique videntur 
Stare dies, segnemque rotam non flectere Phoebe. 

Scyria sic tenerum virgo flammabat Achillem , 
Fraudis adhuc expers, bellatricesque docebat 
Ducere fila manus, et mox, quos horruit Ide, 
Thessalicos roseo pectebat pollice crines. 

Haec etiam queritur secum : « Quonam usque verendus 
Cunctatur mea vota socer? quid jungere differt 
Quam pepigit, castasque preces implere recusat? 


Digitized by Google 



(v.»3.) IN NUPTUS HONORII ET MARIAE. 79 

Non ego, luxuriem regum, moremvc secutus, 

Quaesivi vultum tabulis, ut nuntia formae 
Lena per innumeros iret pictura penates; 

Nec variis dubium thalamis lecturus amorem , 

Ardua commisi falsae connubia cerae. 

Non rapio praeceps alienae foedera taedae, 

Sed quae sponsa mihi pridem, patriisque relicta 
Mandatis, uno materni sanguinis ortu 
Communem partitur avum. Fastigia supplex 
Deposui , gessique procum : de limine sacro 
Oratum misi proceres, qui proxima nobis 
Jura tenent : fateor, Stilicho, non parva poposci : 

Sed certe mereor princeps, hoc principe natus, 

Qui sibi te generum fraterna prole revinxit, 

Cui Mariam debes : foenus mihi solve paternum ; 

Redde suos aulae. Mater fortasse rogari 
Mollior : O patrui germen, cui nominis haeres 
Successi , sublime decus torrentis Iberi , 

Stirpe soror, pietate parens, tibi creditus infans, 

Inque tuo crevi gremio, partuque remota 
Tu potius Flaccilla inibi; quid dividis ergo 
Pignora? quid juveni natam non tradis alumno? 
Optatusne dies aderit? dabiturne jugalis 
Nox unquam ? » Tali solatur vulnera questu. 

Risit Amor, placidaeque volat trans aequora matri 
Nuntius , et totas jactantior explicat alas. 

Mons latus Ionium Cypri praeruptus obumbrat. 
Invius humano gressu , Phariumque cubile 
Proteos, et septem despectat cornua Nili. 

Hunc neque canentes audent vestire pruinae; 

Hunc venti pulsare timent, hunc laedere nimbi. 
Luxuri® Venerique vacat : pars acrior anni 
Exsulat; sterni patet indulgentia veris. 

In campum se fundit apex : hunc aurea sepes 
Circuit , et fulvo defendit prata metallo. 
Mulciber, ut perhibent , his oscula conjugis emit 
Moenibus, et tales uxorius obtulit arces. 

Intus rura micant, manibus quae subdita nullis 
Perpetuum florent, Zephyro contenta colono, 
Umbrosumque nemus, quo non admittitur ales, 
Ni probet ante suos Diva sub judice cantus. 

Quae placuit, fruitur ramis; quae victa, recedit. 
Vivunt in Venerem frondes, omnisque vicissim 
Felix arbor amat : nutant ad mutua palmae 
Foedera; populeo suspirat populus ictu, 

Et platani platanis, alnoque adsibilat alnus. 
Lahuntur gemini fontes; hic dulcis, amarus 
Alter, et infusis corrumpunt mella venenis, 
Unde Cupidineas armavit fama sagittas. 

Mille pharetrati ludunt in margine fratres, 

Ore pares, similes habitu, gens mollis Amorum. 
Hos Nymphae pariunt, illum Venus aurea solum 
Edidit. Ille deos, coelumque et sidera cornu 
Temperat, et summos dignatur figere reges; 

Hi plebem feriunt. Nec cetera numina desunt. 
Hic habitat nullo constricta Licentia nodo, 

Et flecti faciles Irae, vinoque madentes 
Excubiae, Lacrymaaque rudes, et gratus amantum 
Pallor, et in primis titubans Audacia furiis, 
Jucundique Metus, et non secura Voluptas, 

Et lasciva volant levibus Perjuria pennis. 

Hos inter, petulans alta cervice Juventas 
Excludit Senium luco. Procul atria Divae 
Permutant radios, silvaque obstante virescunt. 

Lemnius haec etiam gemmis exstruxit et auro, 
Admiscens artem pretio, trabibusque smaragdis 
Supposuit caesas hyacinthi rupe columnas. 

Beryllo paries, et iaspide luhrica surgunt 
Limina, despectusque solo calcatur achates. 

In medio glebis redolentibus area dives 
Praebet odoratas messes. Hic mitis amomi , 

Hic casias matura seges , Panchaia turgent 
Cinnama, nec sicca frondescunt vimina acantho, 
Tardaque sudanti prorepunt balsama ligno. 

Quo postquam delapsus Amor, longasque peregit 
Penna vias, alacer, passuque superbior intrat. 
Caesariem tunc forte Venus subnixa corusco 
Pingebat solio. Dextra laevaquc sorores 
Stabant Idaliae : largos haec nectaris imbres 
Irrigat; haec morsu numerosi dentis eburno 
Multifidum discrimen arat; sed tertia retro 
Dat varios nexus , et justo dividit orbes 
Ordine, Yieglectam partem studiosa relinquens : 

Plus error decuit. Speculi nec vultus egebat 
Judicio; similis tecto monstratur in omni, 

Et rapitur quocumque videt. Dum singula cernit, 
Seque probat, nati venientis conspicit umbram, 
Ambrosioque sinu puerum complexa ferocem : 

« Quid tantum gavisus? ait, qua; proelia sudas, 
Improbe? quis jacuit telis? iterumne Tonantem 
i. 6 

Inter Sidonias cogis mugire juvencas? 

An Titana domas? an pastoralia Lunam 
Rursus in antra vocas? Durum magnumque videris 
Debellasse Deum. » Suspensus in oscula matris 
Ille refert : « Laetare, parens; immane tropaeum 
Rettulimus; nostrum jam sentit Honorius arcum. 

Scis Mariam, patremque ducem, qui cuspide Gallos 
Italiamque fovet; nec te praeclara Serenae 
Fama latet. Propera : regalibus annue votis : 

Junge toros. » Gremio natum Cytherea removit, 

Et crines festina ligat, peplumque fluentem 
Allevat, et blando spirantem numine ceston 
Cingitur, impulsos pluviis quo mitigat amnes, 

Quo mare, quo ventos, irataque fulmina solvit. 

Ut stetit ad litus, parvos affatur alumnos : 
a Ecquis erit, pueri, vitreas qui lapsus in undas 
Huc rapidum Tritona vocet, quo vecta per altum 
Deferar? Haud unquam tanto milii venerit usu. 

Sacri, quos petimus, thalami. Pernicius omnes 
Quaerite, seu concha Libycum circumtonat aequor, 
Aigaeas seu frangit aquas. Quicumquc repertum 
Duxerit , aurata donabitur ille pharetra. » 

Dixerat, et sparsa diversi plebe feruntur 
Exploratores. Pelagi sub fluctibus ibat 
Carpathii Triton , obluetantemque petebat 
Cymothoen. Timet illa ferum , seseque sequenti 
Surripit, et duris elabitur uda lacertis. 

«Heus, inquit speculatus Amor, non vestra sub imis 
Furta tegi potuere vadis : accingere nostram 
Vecturus dominam. Pretium non vile laboris 

Cymothoen facilem, quae nunc detrectat, habebis. 

Hac mercede veni. » Prorupit gurgite torvus 
Semifer : undosi verrebant brachia crines, 

Hispida tendebat bifido vestigia cornu , 

Qua pristis commissa viro. Ter pectora movit ; 

Jam quarto Paphias tractu sulcabat arenas. 

Umbratura Deam retro sinuatur in arcum 
Bellua : tum vivo squalentia murice terga 
Purpureis mollita rosis. Hoc navigat ostro 
Fulta Venus; niveae delibant a>quora plantae. 
Prosequitur volucrum late comitatus Amorum , 
Tranquillumque choris quatitur mare. Serta per omnem 
Neptuni dispersa domum. Cadmeia ludit 
Leucothoe, fraenatque rosis delphina Palaemon; 
Alternas violis Nereus interserit algas; 

Canitiem Glaucus ligat immortalibus herbis. 

Nec non et variis vectae Nereides ibant, 

Audito rumore, feris : hanc pisce volutam 
Sublevat Oceani monstrum Tartessia tigris; 

Hanc timor jEgsei rupturus fronte carinas 
Trux aries; haec coeruleae suspensa leaenae 
Innatat; haec viridem trahitur complexa juvencum: 
Certatimque novis onerant connubia donis. 

Cingula Cymothoe, rarum Galatea monile, 

Et gravibus Spatalc baccis diadema ferebat 
Intextum, Rubro quas legerat ipsa profundo. 

Mergit se subito, vellitque coralia Doto. 

Vimen erat, dum stagna subit; processerat undis: 
Gemma fuit. Nuda Venerem cinxere corona, 
Plaudentesque simul tali cum voce sequuntur : 

6 . 

«Hos Mariae cultus, haec munera nostra precamur 
Reginae regina feras. Dic talia nunquam 
Promeruisse Thetin , nec quum soror Amphitrite 
Nostro nupta Jovi. Devotum sentiat aequor, 
Agnoscat famulum virgo Stilichonia pontum. 
Victricis nos spem patriae, classemque paternam 
Veximus, attritis quum tenderet ultor Achivis. » 

Jam Ligurum terris spumantia pectora Triton 
Appulerat, lassosque fretis extenderat orbes. 
Continuo sublime volans ad moenia Gallis 
Condita, lanigeri suis ostentantia pellem, 

Pervenit. Adventu Veneris spissata recedunt 
Nubila; clarescunt puris Aquilonibus Alpes. 

Laetitiae causas ignorat dicere miles, 

Laetaturque tamen. Mavortia signa rubescunt 
Floribus, et subitis animantur frondibus hastae. 

Illa suum dictis affatur talibus agmen: 

« Gradivum, nostri comites, arcete parumper, 

Ut soli vacet aula mihi : procul igneus horror 
Thoracum, gladiosque tegat vagina minaces; 

Stent bellatrices aquilae , saevique dracones : 

Fas sit castra meis hodie succumbere signis. 

Tibia pro lituis, et pro clangore tubarum 
Molle lyrae , festumque canant : epulentur ad ipsas 
Excubias, inediis spirent crateres in armis. 

Laxet terribiles majestas regia fastus, 

Et sociam plebem non indignata potestas 
Confundat turbae proceres. Solvantur habenis 
Gaudia , nec leges pudeat ridere severas. 

Tu festas, Hymenaee, faces; tu, Gratia, flores 

Elige : tu geminas, Concordia, necte coronas. 

Vos, pennata cohors, quocunque vocaverit usus, 

Divisa properate manu , nec marceat ulla 
Segnities : alii , funalibus ordine ductis , 

Plurima venturae suspendite lumina nocti : 

Hi nostra nitidos postes obducere myrto 
Contendant; pars nectareis adspergite tecta 
Fontibus , et flamma lucos adolete Sabaeos ; 

Pars infecta croco velamina lutea Serum 
Pandite, Sidoniasque solo prosternite vestes. 

Ast alii thalamum docto componite textu. 

Stamine gemmato, picturatisque columnis 
zEdificetur apex, qualem non Lydia dives 
Erexit Pelopi, nec quem struxere Lyaeo 
Indorum spoliis et opaco palmite Baccha:. 

Illic exuvias omnes cumulate parentum, 

Quidquid avus senior Mauro vel Saxone victis, 
Quidquid ab innumeris, socio Stilichone tremendus, 
Quaesivit genitor bellis , quodcunque Gelonus 
Armeniusve dedit, quantum crinita sagittis 
Attulit extremo Meroe circumflua Nilo, 

Misit Achaemenio quidquid de Tigride Medus, 

Quum supplex emeret Romanam Parthia pacem. 
Nobilibus gazis opibusque cubilia surgant 
Barbaricis : omnes thalamo conferte triumphos. » 

Sic ait, et sponsae petit improvisa penates. 

Illa autem, secura tori, taedasque parari 
Nescia, divinae fruitur sermone parentis, 

Maternosque bibit mores, exemplaque discit 
Prisca pudicitiae, Latios nec volvere libros 

Desinit, aut Graios, ipsa genitrice magistra, 
Maeonius quaecunque senex, aut Thracius Orpheus, 
Aut Mitylenaeo modulatur pectine Sappho. 

Sic Triviam Latona monet; sic mitis in antro 
Mnemosyne docili tradit praecepta Thaliae. 

Quum procul augeri nitor, et jucundior aer 
Attonitam lustrare domum , fundique comarum 
Gratus odor : inox vera fides, numenque refulsit. 

Cunctatur stupefacta Venus : nunc ora puellae. 
Nunc flavam niveo miratur vertice matrem. 

Haec modo crescenti, plenae par altera lunae. 
Assurgit ceu forte minor sub matre virenti 
Laurus , et ingentes ramos , olimque futuras 
Promittit jam parva comas; vel flore sub uno 
Ceu geminae Paestana rosae per jugera regnant, 
Haec largo matura die , saturataque vernis 
Roribus indulget spatio , latet altera nodo , 

Nec teneris audet foliis admittere soles. 

Adstitit , et blande Mariam Cytherea salutat : 
a Salve, sidereae proles Augusta Serenae, 
Magnorum soboles regum , parituraque reges. 

Te propter Paphias sedes Cyprumque reliqui ; 

Te propter libuit tantos explere labores, 

Et tantum tranasse maris, ne vilior ultra 
Privatos paterere lares, neu tempore longo 
Dilatos juvenis nutriret Honorius ignes. 

Accipe fortunam generis ; diadema resume , 

Quod tribuas natis, et in haec penetralia rursus, 
Unde parens progressa , redi. Fac nulla subesse 
Vincula cognatae; quamvis aliena fuisses 

Principibus : regnum poteras hoc ore mereri. 

Quae propior sceptris facies? quis dignior aula 
Vultus erat? Non labra rosae, non colla pruinae, 
Non crines aequant violae , non lumina flammae. 

Quam juncto leviter sese discrimine confert 
Umbra supercilii ! miscet quam justa ruborem 
Temperies! nimio nec sanguine candor abundat. 
Aurorae vincis digitos, humerosque Dianae. 

Ipsam jam superas matrem. Si Bacchus amator 
Dotali potuit coelum signare Corona, 

Cur nullis virgo redimitur pulchrior astris? 

Jam tibi molitur stellantia serta Bootes, 

Inque decus Mariae jam sidera parturit aether. 

I digno nectenda viro, tantique per orbem 
Consors imperii! Jam te venerabitur Ister; 

Nomen adorabunt populi ; jam Rhenus , et Albis 
Serviet; in medios ibis regina Sicambros. 

Quid numerem gentes , Atlanteosque recessus 
Oceani ? toto pariter dotabere mundo. » 

Dixit, et ornatus, dederant quos nuper ovantes 
Nereides, collo membrisque micantibus aptat. 

Ipsa caput distinguit acu , substringit amictus ; 
Flammea virgineis accommodat ipsa capillis. 

Ante fores jam pompa sonat, pilentaque sacram 
Praeradiant ductura nurum. Calet obvius ire 
Jam princeps, tardumque cupit discedere solem. 

Nobilis haud aliter sonipes, quem primus amoris 
Sollicitavit odor, tumidus , quatiensque decoras 
Turbata cervice jubas, Pharsalia rura 
Pervolat, et notos hinnitu flagitat amues, 

Naribus accensis : mulcet fecunda magistros 
Spes gregis, et pulchro gaudent armenta marito. 

Candidus interea positis exercitus armis 
Exsultat socerum circa; nec signifer ullus, 

Nec miles pluviae flores dispergere ritu 
Cessat, purpureoque ducem perfundere nimbo. 

Haec quoque velati lauro myrtoque canebant : 

« Dive parens , seu te complectitur axis Olympi , 
Seu colis Elysias, animarum praemia, valles, 

En promissa tibi Stilicho jam vota peregit. 

Jam gratae rediere vices. Cunabula pensat, 
Acceptum reddit thalamum, natoque reponit, 

Quod dederas genitor. Nunquam te, sancte, pigebit 
Judicii, nec te pietas suprema fefellit. 

Dignus, quem legeres; dignus, cui pignora tanti 
Principis, et rerum commendarentur habenae. 

Dicere nunc possem quae proelia gesta sub Haemo, 
Quaeque cruentarint fumantem Strymona pugnae; 
Quam notus clypeo, quanta vi fulminet hostem. 

Ni prohiberet Hymen. Quae tempestiva relatu, 

Nunc canimus. Quis consilio, quis juris et aequi 
Nosse modum melior? Quod semper dissidet, in te 
Convenit, ingenio robur, prudentia forti. 

Fronte quis aequali? quem sic romana decerent 
Culmina? sufficerent tantis quae pectora curis? 

Stes licet in populo, clamat, quicunque videbit: 

Hic est, hic Stilicho : sic te testatur, et offert 
Celsa potestatis species, non voce feroci, 

Non alto simulata gradu, non improba gestu. 
Affectant alii quidquid, fingique laborant, 

IIoc donat natura tibi. Pudor emicat una , 

Formosusque rigor , vultusque auctura verendos 
Canities festina venit. Quum sorte remota 
Contingant gravitasque seni , viresque juventae : 
Utraque te cingit propriis insignibus aetas. 

Ornatur fortuna viro. Non ulla nocendi 
Tela, nec infecti jugulis civilibus enses. 

Non odium terrore moves , nec frena resolvit 
Gratia : diligimus pariter, pariterque timemus. 

Ipse metus te noster amat. « Justissime legum 
Arbiter, egregiae custos fidissime pacis , 

Optime ductorum , fortunatissime patrum : 

Plus jam , plus domino cuncti debere fatemur , 

Quod gener est, invicte, tuus. Vincire corona; 

Insere te nostris, contempto jure, choreis. 

Sic puer Eucherius superet virtute parentem ; 

Aurea sic videat similes Thermantia taedas; 

Sic uterus crescat Mariae ; sic natus in ostro 
Parvus Honoriades genibus considat avitis. » 

Xrincf.ps corusco sidere pulchrior, 
Parthis sagittas tendere certior, 

Eques Gelonis imperiosior, 

Qua; digna mentis laus erit arduae? 
Qua: digna formae laus erit igneae? 

Te Leda mallet quam dare Castorem; 
Praefert Achilli te proprio Thetis; 
Victum fatetur Delos Apollinem; 
Credit minorem Lydia Liberum. 

Tu quum per altas impiger ilices 
Praeda citatum cornipedem regis, 
Luduntque ventis instabiles comae; 
Telis jacebunt sponte tuis ferae, 
Gaudensque sacris vulneribus leo 
Admittet hastam, morte superbior. 
Venus reversum spernat Adonidem, 
Damnet reductum Cynthia Virbium. 
Quum post labores, sub platani voles 
Virentis umbra, vel gelido specu 
Torrentiorem fallere Sirium, 


Digitized by Google 



\ 

(v.ji.I CL. CLAUDIANI FESCENNINA. gr 

Et membra somno fessa resolveris; 

O quantus uret tum Dryadas calor! 

Quot aestuantes ancipiti gradu 
Furtiva carpent oscula Naides! 

Quis vero acerbis horridior Scythis, 

Quis belluarum corde furentior, 

Quis, quum micantem te prope viderit, 

Non optet ultro servitium pati? 

Quis non catenas arripiat libens, 

Colloque poscat vincula libero? 

Tu si nivalis per juga Caucasi 
Saevas petisses pulcher Amazonas, 

Peltata pugnas desereret cohors 
Sexu recepto; patris et immemor 
Inter frementis Hippolyte tubas 
Strictam securim languida poneret, 

Et seminudo pectore cingulum 
Forti negatum solveret Herculi, 

Bellumque solus conficeret decor. 

Beata, quae te mox faciet virum, 

Primisque sese junget amoribus. 


Age, cuncta nuptiali 
Redimita vere tellus , 
Celebra toros heriles. 
Omne nemus cum fluviis, 
Omne canat profundum. 

Ligures, favete, campi; 
Veneti, favete, montes; 

Subitisque se rosetis 
Vestiat Alpinus apex, 

Et rubeant pruinae. 

Athesis strepat choreis, 
Calamisque flexuosus 
Leve Mincius susurret, 

Et Padus electriferis 
Admoduletur alnis. 

Epulisque jam repleto 
Resonet Quirite Tibris, 
Dominique laeta votis , 

Aurea septemgeminas 
Roma coronet arces. 

Procul audiant Iberi , 

Fluit unde semen aulae, 

Ubi plena laurearum, 

Imperio fueta domus, 

Vix numerat triumphos. 

Habet hinc patrem maritus, 
Habet hinc puella matrem, 
Geminaque parte ductum 
Caesareum flumineo 
Stemma recurrit ortu. 

Decorent vireta Baetin, 
Tagus intumescat auro, 
Generisque procreator 
Sub vitreis Oceanus 
Luxurietur antris. 

Oriensque, regna fratrum, 
Simul Occidcnsquc plaudat. 

Placidae jocentur urbes, 

Quaeque novo, quaeque nitent 
Deficiente Phoebo. 

Aquiloniae procellae, 

Rabidi, tacete, Cori; 

Taceat sonorus Auster; 

Solus ovantem Zephyrus 
Perdominetur annum. 


Solitas galea fulgere comas, 
Stilicho, molli necte corona, 

Cessent litui, saevumque procul 
Martem felix taeda releget. 

Tractus ab aula rursus in aulam 
Redeat sanguis patris officiis. 

Junge potenti pignora dextra. 

Gener Augusti pridem fueras, 

Nunc rursus eris socer Augusti. 

Quae jam rabies livoris erit ? 

Vel quis dabitur color invidiae? 
Stilicho socer est, pater est Stilicho. 


Attollens thalamis Idalium jubar, 
Dilectus Veneri nascitur Hesperus. 

Jam nuptae trepidat sollicitus pudor; 

Jam produnt lacrymas flammea simplices. 
Ne cessa, juvenis, cominus aggredi, 
Impacata licet saeviat unguibus. 

Non quisquam fmitur veris odoribus , 

Hyblaeos latebris nec spoliat favos. 

Si fronti caveat, si timeat rubos. 

Armat spina rosas, mella tegunt apes. 
Crescunt difficili gaudia jurgio, 
Accenditque magis, quae refugit, Venus. 
Quod flenti tuleris, plus sapit, osculum. 
Dices o quoties : Hoc mihi dulcius : 

Quam flavos decies vincere Sarmatas! 

Adspirate novam pectoribus fidem, 
Mansuramque facem tradite se r .,ibus. 

Tam junctis manibus nectite vincula, 
Quam frondens hedera stringitur aesculus, 
Quam lento premitur palmite populus. 

Et murmur querula blandius alite 
Linguis assidui reddite mutuis. 

Et labris animam conciliantibus, 

Alternum rapiat somnus anhelitum. 
Amplexu caleat purpura regio, 

Et vestes Tyrio sanguine fulgidas 
Alter virgineus nobilitet eruor. 

Tum victor madido prosilias toro, 
Nocturni referens vulnera proelii. 

Ducant pervigiles carmina tibiae , 
Permissisque jocis turba licentior 
Exsultet tetricis libera legibus. 

Passim cum ducibus ludite, milites; 
Passim cum pueris ludite , virgines. 

Haec vox aetheriis intonet axibus , 

Haec vox per populos, per mare transeat : 
Formosus Mariam ducit Honorius. 

I\f.dditds imperiis Auster, subjectaque rursum 
Alterius convexa poli : rectore sub uno 
Conspirat geminus frenis communibus orbis. 
Junximus Europcn Libyae. Concordia fratrum 
Plena redit : patriis quod solum defuit armis, 
Tertius occubuit nati virtute tyrannus. 

Horret adhuc animus , manifestaque gaudia differt, 
Dum stupet, et tanto cunctatur credere voto. 

Nec dum Cinyphias exercitus attigit oras, 

Jam domitus Gildon : nullis victoria nodis 
Haesit, non terrae spatio, non objice ponti. 
Congressum, profugum, captum vox nuntiat una, 
Rumoremque sui praevenit laurea belli. 

Quo, precor, haec effecta deo? robusta vetusque 
Tempore tam parvo potuit dementia vinci ? 

Quem veniens indixit hiems, ver perculit, hostem. 

Exitii jam Roma timens , et fessa negatis 
Frugibus, ad rapidi limen tendebat Olympi, 

Non solito vultu, non qualis jura Britannis 
Dividit, aut trepidos submittit fascibus Indos: 

Yox tenuis, tardique gradus, oculique latentes 
Interius : sedere genae, jejuna lacertos 
Exedit macies ; humeris vix sustinet aegris 

Squalentem clypeum; laxata casside prodit 
Canitiem, plenamque trahit rubiginis hastam. 

Attigit ut tandem coelum, genibusque Tonantis 
Procubuit, tales orditur incesta querelas : 

« Si mea mansuris meruerunt moenia nasci , 
Jupiter, auguriis; si stant immota Sibyllae 
Carmina ; Tarpeias si necdum respuis arces : 

Advenio supplex, non ut proculcet Araxem 
Consul ovans , .lostraeve premant pharetrata secures 
Susa, nec ut rubris aquilas figamus arenis. 

Haec nobis, haec ante dabas : nunc pabula tantum 
Roma precor. Miserere tuae, pater optime, gentis; 
Extremam defende famein. Satiavimus iram, 

Si qua fuit; lugenda Getis, et flenda Suevis 
Hausimus ; ipsa meos exhorret Parthia casus. 

Quid referam morbive luem, tumulosve repletos 
Stragibus, et crebras corrupto sidere mortes? 

Aut fluvium, per tecta vagum, summisque minantem 
Collibus? ingentes vexi submersa carinas, 
Remorumque sonos, et Pyrrhae secula sensi. 

Hei mihi ! quo Latiae vires , Urbisque potestas 
Decidit? in qualem paulatim fluximus umbram? 
Armato quondam populo, patrumque vigebam 
Consiliis : domui terras, urbesque revinxi 
Legibus; ad solem victrix utrumque cucurri. 
Postquam jura ferox in se communia Caesar 
Transtulit, et lapsi mores, desuetaque priscis 
Artibus, in gremium pacis servile recessi : 

^^^Tot mihi pro meritis Libyam Nilumque dedere, 

Ut dominam plebem, bellatoremque senatum 

Classibus aestivis alerent, gcminoque vicissim 
Litore diversi complerent horrea venti. 

Stabat certa salus : Memphis si forte uegasset , 
Pensabam Pharium Gaetulis messibus annum. 
Frugiferas certare rates, lateque videbam 
Punica Niliacis concurrere carbasa velis. 

Quum subiit par Roma mihi, divisaque sumpsit 
TEquales Aurora togas ; yEgyptia rura 
In partem cessere novam. Spes unica nobis 
Restabat Libye , quae vix aigreque fovebat 
Solo ducta Noto , nunquam secura futuri , 

Semper inops, ventique fidem poscebat, et anni. 
Hanc quoque nunc Gildon rapuit sub fine cadentis 
Autumni. Pavido metimur ccerula voto, 

Puppis si qua venit , si quid fortasse potenti 
Vel pudor extorsit domino, vel praedo reliquit. 
Pascimur arbitrio Mauri , nec debita reddi , 

Sed sua concedi jactat, gaudetque diurnos, 

Ut famulae, praebere cibos, vitamque famemque 
Librat barbarico fastu, vulgique superbit 
Fletibus, et tantae suspendit fata ruinae. 

Romuleas vendit segetes, et possidet arva 
Vulneribus quaesita meis. Ideone tot annos 
Flebile cum tumida bellum Carthagine gessi? 
Idcirco voluit contempta luce reverti 
Regulus? haec damnis, genitor, Cannensibus emi? 
Incassum toties lituis navalibus arsit 
Hispanum Siculumque fretum? vastataque tellus, 
Totque duces caesi , ruptaque emissus ab Alpe 
Poenus, et attonitae jam proximus Annibal Urbi? 

Scilicet, ut domitis frueretur Barbarus Afris, 

Muro sustinui Martem, noctesque cruentas 
Collina pro turre tuli? Gildonis ad usum 
Carthago ter vicia ruit? hoc mille gementis 
Italiae clades, impensaque secula bello, 

Hoc Fabius fortisque mihi Marcellus agebant , 

Ut Gildon cumularet opes? Haurire venena 
Compulimus dirum Syphacem , fractumque Metello 
Traximus immanem Marii sub vincla Jugurtham? 

Et Numidae Gildonis erunt? Proh funera tanta! 

Proh labor! in Bocchi regnum sudavit uterque 
Scipio? romano vicistis sanguine Mauri? 

Ille diu miles populus, qui praefuit orbi, 

Qui trabeas, et sceptra dabat , quein semper in armis 
Horribilem gentes, placidum sensere subactae, 

Nunc inhonorus, egens, perfert miserabile pacis 
Supplicium, nulloque palam circumdatus hoste, 
Obsessi discrimen habet. Per singula letum 
Impendet momenta mihi , dubitandaque pauci 
Praescribunt alimenta dies. Heu prospera fata! 

Quid mihi septenos montes , turbamque dedisti , 

Quae parvo non posset ali ? felicior essem 
Angustis opibus : mallem tolerare Sabinos 
Et Veios : brevior duxi securius aevum; 

Ipsa nocet moles. Utinam remeare liceret 
Ad veteres fines, et moenia pauperis Anci! 

Sufficerent Etrusca mihi Campanaque culta, 

Et Quincti Curiique seges, patriaeque petenti 
Rusticus inferret propriaLS dictator aristas. 

Nunc quid agam? Libyam Gildon tenet, altera Nilum. 

Ast ego, quae terras humeris, pontumque subegi, 
Deseror; emeritae jam praemia nulla senectae. 

Di, quibus iratis crevi, succurrite tandem; 
Exorate patrem; tuque o, si sponte per altum 
Vecta Palatinis mutasti collibus Idam, 

Praelatoque lavas Phrygios Almone leones, 
Maternis natum precibus jam flecte, Cybebe. 

Sin prohibent Parcae, falsisque elusa vetustas 
Auspiciis, alio saltem prosternite casu, 

Et poenae mutate genus. Porsenna reducat 
Tarquinios; renovet ferales Allia pugnas; 

Me potius saevi manibus permittite Pyrrhi; 

Me Senonum furiis, Brenni me reddite flammis: 
Cuncta fame leviora milii. » — Sic fata , refusis 
Obticuit lacrymis. Mater Cytherea, parensque 
Flet Mavors , sanctaequc memor Tritonia Vestae. 
Nec sicco Cybele, nec stabat lumine Juno. 
Moerent Indigetes, et si quos Roma recepit, 

Aut dedit ipsa Deos. Genitor jam corda remitti 
Coeperat, et sacrum dextra sedare tumultum: 
Quum procul insauis quatiens ululatibus axem , 
Et contusa genas , mediis apparet in astris 
Africa : rescissae vestes , et spicea passim 
Serta jacent; lacero crinales vertice dentes, 
Effractum pendebat ebur, talique supernas 
Irrupit clamore fores : «Quid, magne, moraris 
Jupiter, avulso nexu, pelagique solutis 
Legibus, iratum populis immittere fratrem? 
Mergi prima peto : veniant praerupta Pachyno 
£quora; laxatis subsidant Svrtibus urbes. 

Si mihi Gildonem nequeunt abducere fata, 

Me rape Gildoni. Felicior illa perusta; 

Pars Libyae, nimio quae se munita calore 
Defendit, tantique vacat secura tyranni. 

Crescat zona rubens : medius flagrantis Olympi 
Me quoque limes agat : melius deserta jacebo 
Vomeris impatiens : pulsis dominentur aristis 
Dipsades, et sitiens attollat gleba cerastas. 

Quid me temperies juvit? quid mitior aether? 
Gildoni fecunda fui ; jam Solis habenae 
Bis senas torquent hiemes, cervicibus ex quo 
Haeret triste jugum; nostris jam luctibus ille 
Consenuit, regnumque sibi tot vindicat annos; 
Atque utinain regnum! privato jure tenetur, 
Exigui specie fundi , quod Nilus et Atlas 
Dissidet; occiduis quod Gadibus arida Barce, 
Quodque Paraetonio secedit litore Ganges. 

Hoc sibi transcripsit proprium : pars tertia mundi 
Unius praedonis ager. Distantibus idem 
Inter se vitiis cinctus ; quodcumque profunda 
Traxit avaritia, luxu pejore refundit. 

Instat terribilis vivis , morientibus haeres , 
Virginibus raptor, thalamis obscenus adulter. 
Nulla quies : oritur praeda cessante libido, 

Di vitibusque dies, et nox metuenda maritis. 
Quisquis vel locuples , vel pulchra conjuge notus , 
Crimine pulsatur falso : si crimina desunt, 

Accitus conviva perit : mors nulla refugit 
Artificem; varios succos spumasque requirit 
Scrpentum virides , et adhuc ignota novercis 

Gramina. Si quisquam vultu praesentia damnet, 
Liberiusve gemat, dapibus crudelis in ipsis 
Emicat ad nutum stricto mucrone minister. 
Fixus quisque toro tacita formidine libat 
Carnifices epulas , incertaque pocula pallens 
Haurit, et intentos capiti circumspicit enses. 
Splendet Tartareo furialis mensa paratu , 

Caede madens, atrox gladio, suspecta veneno. 
Ut vino calefacta Venus, tum saevior ardet 
Luxuries; mixtis redolent unguenta coronis. 
Crinitos inter famulos pubemque canoram 
Orbatas jubet ire nurus , nuperque peremptis 
Arridere viris. Phalarin , tormentaque flammae 
Profuit, et Siculi mugitus ferre juvenci, 

Quam tales audire choros : nec damna pudoris 
Turpia sufficiunt. Mauris clarissima quaeque 
Fastidita datur : media Carthagine ductae 
Barbara Sidoniae subeunt connubia matres. 
yEthiopem nobis generum, Nasamona maritum 
Ingerit : exterret cunabula discolor infans. 

His fretus sociis, ipso jam principe major 
Incedit : peditum praecurrunt agmina longe; 
Circumdant equitum turmae, regesque clientes, 
Quos nostris ditat spoliis : proturbat avita 
Quemque domo, veteres detrudit rure colonos. 
Exsiliis dispersa feror : nunquamne reverti 
Fas erit, errantesque solo jam reddere cives? » 
Iret adhuc in verba dolor, nisi Jupiter alto 
Coepisset solio : voces adamante notabat 
Atropos, et Lachesis jungebat stamina dictis. 

« Ncc te, Roma, diu, nec te patiemur inultam , 
Africa ; communem prosternet Honorius hostem. 
Pergite securae : vestrum vis nulla tenorem 
Separat, et soli famulabitur Africa Romap. » 

Dixit, et afflavit Romam meliore juventa. 
Continuo redit ille vigor, seniique colorem 
Mutavere comae : solidatam crista resurgens 
Erexit galeam, clypeique recanduit orbis, 

Et levis excussa micuit rubigine cornus. 

Humentes jam Noctis equos, Lethaeaque Somnus 
Frena regens, tacito volvebat sidera curru. 

Jam duo Divorum proceres, seniorque minorque 
Theudosii pacem laturi gentibus ibant , 

Qui Jovis arcanos monitus , mandataque ferrent 
Fratribus, et geminis sancirent foedera regnis. 

Sic quum praecipites artem vicere procellae, 
Assiduoque gemens undarum verbere nutat 
Descensura ratis, caeca sub nocte vocati 
Naufraga Leda.*i sustentant vela Lacone.. 

Circulus ut patuit lunae, secuere, meatus 
Diversos. Italas senior tendebat in oras; 

At pater, intrantem Pontum qua Bosporus arctat, 
Arcadii thalamis, urbique illapsus Eoae. 

Quem simul ut vidit natus (nam clara nitebat 
Cynthia), permixto tremuerunt gaudia fletu , 
Complexuque fovens, quos non speraverat, artus: 
«O mihi post Alpes nunc primum reddite, dixit, 
Unde tuis optatus ades? da tangere dextram, 

Qua gentes cecidere ferae. Quis tale removit 
Praesidium terris? ut te mortalia pridem 

Implorant, lugentque pium, fortemque requirunt! » 

Cui pater in tales rupit suspiria voces : 

« Hoc erat ? in fratres medio discordia Mauro 
Nascitur, et mundus germanaque dissidet aula? 
Gildonisne salus tanti sit palma furoris ? 

Scilicet egregius morum, magnoque tuendus, 

Et cujus meritis pietas a fratre recedat. 

In primo genitore, vide : civile calebat 
Dissidium; dubio stabant Romana sub ictu. 

Quis procul Armenius, vel quis Maeotide ripa 
Rex ignotus agit, qui me non juvit euntem? 

Auxilio fovere Getae, venere Geloni. 

Solus at hic, non puppe data, non milite misso, 
Subsedit, fluitante fide : si signa pctisset 
Obvia, detecto submissius hoste dolerem. 

Restitit in speculis fati , turbaque reductus 
Libravit geminas, eventu judice, vires, 

Ad rerum momenta cliens, seseque daturus 
Victori. Fortuna simul cum Marte pependit. 

Et si non cupidis essem praereptus ab astris , 

Exemplum sequerer Tulli , laniandaque dumis 
Impia diversis raptarem membra quadrigis. 

Germani nunc usque tui responsa colebat : 

En iterum calcat! tali te credere monstro 

Post patrem fratremque paras? sed magna rependit, 

Inque tuam sortem numerosas transtulit urbes. 

Ergo fas pretio cedet? mercede placebit 
Seditio? taceo, lcesi quod transfuga fratris, 

Quod levis ingenio : quamvis discrimine summo 
Proditor apportet suspensa morte salutem , 

Nunquam gratus erit : damnamus luce reperta 
Perfidiam ; nec nos patimur committere tali. 

Hoc genus emptori cives cum incenibus offert ; 

Hoc vendit patriam : plerique in tempus abusi 
Mox odere tamen. Tenuit sic Graia Philippus 
Oppida; Pellaeo libertas concidit auro. 

Romani scelerum semper sprevere ministros. 

Noxia pollicitum domino miscere venena 
Fabricius regi nudata fraude remisit, 

Infesto quem Marte petit ; bellumque negavit 
Per famuli patrare nefas : ductosquc Camillus 
Trans murum pueros obsessae reddidit urbi. 

Traduntur poenis alii , quum proelia solvant : 

Hic manet, ut moveat? quem respuit alter in hostem, 
Suscipis in fratrem ? Longi proh dedecus aevi ! 

Cui placet, australes Gildo condonat habenas, 
Tantaque mutatos sequitur provincia mores. 

Quaslibet ad partes animus nutaverit anceps : 
Transfundit secum Libyam, refluumque malignus 
Commodat imperium. Mauri fuit Africa munus. 

Tollite Massylas fraudes; removete bilingues 
Insidias, et verba soli spirantia virus. 

Ne consanguineis certetur cominus armis, 

Ne, precor : luee trucibus Thebis, haec digna Mycenis; 
In Mauros hoc crimeu eat. Quid noster iniquum 
Molitur Stilicho? quando non ille jubenti 
Paruit? an quisquam nobis devotior exstat? 

Ut sileam varios, quos mecum gesserit, actus; 

Quae vidi post fata , loquar. Quum Divus abirem , 

Res incompositas, fateor, tumidasque reliqui. 

Stringebat vetitos ctiainnuin exercitus enses 
Alpinis odiis, alternaque jurgia vieti 
Yictoresque dabant. Vix haec amentia nostris 
Excubiis, nedum puero rectore, quiesset. 

Heu! quantum timui vobis, quid libera tanti 
Militis auderet moles, quuin caeca remoto 
Ferveret jam laeta metu! dissensus acerbus, 

Sed gravior consensus erat. Tunc ipse paterna 
Successit pietate mihi , tenerumque rudemque 
Fovit, et in veros eduxit principis annos; 

Rufinumque tibi, quem tu tremuisse fateris, 

Depulit : hunc solum memorem, solumque fidelem 
Experior : volui si quid, dum vita maneret, 

Aut visus voluisse, gerit; venerabilis illi 
Ceu numen praesensque vocor. Si tanta recusas, 

At soceri reverere faces, at respice fratris 
Connubium, pignusque meae regale Serenae. 

Debueras etiam fraternis obvius ite 

Hostibus, ille tuis. Quae gens, quis Rhenus et Ister 

Vos opibus junctos, conspirantcsque tulissent? 

Sed tantum permitte, cadat : nil poscimus ultra. 

Ille licet sese praetentis Syrtibus armet, 

Oppositoque Atlante tegat; licet arva referta 
Anguibus, et solis medios objecerit &>stus 
(Novi consilium, novi Stilichonis in omnes 
iEqualem casus animum); penetrabit arenas, 

Inveniet virtute viam. » — Sic Divus, et inde 
Sic natus : «Jussis, genitor, parebitur ultro; 
Amplector praecepta lubens; nec carior alter 
Cognato Stilichone mihi : commissa profanus 

Ille luat : redeat jam tutior Africa fratri. » 

Talia dum longo secum sermone retexunt, 
Hesperiam pervenit avus, castumque cubile 
Ingreditur, Tyrio quo fusus Honorius ostro. 
Carpebat teneros Maria cum conjuge somnos. 

Adsistit capiti ; tunc sic per somnia fatur : 

« Tantane devictis tumuit fiducia Mauris , 

Care nepos? iterum post me conjurat in arma 
Progenies vesana Jubae, bellumque resumit 
Victoris cum stirpe sui? Firmumne jacentem 
Obliti , Libyam nostro sudore receptam 
Rursus habent? ausus Latio contendere Gildon? 
Germani nec fata timet? Nunc ire profecto 
Nunc vellem, notosque senex ostendere vultus. 
Nonne meam fugiet Maurus, quum viderit, umbram? 
Quid dubitas? exsurge toris; invade rebellem; 
Captivum milii redde meum; desiste morari. 

Hoc generi fatale tuo. Dum sanguis in orbe 
Noster erit, semper pallebit regia Bocchi. 

Jungantur spoliis Firmi Gildonis opima; 

Exornet geminos Maurusia laurea currus; 

Una domus toties una de gente triumphet. 

Di, bene, quod tantis interlabentibus annis 
Servati Firmusque mihi , fraterque nepoti. » 

Dixit, et afflatus vicino sole refugit. 

At juvenem stimulis immanibus aimula virtus 
Exacuit : jam puppe vehi, jam stagna secare 
Fervet, et absentes invadere cuspide Mauros. 

Tum jubet acciri socerum, dextramque vocato 
Conserit, et quae sit potior sententia, quaerit : 

« Per somnos mihi, sancle pater, jam saepe futura 
Panduntur, multaeque canunt praesagia noctes. 
Namque procul Libyco venatu cingere saltus, 

Et juga rimari canibus Gaetula videbar. 

Moerebat regio saevi vastata leonis 

Incursu : pecudum strages, passimque juvenci 

Semineces, et adhuc infecta mapalia tabo, 

Sparsaque sanguineis pastorum funera campis. 
Aggredior latebras monstri , mirumque relatu 
Conspicio. Dilapsus bonos; cervice minaces 
Defluxere jubae ; fractos inglorius armos 
Supposuit servile gemens, ingestaque vincla 
Unguibus, et subitae collo sonuere catenae. 

Nunc etiam paribus secuin certare tropaeis 
Hortator me cogit avus. Quonam usque morati 
Cunctamur? Decuit pridem complere biremes, 

Et pelagi superare minas : transmittere primus 
Ipse paro : quaecunque meo gens barbara nutu 
Stringitur, adveniat. Germania cuncta feratur 
Navibus, et socia comitentur classe Sicambri. 

Pallida translatum jam sentiat Africa Rhenum. 

An patiar tot probra sedens, juvenisque relinquam 
Quae tenui rexiquepuer? Bis noster ad Alpes 
Alterius genitor defensum regna cucurrit. 

Nos praedae faciles insultandique jacemus ? » 

Finierat. Stilicho contra cui talia reddit : 
a Ad versi ne tubam, princeps, dignaberc Mauri? 

An feret ignavus clari solatia fati , 

Te bellante, mori? Decernet Honorius inde, 

Hinc Gildon? Prius astra Chaos miscebit Averno. 

Vindictam mandasse sat est. Plus nominis horror, 
Quam tuus ensis/ aget : minuit praesentia famam. 

Qui stetit, xquatur campo, collataque nescit 
Majestatem acies. Sed quod magis utile factu, 

Atque hosti gravius, sensus adverte, docebo. 

Est illi patribus, sed non et moribus, iisdem 
Mascezel, fugiens qui dira piacula fratris, 

Spesque suas , vitamque tuo commisit asylo. 

Hunc ubi tentatis frustra mactare nequivit 
Insidiis, patrias in pignora contulit iras; 

Et quos ipse sinu parvos gestaverat, una 
Obtruncat juveues, inhumataque corpora vulgo 
Dispulit, et tumulo cognatas arcuit umbras; 
Naturamque simul, fratremque, hominemque cruentus 
Exuit, et tenuem caesis invidit arenam. 

Hoc facinus refugo damnavit sole Mycenas, 

Avertitque diem : sceleri sed reddidit Atreus 
Crimen, et infandas excusat conjuge mensas. 

Hic odium, non poena fuit. Te prodita jura, 

Te pater ultorem, te nudi pulvere Manes, 

Te pietas polluta rogat. Si flentibus aram, 

Et proprium miseris numen statuistis, Athenae; 

Si Pandionias planctu traxere phalanges 
Inachides, belloque rogos meruere maritis ; 

Si moesta squalore coma, lacrymisque senatum 
In Numidas pulsus solio commovit Adherbal : 

Hunc quoque nunc Gildon, tanto quem funere mersit. 
Hunc doleat venisse ducem, seseque minorem 
Supplicibus sciat esse tuis. Quem sede fugavit, 

Hunc praeceps fugiat; fregit quem clade, trcmiscat; 

Agnoscatque suum, trahitur dum victima, fratrem. » 
Haec ubi sederunt genero, notissima Marti 
Robora, praecipuos electa pube maniplos 
Disponit, portuque rates instaurat Etrusco. 

Herculeam suus Alcides, Joviamque cohortem 
Rex ducit Superum; premitur nec signifer ullo 
Pondere; festinant adeo vexilla moveri. 

Nervius insequitur, meritusque vocabula Felix, 
Dictaque ab Augusto legio, nomenque probantes 
Invicti, elypeoque animosi teste Icones. 

Dictis ante tamen princeps confirmat ituros 
Aggere conspicuus. Stat circumfusa juventus 
Nixa hastis, pronasque ferox accommodat aures. 

« Gildonem domitura manus, promissa minasque 
Tempus agi; si quid pro me doluistis, in armis 
Ostentate mihi : justo magnoque triumpho 
Civiles abolete notas. Sciat orbis Eous, 

Sitque palam, Gallos causa, non robore, vinci. 

Nec vos, barbariem quamvis collegerit omnem, 

Terreat : an Mauri fremitum raucosque repulsus 
Umbonum, et vestros passuri cominus enses? 

Non contra clypeis tectos , gladiisque micantes 
Ibitis : in solis longe fiducia telis; 

Exarmatus erit, quum missile torserit, hostis. 

Dextra movet jaculum, praetentat pallia laeva, 

Cetera nudus eques : sonipes ignarus habenae ; 

Virga regit : non ulla fides, non agminis ordo : 

Arma oneri, fuga praesidio : connubia mille; 

Non ulli generis nexus, non pignora curae; 

Sed numero languet pietas. Haec copia vulgi. 

Umbratus dux ipse rosis, et marcidus ibit 
Unguentis, crudusque cibo, titubansque Lyaeo, 
Confectus senio, morbis stuprisque solutus. 

Excitet incestos turmalis buccina somnos; 

Imploret citharas, cantatricesque choreas, 

Offensus stridore tubae, discatque coactus, 

Quas vigilat Veneri , castris impendere noctes. 

Nonne mori satius, quam vitae ferre pudorem? 

Nam quae jam regio restat, si, dedita Mauris 
Regibus, Illyricis accesserit Africa damnis? 

Jus Latium, quod tunc Meroe, Rubroque solebat 
Oceano cingi, Tyrrhena clauditur unda. 

Et cui non Nilus, non intulit India metas, 

Romani jam finis erit Trinacria regni? 

Ite recepturi, praedo quem sustulit, axem, 

Ereptumque Notum; caput insuperabile rerum, 

Aut ruet in vestris, aut stabit Roma, lacertis. 

Tot mihi debetis populos, tot rura, tot urbes 
Amissas : uno Libyam defendite bello : 

Vestros imperium remos, et vestra sequatur 
Carbasa : despectas trans aequora ducite leges. 

Tertia jam solito cervix mucrone rotetur, 

Tandem funereis finem positura tyrannis. » 

Omina conveniunt dicto, fulvusque Tonantis 
Armiger, ad liquidam, cunctis spectantibus, aethram, 
Correptum pedibus curvis innexuit hydrum; ' 

Dumque reluctantem morsu partitur obunco, 

Haesit in ungue caput, truncatus decidit anguis. 

Ilicet auguriis alacres per saxa citati 
Torrentesque ruunt : non mons, non silva retardat. 

Pendula ceu parvis moturae bella colonis 
Ingenti clangore grues aestiva relinquunt 
Thracia, quum tepido permutant Strymona Nilo; 
Ordinibus variis per nubila texitur ales 
Littera, pennarumque notis inscribitur aer. 

Ut fluctus tetigere maris, tunc acrior arsit 
Impetus : arripiunt naves , ipsique rudentes 
Expediunt, et vela ligant, et cornua summis 
Associant malis : quatitur Tyrrhena tumultu 
Ora, nec Alpheae capiunt navalia Pisae. 

Sic Agamemnoniam vindex quum Graecia classem 
Solveret, innumeris fervebat vocibus Aulis. 

Non illos strepitus, impendentisque procellae 
Signa , nec adventus dubii deterruit Austri. 

«Vellite, proclamant, socii, jam vellite funem. 

Per vada Gildonem quamvis adversa petamus. 

Ad bellum nos trudat hiems : per devia Ponti 
Quassatis cupio tellurem figere rostris. 

Heu! nimium segnes, cauta qui mente notatis, 

Si revolant mergi , graditur si litore cornix. 

Ora licet maculis adsperserit occiduus Sol , 

Lunaque conceptis livescat turbida Coris, 

Et contusa vagos jaculentur sidera crines, 

Imbribus humescant Haedi , nimbosaque Taurum 
Ducat Hyas, totusque fretis descendat Orion; 

Certa fides coeli , sed major Honorius auctor. 

Illius auspiciis immensa per aequora miles, 

Non Plaustris Arctove regor : contemne Booten, 
Navita, turbinibus mediis permitte carinas. 

Si mihi tempestas Libyam ventique negabunt, 

Augusti Fortuna dabit. » Jam classis in altum 
Provehitur : dextra Ligures, Hetruria laeva 
Linquitur, et caecis vitatur Corsica saxis. 

Humanae in speciem plantae se magna figurat 
Insula; Sardoam veteres dixere coloni : 

Dives ager frugum : Poenos Italosve petenti 
Opportuna situ : quae pars vicinior Afris, 

Plana solo, ratibus clemens; quae respicit Arcton, 
Immitis, scopulosa, procax, subitisque sonora 
Flatibus : insanos infamat navita montes. 

Hinc hominum, pecudumque lues; hinc pestifer aer 
Saevit, et exclusis regnant Aquilonibus Austri. 

Quos ubi luctatis procul effugere carinis, 

Per diversa ruunt sinuosae litora terrae. 

Pars adit antiqua ductos Carthagine Sulcos; 

Partem litoreo complectitur Olbia muro. 

Urbs Libyam contra Tyrio fundata potenti 
Tenditur in longum Caralis, tenuemque per undas 
Obvia dimittit fracturum (lamina collem. 

Edicitur portus medium mare, tutaque ventis 
Omnibus ingenti mansuescunt stagna recessu. 

Hanc omni petiere manu, prorisque reductis 
Suspensa Zephyros exspectant classe faventes. 

PROLOGUS. 

Audebisne, precor, doctae subjecta catervae 
Inter tot proceres, nostra Thalia, loqui? 

Nec te fama vetat, vero quam celsius actam 
Vel servasse labor, vel minuisse pudor? 

An tibi continuis crevit fiducia castris, 

Totaque jam vatis pectora miles habet ? 

Culmina Romani majestatemque senatus , 

Et, quibus exsultat Gallia , cerne viros. 

Omnibus audimur terris, mundique per aures 
Ibimus. Ah ! nimius Consulis urget amor. 
Jupiter, ut perbibent, spatium quum discere vellet 
Naturae, regni nescius ipse sui, 

Armigeros utrinque duos aequalibus alis 
Misit ab Eois Occiduisque plagis. 

Parnassus geminos fertur junxisse volatus; 

Contulit alternas Pythius axis aves. 

Princeps non aquilis terram cognoscere curat; 

Certius in vobis aestimat imperium. 

Hoc ego concilio collectum metior orbem ; 

Hoc video ccctu quidquid ubique micat. 

Ipsa quidem virtus pretium sibi, solaque late 
Fortunae secura nitet, nec fascibus ullis 
Erigitur, plausuve petit clarescere vulgi. 

Nil opis externae cupiens, nil indiga laudis, 

Divitiis animosa suis, immotaque cunctis 
Casibus, ex alta mortalia despicit arce. 

Attamen invitam blande vestigat, et ultro 
Ambit Honos : docuit toties a rure profectus 
Lictor, et in mediis quaesitus Consul aratris. 

Te quoque naturae sacris mundique vacantem , 
Emeritum pridem , desudatisque remotum 
Judiciis , eadem rursus complexa potestas 
Evehit, et reducem notis imponit habenis. 
Accedunt trabeae : nil jam, Theodore, relictum. 
Quo virtus animo crescat, vel splendor honore. 

Culmen utrumque tenes : talem te protinus anni 
Formavere rudes, et dignum vita curuli 
Traxit iter, primaeque senes cessere juventae. 

Jam nunc canities animi , jam dulce loquendi 
Pondus, et attonitas sermo qui duceret aures; 

Mox. undare foro victrix opulentia linguae , 

Tutarique reos : ipsa h*c amplissima sedes 
Orantem stupuit, bis laudatura regentem. 

Hinc te pars Libyae moderantem jura probavit, 

Quae nunc tota probat : longi sed pignus amoris 
Exiguae peperere morae, populumque clientem 
Publica mansuris testantur vocibus aera. 

Inde tibi Macetum tellus, et credita Pellae 
Moenia quae famulus quondam ditavit Hydaspes. 
Tantaque commissae revocasti gaudia genti 
Mitibus arbitriis, quantum bellante Philippo 
Floruit , aut nigri cecidit quum regia Pori. 

Sed non ulterius te praebuit urbibus aula; 

Maluit esse suum. Terris edicta daturus, 

Supplicibus responsa, venis : oracula regis 
Eloquio crevere tuo, nec dignius unquam 
Majestas meminit sese Romana locutam. 

Hinc sacrae mandantur opes, orbisque tributa 
Possessi, quidquid fluviis evolvitur auri, 

Quidquid luce procul venas rimata sequaces 
Abdita pallentis fodit sollertia Bessi. 

Ac velut exsertus lentandis navita tonsis 
Praeficitur lateri custos; hinc ardua prorae 
Temperat, et fluctus tempestatesque futuras 
Edocet; assiduo quum Dorida vicerit usu, 

Jam clavum totamque subit torquere carinam. 

Sic quum clara diu rerum documenta dedisses , 

Non te parte sui, sed in omni corpore, sumpsit 
Imperium , cunctaque dedit tellure regendos 
Rectores. Hispana tibi Germanaque Tethys 

Paruit, ct nostro diducta Britannia mundo; 
Diversoque tuas coluerunt gurgite voces 
Lentus Arar, Rhodanusque ferox, et dives Iberus. 

O quoties doluit Rhenus , qua barbarus ibat , 

Quod te non geminis frueretur judice ripis! 

Unius fit cura viri , quodcumque rubescit 
Occasu , quodcumque dies devexior ambit. 

Tam celer assiduos explevit cursus honores! 

Una potestatum spatiis interfuit aetas, 

Totque gradus fati juvenilibus intulit annis. 

Postquam parta quies, et summum nacta cacumen, 
Jam secura petit privatum gloria portum : 

Ingenii redeunt fluctus, aliique labores, 

Et vitae pars nulla perit : quodcumque recedit 
Litibus, incumbit studiis, animusque vicissim 
Aut curam imponit populis, aut otia Musis. 

Omnia Cecropiae relegis secreta senectae, 

Discutiens quod quisque novum mandaverit aevo, 
Quantaque diversae producant agmina sectae : 

Namque aliis princeps rerum disponitur aer; 

Hic confidit aquis; hic procreat omnia flammis : 

Alter, in iEtnaeas casurus sponte favillas, 

Dispergit revocatque Deum, rursumque receptis 
Nectit amicitiis, quidquid discordia solvit : 

Corporis hic damnat sensus, verumque videri 
Pernegat : hic semper lapsurae pondera terrae 
Conatur rapido coeli fulcire rotatu, 

Accenditque diem praerupti turbine saxi : 

Ille ferox, unoque tegi non passus Olympo, 

Immensum per inane volat , finemque perosus 

Parturit innumeros angusto pectore mundos : 

Hi vaga collidunt caecis primordia plagis; 

Numina constituunt alii, easusque relegant. 

Graiorum obscuras Romanis floribus artes 
Irradias, vicibus gratis formare loquentes 
Suetus, et alterno verum contexere nodo. 

Quidquid Socratico manavit ab ordine; quidquid 
Docta Cleantheae sonuerunt atria turbae, 

Inventum quodcumque tuo, Chrysippe, recessu; 
Quidquid Democritus risit, dixitque tacendo 
Pythagoras, uno se pectore cuncta vetustas 
Condidit , et major collectis viribus exit. 

Ornantur veteres, et nobiliore magistro 
In Latium spretis Academia migrat Athenis , 

Ut tandem propius discat, quo fine beatum 
Dirigitur; quae norma boni, quis limes honesti; 
Quoenam membra sui virtus divisa domandis 
Objectet vitiis; quae pars injusta recidat, 

Quae vincat ratione metus, quae frenet amores. 

Aut quoties elementa doces, semperque fluentis 
Materiae causas ; quae vis animaverit astra , 

Impuleritque choros; quo vivat machina motu; 

Sidera cur septem retro nitantur in ortus 
Obluctata polo : variisne meatibus idem 
Arbiter, an geminae convertant aethera mentes. 

Sitne color proprius rerum, lucisne repulsu 
Eludant aciem : tumidos quae Luna recursus 
Nutriat Oceani; quo fracta tonitrua vento; 

Quid trahat imbriferas nubes; quo saxa rotentur 
Grandinis; unde rigor nivibus; quae flamma per auras 

Excutiat rutilos tractus, aut fulmina velox 
Torqueat, aut tristem figat crinita cometen. 

Jam tibi compositam fundaverat ancora puppim; 
Telluris jam certus eras : fecunda placebant 
Otia; nascentes ibant in secula libri : 

Quum subito liquida cessantem vidit ab aethra 
Justitia , et tanto viduatas judice leges. 

Continuo frontem nimbo velata pudicam, 

Deserit Autumni portas , qua vergit in Austrum 
Signifer, et noctis reparant dispendia Chelae. 

Pax avibus, quacumque volat, rabiemque frementes 
Deposuere ferae : laetatur terra reverso 
Numine, quod prisci post tempora perdidit auri. 

Illa per occultum Ligurum se moenibus infert. 

Et castos levibus plantis ingressa Penates, 

Invenit aetherios signantem pulvere cursus, 

Quos pia sollicito deprendit pollice Memphis; 

Quae moveant momenta polum, quam certus in astris 
Error ; quis tenebras Soli causisque meantem 
Defectum indicat numerus; quae linea Phoeben 
Damnet , et excluso pallentem fratre relinquat. 

Ut procul adspexit fulgentia virginis ora, 
Cognovitque deam ; vultus veneratus amicos 
Occurrit, scriptaeque notas confundit arenae. 

Quum sic Diva prior : «Malli, sincera bonorum 
Congeries, in quo veteris vestigia recti, 

Et ductos video mores meliore metallo , 

Jam satis indultum studiis, Musaeque tot annos 
Eripuere mihi : pridem te jura reposcunt. 

Aggredere, et nostro rursum te redde labori, 

Nec tibi sufficiat transmissae gloria vitae. 
Humanum curare genus quis terminus unquam 
Praescripsit? nullas recipit prudentia metas. 

Adde, quod haec multis potuit contingere sedes. 
Sed meriti tantum redeunt, actusque priores 
Commendat repetitus honos, virtusque reducit, 
Quos fortuna legit. Melius magnoque petendum 
Credis, in abstrusa rerum ratione morari? 

Scilicet illa tui patriam praecepta Platonis 
Erexere magis, quam qui responsa secutus 
Obruit Eoas classes, urbemque carinis 
Vexit, et arsuras Medo subduxit Athenas? 
Spartanis potuit robur praestare Lycurgus 
Matribus, et sexum leges vicere severae, 

Civibus et vetitis ignavo credere muro, 

Tutius objecit nudam Lacedaemona bellis. 

At non Pythagora: monitus, annique silentes, 
Famosum OEbalii luxum pressere Tarenti. 

Quis vero insignem tanto sub principe curam 
Respuat? aut quando meritis majora patebunt 
Praemia? quis demens adeo, qui jungere sensus 
Cum Stilichone neget? similem quae protulit aetas 
Consilio vel Marte virum? nunc Brutus amaret 
Vivere sub regno; tali succumberet aulae 
Fabricius; cuperent ipsi servire Catones. 

Nonne vides, ut nostra soror, Clementia, tristes 
Obtundat gladios , fratresque amplexa serenos 
Assurgat Pietas, fractis ut lugeat armis 
Perfidia, et laceris morientes crinibus hydri 
Lambant invalido Furiarum vincla veneno? 

Exsultat cum Pace Fides : jam sidera cunctae 
Liquimus , et placidas inter discurrimus urbes. 
Nobiscum, Theodore, redi.» Subit ille loquentem 
Talibus : «Agrestem dudum me, Diva, reverti 
Cogis, et infectum longi rubigine ruris 
Ad tua signa vocas ? nam quae mihi cura tot annos 
Altera, quam duras sulcis mollire novales; 

Nosse soli vires, nemori quae commoda rupes, 

Quis felix oleae tractus , quae gleba faveret 
Frflgibus, aut quales tegeret vindemia colles? 
Terribiles rursum lituos veteranus adibo, 

Et desueta vetus tentabo ccerula vector? 

Collectamque diu, et certis utcumque locatam 
Sedibus, in dubium patiar deponere famam? 

Nec me, quid valeat natura fortior usus, 

Praeterit, aut quantum neglecta: defluat arti. 

Desidis aurigae non audit verbera currus; 

Nec manus agnoscit, quem non exercuit, arcum. 

Esse sed injustum fateor, quodcumque negatur 
Justitiae : tu prima hominem silvestribus antris 
Elicis, et foedo detergis secula victu. 

Te propter colimus leges, animosque ferarum 
Exuimus : nitidis quisquis te sensibus hausit, 

Irruet intrepidus flammas, hiberna secabit 
jEquora, confertos hostes superabit inermis : 

Ille vel yEthiopum pluviis solabitur aestus; 

Illum trans Scythiam vernus comitabitur aer. » 

Sic fatus, tradente Dea, suscepit habenas 
Quatuor, ingenti Juris temone refusas. 

Prima Padum Tibcrimque ligat, crebrisque micantem 

Urbibus Italiam ; Libyas Poenosquc secunda 
Temperat; Illyrico se tertia porrigit orbi; 

Ultima Sardiniam, Cyrnon, trifidanique retentat 
Sicaniam , et quidquid Tyrrhena tunditur unda , 

Vel gemit Ionia. Nec te tot limina rerum , 

Aut tantum turbavit onus; sed ut altus Olympi 
Vertex, qui spatio ventos hiemesque relinquit, 
Perpetuum nulla temeratus nube serenum, 

Celsior exsurgit pluviis, auditque ruentes 
Sub pedibus nimbos, ct rauca tonitrua calcat : 

Sic patiens animi, per tanta negotia liber 
Emergit, similisque sui, justique tenorem 
Flectere non odium cogit, non gratia suadet. 

Nam spretas quis opes, intactaque pectora lucro 
Commemoret? Fuerint aliis hasc forte decora; 

Nulla potest laus esse tibi, quae crimina purget. 
Servat inoffensam divina modestia vocem ; 
Temperiem servant oculi , nec lumina fervor 
Asperat, aut rabidas suffundit sanguine venas, 
Nullaque mutati tempestas proditur oris. 

Quin etiam sontes expulsa corrigis ira, 

Et placidus delicta domas : nec dentibus unquam 
Instrepis horrendum , fremitu nec verbera poscis. 
Qui fruilur poena , ferus est legumque videtur 
Vindictam pnestare sibi ; quum viscera felle 
Canduerint , ardet stimulis , ferturque nocendi 
Prodigus, ignarus causje : diis proximus ille, 

Quem ratio, non ira, movet; qui, facta rependens, 
Consilio punire potest : mucrone cruento 
Se jactent alii, studeant feritate timeri, 

Addictoque hominum cumulent aeraria censu. 
Lene (luit Nilus, sed cunctis amnibus exstat 
Utilior, nullas confessus murmure vires. 

Acrior ac rapidus tacitas praetermeat ingens 
Danubius ripas : eadem clementia sani 
Gurgitis immensum diducit in ostia Gangen. 
Torrentes immane fremant, lassisque minentur 
Pontibus, involvant spumoso vortice silvas : 

Pax majora decet; peragit tranquilla potestas, 
Quod violenta nequit, mandataque fortius urget 
Imperiosa quies. Idem praedurus iniquas 
Accepisse preces; rursus, quae digna petitu, 
Largiri facilis; nec, quae comitatur honores, 

Ausa tuam leviter tentare superbia mentem. 

Frons privata manet : non se meruisse fatetur, 
Qui crevisse putat; rigidi sed plena pudoris 
Elucet gravitas, fastu jucunda remoto. 

Quae non seditio, quae non insania vulgi, 

Te viso, lenita cadat? quae dissona ritu 
Barbaries, medii quam non reverentia frangat? 
Vel quis non sitiens sermonis mella politi 
Deserat Orpheos blanda testudine cantus? 
Qualem te legimus teneri primordia mundi 
Scribentem , aut partes animae per singula , talem 
Cernimus, et similes agnoscit pagina mores. 

Nec dilata tuis, Augusto judice, merces 
Officiis : iliumque habitum, quo jungitur aulae 
Curia, qui socio proceres cum principe nectit, 
Quem quater ipse gerit , perfecto detulit anno , 
Deposuitque suas te succedente curules. 

Crescite virtutes, fecundaque floreat aetas 
Ingeniis : patuit campus, certusque merenti 
Stat favor; ornatur propriis industria donis. 
Surgite, sopitae, quas obruit ambitus, artes. 

Nil licet invidiae, Stilicho dum prospicit orbi, 
Sidereusque gener : non hic violata curulis, 
Turpia non Latios incestant nomina fastos. 
Fortibus haec concessa viris, solisque gerenda 
Patribus, et Romae nunquam latura pudorem. 

Nuntia votorum, celeri jam Fama volatu 
Moverat Aonios, audito consule, lucos. 
Concinuit felix Helicon, fluxitque Aganippe 
Largior, et docti riserunt floribus amnes. 

Uranie redimita comas, qua saepe magistra 
Mallius igniferos radio descripserat axes, 

Sic alias hortata Deas : « Patimurne , sorores , 
Optato procul esse die? nec limina nostri 
Consulis, et semper dilectas visimus aedes? 
Notior est Helicone domus : gestare curules, 

Et fasces subiisse libet : miracula plebi 
Colligite, et claris nomen celebrate theatris. 

Tu Jovis aequorei submersam fluctibus aulam 
Oratum volucres, Erato, jam perge quadrigas, 
A quibus haud unquam palmam rapturus Arion. 
Illustret Circum sonipes, quicumque superbo 
Perstrepit hinnitu Baetin, qui splendida potat 
Stagna Tagi, madidoque jubas aspergitur auro. 
Calliope, liquidas Alciden posce palaestras. 
Cuncta Palaemoniis manus explorata coronis 
Adsit, et Eleo pubes laudata Tonanti. 

Tu juga Taygeti, frondosaquc Maenala, Clio, 

I Triviae supplex : non aspernata rogantem 
Amphitheatrali faveat Latonia pompae. 

Audaces legat ipsa viros, qui colla ferarum 
Arte ligent, certoque premant venabula nisu. 
Ipsa truces fetus, captivaque ducat ab antris 
Prodigia, et caedis sitientem differat arcum. 
Conveniant ursi, magna quos mole rudentes 
Torva Lycaoniis Helice miretur ab astris; 
Perfossique ruant, populo pallente, leones, 
Quales Mygdonio curru frenare Cybebe 
Optet, et Herculei malint fregisse lacerti. 
Obvia fulminei properent ad vulnera pardi , 
Semine permixto geniti, quum forte leaenae 
Nobiliorem uterum viridis corrupit adulter; 

Hi maculis patres referunt, et robore matres. 
Quidquid monstriferis nutrit Gaetulia campis, 
Alpina quidquid tegitur nive, Gallica quidquid 
Silva timet, jaceat : largo ditescat arena 
Sanguine; consumant totos spectacula montes. 

« Nec molles egeant nota dulcedine ludi. 
Qui laetis risum salibus movisse facetus , 

Qui nutu manibusque loquax; cui tibia flatu. 
Cui plectro pulsanda chelys, qui pulpita socco 
Personat, aut alte graditur majore cothurno; 
Et qui magna levi detrudens murmura tactu , 
Innumeras voces segetis moderatur ahenae, 
Intonet erranti digito, penitusque trabali 
Vecte laborantes in carmina concitet undas. 
Vel qui more avium sese jaculantur in auras , 

Corporaque aedificant celeri crescentia nexu ; 
Quorum compositam puer amentatus in arcem 
Emicet, et, vinctus plantae vel cruribus haerens, 
Pendula librato figat vestigia saltu. 

Mobile ponderibus descendat pegma reductis, 

Inque chori speciem spargentes ardua flammas 
Stena rotet : varios effingat Mulciber orbes 
Per tabulas impune vagus, pictaeque citato 
Ludant igne trabes, et non permissa morari 
Fida per innocuas errent incendia turres. 

Lascivae subito confligant aequore lembi, 

Stagnaque remigibus spument immissa canoris. 

« Consul per populos , idemque gravissimus auctor 
Eloquii, duplici vita subnixus in aevum 
Procedat , libris pariter fastisque legendus. 

Accipiat patris exemplum, tribuatque nepoti 
Filius, et coeptis ne desit fascibus heres. 

Decurrat trabeata domus, tradatque secures 
Mutua posteritas , servatoque ordine fati 
Mallia continuo numeretur consule proles. » 

Semiferos partus, metuendaque pignora matri, 
Moenibus ct mediis auditum nocte luporum 
Murmur, et attonito pecudes pastore locutas, 

Et lapidum diras hiemes, nimboque minacem 
Sanguineo rubuisse Jovem , puteosque cruore 
Mutatos, visasque polo concurrere lunas, 

Et geminos soles mirari desinat orbis: 

Omnia cesserunt, eunucho consule, monstra. 

Heu terrae coelique pudor ! trabeata per urbes 
Ostentatur anus, titulumque effeminat anni. 
Pandite , pontifices , Cumanae carmina vatis ; 
Fulmineos sollers Etruria consulat ignes, 
Immersuinque nefas fibris exploret haruspex. 
Quae nova portendunt Superi! Nilusne meatu 
Devius, et nostri tcntat jam transfuga mundi 
Se Rubro miscere mari? ruptone Niphate 
Rursum barbaricis Oriens vastabitur armis? 

An morbi ventura lues? an nulla colono 
Responsura seges? quae tantas expiet iras 
Victima? quo diras jugulo placabimus aras? 
Consule lustrandi fasces, ipsoque litandum 
Prodigio; quodcumque parant hoc omine fata, 
Eutropius cervice luat. Sic omnia volvis? 

Hoc regni , Fortuna , tenes ? quaenam ista jocandi 
Saevitia ? humanis quantum bacchabere rebus ? 

Si tibi servili placuit foedare curules 
Crimine : procedat laxata compede consul ; 

Rupta quirinales sumant ergastula cinctus. 

Da saltem quemcumque virum : discrimina quaedam 
Sunt famulis, splendorque suus, maculamque minorem 
Conditionis habet, domino qui vixerit uno. 

Si pelagi fluctus , Libyae si discis arenas , 

Eutropii numerabis heros. Quot jura, quot ille 
Mutavit tabulas , vel quanta vocabula vertit ! 

Nudatus quoties, medicum dum consulit emptor, 

Ne qua per occultum lateat jactura dolorem ! 

Omnes poenituit pretii, venumque redibat, 

Dum vendi potuit : postquam deforme cadaver 
Mansit, et in rugas totus defluxit aniles; 

Jam specie doni certatim limine pellunt, 

Et foedum ignaris properant obtrudere munus. 

Tot translata jugis submisit colla vetustum 
Servitium, semperque novum, nec destitit unquam, 
Saepe tamen coepit. Cunabula prima cruentis 
Debita suppliciis : rapitur castrandus ab ipso 
Ubere; suscipiunt, matris post viscera, poenae. 

Advolat Armenius certo mucrone recisos 
Eductus mollire mares ; damnoque nefandum 
Aucturus pretium , fecundum corporis ignem 
Sedibus exhaurit geminis, unoque sub ictu 
Eripit officium patris , nomenque mariti. 

Ambiguus vitae jacuit, penitusque supremum 
In cerebrum secti traxerunt frigora nervi. 

Laudcmusne manum, quae vires abstulit hosti? 

An potius fato causam tribuisse queramur? 

Profuerat mansisse virum : felicior exstat 
Opprobrio ; serviret adhuc , si fortior esset. 

Inde per Assyriae trahitur commercia ripae. 

Hinc fora venalis Galata ductore frequentat, 
Permutatque domos varias. Quis nomina possit 
Tanta sequi ? miles stabulis Ptolemaeus in illis 
Notior : hic longo lassatus pellicis usu 
Donat Arinthaeo ; neque enim jam dignus haberi , 

Nec maturus emi : quum fastiditus abiret, 

Quam gemuit! quanto planxit divortia luctu! 

«Haec erat, haec, Ptolemaee, fides? hoc profuit aetas 
In gremio consumpta tuo, lectusque jugalis, _ 

Et ducti toties inter praesepia somni? 

Libertas promissa perit? viduumne relinquis 
Eutropium? tantasque premunt oblivia noctes, 
Crudelis? generis proh sors durissima nostri! 

Femina quum senuit, retinet connubia partu, 
Uxorisque decus matris reverentia pensat. 

Nos Lucina fugit, nec pignore nitimur ullo. 

Cum forma dilapsus amor : defloruit oris 
Gratia. Qua miseri scapulas tutabimur arte? 

Qua placeam ratione senex? » Sic fatus acutum 
, Aggreditur lenonis opus : nec segnis ad artem 
Mens erat, officiique capax, omnesque pudoris 
v Hauserat insidias : custodia nulla tuendo 
Fida toro; nulli poterant excludere vectes. 

Ille vel aerata Dartaen in turre latentem 
Eliceret : fletus domini fingebat amantis; 

Indomitasque mora, pretio lenibat avaras, 

Lascivasque jocis : non blandior ullus euntis 
Ancillae tetigisse latus, leviterque reductis 
Vestibus occulto crimen mandasse susurro ; 

Nec furtis quaesisse locum , nec fraude reperta 
Cautior elusi fremitus vitare mariti. 

Haud aliter juvenum flammis Ephyreia Lais 
E gemino ditata mari , quum serta refundit 
Canities, jam turba procax, noctisque recedit 
Ambitus , et raro pulsatur janua tactu , 

Seque reformidat speculo damnare senectus : 

Stat tamen , atque alias succingit lena ministras , 
Dilectumque diu, quamvis longaeva, lupanar 
Circuit, et retinent inores, quod perdidit aetas. 

Hinc honor Eutropio; quumque omnibus unica virtus 
Esset in eunuchis , thalamos servare pudicq6 , 

Solus adulteriis crevit : nec verbera tergo 
Cessavere tamen, quoties decepta libido 
Irati caluisset heri ; frustraque rogantem , 

Jactantemque suos tot jam per lustra labores, 

Dotalem genero nutritoremque puellae 
Tradidit. Eous Tector consulque futurus 
Pectebat dominae crines, et saepe lavanti 
Nudus in argento lympham gestabat alumnae, 

Et quum se rapido fessam projecerat aestu , 

Patricius roseis pavonum ventilat alis. 

Jamque aevo laxata cutis, sulcisque genarum 
Corruerat passa facies rugosior uva. 

Flava minus presso finduntur vomere fura, 

Nec vento sic vela tremunt : miserabile turpes 

Exedere caput tineae; deserta patebant 
Intervalla comae , qualis sitientibus arvis 
Arida jejunae seges interlucet aristae, 

Vel qualis, gelidis pluma labente pruinis, 

Arboris immoritur trunco brumalis hirundo. 

Scilicet ut trabeis injuria cresceret olitn, 

Has in fronte notas, hoc dedecus addidit oris 
Luxuriae Fortuna suae; quum pallida nudis 
Ossibus horrorem dominis praeberet imago, 
Decolor et macies occurSu laederet omnes, 

Aut pueris latura metus, aut taedia mensis, 

Aut crimen famulis, aut procedentibus omen, 

Et nihil exhausto caperent in stipite lucri. 

Sternere quippe toros, vel caedere ligna culinae, 
Membra negant : aurum, vestes, arcana tueri 
Mens infida vetat. Quis enim committere vellet 
Lenoni thalamum ? tandem ceu funus acerbum , 
Infaustamque suis trusere penatibus umbram. 
Contemptu jam liber erat. Sic pastor obesum 
Lacte canem ferroque ligat, pascitque revinctum, 
Dum validus servare gregem, vigilique rapaces 
Latratu terrere lupos ; quum tardior idem 
Jam scabie laceras dejecit sordidus aures, 

Solvit, et exuto lucratur vincula collo. 

Est, ubi despectus nimius juvat : undique pulso 
Per cunctas licuit fraudes impune vagari, 

Et fatis aperire viam. Proh ! quisquis Olympi 
Summa tenes, tantone libet mortalia risu 
Vertere? qui servi non est admissus in usum, 
Suscipitur regnis ; et , quem privata ministrum 

Dedignata domus, moderantem sustinet aula. 

Ut primum vetulam traxere Palatia vulpem, 

Quis non ingemuit? quis non irrepere sacris 
Obsequiis doluit toties venale cadaver? 

Ipsi quin etiam tali consorte fremebant 
Regales famuli , quibus est illustrior ordo 
Servitii, sociumque sibi sprevere superbi. 

Cernite, quem Latiis poscant annectere fastis; 

Cujus et eunuchos puduit! sed vilior ante 
Obscurae latuit pars ignotissima turbae, 

Donec Abundanti furiis, qui rebus Eois 
Exitium, primoque sibi produxit, ab imis 
Evectus thalamis, summos invasit honores. 

Quam bene dispositum terris, ut dignus iniqui 
Fructus consilii primis auctoribus instet ! 

Sic multos fluvio vates arente per annos , 

Hospite qui caeso monuit placare Tonantem , 

Inventas primus Busiridis imbuit aras, 

Et cecidit saevi , quod dixerat , hostia sacri ; 

Sic opifex tauri, tormentorumque repertor, 

Qui funesta novo fabricaverat aera dolori, 

Primus inexpertum , Siculo cogente tyranno , 

Sensit opus, docuitque suum mugire juvencum. 
Nullius Eutropius, quam qui se protulit, ante 
Dereptas possedit opes, nullumque priorem 
Perculit exsilio, solumque hoc rite peregit, 

Auctorem damnare suum. Postquam obsitus aevo 
Semivir excelsam rerum sublatus in arcem , 

Quod nec vota pali , nec fingere somnia possent , 

Vidit sub pedibus leges, subjectaque colla 

Nobilium , tantumque sibi permittere fata : 

Qui nihil optasset plus libertate mereri , 

Jam jam dissimulat dominos, alteque tumescunt 
Serviles animi : procerum squalore repletus 
Carcer, et exsulibus Meroe campique gemiscunt 
vEthiopum ; poenis hominum plaga personat ardens ; 
Marmaricus claris violatur caedibus Ammon. 

Asperius nihil est humili , quum surgit in altum ; 
Cuncta ferit, dum cuncta timet; desaevit in omnes, 

Ut se posse putent : nec bellua tetrior ulla 
Quam servi rabies in libera terga furentis. 

Agnoscit gemitus , et poenae parcere nescit , 

Quam subiit; dominique memor, quem verberat, odit. 
Adde, quod eunuchus nulla pietate movetur, 

Nec generi natisve cavet : clementia cunctis 
In similes, animosque ligant consortia damni. 

Iste nec eunuchis placidus, sed pejus in aurum 
/Estuat : hoc uno fruitur succisa libido. 

Quid nervos secuisse juvat? vis nulla cruentam 
Castrat avaritiam. Parvis exercita furtis , 

Quae vastare penum, neglectaque sueverat arcae 
Claustra remoliri , nunc uberiore rapina 
Peccat in orbe manus : quidquid se Tigris ab Ilaeino 
Dividit, hoc certa proponit merce locandum 
Institor imperii, caupo famosus honorum. 

Hic Asiam villa pactus regit; ille redemit 
Conjugis ornatu Syriam; dolet ille paterna 
Bithynos mutasse domo : suffixa patenti 
Vestibulo pretiis distinguit regula gentes. 

Tot Galatae, tot Pontus eat, tot Lydia nummis. 


Digitized by Google 


(t. ai>4.) 


IN EUTROPIUM LIB. I. 


i33 


Si Lyciam tenuisse velis , tot millia ponas ; 

Si Phrygas, adde parum. Propriae solatia sorti 
Communes vult esse notas , et venditus ipse 
Vendere cuncta cupit : certantum saepe duorum 
Diversum suspendit onus; cum pondere judex 
Vergit, et in geminas nutat provincia lances. 

Non pudet, heu! Superi, populos venire sub hasta? 
Vendentis certe pudeat. Quid jure sepultum 
Mancipium tot regna tenet, tot distrahit urbes? 
Pollentem solio Croesum victoria Cyri 
Fregit , ut eunucho fluerent Pactolus et Hermus ? 
Attalus heredem voluit te, Roma, relinqui; 

Restitit Antiochus praescripto margine Tauri , 

Indomitos curru Servilius egit Isauros, 

Et Pharos Augusto jacuit, vel Creta Metello, 

Ne non Eutropio quaestus numerosior esset? 

In mercem veniunt Cilices, Judaea, Sophene, 
Romanusque labor, Pompeianique triumphi. 

Quo struis hos auri cumulos? quae pignora tantis 
Succedent opibus ? nubas ducasve licebit ; 

Nunquam mater eris , nunquam pater : hoc tibi ferrum, 
Hoc natura negat. Te grandibus India gemmis , 

Te foliis Arabes ditent, te vellere Seres : 

Nullus inops adeo , nullum sic urget egestas , 

Ut velit Eutropii fortunam et membra pacisci. 

Jamque oblita sui, nec sobria divitiis mens, 

In miseras leges, hominumque negotia ludit. 

Judicat eunuchus : quid jam de consule miror? 
Prodigium, quodcumque gerit. Quae pagina lites 
Femineas meminit? quibus unquam secula terris 

Eunuchi videre forum? Sed ne qua vaearct 
Pars ignominia, neu quid restaret inausum, 

Anna etiam violare parat, portentaque monstris 
Aggerat, et secum petulans amentia certat. 

Erubuit Mavors , aversaque risit Enyo, 

Dedecus Eoum , quoties intenta sagittis 
Et pharetra fulgens anus exercetur Amazon; 

Arbiter aut quoties belli pacisque recurrit, 
Alloquiturque Getas. Gaudet, quum viderit, hostis, 

Et sentit jam deesse viros . incendia fumant; 

Muris nulla fides; squalent populatibus agri, 

Et medio spes sola mari. Trans Phasin aguntur 
Cappadocum matres, stabulisque abducta paternis 
Caucasias captiva bibunt armenta pruinas, 

Et Scythicis mutant Argei pabula silvis. 

Extra Cimmerias, Taurorum claustra, paludes 
Flos Syriae servit; spoliis nec sufficit atrox 
Barbarus; in caedem vertunt fastidia praedae. 

Ille tamen (quid enim servum, mollemque pudebit? 
Aut quid in hoc poterit vultu flagrare ruboris?) 

Pro victore redit : peditum vexilla sequuntur, 

Et turmae similes, eunuchorumque manipli, 
Hellespontiacis legio dignissima signis 
Obvius ire cliens , defensoremque reversum 
Complecti. Placet ipse sibi, laxasque laborat 
Distendisse genas, fictumque inflatus anhelat, 

Pulvere respersus tincas, et solibus ora 
Pallidior, verbisque sonat plorabile quiddam 
Ultra nequitiam fractis, et proelia narrat, 

Perque suam tremula testatur voce sororem , 

Defecisse vagas ad publica commoda vires ; 

Cedere livori , nec sustentare procellas 
Invidiae, mergique fretis spumantibus orat. 

Exoretque utinam ! Dum talia fatur, ineptas 
Detergit lacrymas , atque inter singula dicta 
Flebile suspirat. Qualis venit arida socrus 
Longinquam visura nurum; vix lassa resedit, 

Et jam vina petit. Quid te, turpissima, bellis 
Inseris, aut saevi pertentas Pallada campi? 

Tu potes alterius studiis haerere Minervae; 

Tu telas , non tela , pati ; tu stamina uosse ; 

Tu segnes operum sollers urgere puellas, 

Et niveam dominae pensis involvere lanam. 

Vel, si sacra placent, habeas pro Marte Cybeben; 
Rauca Celaenaeos ad tympana disce furores. 
Cymbala ferre licet, pectusque illidere pinu, 

' Inguinis et reliquum Phrygiis abscindere cultris. 
Arma relinque viris. Geminam quid dividis aulam, 
Conarisque pios odiis committere fratres? 

Te magis , ah ! demens , veterem si respicis artem , 
Conciliare decet : gestis pro talibus annum 
Flagitet Eutropius, ne quid non polluat unus. 
Dux acies , judex praetoria , tempora consul. 

Nil adeo foedum, quod non exacta vetustas 
Ediderit, longique labor commiserit aevi. 
OEdipodes matrem , natam duxisse Thyestes 
Cantantur : peperit fratres Jocasta marito , 

Et Pelopea sibi. Thebas ac funera Trojae 
Tristis Erechthei deplorat scena theatri. 

In volucrem Tereus, Cadmus se vertit in anguem; 

Scylla novos mirata canes : hunc arbore figit, 

Elevat hunc pluma, squamis hunc fabula vestit. 

Hunc solyit fluvio : nusquam spado consul in orbe, 
Nec judex ductorve fuit : quodcumque virorum 
Est decus , eunuchi scelus est : exempla creantur , 

Quae socci superent risus, luctusque cothurni. 

Quam pulchre conspectus erat , quum tenderet artus 
Exsangues onerare toga, cinctuque gravatus, 
Indutoque senex obscenior iret in auro ! 

Humani qualis simulator siinius oris, 

Quem puer arridens pretioso stamine Serum 
Velavit, nudasque nates ac terga reliquit, 

Ludibrium mensis, erecto pectore dives 
Ambulat , et claro sese deformat amictu. 

Candida pollutos comitatur curia fasces; 

Forsitan et dominus : praebet miracula lictor 
Consule nobilior; libertatemque daturus, 

Quam nondum meruit, scandit sublime tribunal; 

Atque inter proprias laudes /Egyptia jactat 
Somnia, prostratosque canit se vate tyrannos. 

Scilicet in dubio vindex Bellona pependit 
Dum spado Tiresias , enervatusque Melampus 
Reptat ab extremo referens oracula Nilo. 

Obstrepuere avium voces : exhorruit annus 
Nomen, et insanum gemino proclamat ab ore, 
Eunuchumque vetat fastis accedere Janus. 

Sumeret illicitos etenim si femina fasces, 

Esset turpe minus. Medis levibusque Sabaeis 
Imperat hic sexus, rcginarumque sub armis 
Barbariae pars magna jacet : gens nulla probatur, 

Eunuchi quae sceptra ferat. Tritonia, Phoebe, 

Vesta, Ceres, Cybele, Juno, Latona coluntur; 

Eunuchi quae templa dei, quas vidimus aras? 

Inde sacerdotes ; haec intrat pectora Phoebus ; 

Inde canunt Delphi. Trojanam sola Minervam 
Virginitas Vestalis adit, flammasque tuetur. 

Ili nullas meriti vittas, semperque profani. 

Nascitur ad fructum mulier, prolemque futuram ; 

Hoc genus inventum est, ut serviat. Herculis arcu 
Concidit Hippolyte; Danai fugere bipennem 
Penthesilea, tuam; claras Carthaginis arces 
Creditur, et centum portis Babylona superbam 
Femineus struxisse labor. Quid nobile gessit 
Eunuchus? quae bella tulit? quas condidit urbes? 

Illas praeterea rerum natura creavit : 

Hos fecere manus : seu prima Semiramis astu 
Assyriis mentita virum , ne vocis acutae 
Mollities, laevesque genae se prodere possent, 

Hos sibi conjunxit similes; seu Parthica ferro 
Luxuries vetuit nasci lanuginis umbram, 

Servatoquc diu puerili flore coegit 
Arte retardatam Veneri servire juventam. 

Fama prius falso similis, vanoque videri 
Ficta joco : levior volitare per oppida rumor, 
Riderique nefas, veluti nigrantibus alis 
Audiretur olor, corvo certante ligustris. 

Atque aliquis gravior morum : «Si talibus, inquit, 
Creditur, et nitniis turgent mendacia monstris : 

Jam testudo volat, profert jam cornua vultur; 

Prona petunt retro fluvii juga; Gadibus ortum 


Digitized by Google 



1 38 CL. CLAUDIANI (v. 354.) 

Carmani texere diem; jam frugibus aptum 
jEquor, et assuetum silvis delphina videbo; 

Jam cochleis homines junctos, et quidquid inane 
Nutrit, Judaicis quae pingitur India velis.» 

Subjicit et mixtis salibus lascivior alter : 

«Miraris? nihil est, quod non in pectore magnum 
Concipit Eutropius : semper nova, grandia semper 
Diligit, et celeri degustat singula sensu. 

Nil timet a tergo; vigilantibus undique curis 
Nocte dieque patet ; lenis facilisque moveri 
Supplicibus, mediaque tamen mollissimus ira. 

Nil negat, et sese vel non poscentibus offert. 

Quidlibet ingenio subigit, traditque fruendum: 
Quidquid amas, dabit illa manus : communiter omni 
Fungitur officio, gaudetque potentia flecti. 

Hoc quoque couciliis peperit meritoque laborum, 
Accipit et trabeas argutae praemia dextrae. » 

Postquam vera fides facinus vulgavit Eoum 
Gentibus, et Romae jam certius impulit aures : 

« Eutropiumne etiam nostra dignabimur ira? 

Hic quoque Romani meruit pars esse laboris?» 

Sic effata, rapit coeli per iuania cursum 
Diva potens, unoque Padum translapsa volatu 
Castra sui rectoris adit. Tum forte decorus 
Cum Stilichone gener pacem implorantibus ultro 
Germanis responsa dabat , legesque Caucis 
Arduus , et flavis signabat jura Suevis. 

His tribuit reges, his obside foedera sancit 
Indicto, bellorum alios transcribit in usus, 

Militet ut nostris detonsa Sicambria signis. 

Laeta subit Romam pietas, et gaudia paene 
Moverunt lacrymas , tantoque exsultat alumno. 

Sic armenta suo jatn defensante juvenco , 

Celsius assurgunt erectae cornua matri; 

Sic jam terribilem stabulis dominumque ferarum 
Crescere miratur genitrix Massyla leonem. 

Dimovit nebulam, juvenique apparuit ingens. 

Tum sic orsa loqui : «Quantum te principe possim , 
Non longinqua docent, domito quod Saxone Tcthys 
Mitior, aut fracto secura Britannia Picto. 

Ante pedes humili Franco tristique Suevo 
Perfruor, et nostrum video, Germanice, Rhenum. 

Sed quid agam? discors Oriens felicibus actis 
Invidet, atque alio Phoebi de cardine surgunt 
Crimina, ne toto conspiret corpore regnum. 

Gildonis taceo magna cum laude repertam 
Perfidiam , et fretos Eoo robore Mauros. 

Quam suspecta fames, quantum discriminis urbi! 

Ni tua vel soceri nunquam non provida virtus 
Australem Arctois pensasset frugibus annum. 

Invecta; Rhodano Tiberina per ostia classes, 
Cinyphiisque ferax Araris successit aristis. 

Teutonicus vomer, Pyrenaeique juvenci 
Sudavere mihi : segetes mirantur Iberas 
Horrea , nec Libyae senserunt damna rebellis 
Jam Transalpina contenti messe Quirites. 

Ille quidem solvit meritas, scit Tabraca, poenas, 

Ut pereat, quicumque tuis conflixerit armis. 

Ecce repens isdem clades a partibus exit, 

Terrorisque minus, sed plus habitura pudoris, 

Eutropius consul : pridem tolerare fatemur 
Hoc genus, Arsacio postquam se regia fastu 
Sustulit, et nostros corrupit Parthia mores. 

Praefecti sed adhuc gemmis, vestique dabantur 
Custodes, sacroque adhibere silentia somno. 
Militia eunuchi nunquam transgressa cubile, 

Non vita spondente fidem; sed inertia tutum 
Mentis pignus erat : secreta monilia servent , 
Ornatus curent Tyrios; a fronte recedant 
Imperii : tenero tractari pectore nescit 
Publica majestas : nunquam vel in aequore puppim 
Vidimus eunuchi clavo parere magistri. 

Nos adeo sperni faciles? orbisque carina 
Vilior? Auroram sane, quae talia ferre 
Gaudet, et assuetas sceptris muliebribus urbes 
Possideant. Quid belliferam communibus urunt 
Italiam maculis , nocituraque probra severis 
Admiscent populis? peregrina piacula forti 
Pellantur longe Latio, nec transeat Alpes 
Dedecus : in solis, quibus exstitit, haereat arvis. 
Scribat Halys, famae scribat contemptor Orontes. 
Per te, perque tuos obtestor, Roma, triumphos, 
Nesciat hoc Tibris, nunquam poscentibus olim 
Qui dare Dentatis annos Fabiisque solebat. 

«Martius eunuchi repetet suffragia campus? 
TEmilios inter, servatoresque Camillos 
Eutropius? jam Chrysogonis tua, Brute, potestas, 
Narcissisque datur? natos hoc dedere poenae 
Profuit, et misero civem praeponere patri? 

Hoc mihi Janiculo positis Etruria castris 

Quaesiit, et tantum fluvio Porsenna remotus? 
Hoc meruit vel ponte Cocles, vel Mucius igne? 
Visceribus frustra castum Lucretia ferrum 
Mersit, et attonitum tranavit Cloelia Tibrim? 
Eutropio fasces adservabantur adempti 
Tarquiniis? quemcumque meae vexere curules. 
Laxato veuiat socii spectator Averno. 

Impensi sacris, Decii, prorumpite bustis, 
Torquatique truces , animosaque pauperis umbra 
Fabricii, tuque o, si forte inferna piorum 
Jugera, et Elysias scindis, Serrane, novales. 
Poeno Scipiades, Poeno praeclare Lutati ; 

Sicania, Marcelle, ferox, gens Claudia surgat, 
Et Curii series; et qui sub jure negasti 
Vivere Caesareo, parvo procede sepulcro, 
Eutropium passure, Cato : remeate tenebris 
Agmina Brutorum , Corvinorumque catervae. 
Eunuchi vestros habitus, insignia sumunt 
Ambigui llomana mares : rapuere tremendas 
Hannibali Pyrrhoque togas; flabella perosi 
Adspirant trabeis : jam non umbracula tollunt 
Virginibus, Latias ausi vibrare secures. 

Linquite femineas, infelix turba, latebras, 

Alter quos pepulit sexus, nec suscipit alter; 
Exsecti Veneris stimulos, et vulnere casti; 

Mixta duplex aetas; inter puerumque senemque 
Nil medium : falsi complete sedilia patres. 

Ite, novi proceres, infecundoque senatu 
Eutropium stipate ducem, celebrate tribunal 
Pro thalamis; verso jam discite more curules, 

Non matrum pilenta sequi. Neu prisca revolvam, 

Neu numerem, quantis injuria mille per annos 
Fit retro ducibus! quanti foedabitur aevi 
Canities ! unam subeunt quot secula culpam ! 

Inter Arinthaei fastus et nomen herile 
Servus erit, dominoque suos aequalis honores 
Inseret. Heu , semper Ptolemaei noxia mundo 
Mancipia ! en alio laedor graviore Pothino , 

Et patior majus Phario scelus : ille cruorem 
Consulis unius Pellaeis ensibus hausit; 

Inquinat hic omnes. Si nil privata movebunt , 

At tu principibus, vestrae tu prospice causae, 
Regalesque averte notas : hunc adspicit unum 
Aula magistratum; vobis patribusque recurrit 
Hic alternus honos. In crimen euntibus annis 
Parce, quater consul : contagia fascibus, oro, 
Defendas ignava tuis; neu tradita libris 
Nomina, vestitusque meos, quibus omne, quod ambit 
Oceanus , domui , tanta caligine mergi 
Calcarique sinas. Nam quae jam bella geramus 
Mollibus auspiciis? quae jam connubia prolem , 

Vel frugem latura seges? Quid fertile terris, 

Quid plenum sterili possit sub consule nasci? 

Eunuchi si jura dabunt, legesque tenebunt, 

Ducant pensa viri , mutatoque ordine rerum 
Vivat Amazonio confusa licentia ritu. 

Quid trahor ulterius? Stilicho, quid vincere differs, 
Dum certare pudet? nescis, quod turpior hostis 
laetitia majore cadit? piratica Magnum 
Erigit, illustrat servilis laurea Crassum. 

Annuis : agnosco fremitum , quo palluit Hebrus , 

Quo Mauri Gildoque ruit. Quid Martia signa 
Sollicitas? non est jaculis hastisve petendus. 

Conscia succumbent, audito verbere, terga. 

Ut Scytha post multos rediens exercitus annos, 

Quum sibi servilis pro finibus obvia pubes 
Iret , et arceret dominos tellure reversos , 

Armatam ostensis aciem fudere flagellis. 

Notus ab inceptis ignobile reppulit horror 
Vulgus, et adductus sub verbera torpuit ensis. » 

(^ui modo sublimes rerum flectebat habenas 
Patricius, rursum verbera nota timet, 

Et solitos tardae passurus compedis orbes, 

In dominos vanas luget abisse minas. 
Culmine dejectum vitae fortuna priori 
Reddidit, insano jam satiata joco. 

Scindere nunc alia meditatur ligna securi, 
Fascibus et tandem vapulat ipse suis. 

Illatas consul poenas se consule solvit; 

Annus qui trabeas, hic dedit exsilium. 
Infaustum populis in se convertitur omen : 
Saevit in auctorem prodigiosus honos. 
Ablato penitus respirant nomine fasti , 
Maturamque luem sanior aula vomit. 
Dissimulant socii, conjuratique recedunt; 

Procumbunt pariter cum duce tota cohors , 
Non acie victi , non obsidione subacti , 

Ne pereant ritu, quo periere viri. 

Concidit exiguae dementia vulnere chartae; 

Confecit saevuin littera Martis opus. 

Mollis feminea detruditur arce tyrannus , 

Et thalamo pulsus perdidit imperium. 

Sic juvenis, nutante fide, veterique reducta 
Pellice, defletam linquit amica domum. 

Canitiem largo raram de pulvere turpat, 

Et lacrymis rugas implet anile gemens; 
Suppliciterque pias humilis prostratus ad aras, 

Mitigat iratas voce tremente nurus. 

Innumeri glomerantur heri, sibi quisque petentes 
Mancipium solis utile suppliciis. 

Quamvis foedus enim, mentemque obscenior ore, 

Ira dabit pretium; poena meretur emi. 

Quas, spado, nunc terras, aut quem transibis in axem? 

Cingeris hinc odiis, inde recessit amor. 

Utraque te gemino sub sidere regia damnat; 

Hesperius nunquam , jam nec Eous eris. 

Miror cur, aliis qui pandere fata solebas. 

Ad propriam cladem, caeca Sibylla, taces? 

Jam tibi nulla videt fallax insomnia Nilus ; 

Pervigilant vates nec, miserande, tui. 

Quid soror? audebit tecum conscendere puppem, 

Et veniet longum per mare fida comes? 

An fortasse toros eunuchi pauperis odit, 

Et te nunc inopem dives amare negat? 

Eunuchi jugulum primus secuisse fateris; 

Sed tamen exemplo non feriere tuo. 

Vive pudor fatis. En quem tremuere tot urbes , 

Et cujus populi sustinuere jugum ! 

Direptas quid plangis opes, quas natus habebit? 

Non aliter poteras principis esse pater. 

Improbe, quid pulsas muliebribus astra querelis, 

Quod tibi sub Cypri litore parta quies? 

Omnia barbarico per tc concussa tumultu. 

Crede mihi , terris tutius aequor erat. 

Jam non Armenios jaculis terrebis et arcu ; 

Per campos volucrem non agitabis equum. 
Dilecto caruit Byzantius ore senatus; 

Curia consiliis aestuat orba tuis. 

Emeritam suspende togam, suspende pharetram; 

Ad Veneris partes ingeniumque redi. 

Non bene Gradivo lenonia dextera servit; 

Suscipiet famulum te Cytherea libens. 

Insula laeta choris, blandorum mater Amorum; 

Nulla pudicitiae cura placere potest. 
Prospectant Paphiae celsa de rupe puellae , 
Sollicitae, salvam dum ferat unda ratem. 

Sed vereor, ne te teneant Tritones in alto 
Lascivas doctum fallere Nereidas; 

Aut iidem cupiant pelago te mergere venti , 
Gildonis nuper qui tenuere fugam. 

Inclyta captivo memoratur Tabraca Mauro; 

Naufragio Cyprus sit memoranda tuo. 
Vecturum moriens frustra delphina vocabis; 

Ad terram solos devehit ille viros. 

Quisquis adhuc similes eunuchus tendit in actus, 
Respiciens Cyprum desinat esse ferox. 

IVI tg domi cineres, et si quid restat Eoi, 

Quod pereat, regni, certae non augure falso 
Prodigii patuere minae, frustraque peracto 
Vulnere monstriferi praesagia discitis anni. 
Cautior ante tamen violentum navita Corum 
Prospicit, et tumidae subducit vela procellae. 

Quid juvat errorem mersa jam puppe fateri ? 
Quid lacrymae delicta levant? stant omina vestri 
Consulis : immotis haesere piacula fatis. 

Tunc decuit sentire nefas, tunc ire recentes 
Detersum maculas. Veteri post obruta morbo 
Corpora , Paeonias nequidquam admoveris herbas. 
Ulcera possessis alte suffusa medullis , 

Non leviore manu, ferro sanantur et igni, 

Ne noceat frustra mox eruptura cicatrix. 

Ad vivum penetrant flammae, quo funditus humor 
Defluat, et vacuis corrupto sanguine venis 
Arescat fons ille mali : truncantur et artus, 

Ut liceat reliquis securum degere membris. 

At vos egregie purgatam creditis aulam, 
Eutropium si Cypros habet, vindictaque mundi 
Semivir exsul erit. Quis vos lustrare valebit 
Oceanus? tantum facinus quae diluet aetas? 

10. 

Induerat necdum trabeas : mugitus ab alto 
Redditur; infernas rabies arcana cavernas 
Vibrat, et alterno confligunt culmina lapsu. 

Bacchatus per operta tremor Chalcedona movit, 

Pronus et in geminas natavit Bosporus urbes. 
Concurrere freti fauces : radice revulsa 
Vitant instabilem rursum Symplegada nautae. 

Scilicet haec Stygiae praemittunt signa sorores, 

Et sibi jam tradi populos hoc consule gaudent. 

Mox oritur diversa lues : hinc Mulciber ignes 
Sparserat; hinc victa proruperat objice Nereus. 

Hac flagrant, haec tecta natant. Quam, numina, poenam 
Servatis sceleri , cujus tot cladibus omen 
Constitit? incumbas utinam, Neptune, tridenti, 
Pollutumque solum toto cum crimine mergas! 

Unam pro mundo Furiis concedimus urbem. 

Utque semel patuit monstris iter, omnia tempus 
Nacta suum properant : nasci tum decolor imber, 
Infantumquc novi vultus, et dissona partu 
Semina : tum lapidum fletus, armentaque vulgo 
Ausa loqui , mediisque ferae se credere muris. 

Tum vates sine inore rapi , lymphataque passim 
Pectora terrifici stimulis ignescere Phoebi. 

Fac nullos cecinisse deos; adeone retusi 
Quisquam cordis erit, dubitet qui partibus illis ' 
Affore fatalem castrati consulis annum? 

Sed quam caecus inest vitiis amor! omne futurum 
Despicitur, suadentque brevem praesentia fructum , 

Et ruit in vetitum damni secura libido, 

Dum mora supplicii lucro, serumque, quod instat, 

Creditur. Haud equidem contra tot signa Camillo 
Detulerim fasces; nedum, proh sexus! inerti 
Mancipio, cui, cuncta licet responsa juberent, 
Hortantesque licet sponderent prospera divi, 
Turpe fuit cessisse viros. Exquirite retro 
Crimina, continui lectis annalibus aevi; 

Prisca recensitis evolvite secula fastis. 

Quid senis infandi Capreae, quid scena Neronis 
Tale ferunt? spado Romuleo succinctus amictu 
Sedit in Augustis laribus : vulgata patebat 
Aula salutantum studiis : huc plebe senatus 
Permixta, trepidique duces, omnisque potestas 
Confluit : advolvi genibus, contingere dextram 
Ambitus, et votum deformibus oscula rugis 
Figere : praesidium legum, genitorque vocatur 
Principis, et famulum dignatur regia patrem. 

Posteritas, admitte fidem : monumenta petuntur 
Dedecoris, multisque gemunt incudibus aera 
Formatura nefas : haec judicis, illa togati, 

Haec nitet armati species; numerosus ubique 
Fulget eques; praefert eunuchi curia vultus. 

Ac vcluti caveant , ne quo consistere virtus 
Possit pura loco , cunctas hoc ore laborant 
Incestare vias : maneant immota, precamur, 
Certaque perpetui sint argumenta pudoris! 

Subter adulantes tituli, nimiaeque leguntur 
Vel maribus laudes : claro quod nobilis ortu; 
Quum vivant domini? quod maxima proelia solus 
Impleat ; et patitur miles ? quod tertius urbis 
Conditor; hoc Bvzas Constautiuusquc videbunt? 

Inter quae tumidus leno producere coenas 
In lucem, fatere mero, dispergere plausum 
Emturas in vulgus opes , totosque theatris 
Indulgcre dies, alieni prodigus auri. 

At soror, et, si quid portentis creditur, uxor 
Mulcebat matres epulis, et more pudicae 
Conjugis eunuchi celebrabat vota mariti. 

Hanc amat, hanc summa de re, vel pace, vel armis. 
Consulit, huic curas et clausa palatia mandat, 

Ceu stabulum vacuamque domum. Sic magna tueri 
Regna nihil? patiensque jugi deluditur orbis? 

Mitior alternum Zephyri jam bruma teporem 
Senserat, et primi laxabant germina flores. 

Jamque iter in gremio pacis solemne parabant 
Ad muros, Ancyra, tuos, auctore repertum 
Eutropio, pelagi ne taedia longa subirent, 

Sed vaga lascivis flueret discursibus aestas. 

Unde tamen tanta sublimes mole redibant, 

Ceu vinctos traherent Medos, Indumque bibissent. 

Ecce autem flavis Gradivus ab usque Gelonis 
Arva cruentato repetebat Thracia curru. 

Subsidunt Pangaea rotis , altaeque sonoro 
Stridunt axe nives : ut vertice constitit Haemi , 
Femineasque togas pressis conspexit habenis, 

Subrisit crudele pater, cristisque micantem 
Quassabat galeam ; tunc implacabile numen 
Bellonam alloquitur, quae sanguine sordida vestem 
Illyricis pingues pectebat stragibus hydros : 

«Necdum mollitiae, necdum, germana, mederi 
Possumus Eoae? nunquam corrupta rigescent 

Secula? Cappadocum tepidis Argaeus acervis 
Aestuat; infelix etiamnum pallet Orontes. 

Dum pereunt, meminere mali : si corda parumper 
Respirare sinas ; nullo tot funera sensu 
Praetereunt , tantique levis jactura cruoris. 

Adspicis obscenum facinus? quid crinibus ora 
Protegis? en quales sese diffundit in actus 
Parva quies! quantum nocuerunt otia ferri! 

Qui caruit bellis, eunucho traditur annus. 

Actum de trabeis esset, si partibus una 
Mens foret Hesperiis ; rueret derisa vetustas , 

Nullaque calcati starent vestigia juris, 

Ni memor imperii Stilicho, morumve priorum, 

Turpe relegasset defenso Tibride nomen, 

Intactamque novo servasset crimine Romam. 

Ille dedit portum , quo se pulsata referret 
Majestas Latii , deformataeque secures ; 

Ille dedit fastos, ad quos, Oriente relicto, 

Confugeret sparsum maculis servilibus aevum. 

Quam similes haec aula viros! ad moenia visus 
Dirige : num saltem tacita formidine mussant? 

Num damnant animo? plaudentem cerne senatum, 

Et Byzantinos proceres Graiosque Quirites. 

O patribus plebes, o digni consule patres! 

Quid, quod et armati cessant, et nulla virilem 
Inter tot gladios sexum reminiscitur ira? 

Huccine nostrorum cinctus abiere nepotum? 

Sic Bruti despectus honos? ignosce parenti, 

Romule, quod serus temeratis fascibus ultor 
Advenio : jamjam largis haec gaudia faxo 


Digitized by Google 



CL. CLAUDIAM 


i5s 


(»• « 44 ) 


Compensent lacrymis. Quid dudum inflare moraris 
Tartaream, Bellona, tubam? quid stringere falcem, 
Qua populos a stirpe metas? molire tumultus; 
Excute delicias. Thracum Macetumque ruinae 
Taedet, et in gentes iterum saevire sepultas. 

Damna minus consueta movent : trans aequora saevas 
"Verte faces; aliis exordia sume rapinis. 

Non tibi Rhipaeis hostis quaerendus ab oris; 

Non per Caucasias accito turbine valles 
Est opus. Ostrogothis colitur inixtisque Gruthungis 
Phryx ager : hos parvae poterunt impellere causae 
In scelus : ad mores facilis natura reverti. 

Sic eat ; in nostro quando jam milite robur 
Torpuit, et molli didicit parere magistro: 

Vindicet Arctous violatas advena leges; 

Barbara romano succurrant arma pudori. » 

Sic fatus, clypeo, quantum vix ipse Deorum 
Arbiter, infesto quum percutit aethera nimbo, 
Intonuit : responsat Athos, Haemusque remugit; 
Ingeminat raucum Rhodope concussa fragorem ; 
Cornua cana gelu mirantibus extulit undis 
Hebrus, et exsanguem glacie timor alligat Istrum. 
Tunc adamante gravem nodisque rigentibus hastam, 
Telum ingens, nullique Deo jaculabile, torsit. 

Fit late ruptis via nubibus : illa per auras 
Tot freta, tot montes, uno contenta volatu 
Transilit, et Phrygiae mediis affigitur arvis. 

Sensit humus : gemuit Nysaeo palmite felix 
Hermus, et aurata Pactolus inhorruit urna, 

Totaque submissis fleverunt Dindyma silvis. 

Nec Dea praemissae stridorem segnius hastae 
Consequitur, centumque vias meditata nocendi, 

Tandem Targibilum (Geticae dux improbus alae 
Hic erat) aggreditur. Viso tum forte redibat 
Eutropio vacuus donis, feritasque dolore 

Creverat , et , teneris etiam quae crimina suadet ». 

Ingeniis, Scythicum pectus flammabat egestas. 

Huic sese vultu simulatae conjugis offert, 

Mentitoque ferox incedens barbara motu, 

Carbaseos induta sinus : post terga reductas 
Uberibus propior mordebat fibula vestes, 

Inque orbem tereti mitra redeunte capillum 
Strinxerat, et virides flavescere jusserat angues. 

Advolat , ac niveis reducem complectitur ulnis , 

Infunditque animo furiale per oscula virus : 

Principe quam largo veniat, quas inde reportet 
Divitias , astu rabiem motura requirit. 

Ille iter ingratum, vanos deflere labores, 

Quos super eunuchi fastus, quae probra tulisset. 

Continuo secat ungue genas , et tempore pandit 
Arrepto gemitus : «I nunc, devotus aratris 
Scinde solum, positoque tuos mucrone sodales 
Ad rastros sudare doce : bene rura Gruthungus 
Excolet, et certo disponet sidere vites. 

Felices aliae, quas debellata maritis 
Oppida , quas magnis quaesitae viribus ornant 
Exuviae, quibus Argivae pulcbraeve ministrant 
Thessalides, famulas et quae meruere Lacaenas! 

Me nimium timido, nimium junxere remisso 
Fata viro, totum qui degener exuit Istrum, 

Qui refugit patria: ritus, quem detinet aequi 
Gloria, concessoque cupit vixisse colonus, 

Quam dominus rapto : quid pulchra vocabula pigris 
Praetentas vitiis? probitatis inertia nomen, 

Justitiae formido subit : tolerabis iniquam 
Pauperiem, quum tela geras? et flebis inultus, 
Quum pateant tantae nullis custodibus urbes? 
Quippe metus poenae : pridem mos ille vigebat , 

Ut meritos colerent, impacatisque rebelles 
Urgerent odiis : at nunc, qui foedera rumpit, 
Ditatur; qui servat, eget. Vastator Achivae 
Gentis, et Epirum nuper populatus inultam 
Praesidet Illyrico : jam , quos obsedit , amicus 
Ingreditur muros, illis responsa daturus, 

Quorum conjugibus potitur, natosque peremit. 

Sic hostes punire solent; haec praemia solvunt 
Excidiis : cunctaris adhuc? numerumque tuorum 
Respicis, exiguamque manum? tu rumpe quietem 
Bella dabunt socios ; nec te tam prona monerem , 

Si contra paterere viros : nunc alter in armis 
Sexus, et eunuchis se defensoribus orbis 
Credidit ; hos Aquilae Romanaque signa sequuntur. 
Incipe barbaricae tandem te reddere vitae. 

Te quoque jam timeant, admirenturque nocentem, 
Quem sprevere pium : spoliis praedaque repletus , 
Quum libeat, Romanus eris. » Sic fata, repente 
In diram se vertit avem, rostroque recurvo 
Turpis, et infernis tenebris obscurior alas, 
Auspicium veteri sedit ferale sepulcro. 

Ille, pavor postquam resoluto corde quievit, 

Et rigidae sedere comae, nou distulit atrox 
Jussa Deae; sociis, quae viderit, ordine pandit, 
Invitatque sequi : conjurat barbara pubes 
Nacta ducem, Latiisque palam descivit ab armis. 

Pars Phrygiae, Scythicis quaecumque Trionibus alget 
Proxima, Bithynos; solem quae condit, lonas; 

Quae levat, attingit Galatas; utrinque propinqui 
Finibus obliquis Lydi, Pisidaeque feroces 
Continuant australe latus : gens una fuere 
Tot quondam populi , priscum cognomen et unum , 
Appellata Phryges; sed quid non longa valebit 
Permutare dies? dicti post Maeona regem 
Maeones; iEgaeos insedit Graecia portus; 

Thyni Thraces arant; quae nunc Bithynia fertur. 

Nuper ab Oceano Gallorum exercitus ingens 
Illis, ante vagus, tandem regionibus haesit, 

Gaesaque deposuit, Graio jam mitis amictu, 

Pro Rheno poturus Halyn : dat cuncta vetustas 
Principium Phrygibus; nec rex ^Egyptius ultra 
Restitit, humani postquam puer uberis expers 
In Phrygiam primum laxavit murmura vocem. 

Hic cecidit, Lyciis jactata paludibus olim, 

Tibia, foedatam quum reddidit umbra Minervam; 

Hic et Apollinea victus testudine pastor 
Suspensa memores illustrat pelle Celaenas. 

Quatuor hinc magnis procedunt fontibus amnes 
Auriferi; nec miror aquas radiare metallo, 

Quae toties lavere Midan : diversus ad Austrum 
Cursus et Arctoum fluviis mare : Dindvma fundunt 
Sangarium , vitrei qui puro gurgite Galli 

Auctus Amazonii defertur ad ostia Ponti. 

Icarium pelagus Myealaeaque litora juncti 
Marsya Maeanderque petunt ; sed Marsya velox 
Dum suus est, flexuque carens, jam flumine mixtus 
Mollitur, Maeandrc, tuo, contraria passus, 

Quam Rhodano stimulatus Arar, quos inter aprica 
Planities Cererique favet , densisque ligatur 
Vitibus, et glaucae fructus attollit oliva;, 

Dives equis, felix pecori, pretiosaque picto 
Marmore, purpureis cedit cui Synnada venis. 

Talem tum Phrygiam Geticis populatibus uri 
Permisere Dei : securas barbarus urbes 
Irrumpit, facilesque capi : spes nulla salutis, 

Nulla fugae ; putribus jam propugnacula saxis 
Longo corruerant aevo, pacisque senecta. 

Interea gelidae secretis rupibus Idae 
Dum sedet, et thyasos spectat de more, Cybebe, 
Curetumque alacres ad tympana suscitat enses; 

Aurea sanctarum decus immortale comarum 
Defluxit capiti turris, summoque volutus 
Vertice crinalis violatur pulvere murus. 

Obstupuere truces omen Corybantes, et uno 
Fixa metu tacitas presserunt orgia buxos. 

Indoluit genitrix ; tunc sic commota profatur ; 

« Hoc mihi jam pridem Lachesis grandaeva canebat 
Augurium ; Phrygiae casus venisse supremos , 

Delapsus testatur apex : heu! sanguine qualis 
Ibit Sangarius, quantasque cadavera lenti 
Maeandri passura moras! immobilis haeret 
Terminus : luec dudum nato placuere Tonanti. 

Par et finitimis luctus, frustraque Lyaei 
Non defensuros implorat Lydia thyrsos. 

Jamque vale, Phrygiae tellus, perituraque flammis, 
Moenia, conspicuas quae nunc attollitis arces, 

Mox campi nudumque solum : dilecta, valete, 
Flumina; non vestris ultra bacchabor in antris, 
Nec jura sulcabit noster Berecyntia currus. » 

Dixit, et ad tristes convertit tympana planctus. 
Labentem patriam sacris ululatibus Attis 
Personat , et lacrymis torvi maduere leones. 

Eutropius, quamvis nequeat metuenda taceri 
Clades, et trepidus vulgaverit omnia rumor, 
Ignorare tamen Gngit, regnique ruinas 
Dissimulat : parvam latronum errare catervam; 
In sontes tormenta magis, quam tela, parari; 
Nec duce frangendas jactat, sed judice, vires. 

Vasta velut Libyae venantum vocibus ales 
Quum premitur, calidas cursu transmittit arenas, 
Inque modum veli sinuatis flamine pennis 
Pulverulenta volat; si jam vestigia retro 
Clara sonent, oblita fugae stat lumine clauso 
Ridendum revoluta caput, creditque latere, 

Quem non ipsa videt. Furtim tamen ardua mittit 
Cum donis promissa novis, si forte rogatus 
Desinat : ille semel notas dulcedine praedae , 

Se famulo servire negat ; nec grata timentum 
Munera : militiam nullam, nec prima superbus 
Cingula dignari ; nam quis non consule tali 
Vilis honos? Postquam precibus mitescere nullis, 
Non auro cessisse, videt, creberque recurrit 

Nuntius incassum, nec spes jam foederis exstat; 
Tandem consilium, belli confessus agendi, 

Ad sua tecta vocat : juvenes venere protervi, 
Lascivique senes, quibus est insignis edendi 
Gloria, corruptasque dapes variasse decorum; 

Qui venirem invitant pretio , traduntque palato 
Sidereas Junonis aves, et, si qua loquendi 
Gnara coloratis viridis defertur ab Indis, 

Quaesitos trans regna cibos; quorumque profundam 
Ingluviem non $lgaeus , non alta Propontis , 

Non freta longinquis Maeotia piscibus explent. 

Vestis odoratae studium , laus maxima risum 
Per vanos movisse sales, minimeque viriles 
Munditiae, compti vultus, onerique vel ipsa 
Serica : si Chunus feriat, si Sarmata portas , 
Solliciti scenae, Romam contemnere sueti, 
Mirarique suas , quas Bosporus alluit , aedes ; 
Saltandi dociles, aurigarumque periti. 

Pars humili de plebe duces, pars compede suras, 
Cruraque signati nigro liventia ferro, 

Jura regunt, facies quamvis inscripta repugnet, 
Seque suo prodat titulo; sed prima potestas 
Eutropium praefert, Hosio subnixa secundo. 

Dulcior hic sane cunctis, prudensque movendi 
Juris, et admoto qui temperet omnia fumo; 
Fervidus, accensam sed qui bene decoquat iram. 
Considunt apices gemini ditionis Eoae, 

Hic coquus, hic leno, defossi verbere terga, 
Servitio, non arte, pares : hic saepius emptus, 

Alter ad Hispanos nutritus verna penates. 

Ergo ubi collecti proceres, qui rebus in arctis 
Consulerent, tantisque darent solatia morbis; 

Obliti subito Phrygiae, belloque relicto, 

Ad solitos coepere jocos , et jurgia Circi 
Tendere : nequidquam magna confligitur ira, 

Quis melius vibrata puer vertigine molli 
Membra rotet? verrat quis marmora crine supino? 

Quis magis enodes laterum detorqueat artus? 

Quis voci digitos, oculos quis motibus aptet? 

Hi tragicos meminere modos , his fabula Tereus , 

His necdum commissa choro cantatur Agave. 

Increpat Eutropius : « Non haec spectacula tempus 
Poscere ; nunc alias armorum incumbere curas : 

Se satis Armenio fessum pro limite cingi , 

Nec tantis unum subsistere posse periclis. 

Ignoscant senio : juvenes ad proelia mittant. » 

Qualis pauperibus nutrix invisa puellis 
Assidet , et tela communem quaerere victum 
Rauca monet : festis illae lusisse diebus 
Orant, et positis aequaevas visere pensis , 

Irataequc operi jam lasso pollice fila 
Turbant, et teneros detergunt stamine fletus. 

Emicat extemplo , cunctis trepidantibus, audax 
Crassa mole Leo , quem vix Cyclopia solum 
ZEquatura fames, quem non jejuna Celaeno 
Vinceret : hinc nomen fertur meruisse Leonis. 

Acer in absentes, linguae jactator, abundans 
Corporis, exiguusque animi, doctissimus artis 
Quondam lanificae, moderator pectinis unci. 

Non alius lanam purgatis sordibus aeque 

Praebuerit calathis; .similis nec pinguia quisquam 
Vellera per tenues ferri producere rimas. 

Tunc Ajax erat Eutropii, lateque fremebat, 

Non septem vasto quatiens umbone juvencos ; 

Sed, quam perpetuis dapibus pigroque sedili 
Inter anus interque colos oneraverat , alvum. 

Adsurgit tandem, vocemque expromit anhelam : 

« Quis novus hic torpor, socii ? quonam usque sedemus 
Femineis clausi thalamis, patimurque periclum 
Gliscere desidia? graviorum turba malorum 
Texitur, ignavis trahimus dum tempora votis. 

Mc petit hic sudor : nunquam mea dextera segnis 
Ad ferrum : faveat tantum Tritonia coeptis, 

Inceptum peragetur opus : jam cuncta furore 
Qui gravat, efficiam leviorem pondere lana; 

Targibilum tumidum, desertoresque Gruthungos 
Ut miseras populabor oves, et pace relata, 

Pristina restituam Phrygias ad stamina matres.» 

His dictis iterum sedit : fit plausus, et ingens 
Concilii clamor : qualis resonantibus olim 
Exoritur caveis, quoties crinitus ephebus 
Aut rigidam Nioben, aut flentem Troada, fingit. 

Protinus excitis iter irremeabile signis 
Arripit, infaustoque jubet bubone moveri 
Agmina, Mygdonias mox impletura volucres. 

Pulcher et urbanae cupiens exercitus umbrae, 

Assiduus ludis, avidus splendere lavacris, 

Nec soles imbresve pati , multumque priori 
Dispar , sub clypco Thracum qui ferre pruinas, 

Dum Stilicho regeret , nudoque hiemare sub axe 

Sueverat, et duris haurire bipennibus Hebrum. 
Cum duce mutatae vires : Byzantia robur 
Fregit luxuries, Ancyranique triumphi. 

Non peditem praecedit eques, non commoda castris 
Eligitur regio; vicibus custodia nullis 
Advigilat vallo : non explorantur eundae 
Vitandaeque viae; nullo se cornua flectunt 
Ordine : confusi passim per opaca vagantur 
Lustra, per ignotas angusto tramite valles. 

Sic vacui rectoris equi, sic orba magistro 
Fertur in abruptum casu, non sidere, puppis. 

Sic ruit in rupes, amisso pisce sodali 
Bellua, sulcandas qui praevius edocet undas, 
Immensumque pecus parvae moderamine caudae 
Temperat , et tanto conjungit foedera monstro. 

Illa natat rationis inops, et caeca profundi 
Jam brevibus deprensa vadis, ignara reverti 
Palpitat, et vanos scopulis illidit hiatus. 

Targibilus simulare fugam , flatusque Leonis 
Spe nutrire leves, improvisusque repente, 

Dum gravibus marcent epulis, hostique catenas 
Inter vina crepant, largo sopita Lyaeo 
Castra subit : pereunt adii, dum membra cubili 
Tarda levant; alii leto junxere soporem; 

Ast alios vicina palus sine more ruentes 
Excipit, et cumulis immanibus aggerat undas. 

Ipse Leo dama cervoque fugacior ibat , 

Sudanti tremebundus equo ; qui pondere postquam 
Decidit implicitus limo, cunctantia pronus 
Per vada reptabat. Cceno subnixa tenaci 

Mergitur, et pingui suspirat corpore moles, 

More suis, dapibus quae jam devota futuris 
Turpe gemit, quoties Hosius mucrone corusco 
Armatur, cingitque sinus; secumque volutat, 

Quas figat verubus partes, quae frustra calenti 
Mandet aquae, quantoque cutem distendat echino. 
Flagrat opus, crebro pulsatus perstrepit ictu: 
Contexit varius penetrans Chalcedona nidor. 

Ecce levis frondes a tergo concutit aura; 

Credit tela Leo : valuit pro vulnere terror, 
Implevitque vicem jaculi, vitamque nocentem 
Integer, et sola formidine saucius, effiat. 

Quis tibi tractandos pro pectine, degener, enses? 
Quis solio campum praeponere suasit avito? 

Quam bene texentum laudabas carmina tutus, 

Et matutinis pellebas frigora mensis! 

Hic miserande jaces; hic, dum tua vellera vitas, 
Tandem fila tibi neverunt ultima Parcae. 

Jam vaga pallentem densis terroribus aulam 
Fama quatit; stratas acies, deleta canebat 
Agmina, Mygdonios foedari caedibus agros, 
Painphylos Pisidasque rapi : metuendus ab omni 
Targibilus regione tonat : modo tendere cursum 
In Galatas, modo Bithynis incumbere fertur. 

Sunt qui per Cilicas rupto descendere Tauro, 

Sunt qui , correptis ratibus , terraque marique 
Adventare ferant (geminantur vera pavoris 
Ingenio) ; longe spectari e puppibus urbes 
Accensas, lucere fretum, ventoque citatas 
Omnibus in pelago velis haerere favillas. 

Hos inter strepitus funestior advolat alter 
Nuntius : armatam rursus Babylona minari 
Rege novo ; resides Parthos, ignava perosos 
Otia, Romanae jam finem quaerere paci. 

Rarus apud Medos regum eruor, unaque cuncto 
Poena manet generi; quamvis crudelibus aeque 
Paretur dominis : sed quid non audeat annus 
Eutropii? socium nobis fidumque Saporem 
Percutit, et Persas in regia vulnera movit; 
Rupturasque fidem, leto pars ne qua vacaret, 
Eumenidum taedas trans flumina Tigridis egit. 

Tum vero cecidere animi, tantisque procellis 
Deficiunt, septi latrantibus undique bellis. 

Infensos tandem Superos, et consulis omen 
Agnovere sui : nec jam revocabile damnum 
Eventu rerum stolido didicere magistro. 

Namque ferunt geminos uno de semine fratres 
Iapetionidas generis primordia nostri 
. Dissimili cinxisse manu : quoscumque Prometheus 
Excoluit, multumque innexuit aethera limo, 

Hi longe ventura notant , dubiisque parati 
Casibus occurrunt fabro meliore politi. 

Deteriore luto pravus quos condidit auctor, 

Quem merito Graii perhibent Epimethea vates, 

Et nihil aetherii sparsit per membra vigoris, 

Hi pecudum ritu non impendentia vitant, 

Nec res ante vident; accepta clade queruntur, 

Et seri transacta gemunt. Jam sola renidet 
In Stilichone salus, et cujus semper acerbum, 
Ingratumque sibi factorum conscius horror 

Credidit adventum ; quem si procedere tantum 
Alpibus audissent, mortem poenasque tremebant; 
Jam cuncti venisse volunt, scelerumque priorum 
Poenitet; hunc tantis bellorum sidus in undis 
Sperant, hunc pariter justi sontesque precantur. 

Ceu pueri, quibus alta pater trans aequora merces 
Devehit, intenti ludo, studiisque soluti, 

Laetius amoto passim custode vagantur. 

Si gravis auxilio vacuas invaserit aedes 
Vicinus , laribusque suis proturbet inultos; 

Tum demum patrem implorant, et nomen inani 
Voce cient, frustraque oculos ad litora tendunt. 

Omnes supplicio dignos letoque fatentur, 

Qui se tradiderint famulis, Stilichone relicto. 

Mutati stupuere diu, sensuque reducto, 

Paulatim proprii mirantur monstra furoris 
Avertuntque oculos : projectis fascibus horret 
Lictor, et infames labuntur sponte secures. 

Quales Aonio Thebas de monte reversae 
Maenades , infectis Pentheo sanguine thyrsis , 

Quum patuit venatus atrox, matrique rotatum 
Conspexere caput, gressus caligine figunt, 

Et rabiem desisse dolent. Quin protinus ipsa 
Tendit ad Italiam supplex Aurora potentem , 

Non radiis redimita comam, nec flammea vultum, 
Nec croceum vestita diem : stat livida luctu , 

Qualis erat, Phrygio tegeret quum Memnona busto. 
Quam simul agnovit Stilicho (nec causa latebat), 
Restitit : illa manum victricem amplexa moratur , 
Altaque vix lacrymans inter suspiria fatur: 

« Tantane te nostri ceperunt taedia mundi ? 

Sic me ludibrium famulis risumque relinquis, 

Dux quondam rectorque meus, solamque tueris 
Hesperiam? domiti nec te post bella tyranni 
Cernere jam licuit? sic tc victoria nobis 
Eripuit, Gallisque dedit? « Rutinus origo 
Prima mali : geminas inter discordia partes 
Hoc auctore fuit; sed jam majora moventi 
Occurrit justa rediens exercitus ira, 

Fortis adhuc , ferrique memor : brevis inde reluxit , 
Falsaque libertas : rursum Stilichonis habenis 
Sperabam me posse regi : proh caeca futuri 
Gaudia! fraterno conjungi coeperat orbis 
Imperio (quis enim tanto terrore recentis 
Exempli paribus sese committeret ausis ?) 

Quum subito monstrosa lues, turpisque relatu 
Fabula, Rufini castratus prosilit heres, 

Et similes iterum luctus Fortuna reduxit , 

Ut solum domini sexum mutasse viderer. 

Hic primum thalami claustris delicta tegebat , 

Clam timideque jubens : erat invidiosa potestas, 

Sed tamen eunuchi ; necdum sibi publica jura 
Sumere, nec totas audebat vertere leges. 

At postquam pulsisque bonis , et f®ce retenta , 
Pejores legit socios, dignusque satelles 
Hinc Ilosius stetit, inde Leo; fiducia crevit, 
Regnandique palam flagravit aperta libido : 

Patricius consul maculat, quos vendit, honores; 
Plus maculat, quos ipse gerit : jam signa tubaeque 
Mollescunt ; ipsos ignavia fluxit in enses. 

Insultant merito gentes, facilisque volenti 
Praeda sumus : jam Bistoniis Haemoque nivali 
Vastior expulsis Oriens squalescit aratris. 

Hei mihi ! quas urbes , et quanto tempore Martis 
Ignaras, uno rapuerunt praelia cursu! 

Nuper ab extremo veniens equitatus Araxe 
Terruit Antiochi muros , ipsumque decorae 
Paene caput Syriae flammis hostilibus arsit. 

Utque gravis spoliis, nulloque obstante profunda 
Laetus caede redit, sequitur mucrone secundo 
Continuum vulnus : nec jam mihi Caucasus hostes, 
Nec mittit gelidus Phasis; nascuntur in ipso 
Bella sinu : legio pridem romana, Gruthungi, 

Jura quibus victis dedimus, quibus arva domosque 
Praebuimus, Lydos Asiaeque uberrima vastant 
Ignibus, et si quid tempestas prima reliquit, 

Nec duce, nec numero, freti; sed inertia nutrit, 
Proditioque ducum , quorum per crimina miles 
Captivis dat terga suis, quos teste subegit 
Danubio; partemque timet, qui reppulit omnes. 
Aula choris epulisque vacat, nec perdita curant, 
Dum superest aliquid : ne quid tamen orbe reciso 
Venditor amittat, provincia quaeque superstes 
Dividitur, geminumque duplex passura tribunal 
Cogitur alterius pretium sarcire peremptae. 

Sic mihi restituunt populos : hac arte reperta 
Rectorum numerum terris pereuntibus augent. 

In te jam spes una mihi : pro fronde Minervae 
Has tibi protendo lacrymas : succurre ruenti. 

Eripe me tandem servilibus, eripe, regnis. 

Neve adeo cunctos paucorum crimine damnes ; 

Nec nova tot meritis offensa prioribus obstet. 

Jam jam flecte animum : suprema pericula semper 
Dant veniam culpae : quamvis iratus et exsul 
Pro patriae flammis non distulit arma Camillus. 

Non te subtrahimus Latio ; defensor utrique 
Sufficis : armorum liceat splendore tuorum 
In commune frui ; clypeus nos protegat idem , 

Unaque pro gemino desudet cardine virtus. » 

Continuant Superi pleno romana favore 
Gaudia, successusque novis successibus urgent. 
Connubii necdum festivos regia cantus 
Sopierat , cecinit fuso Gildone triumphos , 

Et calidis thalami successit laurea seriis, 

Sumeret ut pariter princeps nomenque mariti, 
Victorisque decus. Libyae post proelia crimen 
Concidit Eoum , rursumque, Oriente subacto, 
Consule defensae surgunt Stilichone secures. 

Ordine vota meant : equidem si carmen in unum 
Tantarum sperem cumulos advolvere rerum, 
Promptius imponam glaciali Pelion Ossae. 

Si partem tacuisse velim, quodeumque relinquam , 
Majus erit : veteres actus, primamque juventam 
Prosequar? ad sese inentem praesentia ducunt. 
Narrem justitiam? resplendet gloria Martis. 

Armati referam vires? plus egit inermis : 

Quod floret Latium, Latio quod reddita servit 
Africa, vicinum quod nescit Iberia Maurum, 

Tuta quod imbellem miratur Gallia Rhenum. 

An gelidam Thracen decertatosquc labores, 

Hebro teste, canam magnum milii panditur aequor, 

Ipsaque Pierios lassant proclivia currus 
Laudibus innumeris. Etenim mortalibus ex quo 
Tellus coepta coli , nunquam sincera bonorum 
Sors ulli concessa viro : quem vultus honestat , 
Dedecorant mores ; animus quem pulchrior ornat , 
Corpus destituit ; bellis insignior ille , 

Sed pacem foedat vitiis ; hic publica felix , 

Sed privata minus : partitum singula quemque 
Nobilitant; hunc forma decens, hunc robur in armis, 
Hunc rigor, hunc pietas, illum sollertia juris, 

Hunc soboles castique tori : sparguntur in omnes , 

In te mixta fluunt ; et, quae divisa beatos 
Efficiunt , collecta tenes. Quid facta revolvam 
Militiamque patris? cujus producere famam, 

Si nihil egisset clarum, nec fida Valenti 
Dextera duxisset rutilantes crinibus alas ; 

Sufficeret natus Stilicho : mens ardua semper 
A puero, tenerisque et jam fulgebat in annis 
Fortunae majoris honos : erectus et acer, 

Nil breve moliri , nullis haerere potentum 
Liminibus , fatisque loqui jam digna futuris. 

Jam tum conspicuus, jam tum venerabilis, ibas, 
Spondebatque ducem celsi nitor igneus oris , 
Membrorumque modus , qualem nec carmina fingunt 
Semicleis : quacumque alte gradereris in Urbe, 
Cedentes spatiis assurgentesque videbas, 

Quamvis miles adhuc : taciti suffragia vulgi 
Jam tibi detulerant quidquid mox debuit aula. 

Vix primaevus eras, pacis quum mitteris auctor 
Assyriae : tanta foedus cum gente ferire 

Commissum juveni! Tigrin transgressus, et altuin 
Euphraten , Babylona petis : stupuere severi 
Parthorum proceres, et plebs pharetrata videndi 
Flagravit studio , defixaeque hospite pulchro 
Persides arcanum suspiravere calorem. 

Thuris odoratae cumulis et messe Sabaea 
Pacem conciliant arae : penetralibus ignem 
Sacratum rapuere adytis, rituque juvencos 
Chaldaeo stravere Magi : rex ipse micantem 
Inclinat dextra pateram, secretaque Beli, 

Et vaga testatur volventem sidera Mithram. 

Si quando sociis tecuin venatibus ibant , 

Quis Stilichone prior ferro penetrare leones 
Cominus , aut longe virgatas figere tigres ? 
Flectenti faciles Medus tibi cessit habenas. 
Torquebas refugum, Parthis mirantibus, arcum. 

Nubilis interea maturae virginis aetas 
Urgebat patrias, suspenso principe, curas; 

Quem simul imperioque ducem , nataeque maritum 
Prospiceret, dubius toto quaerebat ab axe 
Dignum conjugio generum, thalamisque Serenae. 
Judicium virtutis erat : per castra, per urbes, 

Per populos animi cunctantis libra cucurrit. 

Tu legeris, tantosque viros, quos obtulit orbis, 
Intra consilium vincis sensumque legentis , 

Et gener Augustis, olim socer ipse futurus, 
Accedis : radiis auri Tyriaque superbit 
Majestate torus ; comitata parentibus exit 
Purpureis virgo : stabat pater inde tropaeis 
Inclytus, inde pium matris regina regebat 

Obsequium, gravibus subnectens flammea gemmis 

Tunc et Solis equos, tunc exsultasse choreis 
Astra ferunt, mellisque lacus, et flumina lactis 
Erupisse solo, quum floribus aequora vernis 
Bosporus indueret, roseisque evincta coronis 
Certantes Asiae taedas Europa levaret. 

Felix arbitrii princeps, qui congrua mundo 
Judicat, et primus censet, quod cernimus omnes. 
Talem quippe virum natisque adjunxit et aulae, 
Cui neque luxuries bello, nec blanda periclis 
Otia , nec lucis fructus pretiosior unquam 
l^audc fuit : quis enim Visos in plaustra feroces 
Reppulit, aut saeva Promoti caede tumentes 
Bastarnas una potuit delere ruina ? 

Pallantis jugulum Turno moriente piavit 
iEneas , tractusque rotis ultricibus Hector 
Irato vindicta fuit vel quaestus Achilli. 

Tu neque vesano raptas venalia curru 
Funera, nec vanam corpus meditatus in unum 
Saevitiam, turmas equitum peditumque catervas, 
Ilostilesquc globos tumulo prosternis amici. 
Inferiis gens tota datur : nec Mulciber auctor 
Mendacis clypei , fabricataque vatibus arma 
Conatus juvere tuos : tot barbara solus 
Millia, jam pridem miseram vastantia Thracen, 
Finibus exiguae vallis conclusa tenebas. 

Non te terrisonus stridor venientis Alani, 

Nec vaga Chunorum feritas, non falce Gelonus , 
Non arcu pepulere Getae , non Sarmata conto : 
Exstinctique forent penitus, ni more maligno 

Falleret Augustas occultus proditor aures, 
Obstrueretque moras, strictumque reconderet ensem, 
Solveret obsessos , praeberet foedera captis. 

Assiduus castris aderat, rarissimus urbi, 

Si quando trepida princeps pietate vocaret : 

Vixque salutatis Laribus, vix conjuge visa, 

Deterso necdum repetebat sanguine campum. 

Nec stetit, Eucberii dum carperet oscula saltem 
Per galeam : patris stimulos ignesque mariti 
Vincit cura ducis. Quoties sub pellibus egit 
Edonas biemes, et tardi flabra Bootae 
Sub dio Rhipaea tulit! quumque igne propinquo 
Frigora vix ferrent alii, tunc triste rigentem 
Danubium calcabat eques , nivibusque profundum 
Scandebat cristatus Athon, lateque corusco 
Curvatas glacie silvas umbone ruebat. 

Nunc prope Cimmerii tendebat litora Ponti ; 

Nunc dabat hibernum Rhodope nimbosa cubile. 

Vos, Haemi gelida: valles, quas saepe cruentis 
Stragibus aequavit Stilicho; vos, Thracia, testor, 
Flumina, quae largo mutastis sanguine fluctus; 

Dicite, Bisaltae, vel qui Pangaea juvencis 
Scinditis, offenso quantae sub vomere putres 
Dissiliant glebis galea:, vel qualia rastris 
Ossa peremtorum resonent immania regum. 

Singula complecti cuperem, sed densior instat 
Gestorum series, laudumque sequentibus undis 
Obruimur. Genitor, caesi post bella tyranni , 

Jam tibi commissis conscenderat aethera terris. 
Ancipites rerum ruituro culmine lapsus 

Aquali cervice subis : sic, Hercule quondam 
Sustentante polum, melius librata pependit 
Machina, nec dubiiS titubavit signifer astris, , 
Perpetuaque senex subductus mole parumper 
Obstupuit proprii spectator ponderis Atlas. 

Nulli barbariae motus, nil turbida rupto 
Ordine tentavit novitas, tantoque remoto 
Principe, mutatas orbis non sensit habenas. 

Nil inter geminas acies, ceu libera frenis, 

Ausa manus certe ; nec tantis dissona linguis 
Turba, nec armorum cultu diversior unquam 
Confluxit populus : totam pater undique secum 
Moverat Auroram ; mixtis hic Colchus Iberis, 

Hic mitra velatus Arabs, hic crine decoro 
Armenius , hic picta Saces, fucataque Medus, 

Hic gemmata niger tentoria fixerat Indus; 

Hic Rhodani procera cohors , hic miles alumnus 
Oceani : ductor Stilicho tot gentibus unus , 

Quot vel progrediens, vel conspicit occiduus sol. 

In quo tam vario vocum generumque tumultu 
Tanta quies, jurisque metus servator honesti , 

Te moderante, fuit, nullis ut vinea furtis, 

Vel seges exsecta fraudarit messe colonum ; 

Ut nihil aut saevum rabies, aut turpe libido 
Suaderent ; placidi servirent legibus enses. 

Scilicet in vulgus manant exempla regentum, 
Utque ducum lituos, sic mores, castra sequuntur. 

Denique victrices aquilas quocumque moveres, 
Arebant tantis epoti millibus amnes. 

Illyricum peteres ; campi montesque latebant : 

Vexillum navale dares , sub puppibus ibat 
Ionium : nullis succincta Ceraunia nimbis, 

Nec juga Leucatae feriens spumantia fluctu 
Deterrebat hiems : tu si glaciale juberes 
Vestigare fretum, securo milite ducti 
• Stagna reluctantes quaterent Saturnia retni ; 

Si deserta Noti, fontem si quaerere Nili, 
yEthiopum medios penetrassent vela vapores. 

Te memor Eurotas, te rustica Musa Lycaei, 

Te pastorali modulantur Maenala cantu, 
Partbeniumque nemus, quo te pugnante resurgens 
jEgra caput mediis erexit Graecia flammis. 

Plurima Parrhasius tunc inter corpora Ladon 
Haesit, et Alpheus Geticis angustus acervis 
Tardior ad Siculos etiamnum pergit amores. 
Miramur rabidis hostem succumbere bellis, 

Quum solo terrore ruant? num classica Francis 
Intulimus? jacuere tamen : num Marte Suevos 
Contudimus, queis jura damus? quis credere possit? 
Ante tubam nobis audax Germania servit. 

Cedant, Druse, tui, cedant, Trajane, labores. 
Vestra manus dubio quidquid discrimine gessit. 
Transcurrens egit Stilicho, totidemque diebus 
Edomuit Rhenum, quot vos potuistis in annis; 
Quem ferro, alloquiis; quem vos cum milite, solus. 
Impiger a primo descendens fluminis ortu 
Ad bifidos tractus, et juncta paludibus ora, 
Fulmineum praestrinxit iter : ducis impetus undas 
Vincebat celeres, et pax a fonte profecta 
Cum Rheni crescebat aquis : ingentia quondam 

Nomina, crinigero flaventes vertice reges, 

Qui nec principibus, donis precibusve vocati, 
Paruerant, jussi properant, segnique verentur 
Offendisse mora : transvecti lintribus amnem 
Occursant ubicumque velis : nec fama fefellit 
Justitiae; videre pium, videre fidelem; 

Quem veniens timuit, rediens Germanus amavit. 
Illi terribiles, quibus otia vendere semper 
Mos erat , et foeda requiem mercede pacisci , 

Natis obsidibus pacem tam supplice vultu 
Captivoque rogant, quam si post terga revincti 
Tarpeias pressis subeant cervicibus arces. 

Omne, quod Oceanum fontesque interjacet Istri, 
Unius incursu tremuit : sine caede subactus 
Servitio Boreas, exarmatique Triones. 

Tempore tam parvo tot proelia sanguine nullo 
Perficis, et luna nuper nascente profectus, 

Ante redis, quam plena fuit, Rhenumque minacem 
Cornibus infractis adeo mitescere cogis, 

Ut Salius jam rura colat, flexosque Sicambrus 
In falcem curvet gladios, geminasque viator 
Quum videat ripas, quae sit romana requirat; 

Ut jam trans fluvium, non indigante Cauco, 

Pascat Belga pecus, mediumque ingressa per Albin 
Gallica Francorum montes armenta pererrent ; 

Ut procul Hercyniae per vasta silentia silvae 
Venari tuto liceat, lucosque vetusta 
Relligione truces, et robora Numinis instar 
Barbarici nostrae feriant impune bipennes. 

Ultro quin etiam devota mente tuentur, 

Victorique favent : quoties sociare catervas 
Oravit, jungique tuis Alamania signis! 

Ncc doluit contempta tamen , spretoque recessit 
Auxilio laudata fides : provincia missos 
Expellet citius , fallax quam Francia reges 
Quos dederis : acie nec jam pulsare rebelles, 

Sed vinclis punire licet : sub judice nostro 
Regia romanus disquirit crimina carcer. 

Marcomcres Sonnoque docent, quorum alter Etruscum 
Pertulit exsilium ; quum se promitteret alter 
Exsulis ultorem, jacuit mucrone suorum; 

Res avidi concire novas, odioque furentes 
Pacis, et ingenio scelerumque cupidine fratres. 

Post domitas Arctos, alio prorumpit ab axe 
Tempestas, et ne qua tuis intacta tropaeis 
Pars foret, Australis sonuit tuba : moverat amens 
Maurorum Gildo populos, quibus imminet Atlas, 

Et quos interior nimio plaga sole relegat; 

Quos vagus humectat Cinyps, et proximus hortis 
Hesperidum Triton, et Gir notissimus amnis 
./Ethiopum , simili mentitus gurgite Nilum. 

Venerat et parvis redimitus Nuba sagittis, 

Et velox Garamas ; nec quamvis tristibus Ammon 
Responsis alacrem potuit Nasamona morari. 

Stipantur Numidae campi ; stant pulvere Syrtes 
Gaetulae; Poenus jaculis obtexitur aer. 

Hi virga moderantur equos ; his fulva leones 
Velamenta dabant, ignotarumque ferarum 
Exuviae, vastis Meroe quas nutrit arenis : 

Serpenlum patulos gestant pro casside rictus ; 

Splendent vipereae squamosa pelle pharetrae. 

Non sic intremuit Simois, quum montibus Idae 
Nigra coloratus produceret agmina Memnon; 

Non Ganges, quum, tela procul vibrantibus Indis, 
Immanis medium vectaret bellua Porum. 

Porus Alexandro, Memnon prostratus Achilli; 

Gildo nempe tibi. Nec solum fervidus Austrum, 

Sed partes etiam Mavors agitabat Eoas, 

Quamvis obstreperet pietas; his ille regendae 
Transtulerat nomen Libyae, scelerique profano 
Fallax legitimam regni praetenderat umbram. 

Surgebat varia geminum formidine bellum : 

Hoc armis, hoc triste dolis; hoc Africa saevis 
Cinxerat auxiliis, hoc conjuratus alebat 
Insidiis Oriens ; illinc edicta meabant 
Corruptura duces; hinc frugibus atra negatis 
Urgebat, trepidamque fames obsederat IJrbem. 

Exitiale palam Libycum; civile pudoris 
Obtentu tacitum. Talis utrinque procellae 
Quum fremerent, lacerumque alternis ictibus anceps 
Imperium pulsaret hiems, nil fessa remisit 
Officii virtus, contraque minantia fata 
Pervigil, eventusque sibi latura secundos, 

Major in adversis micuit : velut arbiter alni, 

Nubilus iEgaeo quam turbine vexat Orion , 

Exiguo clavi flexu declinat aquarum 
Verbera, nunc recta, nunc obliquante carina 
Callidus, et pelagi ccelique obnititur irae. 

Quid primum mirer, Stilicho? quod cautus ad omnes 
Restiteris fraudes, ut te nec noxia furto 

Littera, nec pretio manus inflammata laterent? 

Quod nihil in tanto rerum terrore locutus 
Indignum Latio? responsa quod ardua semper 
Eois dederis, quae mox effecta probasti? 

Securus, quamvis et opes, et rura tenerent, 
Insignesque domos; levis haec jactura, nec unquam 
Publica privatae cesserunt commoda causae. 

Dividis ingentes curas, tequc omnibus unum 
Objicis, ipveniens animo, quae mente gerenda, 
Efficiens patranda manu : dictare paratus, 

Quae scriptis peragenda forent. Quae bracilia centum, 
Quis Briareus aliis numero crescente lacertis, 

Tot simul objectis possent confligere rebus ? 

Evitare dolos, veteres firmare cohortes, 

Explorare novas, duplices disponere classes, 

Quae fruges vel bella ferant, aulaeque tumultum, 

Et Roma; lenire famem? quot nube soporis 
Immunes oculi per tot discurrere partes, 

Tot loca, sufficerent, et tam longinqua tueri? 

Argum fama canit centeno lumine, centuin 
Corporis excubiis, unam servasse juvencam. 

Unde tot allatae segetes? quae silva carinas 
Texuit? unde rudis tanto tirone juventus 
Emicuit, senioque iterum vernante resumpsit 
Gallia bis fractas Alpino vulnere vires? 

Non ego delectu, Tyrii sed vomere Cadmi, 

Tam subitas acies, concepto dente draconis, 

Exsiluisse reor. Dircaeis qualis in arvis 
Messis, cum proprio mox bellatura colono, 

Cognatos strinxit gladios, quum semine jacto 

Terrigenae galea matrem nascente ferirent, 

Armiger et viridi floreret milite sulcus. 

Hoc quoque non parva fas est cum laude relinqui, 
Quod non ante fretis exercitus adstitit ultor, 

Ordine quam prisco censeret bella senatus. 

Neglectum Stilicho per tot jam saecula morem 
Rettulit, ut ducibus mandarent proelia patres, 
Decretoque togae felix legionibus iret 
Tessera : romuleas leges rediisse fatemur, 

Quum procerum jussis famulantia cernimus arma. 

Tyrrhenum poteras junctis transcurrere signis, 

Et ratibus Syrtes, Libyam complere maniplis. 

Consilio stetit ira minor, ne territus ille 
Te duce, suspecto Martis graviore paratu , 

Aut in arenosos aestus zonamque rubentem 
Tenderet, aut solis fugiens transiret in ortus, 
Missurusve sibi certae solatia mortis, 

Oppida dirueret flammis. Res mira relatu : 

Ne timeare, times; et, quem vindicta manebat, 
Desperare vetas. Quantum fiducia nobis 
Profuit hostilis ! salvae Carthaginis arces , 

Illaesis Tyrii gaudent cultoribus agri , 

Quos potuit vastare fuga; spe captus inani, 

Nec se subripuit poenae, nostrisque pepercit 
Demens; qui numero tantum, non robore, mensus 
Romanos , rapidis ibat ceu protinus omnes 
Calcaturus equis; et, quod jactare solebat, 

Solibus effetos mersurus pulvere Gallos. 

Sed didicit non iEthiopum geminata venenis 
Vulnera, non fusum crebris hastilibus imbrem, 

12 . 

Non equitum Latiis nimbos obsistere pilis. 

Sternitur ignavus Nasamon, nec spicula supplex 
Jam torquet Garamas; repetunt deserta fugaces 
Autololes ; pavidus projectat missile Mazax ; 
Cornipedem Maurus nequidquam hortatur anhelum. 
Praedonem lembo profugum, ventisque repulsum, 
Suscepit merito fatalis Tabraca portu, 

Expertum, quod nulla tuis elementa paterent 
Hostibus, et laetae passurum jurgia plebis, 
Fracturumque reos humili sub judice vultus. 

Nil tribuat fortuna sibi , sic prospera semper 
Illa quidem; sed non uni certamina pugnae 
Credidimus , totis nec constitit alea castris 
Nutatura semel : si quid licuisset iniquis 
Casibus, instabant aliae post terga biremes; 

Venturus dux major erat : victoria nulla 
Clarior, aut hominum votis optatior unquam 
Contigit. An quisquam Tigranen, armaque Ponti, 

Vel Pyrrhum Antiochique fugam, vel vincla Jugurtliae 
Conferat, aut Persen debellatumque Philippum? 

Hi propagandi ruerant pro limite regni : 

Hic stabat romana salus ; ibi tempora tutas 
Traxerunt dilata moras : hic vincere tarde 
Vinci paene fuit : discrimine Roma supremo 
Inter supplicium populi deforme pependit; 

Et tanto Libyam fructu majore recepit, 

Quam peperit, quanto graviorem amissa dolorem, 
Quam necdum quaesita, movent : quis Punica gesta, 
Quis vos Scipiadae, quis te jam, Regule, nosset 

Quis lentum caneret Fabium, si jure perempto 
Insultaret atrox famula Carthagine Maurus? 

Haec omnes veterum revocavit adorea laurus. 

Restituit Stilicho cunctos tibi, Roma, triumphos. 

Hactenos armatae laudes : nunc qualibus orbem 
Moribus, et quanto frenet metuendus amore, 

Quo tandem flexus trabeas auctore rogantes 
Induerit, fastisque suum concesserit annum , 

Mitior incipiat fidibus jam Musa remissis. 

Principio magni custos Clementia mundi , 

Quae Jovis incoluit zonam, quae temperat aethram 
Frigoris et flammae mediam, quae maxima natu 
Coelicolum; nam prima chaos Clementia solvit, 
Congeriem miserata rudem, vultuque sereno 
Discussis tenebris, in lucem saecula fudit. 

Haec dea pro templis et thure calentibus aris 
Te fruitur, posuitque suas hoc pectore sedes. 

Haec docet, ut poenis hominum vel sanguine pasci 
Turpe ferumque putes; ut ferrum Marte cruentum, 
Siccum pace, premas; ut non infensus alendis 
Materiem praestes odiis; ut sontibus ultro 
Ignovisse velis; deponas ocius iram, 

Quam moveas ; precibus nunquam implacabilis obstes ; 
Obvia prosternas, prostrataque more leonum 
Despicias , alacres ardent qui frangere tauros , 
Transiliunt praedas humiles : hac ipse magistra 

Das veniam victis; hac exorante, calores 
Horrificos , et quae nunquam nocitura timentur 
Jurgia, contentus solo terrore, coerces 
iEtherii patris exemplo, qui , cuncta sonoro 
Concutiens tonitru , Cyclopum spicula differt 
In scopulos et monstra maris, nostrique cruoris 
Parcus, in OEtaeis exercet fulmina silvis. 

Huic divae germana Fides, eademque sorori, 

Corde tuo delubra tenens, sese omnibus actis 
luserit : haec nullo docuit livescere fuco, 

Nunquam falsa loqui, nunquam promissa morari, 
Invisos odisse palam, non virus in alto 
Condere, non laetam speciem praemittere fraudi; 

Sed certum meutique parem componere vultum. 

Occulto saevire vetat, prodesse remittit. 

Haec et amicitias longo plus tempore firmat, 

Mansuroque adamante ligat, nec mobile mutat 
Ingenium , parvae strepitu nec vincula noxae 
Dissolvi patitur, nec fastidire priorem 
Allicitur, veniente novo : benefacta tenere. 

Respuere offensas facilis, pariterque minoris 
Officii magnique memor, superare laborat, 

Utque hostes armis , meritis sic vincit amicos. 

Ilaec fovet absentes ; haec longe sola remotis 
Consulit ; haec nullis avidam rumoribus aurem 
Pandit, ut ignarum nunquam laesura clientem 
Insidiosa tuos alienent murmura sensus. 

Nec vivis annexus amor meminisse sepuitos 
Desinit : in prolem transcurrit gratia patrum. 

Hac tu Theudosium, tenuit dum sceptra, colebas; 

Hac etiam post fata colis, nec pignora curas 
Plus tua, quain natos, dederat quos ille monendos 
Tutandosque tibi : justos nimiumque fideles 
Fama putat, qui, quum possint commissa negare, 
Maluerint nullo violati reddere quaestu. 

At Stilicho non divitias, aurique relictum 
Pondus, sed geminos axes, tantumque reservat 
Depositum teneris , quantum sol igneus ambit. 
Quid non intrepidus credas, cui regia tuto 
Creditur? hoc clypeo munitus Honorius altum 
Non gemuit patrem, vitaeque et lucis in ipso 
Limine, contemptus nunquam dat jura subactis 
Gentibus, et secum sentit crevisse triumphos. 

Quem tu sic placida formas, sic mente severa, 
Ut neque desidiae tradas, dum pronus ad omne, 
Quod libet, obsequeris; nec contra nixus ovantem 
Confringas animum ; secretus consona regno 
Ceu juvenem doceas, moles quid publica poscat; 
Ceu sanctum venererc senem, patriisque gubernes 
Imperium monitis, dominum submissus adores; 
Obsequiis moderere ducem, pietate parentem. 

Hinc fuit, ut primos in conjuge disceret ignes; 
Ordirique virum, non luxuriante juventa, 

Sed cum lege tori, casto cum foedere, vellet. 
Principe tu felix genero; felicior ille 
Te socero. Fratrem levior nec cura tuetur 
Arcadium, nec, si quid iners atque impia turba, 
Pratendens proprio nomen regale furori, 

Audeat, adseribis juveni : discordia quippe 
Quum fremeret, nunquam Stilicho sic canduit ira, 

Saepe lacessitus probris, gladiisque petitus, 

Ut bello furias ultum, quas pertulit, iret 
Illicito, causamque daret civilibus armis. 

Hujus fulta fide, mediis dissensibus aulae, 
Intemeratorum stabat reverentia fratrum. 

Quin et sidonias chlamydes, et cingula baccis 
Aspera , gemmatasque togas , viridesque smaragdo 
Loricas, galeasque renidentes hyacinthis, 
Gestatosque patri capulis radiantibus enses, 

Et vario lapidum distinctas igne coronas, 

Dividis ex sequo, ne non Augusta supellex, 
Ornatusque pares geminis heredibus essent. 

Mittitur et miles, quamvis certamine partes 
Jam tumeant : hostem muniri robore mavis, 

Quam peccare fidem : permittis justa petenti, 

Idque negas solum, cujus mox ipse repulsa 
Gaudeat , et quidquid fuerat deforme mereri. 

Omnes praeterea, puro quse crimina pellunt 
Ore deae, junxere choros, unoque receptae 
Pectore diversos tecum cinguntur in usus. 

Justitia utilibus rectum prsponere suadet, 
Communesque sequi leges, injustaque nunquam 
Largiri sociis; durum Patientia corpus 
Instruit, ut nulli cupiat cessisse labori ; 

Temperies, ut casta petas; Prudentia, ne quid 
Inconsultus agas ; Constantia , futile ne quid 
Infirmumque geras : procul importuna fugantur 
Numina, monstriferis quae Tartarus edidit antris. 

Ac primam scelerum matrem, quae, semper habendo 
Plus sitiens , patulis rimatur faucibus aurum , 

Trudis Avaritiam, cujus fidissima nutrix 
Ambitio, quae vestibulis foribusque potentum 
Excubat, et pretiis commercia pascit honorum , 

Pulsa simul : nec te gurges corruptior aevi 
Traxit ad exemplum , quod jam firmaverat annis 
Crimen, et in legem rapiendi verterat usus. 

Denique non dives sub te pro rure paterno , 

Vel laribus, pallet; non insidiator oberrat 
Facturus quemcumque reum ; non obruta Virtus 
Paupertate latet : lectos ex omnibus oris 
Evehis, et meritum, non quae cunabula, quaeris; 

Et qualis, non unde satus : sub teste benigno 
Vivitur ; egregios invitant praemia mores. 

Hinc priscae redeunt artes ; felicibus inde 
Ingeniis aperitur iter, despectaque Musae 
Colla levant ; opibusque fluens et pauper eodem 
Nititur ad fructum studio, quum cernat uterque, 

Quod nec inops jaceat Probitas, nec Inertia surgat 
Divitiis : nec te jucunda fronte fefellit 
Luxuries, praedulce malum, quae dedita semper 
Corporis arbitriis hebetat caligine sensus , 

Membraque Circaeis effeminat acrius herbis; 

Blanda quidem vultus, sed qua non tetrius ulla 
Ultrices fucata genas, et, amicta dolosis 
Illecebris, torvos auro circumlinit hydros. 

Illa voluptatum multos innexuit hamis ; 

Te nunquam conata capit : non prava libido 
Stupris advigilat ; non tempora somnus agendi 
Frustratur; nullo citharae convivia cantu, 

Non pueris lasciva sonant. Quis cernere curis 

Te vacuum potuit? quis tota mente remissum, 

Aut indulgentem dapibus, ni causa juberet 
LaAitiae? non indecores seraria lassant 
Expensae ; parvo non improba littera libro 
Absentum condonat opes : a milite parcus 
Diligeris; neque enim neglectas pace cohortes 
Tunc ditas, quum bella fremunt; scis nulla placere 
Munera, quae metuens illis, quos spreverit, offert 
Serus, et incassum servati prodigus auri. 

Antevenis tempus , non exspectantibus ultro 
Munificus, mensaeque adhibes, et nomine quemque 
Compellas, clari, sub te quod gesserit olim, 

Admonitos facti ; figendaque sensibus addis 
Verba, quibus magni geminatur gratia doni. 

Nec, si quid tribuas, jactatum saepius idem 
Exprobrare soles; nec, quos promoveris, alto 
Turgidus alloqueris fastu; nec prospera flatus 
Attollunt nimios. Quin ipsa superbia longe 
Discessit, vitium rebus solemne secundis, 

Virtutumque ingrata comes : contingere passim , 
Affarique licet : non inter pocula sermo 
Captatur, pura sed libertate loquendi 
Seria quisque jocis nulla formidine miscet. 

Quem videt Augusti socerum regnique parentem , 
Miratur conviva parem , quum tanta potestas 
Civem lenis agat : te doctus prisca loquentem , 

Te matura senex audit, te fortia miles, 

Adspcrsis salibus, quibus haud Amphiona quisquam 
Praeferat Aonios meditantem carmine muros, 

Nec velit Orpheo migrantes pectine silvas. 

Hinc amor, hinc veris, et non fallacibus, omnes 
Pro te solliciti votis; hinc nomen ubique 
Plausibus , auratis celebrant hinc ora figuris. 

Quae non incudes streperent ? qu® flamma vacaret 
Fabrilis? quantis fluerent fornacibus aera 
Effigies ductura tuas? quis devius esset 
Angulus, aut regio, quae non pro numine vultus 
Dilectos colerent, talem ni semper honorem 
Respueres? decus hoc rapiat, quem falsa timentum 
Munera decipiunt, qui se diffidit amari. 

Hoc solus sprevisse potest , qui jure meretur. 

Undique legati properant, generique sub ore 
In tua centenas aptant praeconia voces. 

Grates Gallus agit, quod limite tutus inermi, 

Et metuens hostile nihil, nova culmina totis 
Aedificet ripis, et saevum gentibus amnem, 

Tibridis in morem, domibus praevelet amoenis. 

Hinc Poeni cumulant laudes , quod rura tyranno 
Libera possideant; hinc obsidione solutus 
Pannonius, potorque Savi, quod clausa tot annis 
Oppida laxatis ausus jam pandere portis, 

Rursum cote novat nigras rubigine falces, 
Exesosque situ cogit splendere ligones , 

Agnoscitque casas, et collibus oscula notis 
Figit, et impresso glebis non credit aratro. 
Exsectis, inculta dabant quas saecula, silvis 
Restituit terras , et opacum vitibus Istrum 
Conserit, et patrium vectigal solvere gaudet, 
Immunis qui clade fuit. Te sospite fas est 
Vexatum laceri corpus juvenescere regni. 

Sub tot principibus quaecumquc amisimus .olim, 

Tu reddis : solo poterit Stilichone medente 
Crescere romanum vulnus tectura cicatrix ; 

Inque suos tandem fines redeunte colono, 

Illyricis iterum ditabitur aula tributis. 

Nec tamen humano cedit coeleste favori 
Judicium : cingunt Superi concordibus unum 
Praesidiis, hostesque tuos aut litore produnt, 

Aut totum oppositi claudunt fugientibus aequor, 

Aut in se vertunt furiis , aut militis ense 
Bacchati laniant Pentheo corpora ritu ; 

Insidias retegunt, et in ipsa cubilia fraudum 
Ducunt, ceu tenera venantem nare Molossi. 

Ominibus ventura notant, aut alite monstrant, 

Aut monitos certa dignantur imagine somnos. 

Pro quibus innumerae trabearum insignia terrae 
Certatim petiere tibi : poscentibus ipse 
Restiteras, et mens aliorum prona favori 
Judex dura sui, facibus succensa pudoris, 

Tarda verecundis excusat praemia causis. 

Ergo avidae , tantosque novi spe consulis annos 
Elusae, dominae pergunt ad limina Romae, 

Si minus annueres precibus, vel cogere certae 
Cunctantem, votoque moras auferre paratae. 

Conveniunt ad tecta deae, quae candida lucent 
Monte Palatino : glaucis tum prima Minervae 
Nexa comam foliis, fulvaque intexta micantem 
Veste Tagum, tales profert Hispania voces : 

« Cuncta mihi semper Stilicho, quaecumque poposci, 
Concessit, tantumque suos invidit honores. 

Augusti potuit soceri contemnere fasces ; 

Jam negat et genero : si non ut ductor ab orbe, 
Quem regit, accipiat saltem cognatus ab aula. 
Exiguumne putet, quod sic amplexus Iberam 
Progeniem, nostros immoto jure nepotes 
Sustinet, ut patrium commendet purpura Baetin? 
Quod pulchro Mariae fecundat germine regnum ? 
Quod dominis speratur avus? » Tum flava repexo 
Gallia crine ferox, evinctaque torque decoro, 
Binaque gassa tenens, animoso pectore fatur : 

« Qui mihi Germanos solus Francosque subegit, 
Cur nondum legitur fastis? cur pagina tantum 
Nescit adhuc nomen, quod jam numerare decebat ? 
Usque adeone levis pacati gloria Rheni? » 

Inde Caledonio velata Britannia monstro, 

Ferro picta genas, cujus vestigia verrit 
Caerulus, Occanique aestum mentitur amictus : 
«Me quoque vicinis pereuntem gentibus, inquit, 
Munivit Stilicho, totam quum Scotus Iernen 
Movit, et infesto spumavit remige Tethys. 

Illius effectum curis, ne tela timerem 
Scotica , ne Pictum tremerem, ne litore toto 
Prospicerem dubiis venturum Saxona ventis. » 
Tum spicis et dente comas illustris eburno, 

Et calido rubicunda die, sic Africa fatur : 
a Sperabam nullas trabeis, Gildone perempto, 
Nasci posse moras : etiam nunc ille repugnat, 

Et tanto dubitat fasces praebere triumpho ? 

Qui mihi Maurorum penitus lacrymabile nomen 
Ignorare dedit. » — Post has, OEnotria lentis 

Vitibus intorquens ederas, et palmite largo 
Vina fluens : « Si vos adeo Stilichone curules 
Augeri flagratis, ait, quas sola juvare 
Fama potest; quanto me dignius incitat ardor, 

Ut prfesente fruar, conscendentemque tribunal 
Prosequar, atque anni pandentem claustra salutem ? 

Talibus alternant studiis, Romamque precantes 
Pro cunctis hortantur eat : nec segnius illa 
Paruit officio, sed, raptis protinus armis, 

Ocior excusso per nubila sidere tendit. 

Transvehitur Tuscos, Apenuinusque volatu 
Stringitur, Eridanus clypci jam fulgurat umbra. 
Constitit ante ducem, tetrica nec Pallade vultum 
Deterior, nec Marte minor : tremit orbe corusco 
Jam domus , et summae tergunt laquearia cristae. 
Tum prior attonitum gratis affata querelis : 

« Servatas, Stilicho, per te, venerande, curules, 
Ornatas necdum, fateor : quid profuit anni 
Servilem pepulisse notam? defendis honorem, 

Quem fugis; et spernis, tanta quem mole tueris ; 
Respuis oblatum, pro quo labente resistis. 

Quaenam causa morae? quo me cunctabere rursus 
Ingenio? nullus Boreae metus, omnis et Austri 
Ora silet; cecidit Maurus, Germania cessit, 

Et Janum pax alta ligat : te consule necdum 
Digna feror? titulumne levem, parvique nitoris 
Credimus, Augusti quo se decorare fatentur? 

Sub juga quo gentes captivis regibus egi? 

Num, si prodigiis casus natura futuros 
Signat, polluimur macula? quod rcris, Eois 

Omen erat : quanquam nullis mihi cognita rebus 
Fabula; vix tanto risit de crimine rumor. 
Opprobriis stat nulla fides, nec littera venit 
Vulgatura nefas; in quo vel maxima virtus 
Est tua, quod, nostros qui consulis omnia patres, 
De monstris taceas : pellendi denique nulla 
Dedecoris sanctum violant oracula coetum , 

Nec mea funestum versavit curia nomen. 

Pars sceleris dubitasse fuit : quaecumque profana 
Pagina de primo venisset limite Phoebi, 

Ante fretum deleta mihi, ne turpia castis 
Auribus Italiae fatorum exempla nocerent. 
Publicus ille furor (quantum tua cura peregit! ) 
Secretum meruit : laetetur, quisquis Eoos 
Scribere desierit; fastos portenta Gabinos 
Ista latent : propriam labem tersisse laborent. 

Cur ego, quem nunquam didici sensive creatum, 
Gratuler exemptum? delicti poenitet illos; 

Nos nec credidimus : fuerit tamen omnibus unum 
Crimen , et ad nostras manaverit usque secures : 
Plus ideo sumenda tibi fastigia juris, 

Ne pereat tam priscus bonos, qui portus honorum 
Sempcr erat : nullo sarciri consule damnum, 
Excepto Stilichone, potest ; bene praescia tempus 
Mens tua distulerat : titulo tunc crescere posses; 
Nunc per te titulus : consul succurre gravatis 
Consulibus, quicumque fuit, quicumque futurus; 
Annum redde tuum, quem mox secura sequatur 
Posteritas, nec jam doleat defensa vetustas. 

Sit trabeis ultor Stilicho, Brutusque repertor. 

Libertas populi, primo tunc consule Bruto, 
Reddita per fasces ; his fascibus expulit ipsis 
Servitium : instituit sublimem Brutus honorem; 
Asseruit Stilicho : plus est servasse repertum. 
Quam quaesisse novum. Quid tardius ore rubenti 
Aunuis , et solitus frontem circumfluit ignis? 
Tandem vince tuum, vincis qui cuncta , pudorem. 
Hos etiam, quamvis corrumpi munere nullo 
Te certum est, mirare libens ac suscipe cinctus, 
Quos tibi divino mecum Tritonia duxit 
Pectine : tincta simul repetito murice fila 
Contulimus pensis, et eodem nevimus auro, 

Aurea quo Lachesis sub te mihi saecula texit. 

Hic ego promissam sobolem , sperataque mundo 
Pignora praelusi : veram mox ipse probabis 
Me vatem, nostraeque fidem venientia telae 
Fata dabunt.» — Dixit, gremioque rigentia profert 
Dona, graves auro trabeas : insigne Minervam 
Spirat opus: rutilis hic pingitur aula columnis, 

Et sacri Mariae partus. Lucina labores 
Solatur; residet fulgente puerpera lecto : 

Sollicitae juxta pallescunt gaudia matris. 

Susceptum puerum redimitae tempora Nymphae 
Auri fonte lavant; teneros de stamine risus, 
Vagitusque audire putes : jam creverat infans, 

Ore ferens patrem ; sed avus maturior aevi 
Martia recturo tradit praecepta nepoti. 

Parte alia spumis fucantem serica frena 
Sanguineis, primae signatus flore juventae, 
Eucherius flectebat equum , jaculisque vel arcu 

Aurea purpureos tollentes cornua cervos 
Aureus ipse ferit. Venus hic invecta columbis 
Tertia regali jungit connubia nexu , 

Pennatique nurum circumstipantur Amores, 
Progenitam Augustis, Augustorumque sororem. 
Eucherius trepido jam flammea sublevat ore 
Virginis; arridet laeto Thermantia fratri. 

Nam domus haec utroque petit diademata sexu , 
Reginasque parit , reginarumque maritos. 

Talibus invitat. donis, dextraeque gerendum 
Diva simul porrexit ebur : solemnibus urnam 
Commovet auspiciis, avibusque incepta secundat. 
Tunc habiles armis humeros dea vestibus ainbit 
Romuleis. Latii sederunt pectore cultus , 
Loricaeque locum decuit toga. Talis ab Istro, 

Vel Scythico victor rediens Gradivus ab axe, 
Deposito mitis clypeo, candentibus Urbem 
Ingreditur trabeatus equis : spatiosa Quirinus 
Frena regit; currumque patris Bellona, cruentam 
Ditibus exuviis tendens ad sidera quercum , 
Praecedit ; lictorque Metus cum fratre Pavore 
Barbara ferratis innectunt colla catenis, 

Velati galeas lauro, propiusque jugales 
Formido ingentem vibrat succincta securim. 

Vidit ut optato se consule Roma potitam, 

« Nunc, ait, Elysii lucos irrumpere campi, 

Nunc libet, ut tanti Curiis miracula voti 
Fabriciisque feram, famae qui vulnere nuper 
Calcatam flevere togam : jam prata choreis 
Pulsent , nec rigidos pudeat lusisse Catones. 

Audiat hoc senior Brutus, Pcenisque tremendi 
Scipiadae, geminis tandem quod libera damnis 
Unius auxilio fasces Libyamque recepi. 

Quod superest, unum precibus, fortissime consul, 

Adde meis, Urbique tuum largire parumper, 

Quem rogat , adventum , quam tu belloque fameque 
Depulsa terris iterum regnare dedisti. 

Splendida suscipiant alium te rostra Camillum. 

Ultorem videant servatoremque Quirites, 

Et populus, quem ductor ames, quibus Africa per te, 
Nec prius auditas Rhodanus jam donat aristas; 

Ut mihi vel Massyla Ceres, vel Gallica prosit 
Fertilitas , messesque vehant nunc humidus Auster, 
Nunc Aquilo, cunctis ditescant horrea ventis. 

Quae tunc Flaminiam stipabunt millia vulgi! 

Fallax o quoties pulvis deludet amorem 
Suspensum, veniens omni dum crederis hora! 
Spectabunt cupidae matres , spargentur et omnes 
Flore viae, superes quum Pincia culmina consul 
Arduus, antiqui species romana Senatus. 

Pompeiana dabunt quantos proscenia plausus ! 

Ad coelum quoties vallis tibi Murtia ducet 
Nomen , Aventino Pallanteoque recussum ! 

Nunc te conspiciam castris, permitte, relictis, 

Mox et cum genero trabeis visura secundis. » 

Haec dum Roma refert, jam Fama loquacibus alis 
Pervolat Oceanum, linguis et mille citatos 
Festinare jubet proceres; nullique senectus. 

Non iter, hibernis obstant nec flatibus Alpes. 

Vincit amor meriti pridem, clarique vetustis 

i3. 

Fascibus ad socii properant et vindicis annum. 

Sic ubi fecunda reparavit morte juventam , 

Et patrios idem cineres, collectaque portat 
Unguibus ossa piis, 'Nilique ad litora tendens 
Unicus extremo Phoenix procedit ab Euro, 

Conveniunt aquilae, cunctaeque ex orbe volucres. 

Ut Solis mirentur avem : procul ignea lucet 
Ales, odorati redolent cui cinnaina busti. 

Nec minor in coelo chorus est , exsultat uterque 
Theudosius, Divique tui : Sol ipse quadrigis 
Yere coronatis dignum tibi praeparat annum. 

Est ignota procul, nostraeque impervia menti, 

Vix adeunda Deis, annorum squalida mater, 

Immensi spelunca aevi , quae tempora vasto 
Suppeditat revocatque sinu : complectitur antrum , 
Omnia qui placido consumit numine, serpens, 
Perpetuumque viret squamis , caudamque reducto 
Ore vorat , tacito relegens exordia lapsu. 

Vestibuli custos, vultu longaeva decoro, 

Ante fores Natura sedet , cunctisque volantes 
Dependent membris animae. Mansura verendus 
Scribit jura senex, numeros qui dividit astris, 

Et cursus stabilesque moras, quibus omnia vivunt 
Ac pereunt fixis cum legibus : ille recenset 
Incertum quid Martis iter, certumque Tonantis 
Proficiat mundo; quid velox semita Lunae, 

Pigraque Saturni ; quantum Cytherea sereno 
Curriculo , Phoebique comes Cyllenius , erret. 

Illius ut magno Sol limine constitit antri, 

Accurrit Natura potens , seniorque superbis 

Canitiem inclinat radiis : tunc sponte reclusos 
Laxavit postes adamas; penetrale profundum 
Panditur, et sedes a» vique arcana patescunt. 

Hic habitant vario faciem distincta metallo 
Saecula certa locis : illic glomerantur ahena; 

Hic ferrata rigent; illic argentea candent. 

Eximia regione domus, contingere terris 
Difficiles , stabant rutili, grex aureus, anni; 
Quorum pracipuum pretioso corpore Titan 
Signandum Stilichone legit : tunc imperat omnes 
Pone sequi; dictisque simul compellat euntes: 
«En, cui distulimus melioris saecla metalli, 
Consul adest : ite optati mortalibus anni. 

Ducite virtutes , hominum florescite rursus 
Ingeniis , hilares Baccho frugumque feraces. 

Non inter geminos Anguis glaciale Triones 
Sibilet , immodico nec frigore saeviat Ursa : 

Non torvo fremat igne Leo, nec brachia Cancri 
Urat atrox aestas, madidae nec prodigus urnae 
Semina praerupto dissolvat Aquarius imbre. 
Phrixeus roseo producat fertile cornu 
Ver Aries, pingues nec grandine tundat olivas 
Scorpios : autumni maturet germina Virgo , 

Lenior et gravidis allatret Sirius uvis. » 

Sic fatus, croceis rorantes ignibus hortos 
Ingreditur, vallemque suam, quam flammeus ambit 
Rivus, et irriguis largum jubar ingerit herbis, 
Quas Solis pascuntur equi; fragrantibus inde 
Caesariem sertis, et lutea lora jubasque 
Subligat alipedum : gelidas hinc Lucifer ornat , 

Hinc Aurora comas , juxtaquc arridet habenis 
Aureus, et nomen praetendit consulis, Aunus; 
Inque novos iterum revoluto cardine cursus 
Scribunt aethereis Stilichonem sidera fastis 

PANEGTRIS IN CONSULATUM PROBINI 
ET OLYBRII FRATRUM. 

Duo fratres fuere Sextus Anicius Probinus et Sextus Anicius 
Hennogcnianus Olybrius , filii Anicice Fultonitc Proba; ex Sexto 
Anicio Petronio Probo. Quorum avos et patrem ipsum Probum 
Noster infra magnificis verbis ad caelum extollit. 

Habenis (v. i). Quod verbum poeta saepius pro curru usur- 
pant. Virg. , Alneid., xn , 47 1. — Mundum complexus, id est, 
qui orbem terrarum ambis. 

Meliore coma (v. 3 - 4 ). Puriore luce, radiis clarioribus. — 
Crinemque repexi Blandius elato surgant temone jugales. Id est , 
equi comptis crinibus elegantiores facti, et ad celebrandam festam 
diem ornati, cursum suum incipiant. Temo autem effertur quod 
sol assurgit; ascendit; idemque, quum vergit in occasum, temone 
inclinato revertitur. 

Roseum... ignem (v. 5 ). E colore lucis matutinae sumptum. Eo- 
dem fere sensu Statius, Theb., ut, 412 : 

Laxant roseis humentia loris 

Pectora. 

Jam nova (v. 6-7). Novus annus redeat, incipiat, et germani 
consules munus suum adeant. 

Scis (v. 8-10). Se. o sol. — Genus Auchenium. Hoc nomen, de 
quo multum disputatum est, Aniciae genti Hcinsius ex vetere in- 

scriptione tribuit. Anniadse Aucheniis vel sanguine vel affinitate 
conjuncti; quos simul Prudentius celebrat : 

Anniadum soboles et semina clara Proborum. 

— Et cursibus addere nomen. Annos e consulibus nominari satis 
notum. 

Pendet (v. 1 1). Nunquam Fortuna dubitat favorem suum in eos 
conferre. Suam rotam , quod ad eos attinet , quodammodo sistit , 
neque mutat vices, sed eadem semper arridet. 

Fixus honos (v. ia-i 3 ). Constans et quasi fatalis. Nec jam con- 
sulatus fortuitum beneficium quod ipsos possit effugere; sed tan- 
quam hereditas transfertur; quam similiter ex iis nati liberis suis 
relinquunt. 

Licet cere vetusto Floreat (v. 18-19). H° c at * Romam referen- 
dum ; licet Roma multos nobiles viros habeat qui aeneas majorum 
suorum statuas in atriis servant. — Et claro cingatur Roma senatu. 
Hic cingatur pro compleaturpohilum fuisse Barthiusexistimat, quod 
exemplis probare conatur, sed infeliciter; melius si non urbem 
Romam spectes, sed Romam deam, quam senatus , honoris causa, 
stipat et comitatur. 

Sed prima sede relicta Aucheniis (v. 20-21). Quod lucidissimum 
videtur. Prima sedes Aucheniis concessa est , nullo contradicente 
aut sibi vindicante, et reliquis satis est certare inter se quis se- 
cundam post Auchenios teneat. Sed fuere qui distinguerent post 
relicta; tum sensus est : Auchenii relinquunt primam sedem (sc. 
Imperatoribus, Augustis), et iis licet certare de secundo jure. Hoc 
autem a sententia Nostri alienissimum, quod sequitur certamen 
esse, neque hunc secundum locum Aucheniis sine ulla aemulatione 
permitti. 

Tacitam per Arcton (v. 22 sq.). In boreali parte cceli, per no- 
ctis silentium. — Fratre recusso, adversis ignibus. Sc. luna soli 
adversa, opposita, fraternos radios repercutit, et ab ipso lucem 
suam mutuatur. Sic Virgilius, Georg. , 1, 3 g 5 : 

Nam neque tum stellis acies obtusa videtur, 

Nec fratris radiis obnoxia surgerc luna. 

Et Lucretius, v : 

Luna potest , solis radiis percussa , uitere. 

Tunc fulva Leonis Ira perit (v. a 5 ). Fulvus, quod proprium est 
leonis epith. , ad signum coeleste eodem nomine appellatum trans- 
fert. Iram autem dicit quod sol aestate in hoc signo versatur, 
quando aestus maximus est. 

Plaustro jam rara (v. a6). Gesnerus existimat poetam utram - 
que hujus sideris appellationem, Ursam et Plaustrum, junxisse, 
iinxisseque geminam figuram Ursam inter Plaustri rotas emi- 
cantem. 

Caligantibus armis Orion (v. 37-18!. Armatum Oriona fin- 
gunt poetae , inter quos Virgilius : 

Arroatumque auro circumspicit Oriona. 

Quem prius (v. 29). Quem o majoribus Probini et Olybrii prius 
celebrem? a quo ordiar? — Nimias pro magnas, summas, passim 
apud Nostrum occurrit. 

Transque remotas (v. 34 ). Sinus maris longinquissimos desi- 
gnat, quique in terras alte procedunt. — Atlanteosque recessus. 
Forte Africae solitudines intelligit poeta trans montem Atlanteum 
sitas, vel tractus maris ultra Gaditanum fretum. V. infra, tle 
Nupt. Hon. et Maria, 280. 

Conjunctus (v. 37). Vicinus Nilo nascenti in calido axe. Con- 
junctus pro vicinus mediam forte ad latinitatem pertinet, quum 
tamen obscuri nihil in se habeat. Eum enim qui loco conjunctus 
est, vicinum esse dubitari non potest. 

Levantibus alte (v. 39). Sub. ipsum. Qua» ipsum levabant alte , 
ad summum fastigium evehebant. 

Populis undare Penates (v. 45 ). Undare ingentem salutantium 
et auxilium poscentium copiam exprimit. 

Prceceps (v. 4 ?)- Prona, parata ad effundendum. — Lberos. 
Tagum scilicet amnem auriferum. 

Sic quis (v. 48-49). Corruptum locum censet Heinsius, eum- 
que sic restituere conatur. Pro aurum , quod jam exprimitur per 
aurea dona vomens , legit astur, et pro sollicitis callaicis. De auri 
lossoribus asturibus notum; Lucan. , iv, 298 : 

Non sc tam penitus , tam longe luce relicta , 

Mer* '•••’* »«♦•••**» «w»«»nr nallidus auri; 

et multis aliis variorum poetarum locis. Sed quid sollicitis mute- 
mus non video. Nonne vexatos , sollicitatos avidis fossorum dis- 
quisitionibus colles dicere sollicitos poeticum est et rei con- 
gruens ? Ceterum , si Heinsium sequaris , legas : 

Quantum tellure revulsa 
Callaicis fodiens rimatur collibus astur. 

Rudibus stillantia venis (▼. 5o). Quidam pro stillantia pallentia, 
alii splendentia accipiunt ; sed stillantia explicari potest. Nam ve- 
risimile est Tagi aquas ideo secum aureas particulas volvere quod 
vel in fonte ipso vel in cursu terras rigant metalla aurea conti- 
nentes, e quibus stillans unda grana quaedam auri eradit et se- 
cum aufert. Cf. Lee., m, 209 . 

Effluxere (v. 5i sq.). Hic effluo transitive positum. — Hermi. 
Lydiae fluvius est qui incidit in Pactolum, et ipse aurifer. — 
Despumat. Ejicit. 

Multifidus (v. 55). Sic divisus in totidem pectora ut omnia di- 
vino spiritu afflentur. 

Ad summi quoties (v. 57 sq.). Praefecturam urbis et praetorii 
per Italiam , Illyricum et Africam intelligit Burmannus. 

Victores audire Probi (v. 61 ). Soli merentur tanta fama inter 
homines celebrari ut Probum patrem suum dicantur vicisse. Is 
enim consulatum obtinuit, quum jam vir esset matura aetatis, 
neque cum fratre suo fuit consul; iis autem consulatus et simul 
et admodum juvenibus obtigit. 

Vos nulla fatigat Cura (v. 63 sq.). Non torquent animum ve- 
strum cura ambitionis , quae vix assecuta quod petebat ad majus 
aliquid tendit, sed non semper voto potitur. — Primordia vestra. 
Unde vos coepistis adulescentuli, eo pauci senes pervenerunt, id 
est , consulatum sunt adepti qui extremum est et summum ho- 
noratae vitae decus. 

Augustus Alpes laxaverat (v. 73 ). Theodosius est qui, Eugenio 
prope Aquileiam oppresso , Alpes reseraverat ab hoste occu- 
patas. 

Ipsa, triumphatis qua (v. 83). Nempe Roma post triumphatos 
reges et subactum terrarum orbem dea facta est, et eo nomine 
certam coeli partem tenet , e qua suis invigilat et urbem suam im- 
primis tuetur. 

Crinali stringere cultu (v. 84 sq.). In Virgilio invenias crinale 
aurum pro acu <jua feminae discriminatos crines et in vertice 
capitis collectos retinebant. Hic vero ro stringere fasciam quam- 
dam potius aut retiolum , quae etiam in usu erant , indicare vi- 
detur. — Mollire ornatu retorto. Torquem intelligit poeta aut 
monile quod ad femineam mollitiem pertinet. 

Et formidato (v. 94). Sc. clypeus certat splendore cum sole. 
Sequitur clypei descriptio quam, si placet, cum omnibus clypeis 
ab unoquoque poeta descriptis conferas. 

Saucia dividuis (v. 101). Id est, nubila scissa vestigiis rotarum 
quae fulgentes sulcos describunt. Cf. Sidor. Apoi.i.. , carm. ix, 
in sq., et Ovid., Met. , 11, i 33 . 

Geminisque fidem mentita tyrannis (v. 107). Maximus et deinde 
Eugenius speraverant se in his locis natura munitis tutos fore; 
sed contra opinionem victi sunt a Theodosio. 

Getico Gradivus in Hiemo (v. 119). Thracium hunc montem 
poetae vulgo Marti sedem assignant, V. Callim. , Hymn.in Delum: 

ftpuvo; x&puyfic iirl Bprltxc; oufxwv 

0&5pc< Apr; tVoXacei ouv forsai. 

In hastam porrigitur cornus (v. m-iia). Quod vix explicari 
potest , nisi concedas to in hastam positum fuisse pro quae ipsi 
loco hastae fuit, immensa cornus qua tanquam hasta usus est. 
Sed durum videtur. Per porrigitur intelligendum hastam a deo re- 
quiescente depositam, et currui fortasse acclinem, aut terrae in- 
fixam , ad fluvium tamen Hebrum inclinari quem tremulis splen- 
doribus feriat. Ceterum interpretes, locum mutandum censentes, 
alii in auras , alii in astra proposuerunt; neque injuria forsan 
hastam ex glossa natum sunt arbitrati. 

Cur deseris (v. 118 sq.). Arces ausonias, id est urbem Romam, 
aut montem Palatinum, in quo, si Barthio credamus, fana Romae 
et Jovis juncta fuerant. — Coelumque tuum. Eam coeli partem quam 
tenes. V. supra, 8a. 

Sarmaticos Conos (v. i3i). Proprie Corus est ventus ille quem 
Grseci Ap-jiem* vocant ( nord-ouest ) ; at Sarmatia versus orientem 
non versus occidentem vergit, et ideo Coros pro ventis simplici- 
ter dici crediderim, quod in hac regione venti vehementissimi 
saeviebant. 

Nulla sub tempestate (v. i 33 ). Quodcumque sit anni tempus 
ut e verbis , bruma , solstitio , in sequenti versu apparet. 

Nec quod servitium (v. i 37 sq.). Sic Eugcnium designat, ho- 
minem humili genere ortum. — Furiaque rebelles. Arbogastum 
scilicet , qui Eugcnium imperatorem quum fecisset , ipse revera 
imperium exercebat. — Paribus. Non minus clara victoria quam 
ea quae non multo ante Maximum oppresserat. 

Et magnos proferrent (v. r 4 5 ). Nempe astrologi beatam aut 
miseram nascentis pueri sortem e siderum dispositione, quum in 
lucem emitteretur, pendere affirmabant. Noster igitur dicit astra 
his nascentibus fausta affulsisse et magnam portendisse felici- 
tatem. 

Nec tanta licentia vitee Abripit (v. i 5 i). Eo genere orti, his 
opibus affluentes, omnia voluptatum instrumenta in manibus ha- 
bent. Quibus si velint indulgere, nihil tam facile et commodum. 
Sed resistunt. 

Sed gravibus curis (v. 1 53 sq.). Illorum juventus fervida, per 
austeram et gravem disciplinam qua exercita est , sortita pru- 
dentem senis animum, fraenatur corde longaevo. 

Sortem (v. i 55 sq.). Consulatum sc. , qui debitus huic familise 
honor videtur. — Annique futurum iter devoveas. Annum venien- 
tem iis addicas , eorum nomine appellari velis. 

Semiramia: turres (v. 161). Babylon. Ovid. , Metamorphos. , 
iv, 57 sq. 

Quo vindice (v. 1 66 sq.). Quo rectore et defensore. — Fessas- 
que resurgere gentes. Bene dicitur de gentibus quas superiorum 
praefectorum avaritia et rapinis vexato, bcllique calamitatibus 
oppressae, nunc, superatis Barbaris, sub mitiore imperio respi- 
rant et resurgunt. V. Vibo., .F.ncid., in, ao 6 : 

^ Fas regna resurgere Trojje. 

Dabunt hyemes Nilum (v. 168). Hic ro hvemes pro septentrio- 
nali regione positum est, id est, Nilus, qui ex torridis solitudi- 
nibus oritur, cursu repente immutato, e borcali plaga fluet. 

Septena voce (v. 176). Laeto voces e septem collibus resonant 
et totam Hornam complent. 

Auratas trabeas (v. 177). Veterum Latii regum ante Romam 

conditam trabea vestis erat, ut e Virgilio apparet, JEneid. , vn, 
187, de Pico rege : 

.... Parvaque sedebat 

Succinctus trabea. 

Deinde recepta fuit a Romulo , et ad alios transmissa. Ovid. , 
Fast. , 1 : 

Hsec igitur vidit trabeati cura Quirini. 

Equitum quoque gestamen et consulum , ut passim in Nostro 
videre est. — Cinctusque micantes. Alii currusque perperam. Cin- 
ctum gabinum intelligit poeta, quem Virgilius quoque cum tra- 
bea conjungit Ain. , vu, 612: 

Ipse Quirinali trabea cinctuque gabino 

Insignis. 

V. et Nostrum infra in Eutropium , x, 3 oo, de sexto Hon. cons., 
56 1 , et passim. Cinctum hunc a Gabiis translatum et sacris ser- 
vatum Virg. interpres Servius describit : Toga sic in tergum re- 
jecta, ut ima ejus lacinia a tergo revocata hominem cingat, simul 
caput tegat et ambiat. Obvia res in veteribus monumentis, impri- 
misque in nummis. Sed verisimile est Nostrum, ut solet, nomine 
antiquo rem prorsus novam designasse. 

Quod molli tondent (v. 178). Nondum serici vermiculi in Eu- 
ropam allati erant, quod Justiniani tantum temporibus contigit, 
et tunc sericam materiem c quarumdam arborum foliis carpi exi- 
stimabant. Silius, lib. vi : 

Seres lanigeris repetebant vellera lucis. 

Certis venatibus (v. 186). Lassatus, est arcus venatu in quo 
nulli non ictus certi. Translatum epith. ex arcu aut telis ad ve- 
natum. 

Lambit (v. 189). Quod insulae parum conveniens cum jEgeo 
quod sequitur optime congruit, et ad illud fortasse animo se re- 
tulit poeta , quum is sensus sit ut marini fluctus litori allapsi 
divinos pedes lambere gaudeant. 

Cei sacro thure vocatam (v. 194). Manifesta Horatii imitatio , 
Od., i, 3 o : 


Et vocantis 

Thure te mullo Glycers decoram 
Transfer in sedem. 

Ceu sibi certuntes (v. aoo sq.). Hunc sibi torum legere, hoc 
iniere matrimonium, ut mundo ostenderent quidquid virtutum vir 
et femina possunt expromere , extremam utriusque sexus laudem 
assecuti. 

Rigentes togas (v. ao 4 ). Laminis aureis rigidas. Quam vestem 
Sidon. Apoll. , Carm. ii , appellat molem trabealis metalli. 

Cceruleis infecta notis (v. 'i 1 4 ). Glaucus color proprius flumi- 
nibus, caeruleus Oceano. Cui, ut fluvio, glauci oculi; sed notae 
caeruleae ex Oceano natum et suas aquas mari miscentem indi- 
cant. 

Palla graves (v. aa 4 ). Haec Sidon. Apoll. iisdem fere verbis in 
Paneg. Majoriani de Tibride imitatus est : 

Pectus palla tegit quam neverat Ilia conjux. 

Iliam hanc , Tiberi vel Aniene Amulii jussu mersam , huic aut illi 
nupsisse fingunt poetae. Cf. Hoa. , Od. , i, a, 17. 

Procumbens insula (r. a a 5 ). Haec prunum pulsis Tarquiniis 
nasci coepit, auctore Dionys. Halic. Fuit .dssculapio sacra, teste 
Ovidio, Fast.,i, 391 : 

d-ccepit Pliiebo Nymphaque Coronide natum 
lusula dividua quam premit amnis aqua. 

Turrigerce ripee (v. aa8). In hac insula stanti videre erat hinc 
montem Aventinum et Capitolinum, illinc Janiculum cum suis 
aedificiis quae propter altitudinem poeta turres vocat. 

Subitum votum (v. 339). Repente prospexit quod ipse optabat. 

Falsus olor (v. a37). Jupiter in Cycnum mutatus. 

Ipsis donantibus auras (v. a 44 ). Cf. Ovtn., Fp. xvt, a 3 : 

Ipsa dabit faciles auras ventosque secundos. 

Vultumusquc rapax (v. a 55 ). Campani» fluvius. — Et nar vi- 
tiatus odoro Sulfure. Nar inter Sabinos et Umbros in Tiberim 
fluit, sulfureis aquis notus. V. Vtao. , /En. , vtt, 517. — Ufens. 

Terracinae proximus per paludes Pomptinas in mare Inferum ir- 
repit. V. Sil. Ital. , viu, 38 o. 

Flas/eque terens... Liris (▼. 2 58 ). Querceta Maricae erant luci 
nymph* huic sacrati , quam Fauni uxorem fuisse tradit Servius. 
Liris autem, ex Apennino ortus, Latium a Campano dividit. Cf. 
Hoa. , Od. , in, 17, 7 ;Lucak., h, 424; Sil. Ital., iv, 348. 

OEbatice... Galesus (v. 260). Parvum flumen irrigans QEba- 
liam, id est, tarentinum agrum, sic dictum ab OEbalo, antiquo 
Lacedarmoniorum rege, quorum colonia erat Tarentus. Cf. Viae. , 
Georg. , iv, ia 5 ; Hoa., Od., 11, 6, 10. 

Semper honoratus (v. 260). Cf. Vibo., jEn. , v, 5 o. 

Quadrifidum Phoebi laborem (v. 267). Id est, quatuor anni 
tempestates; quod deinde amplificat , et illi anno hyemem cle- 
mentissimam precatur, ver serenum, foecundam aestatem autu- 
mnumque uvis madidum. 

Germanos habuisse duces (v. 276). Jam antea duo fratres simul 
consules fuerant , Caracalla et Geta 959 , Constantinus et Con- 
stans 1072, Arcadius et Honorius 1148. Sed eos tantum intelligit 
poeta, qui e privata conditione ad consulatum provecti fuerant 

Te variis scribent (v. 277). Ad Ajacem alludit, cujus e cruore 
ortus flos hyacinthus, primas nominis litteras, ut veteres memo- 
rant, inscriptas referebat. V. Vibo.. Eclog. 111, 106; Ovid., 
Metam., xiti, 398. 


IN RUFINUM. 

TESTATIO. 

Longa est Rufini cum serpente Pythone comparatio, et rursus 
cum Phoebo Stilichonis qui, ut Phcebus bcllua ista Parnassum, ita 
imperium proditore liberavit Ceterum Rufinus ille, ex Aquita- 
nia Oceano Pyrenarisque proxima natus, magna auctoritate apud 
Theodosium valuerat, qui etiam moriens, si quibusdam scripto- 
ribus fides sit adhibenda, Arcadii tutelam ipsi commisit. Sed 
iste regem Gothorum Alaricum ad arma capienda sollicitavit, ut, 
pupillo per vim aut fraudem sublato, Orientis imperio potiretur. 
Cui obstitit Stilicho, quem alteri filio Honorio Theodosius tuto- 

rem scripserat, et Rufinus a conjuratis militibus oppressus po.'- 
nas meritas dedit. 

Cirrhaso jugo (v. a). Parnassus, a Cirrha, Phocidis urbe, sic 
dictus. 

Nexuque soluto (v. 5). Sc. quod serpens circum truncos ramos- 
que arborum volvebat immensos orbes, pressosque adstringebat. 

Tripodas plenior aura rotat (v. ia). Verisimile est hoc ad Py- 
thiam referendum esse , quae , quum deo pnesente sit afflata , omnia 
circumagi sibi fingit. 

Augustis fratribus (v. 17 ). Arcadio et Honorio. 

LIBER PRIMUS. 

Srcpe mihi dubiam (v. il. Sententia vero consentanea et verbis 
expressa magnificis. Quum enim naturae ordinem certissimnm 
contempleris, tibi protinus in mentem venit deum esse recto- 
rem; quae autem opinio labat et imminuitur, quod malos floren- 
tes et omni opum genere cumulatos videas. Quae miro splendore 
poeta illustravit. 

Tanta caligine (v. ia). Subaud. in. Sensus est omnia quae ad 
homines attinent obscuritate involvi ; neque ipsis felicitatem pro 
ineritis suis contingere; malis contra saepissime prospera omnia, 
bonis adversa, neque illius injustitiae causas explicari posse. 

Causas viam alterius (v. i5 sq.). A priore mea sententia di- 
scedens, alteram opinionem sequebar. — Tacuo quee semina 
motu. Semina sunt aTC|i«, e quibus Epicurus et deinde Lucretius 
omnia oriri affirmant, quum per inane sine ulla intermissione mo- 
veantur, aliique alios ad sc trahant, unde quaedam exsistunt fi- 
gurae, quas mox perpetuus ille motus turbet ac deformet et in 
alias commutet. 

Tolluntur in altum (v. aa). Cf. Hor., Od. , 11, 10, 9 sq. ; 
Juves., x, 104 sq. 

Leto vicina Senectus (v. 3i). Ne mireris inter varias Erebi 
pestes Senectutem annumerari , secutus est Hesiodum cujus haec 
sunt verba de nocte: 

I’f f x: t' cyl.mevov xxi fipiv rixs. 

F.n aurea nascitur retas (v. 5i). Cf. Virg., Eclog . , iv, 5 sq. 

Alta cervice (v. 53 ). Quod vulgo de scelestorum impudentia 
dicitur, id bene transfertur ad virtutes, Furia loquente. 

Et rerum vexare fidem (v. 65 ). Id est , mundi leges constitutas 
turbare, evertere, quod praedicta satis explanant. 

Pars Ditis jura tuentur (v. 69). Quibus bellum Superis indicere 
non placet, sed jura tantum sua defendere, et quod tenent ser- 
vare integrum. 

Impacata quies pelagi (v. 71). Scilicet, quum jam procella pa- 
catur, non subito quiescit mare ; sed aliquantisper durat fluctuum 
commotorum agitatio, quamvis residat pontus et venti in car- 
cerem suum recedant. Cf. Stat., Theb. , vii, 86; ibid. , 1, 479; 
Lucar. , v, a 18; Sf.r., Here. fur. , 1088. 

Hier terruit Herculis ora (v. 79). Herculem dicit Furiis a Ju- 
none immissis agitatum in proprium sanguinem sxvisse. Ser. , 
Here. fur. , 976. 

Haec Athamantcce (v. 81). Athamas , Tlicbarnra rex, ex Ne- 
phele susceperat Phryxum et Hellen. Repudiata Nephele , Ino 
uxorem duxit , quae illi peperit Learchum et Palaemonem; quo- 
rum priorem interfecit. Ino cum altero effugit. Cf. Ovid., Met. , 
iv, 5 i 1. 

Alternis lusit jugulis (v. 83 ). Ad Clytaemnestram alludit, qua: 
ipsa occidit Agamemnonem et ab Oreste interficitur. — Hac au- 
spice. Veteribus sponsalia prius contrahere quam deorum volun- 
tatem explorasscnt nefas , ideoque et prima luce auspices auguria 
captabant. Cf. Tacit. , Ann. , xi , 27; xm, 37; Juver., x, 336 ; 
Lucar., ii, 371. 

Euripi refluis undis (v. 91). Fretum intclligit inter Euboeam et 
Boeotiam, cujus fluctus alterno cursu septies die et septies nocte 
in diversum rapidissime agebantur. Cf. Ser., Here. OEt., 778. 

Sensus minaces protegere (v. 99). Hoc loco celare , dissimulare. 

Non Tartessiacis (v. 101). Tartessus insula erat, inter duo 
Baetis ostia. 

Phlegethonta sonorum Poscit (v. 1 19-iao). Petit, adit. Cf. in 
Cons. Prob. et Oljrbr. , 104. 

Ficto languida passu (v. i 36 ). Passuum languore ficto, fingens 
passus languidos. 

Eluste notissima tecta (v. i 37 -i 38 ). Elusa urbs Galliae Aqui- 
tanae , inter Garumnam et Aturum fluvios sita , patria Rufini. 

1. <4 

Notissima autem tecta Furiae, quod saepe jam antea cum Rufinc 
alumno suo hic versata erat. 

Pejorem mirata virum (v. 139). Id est, se ipsa. Namque, ut 
supra dixit, rapido magistram praevenit ingenio ; quae suum opus 
miratur et quodammodo invidet. , 

Quidquid letali germine (v. i 5 t). Sc. , quidquid Caucasus ver- 
nat letali pollens germine, et quidquid Scythicae rupes vernant. 
— In carmina. In usum carminum , ad incantationes. Majorem 
herbis montanis potentiam in magicos usus veteres tribuebant. 
Cf. Vibo., jEn. , vn, 758 . 

Fersaque non prono (v. i 5 g). Vulgo fluvii dicuntur prono 
cursu fluere et alvei clivum sequi. Quod verbum non prono con- 
cinne hic usurpatum est, ut contrarius effectus describatur, 
nempe flumen, naturae ordine immutato, ad fontes suos remeans, 
et curvavi imaginem vividiorem praesentioremque facit , quum unda 
in sc ipsam, invita declivitate, replicata sursum tendat, non 
deorsum delabatur. 

Rex Maeonius (v. i 65 ). Phrygius. Satis nota Midae regis fabula. 

Instabilesque olim Symplegados (v. 173). Insulae erant, Thra- 
cio Bosporo vicinae, ante Argonautarum navigationem mobiles, 
ita ut saepe colliderentur et quidquid in medio erat contererent. 
Ex hoc suum eis nomen (aupLffXiisio). 

Ambitos (v. 180). Impetratos. 

Ingeminat crimen (v. i8i-i8a). Quum per se Theodosius ad 
iram pronus esset, iste vix resistentem promovebat, augebatque 
offensiones, et sic principem ad crudelia quaedam facinora, inter 
quae thessalonica caedes maxime memoratur, perpulit. 

Nescit (v. 184). Quamvis inferantur immensi amnes, Nereus 
ignorat, adeo nihil mutatur. 

Metuenda colonis fertilitas (v. 190). De Ruflno eadem Suidas : 
Kal ttcXj; fyXoc *tpt#ao'vT«M «I ivgu rwt uTTap^ci iravrojityc; 

Tt xat iCxxpitoY. 

Utrumque Oceanum (v. 198). Indicum sane et Atlanticum, 
quos Romani parum noverant. 

Contentus honesto Fabricius parvo (v. aoo sq.). Parvo sub- 
stantive positura. Idem est quod Horatius mundam paupertatem, 
mediocritatem auream vocat, Od. , 11, 10, 5 . Cf. Nostbum infra, 
Cons. Uun., iv, 4 >3 sq. 

Haec mihi tecta (v. 104). Cf. Hobat. , Ep., 1, to, 3 a. 

Ingenio variata suo (v. ito). Locus sola natura ornatur, quam 
nullus hominis labor provocat aut impedit, et quae sponte sua 
flores et gramen procreat. 

Petendi cogendive (y. ii i sq.';. Quae optat petit, et, si quis re- 
luctetur, cogit. Non abstinet a blanditiis; jurat se amicum fore, 
et jungit dextras; sed foedus sacramento firmatum non diu durat. 

Aut hyrcana bellua (v. 117). Tigris scilicet, de qua Noster in- 
fra [de Raptu, 111, 264) dixit : 

Cujus aehemenio regi ludibria, natos 
Avexit tremebundus eques. 

Nusquam reverentia mensae (v. 229). Hospitalis , cujus magna 
erat religio apud veteres. Cf. 'Viro., Mn., x, 468- Quod de 
mensa imperiali Claverius intelligit. 

Non notos egisse sat est (y. a 3 a). Non satis est amicos egisse 
in auxilium. Alii subaud. ad supplicium. 

Et nomen gentis delere (v. a 33 ). Quod quidam ad Lyciam re- 
ferunt, Tatiani et Proculi patriam, quorum tristem casum Noster 
infra luget, quasi Rufinus, illorum morte et exsilio non conten- 
tus, hanc e numero provinciarum imperii eximendam curaverit, 
ejusque incolas indignos in perpetuum judicandos, qui munere 
aliquo publico fungerentur. 

Cetera segnis (v. »39). Juv., iv, 3 : 

.... Solaque libidine fortis. 

Juvenum rorantia colla Ante patrum vultus (v. 246). Quae ad 
Tatianum Proculumque ejus filium pertinent, quorum alterum 
Rufinus secari percuti jussit. Pater autem exsilio multatus est. 

Vel sinis isthmiaca pinu (v. a 5 a). Famosus latro , Corinthi 
isthmum incolens, dictas «iTuoxa(»mi( , quod pinus incurvans iis 
membra hominum alligabat, quae arbores sese erigentes hinc et 
inde discerperent et avellerent. 

Occultis odiis terror (v. 267). Sc. , omnes terrore perculsi odia 
premebant in se ipsis et indignationem occultabant, ne quis de- 
lator crimini dolorem verteret. 

Volucris equi... Pegaseis habenis (v. a 63 sq.). Pugnam Bellero- 
phontis cum Chimaera Noster innuit, ad quam invadendam ille 
Pegasum conscenderat. 

Adversaque signa (v. 266). Hic castra erant unde boni signa 
in hostem inferre possent. 

Ceu sidus dulce (v. 275). Castorem nempe et Pollucem, de 
quibus Horat. , Od. , 1, n, a 5 , dicit : 

.... Quorum simul alba nautis 
Stella refulsit, 

Defluit saris agitatus humor. 

Geminis procellis (v. 276). Alii per geminas procellas intelli- 
gunt ventum et undam , alii fluctus qui navis utrumque latus 
tundunt, aut duos ventos e diverso spirantes et decertantes in 
aequore. Cf. Horat. , Epod. , x, 3 ; Lucau., v, 570; Nostrum , 
vi Cons. Hon. , i 3 g; Laus Serener, 2o3. 

Inachius Perseus (v. 278). Princeps generis fuerat Inachus. — 
Quem nuper cum Bellerophonte, eum nunc Stilichonem cum 
Perseo comparat , deinde cum Hercule ipso ; neque tantum he- 
roem suum illis semideis aequat, sed etiam supra eos extollit, 
quod solus et sine deorum auxilio pestem non minus metuen- 
dam et latius grassantem oppresserit. — Rubro. Id est, quod 
monstri Neptunii eruor tingebat. — Alis. Talaribus , quae Mercu- 
rius commodaverat. 

Compressa matre rebellis (v. 287). Qui Terrae filius erat , et 
quoties dejectus suam matrem attigerat, novas resumens vires 
iterabat pugnam robustior. Eum idcirco Hercules allevatum et 
suspensum strictis brachiis suffocavit. Cf. Lucar. , iv, 598; Ovm., 
Met., ix, i 83 . 

Fulmineo (v. 289). Ignivomo. V. Lucret., v, 26. 

Scythiamque receptat Auxilio (v. 3 o 8 sq.). Quasi invitat ad 
hospitium et sihi socios jungit. — Suas rel/iquias. Quod ipse 
non rapuit et dissipavit , hoc tradit Barbaris diripiendum. 

Mixtis Sarmala Dacis (v. 3 1 o). Sarmatae regionem nunc dictam 
Poloniam incolebant. Daci trans Istrum habitabant, nondum sub 
Augusto domiti, dc quibus Virgilius : 

F.t conjurato descendens Dacus ab Istro, 

quos aggressus Domitianus non subegerat, quamvis, adulandi 
causa, Statius dixerit, Theb . , 1 : 

F.t conjurato dejectos vertice Dacus. 

Tandem a Trajano devicti sunt, et de iis princeps ille triumpha- 
vit. V. Nostrum, iv Cons. Hon., 3i8; vi Cons. Hon., 335. 

Massagetes (v. 3 1 a). Gens Scythiae orientalis inclyta. Cum lacte 
miscebant equinum sanguinem, quod idem Silius de Concanis 
Cantabriam incolentibus, scripsit, Th. , m , 36 1 : 

Et qui Massageten monstrans feritate parentem 
Cornipedis fusa satiaris , Coucanc , vena. 

Ccesamque bibens Mceotida Alanus (v . 3 ia). Circa Mseotim ver- 
sabantur Alani, et paludes suas glacie concretas securibus ctederc 
cogebantur, ut sibi potum compararent. Cf. Stat., Theb., xtt , 
5u5 ; Nostrum, infra, de Raptu, ii, 65. Eadem Sidon. Apoll. , 
Paneg. Majoriani, notat : 

.... Ligerimque bipenni 
Excisum per frusta bibit. 

Idem, Paneg. Aviti : 

.... Flavis in pocula fracte Sicambris 
Rhene tumens. 

Ferro pinxisse Gelonus ( v. 3i3). Hos quoque Virgilius pictos 
vocat, Georg. , ii, 1 1 5. Notus ille mos barbararum gentium co- 
lorem cuti acu punctae inungere aut inurere, vel pulchritudinis, 
ut putant, gratia, vel ad culices arcendos, vel ad corpus contra 
frigus muniendum, vel ad terribiliorem aspectum sibi faciendum. 

Domari (v. 3i4-3i 5). Sc. Barbaros. — Et congrua tempora 
differt. Vincendi opportunitate Stilichonem uti non patitur; quod 
sit bellum hoc non satis notum. Namque Noster in eo loco non- 
nulla obscura , fortasse de industria , reliquit , ut Theodosii me- 
mori* parceret , quem a Rufino deceptum declarat. 

Vita ducis socii letum (v. 3 17). De Promoto agi credunt, viro 
consulari et duce clarissimo, qui inter alia regem Gruthungo- 
rum , nomine Odotheum , mille navibus Danubii fluctus trans- 
gressum profligaverat. Ille autem Ruflni potentiam ausus aggredi, 
Constantinopoli ad exercitum suum redire jussus est, et inter 
eundum periit, structis per Ruflnum insidiis, et monitis Barbaris 
qui et quando incautum opprimere possent. 

Hunnorum laturus opem (v. 3ao). Dilata pugna effecturus , ut 

Getis Hunni auxilium ferrent. — Conjungere pro conjuncturos 
este. 

Prasda cibus , vitanda Ceres (v. 3a7-3a8). Rapto vivunt neque 
agros arant. Cf. A. m mi an. Marcell. , xxxi , a. — Frontemque se- 
cari Ludus. Sensus esse potest : Sibi frontem secant, ut constantiae 
et fortitudinis dent specimen , dolorisque contemptum prae se fe- 
rant , aut torvo aspectu hostibus terrorem incutiant. Haec autem 
lectio frontem Burmanno non placet , pro qua fratres ponit. Ed. 
Lemaire ludus in luctus censet mutandum, et per frontis lania- 
tionem luctum ab Hunnis significari. 

Occisos parentes (v. 3a8). Duplex sensus est : Jurant ne pa- 
rentes suos jam aetate provectos et pertaesos vite a se occisos 
fuisse, ut mos erat barbaris quibusdam gentibus, an simpliciter 
per interfectos parentes, per Manes eorum jurant ? Prior Hun- 
norum feritati magis accommodatus. 

Remige Medo sollicitatus Athos (v. 335). Jove*. , Sat. , x, 
173 sq. 

Pavor... Formido (v. 343). Hesiodum imitatus est, cujus haec 
sunt in Herculis scuto : 

Tu Ji <t*o'f>oc xxt A iTja&c apuui xxl tsrrrco; 

ftXxax« alij/’ i~pp; , xai xito x,8otoc «vpuoJsbii 
tl, Orlxav ir&XyJxiJxAov. Aiyx JTirttrx 

firma* [AxoTtlrEv , uuvro ii p.xxpo'* OXufA* ov. 

Cf. Hoic., 11., t, 439> Stat., Thcb., m, 4x4- 

Loricaque cursu Asstuat (v. 35a). Sudore perfunditur. 

Acrior voto (354-355). Rerum successu prospero facta inso- 
lentior. — Luxuriata. Gavisa. — In arce. Aulae imperatoriae. 

Sortemque meam (v. 363). Quod ego sum sortita, quod mihi 
fato obtigit, nempe terrarum dominationem. 

Autumni te redde plagis (v. 364). Repete sedes tuas, inter Leo- 
nem aestivum , et Libram , in qua sol autumni tempore versatur. 

Calcabitur asper Phasis (v. 376 ). Gelu concretus. Cf. Loca*., 
ii; 585; Val. Flacc., i, 5ia. 

Tonsa (v. 379 ). Devictorum comae tondebantur. Prop. , tv, 
1 1 , 38 : 


Sub quorum titulis Africa tonsa jacet. 

Rorabant querceta favis (y. 383). Cura toto hoc loco Cf. Vibo., 
Eclog. iv, 3 o- 45 ; Ovid. , Metam. > i, 89; Sebbc., Hipp., 5a5 ; 
Octav. , 397; Juvem., xii, 40. 

SECUMnl LIBhl PR.EEATIO. 

Hanc praefationem quidam bello Gildonico praefigunt ; camdein 
Barthius ad quemdam e libris deperditis pertinere censet ; quam 
vero ed. Lemaire neque huic secundo libro, neque Gildonico 
bello commode jungi merito affirmat. Ceterum in ea Noster 
Apollinem et Musas hortatur ut pacem , quam iis fecit Stilicho , 
lucro apponant, ad laudes hujus celebrandas, et ipsum Stilicho- 
nem ut , parto otio , carminibus aurem praebeat , Martis exemplum 
secutus. 

Etprcescia fati Flumina (v. 7 ). Sc. Castalias undas bibenti fu- 
tura detegebantur, et ideo vates quoque dicebantur poetae. 

Alpheus (v. 9 ). Elidis in Peloponneso fluvius, quem subter Io- 
nium mare fluere ad Siciliam usque memorabant , atque ibi suas 
undas cum Arethusa fonte miscere ; quod sequentia explanat. 

Tenuem moram (v. 16 ). Breve temporis momentum Musis ad- 
dicere. 

LIBER SECUKUUS. 

Auctior adjecto sidere mundus (v. 3). Coelum, Theodosio pro- 
pter virtutes inter sidera recepto , novum astrum numerabat. Cf. 
Horat., Ep. , 11 , 1 , 5 ; Ovid. , Amor. , 111 , eleg. 8, 5i. 

Utraque majestas (v. 6 ). Stilichoni deditissimus Noster id stu- 
det, ut omnes sibi in animum inducant Stilichonem a Theodosio 
duobus filiis tutorem electum. Rufinus contra sibi Arcadium et 
Orientem creditum asserebat. At certe Stilicho utrique praeerat 
exercitui , quum , Theodosio paulo post Eugenium debellatum 
mortuo, militibus Orientis, qui vicerant, accessissent Occidentis 
copiae, quae pleraque in rastris Eugenii et Arbogastis versatae 
fuerant. 

Pollutasque negant arescere fauces (v. 8 ). Quum semel cruorem 
biberit, hoc jam privari non potest. Cf. Lucam., i, 333; iv, i3q. 

Matum pericula (v. i5). Quae eo devenere, ut erumpant et mihi 
certam afferant perniciem. Luc., 1 , 645. 

Quid restat (v. 17 ). Si mihi potentia ad breve tempus superest. 

at saltem ista ad commune omnium exitium utar. Sic ait Taci- 
tus : a Difficile est temperare felicitati , qua te non putes diu usu- 
rum; » et Statius : 

Non parcit populis regnum breve. 

Descendam (v. ai). Ex conjectura Burmanni pro discedam. Cf. 
Lucan., i, 335; Jcvek., x, ua. 

Argivus (r. 3 i). Mons Cappadociae. Quae regio nobiles, equos 
pascebat. 

Imbellem Orontem (v. 35). Syriae fluvius , cujus in ripis sita erat 
Antiochia urbs luxu et mollitia insignis. 

(▼. 38-39-) Omnes terne inter mobile, id est procellosum, 
aequor Ponti et undas Hadriaticas sitae squalent , etc. 

Jam plaga Pannonice (v. 45 sq.). Pannoniae, Thracia: et Moe- 
siae vastatione nullus jam commovebatur, quoniam Barbaris so- 
lemne erat per eas grassari , et ipsi incolae prope assuefacti indu • 
ruerant. 

Chalccdonias arenas (v. 55). Urbs Chalcedon contra Constan- 
tinopolim in asiatico litore sita erat. 

Jam non finitimo terrore (v. 56). Nunc enim non finitima re- 
gio , non vicina urbs premitur, sed ipsam Barbari obsident , quo- 
rum tela videt et voces audit. 

Praeceptis incensa suis (v. 71 ). Heinsius, quem omnes deinde 
secuti sunt, praetulit exceptis ; sed tum manifestior fuisset pro- 
ditio, quam ut in Rufinura cives et ipse Arcadius animadvertere 
differrent. 

Sermonum vicibus (v. 74 sq.). Colloquiis. Solum Rufinum iu 
castra sua Barbari accipiebant, et cum eo solo colloqui haud re- 
cusabant. — Pro potestas quidaiu facultas ponunt. Utrum eligas 
parum refert. — Egregii foederis. Dictuin ironice vix monere 
opus est. 

Revocat fulvas in pectore pelles (v. 79 ). Rufinus , ut Barbaris 
magis acceptus fiat, eorum habitum imitatur. Quos, imprimis 
Getas, pellibus vestitos fuisse satis constat. Cf. Jrvr.r*. , j, ay; 
Ovid. ex Pont. , iv, 10, a; Nostrum, iv Cons. Hon., 466 . 

Ausonios currus (v. 8 a). Praefectus praetorio insigne dignitatis 
habebat sellam eburneam et deauratam currui impositam, qui a 

quatuor albis equis traliebatur. V. Nostr. infra , de Cons. Mali. 
Theod., 198. 

Nec flere quidem (v. 87). Cf. Lucar. , 111 , 3 i 3 . 

An a fretumque negantur (v. 92). Neque inari neque terra effu- 
gere poterant; namque Barbari obsidebant portas, et portus, ut 
supra dictum est, junctis carinis clausus erat. 

Dilecta hic pignora (v. g 5 ). Serena, Stilichonis conjux , et 
Maria, ejusdem filia, quae postea nupsit Honorio, tunc Constan- 
tinopoli versabantur. In hac etiam urbe Stilicho olim Serenam in 
matrimonium duxerat, auspice Flaccilla Theod. M. uxore et Se- 
renae matre adoptiva. 

Discors Aurora (v. 100). Imperium Orientis discordiis vexatum. 

Armenitv vibratis crinibus alte (v. 108 sq.). Asiatica gens mol- 
lis et effeminata crines et in bello ad elegantiam componebat. 
V. Vjro. , JEn., xii , 100. — Herbida. Color est quidam, si an- 
notatoribus credas. Cf. Stat., Sile. , 11, j, i3a ; Martiai.. , v, 
23 , 1 sq. 

Flavo vertice Galli (v. 110). Cf. Vircu.., JEneid. , vm, 65 g; 
Luc. , x, 129. 

Nascentes explorat Rhenus (v. 112). Germani, ut memorant, 
natos suos clypeo impositos Rheno committebant, quos, si mer- 
gerentur, censebant nothos, sin autem innatarent, genuinos et 
suos. 

Retro pernicior (v. 1 1 3 ). Quoties aestus Oceani , vento impul- 
sus, cum delabentibus fluvii undis concurrit, fit mora, et flumen 
quod in mare influere non potest remeat exundansque omnia 
populatur. 

Rapuisse vagos amnes (v. 121). Cf. Juver., x, 177; Luc., it, 
672; Nostr., infra, Laud. Stil., 1, 171. 

Pascua (v. 126). Castra, qua; in herbosis locis posuerant, ne 
pabula equis et jumentis deessent. 

Volitat gens si qua (v. 1 49). Etiam ea tempestate mare Britan- 
nicum versus meridiem Romanis vix notum, pars vero septen- 
trionalis prorsus incognita. De qua igitur multae fabulie , et No- 
ster verbum volitat usurpavit quasi crederet , si terrae quaedam 
ulterius incolas haberent , at certe hominum esse potius imagi- 
nes quam homines ipsos et umbris quodammodo similes. V. Ta- 
crr., Germ., xi.v. 

Tantis capiendi credimur armis (v. 1 5 o). Crcdisne tantum hunc 

belli apparatum necessarium esse ut ego capiar, et in me unum 
moveri ? 

Nos premat obsidio (v. 160). Quid nobis cum isto ? Nos , quo- 
niam ita se res habet, obsidione premi sinat; sed ab Oriente 
abstineat. Alius est Gesneri sensus : Ille fruatur pace, nos obsi- 
dio premat, iniquum profecto, sed tolerabile. Quid vero partem 
nostram tentat invadere ? Heinsius versum unum aut alterum ex- 
cidisse putat. 

Miscebitur alter Sanguis (v. 166). Verisimile est eos significari 
quos supra dilecta pignora dixit, Serenam et Mariam, quse tunc 
Constantinopoli erant, et quibus mortem minatur. 

(v. 177-178.) Prima Romanorum fuere signa foeni manipuli, 
deinde aquila, lupus, minotaurus, equus, aper. Cf. Ovin. , 
Fast. , 1; Plih., x, 4 - Serius tantum dracones geri ccepti, quos 
a Parthis, ut memorant, mutuati sunt. Tum temporis, signa co- 
hortium erant , et qui ea portabant draconarii vocabantur. Dra- 
cones mansere et postquam crux in locum aquilae successit , quod 
e Prudentio Honorium et Stilichonem ad pugnam euntes descri- 
bente colligas : 

Prima hasta dracones 

Praecurrit , quae Christi apicem sublimior effert. 

Ceterum ii dracones e purpureis pannis vel coriis confecti , quum 
impellerentur vento , tumere et furere volitantes per aera vide- 
bantur, quod sequentia undantes et sarvire explicat. Cf. Sido». 
Apoll. , Carm. v, 4 °a; Nostr. , infra, 364 > de Tertio Cons. Hon., 
1 38 ; de Quarto, 545 , et passim. 

Et lucis prodigus arsit Impetus (v. i 83 ). In his accensus est 
ardor bellicus periculorum contemptor et vitae incuriosus. Cf. 
Viao., /En. , ix, ao 5 ; Sil. Ital., xv, 40. 

(v. 187). Idem Virgilii animus, brevior sententia et ad moven- 
dam miserationem inulto aptior, A En . ,11, 56 : 

Trojaque nunc stares, Priamique arx alta maneres! 

Uno lapsu (v. ao8). Una ruina. — Scecula. Homines et uni- 
versum terrarum orbem, quod per tantam annorum seriem du- 
ravit et crevit. 

Limite justo (v. aio). Quod jungi debet cum devius. Sed alii 

limite nulla. Tunc devius absolute positum. Nullo se continens 
limite et e via aberrans. 

Geritur (v. aia). Subaud. res. Cur tam vili ministro suae vo- 
luntatis dii utuntur. 

Ceraunia (v. aai). Montes in Epiri litore, inter Ionicum et 
Adriaticum mare siti , procellis et naufragiis famosi. Hoxat. , 
Od. , i, 3 , ao : 

Infames scopulos Acroceraunia. 

Elisa tonitrua Coris (v. aaa). Credebant veteres fulmen vento 
in nubibus incluso et dcin erumpente effici. Cf. Lucket. , vi, no; 
Lucan., vi, 693. 

Alternam fidem lacessit (v. aa6). Incitat , edit in lucem fidem 
utriusque exercitus erga ducem. Altemus vero saepissime apud 
Nostrum pro duo, uterque, ponitur. Cf. Stat., Theb., x, 340; 
Nost«., Prolog, in Cons. Mali. Theod. , 16. 

Thulen (v. 340). Insula septentrionalis Oceani quam veteres 
nomine tantum noscebant, alii Schetlandiam , Islandiam alii, alii 
Scandinaviam fuisse putant. 

Mundum post terga relinquam (v. 14 5 ). Sic jEthiopum regio- 
nem extra Zodiacum sitam dicit Lucanus, 111, a 53 . Cf. quoque 
Viao. , AZn., vi, 796. 

Cadat iste minacis Invidiae cumulus (v. 348-349). Ne Arcadii 
mandata negligens magnam invidiae molem in me traham quae 
mihi minatur et me obrueret ; aut fortasse ad milites simplicius 
referendum : Tantam hanc invidiam, tanta in Rufinum odia de- 
ponite. 

V acuo discedit hiatu (v. a 5 a). Sil. Ital., de Lupo, vn, 733; 

Vacuo fugit aeger hiatu. 

Pepulerunt igne (v. 354 ). Sic Lucret., v, 1349 : 

Nam fovea atque igni prius est venarier. 

Quanquam non adeo (v. 373 sq.). Quanquam non ita debiles 
et inermes sumus, ut nos Barbaris tradi impune patiamur. 

Promissis sacris (v. 377). Deus est quodammodo Stilicho cui 
victimam dudum promissam tandem se mactaturos spondent. 

Ipse autem Claudianus hoc loco significat Stilichonem Rufini 
caedis fuisse conscium. 

Haemoniis (v. 278 sq.). Thessalicis. — Macetum. Macetes vel 
Macetae Macedoniae populus. — Thessalonica. Urbs Macedoniae 
ad cujus excidium Rufinus Theodosium Magnum impulerat. 

Et tacitas vindicta; prasstruit iras (v. 181). Ut sibi ultionem 
certam faciat, miles dissimulat iras, tacet; silentio tanquam muro 
vindictam venientem protegit, ne deprehendatur. Quod praestruit 
bene significat. 

Herculei nominis urbem (▼. 191). Quae sit urbs illa non satis 
constat. Dclrius Thraciae Heracleam intelligit , e Stcphano : Hpi- 
eroXt; ftpaxr.c iv tu Tlcvrrd rba ar.pt;. Claverius Byzantium acci- 
pit; Ammianus enim tradit Herculem comitis sui Byzantis me- 
moriae urbem quse nunc Constantinopolis est dedicasse. Sed e 
sequentibus colligere est exercitum nondum ad portas Constan- 
tinopolis pervenisse. 

Poscere solum horruit (v. 298). Stilicho, ait Rufinus, me solum 
provocare et aggredi non ausus est, i. e. , neglectis Arcadii man- 
datis, profiteri me unum a se peti. 

Documenta priorum (v. 307). Eorum qui jam antea mecum con- 
gredi voluerunt. 

Quis par conatus (v. 3 o 8 ). Quis conatus se mihi ferre parem 
ct manus mecum conserere meas vitavit ? 

Orbe medio (v. 309). Quum jam totius orbis imperium in ma- 
nibus haberes, ego tibi dimidiam partem eripui. 

Crimenque tyranni (v. 3 16). Supra conditionem privatam 
evehar, neque tamen tyrannum me vocare poterunt, quoniam 
Arcadius ipse me sibi imperii socium junxerit. 

Connubia Despondent aliena sibi (v. 3 u sq.). Adulteria et ra- 
ptus intelligit, quum his Rufini auctoritate protectis omnia im- 
punita futura essent. 

Qua; clarior (v. Cujus forma erat magis expressa. 

( 33 a~ 333 .) In his nihil non ambiguum. Quidquid fatur umbra 
ad imperatoriam pompam referri poterat. Quis sit verus sensus 
in 335 apparet : 4 Nec capitis sentit praesagia fixi. » V. inf. 434. 

Tandem (v. 338 ). Sol ipse, impotentem Rufini dominatum argre 
ferens , cursum suum accelerat, ut diu optato ct longius dilato 
spectaculo fruatur. 

Et quod post vota (v. 34 « sq.). Sensus duplex : post vota in- 

telligere possis postquam voti sui factus sit compos, id est in im- 
perii partem vocatus fuerit ; aut postquam iis exceptus sit votis 
et precationibus quae in novos imperatores conferebantur. — In- 
scribi propriis aurum fatale figuris. Rufinus, ut supra vidimus 
( 3 12), donativo milites sibi reconciliare statuerat; ad quam occa- 
sionem aureos nummos effigie sua signatos jusserat cudi; nam 
mos erat, si quis imperator socium imperii sibi assumeret, novi 
principis figuram aureis et argenteis nummis impingere. 

Explicuit cuneos (v. 35 a). Sese explicuit. Cuneus primum ge- 
nus quoddam fuit Instruendi agminis, cuneum specie referens; 
sed mox verbum hoc pro manipulis aut turmis simpliciter usur- 
patum. 

Reluctantur (v. 354 ). Conantur, sed majorem vim habet, quo- 
niam equites et equi inter sc quodammodo luctantur. 

Et tremulos gaudent (v. 366 sq.). Ad quod pertineat tremulos 
colores incertum; alii sagula, chlamydes alii, aut clypeos, aut 
pannum quoddam fluctuans , inter loricam et galeam collo inser- 
tum, intellexerunt. Simplicius hoc fortasse referas ad cristas de- 
pendentes de quibus in praecedenti versu agitur. Eae vulgo rubro 
colore tingebantur; quem quum lorica polita et micans repercu- 
teret, dicere poeta potuit horum humeris vibrari tremulos colo- 
res. — Quos. Jungi cum humeris debet. — Format. Membrorum 
formam exprimit. 

Animatur (v. 358 ). Tam juste membris aptatur lamina ferrea, 
ut corpus ipsum vivens ac spirans videatur. Alii hamatur, quod 
omnem imaginis gratiam tollit. 

Suprema sociare parant (v. 372 sq.). Extrema cornua paulatim 
ducto arcu junguntur. 

Indagine (v. 376). Quod fit quum a venatoribus retia aut plagae 
continua: circum silvam tenduntur. Cf. Virg. , jEneid. iv, 122; 
Lucam., vi, 42. 

Hiantes colligit oras. (v. 379). Retis marginem qui primum late 
extentus erat contrahit et in unum colligit ne pisces effugiant. 

Unde redi nescis (v. 387). Redi pro redii. Sic in Statio non se- 
mel ini pro inii. Haec fuere verba Gainae, quem alii Scytham, alii 
Celtam perhibent, Stilichoni certe deditissimum. Sensus est : Num 
ignoras me redire ex Italia , ubi tyrannos debellavi ? 

Arente muneribus (v. 3 g 5 ). Amphitheatrales et gladiatorios lu- 
dos dici munera constat. Lucam. , iv, 708. 

Hac petit hac (▼. 4 oaJ. Cf. Vino., .En. , xn : 

.... Pallas te hoc vulnere, Pallas 
Immolat. 

Quae Statius, Theb. , ix , imitatus est : 

.... Stevoque protervam 

Abstulit ense manum , simul increpat : Hanc tibi Tydeu» , 

Tydeus ipse rapit. 

V. etiam Sin. , Thyest. , 916; Here. OEt. , 81 3 . 

Poenam libaverit (v. 406). Cum delectu pro sumpserit. Qui pri- 
mum intulit vulnus, victimam quasi delibans, ultionis primitias 
occupavit. V. ViaG. , /En . , xii , 376. 

Sparsumque perit per tela cadaver (v. 417). Ita laniatur tot 
militum telis, ut vix reliquiae quaedam exstent. V. Lucan., 11,119; 
Juven. , in , a 5 g : 

Quid superest de corporibus? quis membra, quis ossa 
Invenit? obtritum vulgi perit omne cadaver. 

Mons Aonius (v. 4 * 8 ). Cithaeron. — Penthea. V. Ovm. , Me- 
tam., iii , 701. 

Criminibus tuis mederi (v. 4 ? i). Num, o fortuna, isto Rufini 
supplicio omnes humano generi illatas a te injurias, quae scele- 
ratos ad summum fastigium provehis, abunde reparari putas? 
Non bona malis aequantur. 

Prodigiale caput, quod jam (v. 484)- Caput istius hominis qui 
crudelitatis portentum fuit. Mos hastis affigendi hostium capita 
antiquus erat, et frequens inter civiles turbas. Cf. Vino., /En., 
ix, 465 ; Lucan., ii, 160; ix, 1 37; Sil. Ital., xvii, 3 og : 

Servili fers ora ducis suffixa veruto. 

Dextera vagatur (v. 486). Abscissa et circumlata ostiatira sti- 
pem, ad dedecus insatiabilis avaritiae, mendicavit. 

Cujus ad oscula (v. 443 ). Dextram osculari obsequii argumen- 
tum est. V. Lee., 11, n 3 : 

.... Spes tina salutis 
Oscula pollut* fixisse trementia dextne. 

Pyramidas (v. 448). In his condebantur /Egypti regum cada- 
vera. Lue., viii , 696. 

Senserunt convexa necem (v. 454)- Gavisa sunt Rufini esede. 

Respirantibus (v. 455). Ista peste liberata astra respirant; 
contra autem infernas sedes gravat et polluit. 

Cintlte (v. 453). Armatae spiculis suis. 

Pronoque favos examine velant (v. 465). Prono. Prompto ad 
ferendum auxilium. Pro velant Heinsius conj. vallant ; quod sane 
aptius videtur. 

Flammis vicinior (v. 469). Moles munita porrigitur inter duos 
amnes; vicinior tamen Phlegethonti, ab hoc alluitur; illum pro- 
currente aliqua sua parte vel angulo findit. Haec Gesneri anno- 
tatio non satis placet ; quid enim sibi vult illa turris inter duos 
fluvios sita, alteri propior? quae vis in hoc sensu? At si nihil mu- 
tes, aliud intelligere non possis, neque ulla in cod. MSS. va- 
rietas. 

Mortalia scecula (v. 478). Omnes hominum generationes. Hoc 
sensu Lucretius dixit ssecla boum, ut Graeci nUivi;. V. Nosti. , 
infra, de Raptu Proserp. , 11, 3 11. 

Qucesitor (v. 476 ). Quaestor capitalis, quem postea quaesitorem 
nominarunt , in alto sedebat tribunali , judices vero paulo inferius 
in humilioribus subselliis. Cf. Vino., jEneid., vi, 43i ; Sehec. , 
Here. fur . , 730. 

Annis ter mille (v. 491)- Virgilius mille annos tantummodo po- 
nit, /En., vi, 748; Silius Italicus mille lustra, xtii, 558. 

Legum venditor (v. 5oo). Cf. Viro. , /En. , vi, 6aa. 

Deformant maculae (v. 5o5). Scelerum in vita patratorum no- 
tas pectori defunctorum impressas inesse credebant, ita ut ma- 
nifeste apparerent, neque possent dissimulari. Cf. Tacit., Ann . , 
vi, 6. Lucian. in Tyranno similiter dicit : 6iroaa 5v ri{ ujiu-» irs- 
vv,p« IpqaariTat ir*pi TC v Sibv, xi8’ fxaarcv auruv iucavf, o-rfyjiaiTa Ini 
tt? ijraxx! ittptfipn. — Fitiifque inolevit imago. Idem iteratur aliis 
verbis; maculse istae propter vitia totum te operiunt. Heinsius 
praefert vitiique, quod lucidiorem sensum exhibet. 

(v. 517.) Cui supplicio tanta scelera quisquam aequare potest ? 
unum ex his omnes poenas superat ; quomodo igitur omnia pu- 
nientur ? 

DE TERTIO CONSULATU HONORII AUGUSTI. 

PB.CFATIO. 

Ut aquila pullorum suorum cos tantum , qui lumine recto so- 
lem contemplari potuerunt , dignos judicat qui a se educentur et 
famulentur Jovi, ita Honorium ab eximio solum poeta, ut ego 
suin, celebrari decet, non a quolibet inepto. 

Fidem Solis , judiciumque poli (v. a). Sol, quem intrepidis ocu- 
lis intuiti sunt , fidem quodammodo prsestat et spondet eos fore 
generosos. Poli judicium non aliud significat : Coelum ab aquila 
consulitur ut judicet qui sint necne educandi. 

Suo deo (v. 16). Senatus laudandum Honorium Claudiano 
mandaverat. 

H.tc Panc^yris recitata est a Claudiano , coram ipso principe , in palatio 
Mediolanensi, A. U. 1148, A. C. 396. 

Spes votumque poli (v. 10). Coelum sperat te sibi olim esse ad- 
scribendum et id vehementer cupit. 

Privatos penates (v. i 3 J. Honorius natus erat 384 , quum jam 
Theodosius imperator esset, quem Gratianus 379 socium imperii 
sibi junxerat. Erat quod Graci vocant ircf9u(xrfiwr,TC( , et de se ipso 
dicere poterat quod Commodus apud Herodianum : »p.i T » -ric 
foujTpb; rrpce>.0uv, r. liaotXstc; une^c^aTc rcptpjpi;' cjjlou Si pe ctdev 
dvOpunov xxt flxGiXtx. 

Lustravitque tuos ortus (v. iG). Annum in quo natus est victo- 
riis illustravit. Ceterum Honoriusne hoc anno 384 , an sequente 
natus sit , et in primo anno consul fuerit , quod Noster innuere 
videtur de iv Cons. Non. , i 54 , i 55 , multum disputatum est. 
V. loc. ciL 

Positis pharetris.... de crine sagittas (v. 21-22). Meroes incola-, 
Asthiopes, si Luciano credamus, pharetris non utebantur, sed 
sagittas in crinibus fixas circum caput ligabant , qua? ipsis tan- 
quam radiatas coronas efficerent. Quid igitur sibi vult rb positis 
pharetris , nisi intellexerit poeta fascias qua; sagittas ita dispositas 
retinebant. Cf. Nostb., de Nupt. Non. et Mar. , 111 . Eidyllium iv, 
Nilus 1 3 . 

Galea; nec triste timentem Fulgur (v. 3r). Puerum Honorium 
audaciorem fingit Noster, quam Homerus Astyanacta , Hectoris 
filium , 11. H, 466. 

Rex o stellantis Olympi (y. 33). Cf. Hom., 11., 4, 476, ubi 
Hector filiolum suum amplexus ait : 

7a 0, aXXct Tt ftici , dori 'iVi xai xiti* yrviadxi 
Haii” jpLOv u; *x! ifu xrp. 

Cruda indole (y. 43). Quum indoles adhuc cruda esset, non 
formata, et in optimam quamque institutionem flecti posset. 

In clypco vigiles noctes (y. 48). Vigilare in armis. 

In galea potare nives (v. 49). Galea tanquam poculo uti mos 
militibus. Cf. Lucan., ix, 5o5; Stat., Theb., 111, 663; Nostk. , 
de Bello Getico, 53a. Sid. Apoll. , Paneg. Anthemii, 110, si- 
militer dicit : 

ludicus Ausonia potatur casside Ganges. 

Tolerare sitim ducibus etiam magna laus. Annibal apud Silium : 

Femineum putat inventa jacuisse sub umbra, 

Exercetque sitim et spectato fonte recedit. 

Et Cato, in Lucano : - 

Stat, dum lixa bibat. 

Tui avi (y. 5a). Comes Theodosius, de quo Syron)., ep. a», 
1. x, ad Theodosium M. scribebat : « Familiae yestne et stirpis 
auctorem afficanum quondam et britannicum ducem statuis eque- 
stribus ordo amplissimus consecravit, qui felicissimum sidus et 
imperio salutare progenuit. 

Tethyos alterna; (y. 58). Alternus, ut supra diximus, passim 
apud Nostr. pro duo. 

Barbarus exsul (y. 66-67). Francus Arbogastes expulsus a 
suis. — Dejecto clienti. Eugenio humillimi generis viro. V. tv 
Cons. Hon., 74. 

Truncis immergere plantas (y. 76). Per hostium essorum cu- 
mulos et rorantia cruore cadavera incedere. 

Ut leo (v. 77). Cf. Stat., Theb., ix, 739 : 

Ut leo cui parvo mater Gsetula cruentos 

Suggerit ipsa cibos , quum primum crescere sensit. 

Colla jubis. 

Pietas (v. 85 ). Regis in popnlos amor et collata in regendum 
imperium cura. — Sic artas animo cessit. Nempe major tibi erat 
virtus quam ferebat stas, et quamvis admodum juvenis, te au- 
gusto munere dignum praestitisti. 

Tu fatis, genitorque manu (v. 89). Cf. Ovtd. , Trist., u, t" 3 , 
de Tiberio qui manu pugnabat, et Augusto qui dabat auspicia : 

Per quem bella geris, cujus tu corpore pugnas, 

Auspicium cui das grande, deosque tuos. 

Aquilo obruit adversas acies (v. 94). Constat in proelio adversus 
Arbogastera ortam esse procellam, ut nonnunquam in Alpibus 
accidit , quam Theodosius a tergo habebat, ita ut omnia tela a 
suis immissa in hostem rapide impellerentur, illorum vero missilia 
vento tardata vix Theodosianos milites attingerent. Quae res prae- 
cipua victoriae causa fuit. 

Cui militat cether(v. 97). V. Fl. ,11,6, i 5 , de Clade cannensi. 

Frigidus amnis (v. 99). Fluvii nomen est. Cf. Lucar., ix, 2 1 2. 

Staret, ni rapidus (v. 101). Coacervata cadavera tanquam ob- 
jecta mole fluvium obturassent, nisi sanguinis rivi mixti undis 
auxissent eum , et ita copiosum vehementemque fecissent, ut obi- 
ces oppositos perrumperet. 

Oneri venturo conscius Atlas (v. 108). Quum Theodosius in eo 
sit, ut coelum petat et inter sidera adseribatur, Atlas, qui axem 
sustinet humeris, novum hoc quoque astrum gestabit, et quo- 
niam veteres, quo clarior est heros, eo majus ei pondus tribuunt, 
non leve onus erit Theodosius. Quod reputans sccum Atlas con- 
scius jam nutat. 

Bistoniis ab oris (v. tu). E Thracia, Constantinopoli. 

Phrygii Timavi (v. 120). Fluvium cumdcm Lucanus Antenorium 
vocat. V. Viso. , 1 , 244. — Numerantur stagna. E pluribus fon- 
tibus oritur. Alii septem, novem alii, e quibus Yirgilius, 1 . c. , 
celebrant. V. Luc., vn, 194. 

(v. Ii 4 -ia 5 .) Sorores Phaethontis Heliades, in alnos mutat* , e 
quibus stillare electra tanquam lacrvmas fingunt poet* , non jam 
has lacrymas fundunt, ne sol* in publico gaudio doleant, sed 
eas revocent intus , resorbent , neque erumpere patiuntur. 

(v. i38-i4i.) V. supra, de draconibus, in Ruf. , n, 177. 

Tasdas regina levavit (v. i 55 ). Flaccilla pronuba Stilichonis 
in domum Serenam cum facibus de more deduxerat, aut certe 
veterem hunc usum innuit poeta. 

Arcarios ( 'v . i 65 ). Mercurius est in Arcadia natus. Noster fingit 
Theodosium sph*ras planetarum percurrere, et cuique bonam aut 
malam indolem ex astrologis tribuit. Sic Venerem dicit clemen- 
tem, nocentem Gradivum, placidum Jovem, etc. 

Arctoa parat convexa (v. 170), Parat Theodosio locum in 
plaga boreali. 

Pendentr/ue vicissim (v. i 7 a). Signa coelestia describit incerta 
et dubitantia quo se conferre velit astrum Theodosianum, quod 
omnia sibi vicinum cupiant. 

Tuus Oceanus (v. 176). Noster Theodosii genus ab Oceano 
ductum pr*dicat, iv Cons. Hon. , aa. Ceterum hunc Hispania 
oriundum jam diximus. 

(v. i 85 .) Aure* hujus *tatis descriptio, quam rursus formant 
Arcadius et Honorius, liistori* et veritati minime consentanea. 

Quod superesl patri (v. 191). Vestris fatis debentur mare et 
terra, et quodeumque vester avus et pater nondum subegerunt. 
Ad quod occupandum vobis arma Vulcanus fabricatur. 

Nesciat ut spumas (v. aoo). Ita celeres, ut currere super flu- 
ctus possint, neque spuma pedes suos tingere, super spicas ferri, 
neque culmos flectere. Viao., Ain . , vu, 806. 

Non ficta (v. aoa). Mos erat Partilis fugam fingere, et cursum 
deinde reflectere et incautum hostem rursus adoriri. 

Pigrosque Triones (v. ao 5 ). Majorem et minorem Ursam gelu 
torpentes. 

Bacchi transcurrite metas (v. ao8). Q. Curtius : « Transierant 
jam Liberi patris terminos; quorum monumenti lapides erant 
crebris intervallis dispositi, arboresque procer*, quarum stipites 
hedera contexerat. Dionys. , de Situ orbis , 6 a 3 : 

KvOx r» nat eriiXai Br.oxiiitio; Atovuacj 
irup.x7tcv nasa pco*. flxixvoto 

t 5 . 

1 


Digitized by Google 



ai8 

iv^uv uffTatTicnnv iv cXpioiv, iv8a£ ti roty-jYic 

Aauxov up Nuaaaiov iiri irXxTxyuVva xvXivJti. 


DE QUAfcTO CONSULATU HONORII AUGUSTL 


Consulatum hunc Honorius cesti A. U. n5o, A. C. 398 , Fi. Eutychiann 
collega. 

Auspiciis regalibus (v. 1). Imperatorio nomine sese annus in- 
duit. 

Limina privata (v. 3). Fasces quasi inviti caruerunt consule 
imperatore, neque in privatis domibus morari voluerunt. 

Augusto consule (v. 4)- Primus imperator et consul Caesar fuit. 
I.uc., v, 386. 

Armorum proceres (v. 5). Duces militum. — Legum potentes. 
Civiles magistratus. 

Legio discolor (v. 7). Vestium non idem color qui vulgo, a so* 
lito diversus est. 

Sparsit diademata mundo (v. ig). Multos imperatores pro- 
tulit- 

Nec vilior unda (v. aoj. Neque ignobilis quidam fluvius dignus 
judicatus est a quo tam clara gens oriretur. 

leme (v. 33). Hibernia. 

Virgineum Trilona bibit (v. 36). Nonnulli Tritonidem palu- 
dem Minervae natalem locum ferunt , unde vocatur saepius Tri- 
tonia. 

Gorgoneis venenis (v. 37). Gorgonum sedes in libycis oris fin- 
gebatur. 

Haec tamen (v. 45). Bellica sua virtute innumeris victoriis com- 
probata meruit imperium, neque hoc potitus est propter consan- 
guinitatem aut per vilem ambitum. 

Rogatus (v. /, 8). Cf. Ov. ex Pont., iv, i3, 17 ; Tsc., Ann. , 
1, 11 ; Nost*. , h. carm. infra, 453. 

Solito cum murmure (v. 65). Nota voce equos suos sol incre- 
pitans tumultum componit. 

Hunc sceva Britannia fudit (v. 73). Maximum scilicet. Hic vero 

fudit originem non indicat; namque Maximus erat natione Hi- 
spanus; sed ponitur pro immisit. Britannia enim eduxerat exer- 
citum quocum Gallias ingressus Gratianum interfecit, ac deinde 
Valentinianum ii adortus est. — Jam de Arbogaste et Eugenio, 
quos sequens Tersus memorat, diximus. 

Novitas (t. 76). Nondum ulla Theodosio fuerat occasio suam 
vim invictam probandi, et primum contentionis cum eo pericu- 
lum faciens Maximus bonum exitum sperare poterat. — Exempla 
opponitur, quae alterum prudentiorem fecere ; sed res illi ad ulti- 
mum non felicius cessit. 

Mixtis telis (v. 8s). In acie. 

Proh damna pudoris (v. 86). Omnem ita pudorem amiserant, ut 
vitam rogarent. 

Amborum duces (v. 91). Andragathius Maximi , Arbogastes Eu- 
geniL Hic, ut novimus, sibi ipse necem conscivit. Alter, qui na- 
vibus in mare Ionico praeerat , audita clade Maximi , in fluctus se 
praecipitavit. 

Purpureos Manet (v. 97). Imperatorios. 

Nuntius ipse sui (v. 101). Suetonius, de Julio Cee s are , lix : 
« Longissimas vias incredibili celeritate confecit, expeditus... ut 
persaepe nuntios de se praeveniret. Zoziu. , iv, 58; Nost». , de 
Bello Gild., i 3 . 

Reliquit (v. io 3 ). Nempe post se, id est, superavit, transgres- 
sus est. 

Prospera laturce (v. 117). Allaturae prosperam fortunam. V. 
Ovid. , Epist. Briseid. 

Utile dicebas ipsa fuisse capi. 

JEquccva cum majestate (v. taa). Tibi simul obtigerunt et vita 
et majestas, quum patre Augusto natus sis. 

(v. ia 4 .) Reliquos extrinsecus accepit aula, sed te solum e sinu 
suo protulit. 

Hcesil (v. i 33 ). Antequam Latona in Delo Apollinem et Dia- 
nam peperisset , haec insula Asterie vocabatur et vaga erat. 

Litora angusta (v. t 36 -i 37 ). Scilicet insulae. — Cynthi. Cyn- 
thus Deli mons. 

Quis vatum discursus erat (v. 143). De vatum trepidatione, 
qui huc et illuc divino spiritu afflati discurrunt et Honorii fata 
praenuntiant. 

Signas posito modo nomine fastos (v. 1 55 ). Imposito, dato. 
Ovid. , Fast. , ii , 499 : 

Site suum regi nomen posuere Quirita. 

Mcenalios (v. 161-162). Msenalus, Arcadi* mons. — Pueri/e 
decus. Ad te puerum ornandum. 

Mutatus principe Ccesar (v. 169). Ex principe juventutis, quem 
titulum primo habebat Honorius, factus Caesar. 

Hortati (v. 171). Quod sequentia explicant ominibus. Nunquam 
a superis adfuere cuiquain pr*scntiora omina, qu* essent ipso- 
rum quaedam hortatio ut ille ad majora proveheretur. 

Solita miles te voce levasse! (v. 174)- Verisimile est hunc qui 
Caesaris nomine decorabatur militum manibus allevatum , vel ad 
tribunal gestari, vel cum solemni pompa circumduci , ut mos erat 
factis consulibus. 

Tuo sereno (v. i 83 ). Serenitas, cujus tu eras auctor, quam dii 
tibi faventes in caelum reduxerant. 

Dubitanda nihil (v. i 85 sq.). Neque dubio locus erat ; non enim 
stella fuit subobscura , sed clara et fulgens. — Numeratur Bootes. 
Quia signum hoc caeleste e pluribus stellis fingitur, inter quas 
Arcturus pr*cipue micat. 

Quum luna lateret (v. 188). Versus 187, 188 intrusos putat ed. 
Lemaire , neque fortasse immerito. Quid enim mirum, ait, stel- 
lam, quam sol non obscurat, luna non obscurari? Fictiones au- 
tem poeticae non nimis urgend* sunt ; et quum alii poeta* lunam 
vulgo et reliqua sidera simul inducant, horum vero ignes ab illa 
obscuratos, Noster fingere potuit hic contrarium accidisse; 
nempe astris ad cernendum Honorium properantibus solem per- 
misisse ut in coelo una cum se ipso versarentur, omnia autem et 
lunam ipsam, propter solis radios, obscura mansisse , hanc solam 
ita fulgidam, ut, vel praesente sole, emicuerit. 

Vernabant vultus (v. 200). E Martiale sumptum, Epigr., 11,61 ; 

Quum tibi vernarent dubia lanugine mala-. 

In utroque relucent frater (v. »07-208). In utroque fratre et 
fratris et sororis similitudinem deprehendas, ita ut parentes ipsi 
eos dignoscere non possint. 

(v. xi 4 ) Sequitur longa Theodosii ad Honorium oratio , qua 

Noster Theodosium magnum non minus doctum philosophum et 
disertum rhetorem exhibet, quam hunc strenuum belli ducem 
fuisse memoratur. Sed hic ubique apparet Alexandrinus poeta 
scientiam ostentans; cui nescio an sit hic locus, et omnis ille 
doctrinae apparatus cum dicentis indole congruat. 

Arsacio consurgeret ore tiaras (v. 216). Consurgeret rectam 
tiaram indicat, quam gerere nemini praeter regem licebat. Xe- 
hoph. , Anab., n, 5 , i 3 ; Cdrt. , 111, 3 , 19. Parthorum impe- 
rium ab Arsace conditum fuisse satis notum. 

Major et utilior (v. 221 sq.) Eo utilior virtus quo plus agit, 
et eo major quo pluribus fit conspicua. Quum vero principes 
eam multis modis exercere possint , et in alto loco positi omnium 
oculis obnoxii sint , multo clarius in ipsis elucescit quam in pri- 
vato , qui raro suae manifestandae occasionem nanciscitur. 

Disce orbi quod quisque sibi (v. 22S). Quae privatus sibimet 
ipsi et in suos usus, ea tu disce ad totius terrarum orbis utili- 
tatem. 

Geminas (▼. a 33 ). Huic divinae menti adjunxit duas alias, in- 
feriores certe, at materia potiores. E platonica philosophia sum- 
ptum , quae tres animas hominibus tribuit. Mens ccelestis sola im- 
mortalis est, et in capite locatur. Haec dicitur T o x-ppovixoV Ali* 
to 6'jfjLtxov et t& iartdufxYiTtxov. Cic. , Tuscul. , 1, ait : animam tripli- 
cem esse, cujus principatus, id est ratio, in capite sicut in arce, 
ira in pectore, cupiditas subter praecordia. 

Iram sanguinei cordis {▼. 2^1). Regio sub pectore includit cor 
quod sanguinis est receptaculum et irae sedes. 

Madidumque /urenti preebuit (v. 2t/>). Opifex pulmonis opem 
invenit , latera ejus uda et mollia cum multis foraminibus con- 
texens, ita ut succensi cordis ardor refrigeraretur, neque tumid* 
offenderentur fibrae, sed tanquam in pulvinar exciperentur. 

Sibi cuncta petens (v. 148)- Nunc venit ad T o iiri«g|xxTi»ov , id 
est, cupiditatem, libidinem, quae cuncta appetit neque potest un- 
quam expleri. Persius quoque, v, 139 : 

.... Sed si intus et in jecore *gro 
Nascantur domini. 

Tu licet extremos (y. 2B7). Stoicorum h*c est doctrina, ne- 
minem liberum esse, nisi cupiditatibus suis imperet. Pebs., v, 73; 
Hox., Epist., 1, 1 , in fine. 

Proclivior usus In pejora datur (v. 261 sq.). Magis proni su- 
mus in vitium quam in virtutem, et difficile est abstinere a vo- 
luptatibus quas tibi facillime conferas. 

Nec tibi quid liceat (v. 267). Leges principi nemo scripsit , ait 
Plinius; non tamen ei licet quod libet, ac minimum decet libere 
cui nimium licet. 

Medio telluris in ore (v. 270). Scilicet, in conspectu. Ovid. , 
Trist. , iv, 1 , 68 : 

Illum qui populi semper in ore fuit. 

Pius (v. 276). Clemens, ut e sequentibus liquet. 

Neu dubie suspectus agas (v. 278). Quum de aliquo dubias 
tantum suspiciones conceperis, ne age properantius; at certiora 
documenta exspecta. 

Quam tutatur amor (v. 282). Plinius Secundus eleganter : « in- 
expugnabile munimentum non egere munimento. — Symm. : pro 
bono imperatore amor agit excubias. 

Nonne vides (v. 284). Quum veteres rerum formationem et 
mundi principium per varias causas explicare conarentur, amo- 
rem mutuum excogitaverunt quo impulsa' qusedam elementa aliis 
sesc conjungerent et copularentur, quae constans attractio res ita 
primum dispositas servat. — Qui. Quomodo, qua ratione. 

Ancipites artes (v. ag 3 ). Quae in ipsos converti possunt. 

Superbia (v. 3 o 5 ). Majores nostri, ait Pacatus, graviorem pu- 
taverunt servitute contemptum , ac Tarquinium immanem crude- 
litate vocaverunt Superbum , quasi convicium sufficeret. 

Femina (v. 3 o 8 ). Semiramis. 

Gloria Trajani {v. 3 16). Hunc Noster potissimum eligit, quod 
suam ab eo ducere originem Theodosius gloriabatur. 

Nostra provincia (v. 3 17). Propert., Eleg . , 11 1, 5 : 

Seres et Ausoniis venient provincia virgis, 

Adsuescent Labo Partha tropaea Jovi. 

P ree strue (v. 3 ai). Praepara. Cf. in Ruf, 11, 281 ; de Bello ge~ 
deo, 286. 

Densari cuneos (v. 3 a 5 ). « vEquali legitimoque spatio, ait Ve- 
getius, miles distet a milite, neque ultra quam expedit conglo- 
betur agmen aut laxetur. » Cunei explicantur, quum tenduntur, 
extenduntur cornua, et rursus iisdem flexis, densatur agmen. 

Fraudi accommoda vallis (v. 327). V. Viro., JEneid ., xi, 5 aa ; 
Stat., Theb., x, 186 : 

Nox fecunda operum , pulchneque accommoda fraudi 

Saxa rotet (v. 33 o). Non hic mittat, torqueat, quum de ariete 
fiat mentio, sed evertat, dejiciat saxa e quibus murus compin- 
gitur. 

Vota secura remittas (v. 333 ). Quum hostem teneas inclusum , 
jam tibi captam urbem fingis, quod in votis erat, et ideo securus 
diligentiam remittis, quod multis damno fuit. Namque saepius ac- 
cidit ut obsessi erumpant, et obsidentes dispersos per castra vel 
sopitos opprimant. 

Inventis (v. 342 - 343 ). Obviis, tvxouoi. — Solabere ecquali 
sudore. Tuis militibus haud intolerandi videbuntur labores, quo- 
rum in partem cum eis venias. Quod verbum solari Noster dili- 
gere videtur. Epithal. Hon., 46; Consul. Mali., 196. 

Primus ini (v. 344 )- Eadem tractavit Sidon. Apoll. : 

Agmina voce 

Erigis, exemploque levas, primusque labores 
Adgrederis quoscumque jubes; tunc cetera paret 
Turba libens, propriis servit quum legibus auctor. 

Polluta potestas (v. 362-363). Quum ea in Eugenium cesserit, 
barbari praedonis Arbogastis clientem. — Cognati. Galla Placi- 
dia, secunda Theodosii M. uxor, Valentiniani 11 soror fuit ab 
Arbogaste interfecti. 

Veniet robustior cetas (v. 371). Ovid., Epist. , 1, 107 : 
Telemacho veniet (vivat modo) fortior aetas. 

Et publica mellis Jura petunt (v. 3 8 2-383). Petunt ab eo leges 
quibus adstrictse opus distribuant et componant alvearia. 

Emisso quidquid sqI imbuit ortu (v. 389). Quidquid sol emis- 
sus, ortus, radiis suis illustrat. 

Mollior (v. 396). Omni modo fingendus. Eodem sensu Horat. 
dixit a cereus , » Ars poet. 

Metti poenis (v. 402). Mettius Fuffetius, Albanorum impera- 
tor. Liv. , 1 , 23 -a 8 . 

Rigor nimius (v. 4 °^)- Tacitus ait : « Nocet priscus rigor et ni- 
mia severitas cui jam pares non sumus. » 

Quiii mora perfringat (v. 407). Flor. , 11 , 6 : « Ut Annibal , quia 
frangi virtute non poterat, mora comminueretur. 

Adversa Catonis (v. l^n). Catonem Uticensem inducit, cujus 
infelicem casum et cladem potiores esse dicit quam clarissimam 
victoriam. 

Quo dextra regatur Sidere (v. 413-427). Quod astrum secutus 
gubernaculum regas. — Qua; nota nimborum. Quod signum ven- 
turas tempestates praenuntiet. — Fraus infida sereni. Fidere sere- 
nitati periculosum ; quum enim veneris in discrimen , et securi- 
tas abierit, saepissime obviam ire malo non jam licet quod fuisset 
providendum. — Saucia. Rubens. Lunae rubor ventos vehementes 
indicat. V. Vino., Georg. , 1, 429. 

Pleiade... Syrtes (v. 437-438). Plciadas quoque Lucanus im- 
briferas vocat vm, 85 a. His autem cadentibus, mare vix tenta- 
tur et plena periculorum navigatio. Quod Noster etiam auget, 
mare quoddam commemorando per se periculosum et naufragiis 
infame, Syrtes sc. G attulas , quas describit Sallust. , Jug. , lxxviii. 

Flavam sparsere Sycambri Caesariem (v. 446-447). Ad signifi- 
candam deditionem et amissa: libertatis luctum. Notum enim apud 
germanas gentes ingenuos viros et principes longis capillis dis- 
tinctos. 

Graias fulcire ruinas (v. 460). Graeciam labantem ac prope 
corruentem sustinere. Quam Alaricus populabatur a Rufino ac- 
citus. 

Fentique laborant Tot curvare sinus (v. 461-462). Videtur hic 
tumorem illum Flori expressisse, qui, iv, n, de Cleopatrae na- 
vibus dicit : « Non sine gemitu maris et labore ventorum fere- 
bantur. » Vincit utrumque Stat., Achill., 1, 449 : 

Ipsum jam puppibus «equor 

Deficit, et totos consumunt carbasa ventos. 

Et puer Isthmiaci litoris (v. 464). Melicerta est quem mater 
Ino, ut conjugis sui Athamantis furorem effugeret, secutu abstu- 
lisse fertur in mare prosiliens. Ambo marinos inter deos recepti. 
Melicert* Palaemonis nomen inditum, sub quo nautas tuebatur, 
et Isthmiaci ludi in ejus honorem a Sisypho , Corinthi rege, in- 
stituti. 

(v. 466-470.) Plaustra quibus Barbari castra sua munire sole- 
bant ipsorum inundant cruore, et tanta est caesorum multitudo, 
ut Lyaeus, Erymanthus et Maenalus, Arcadiae montes nemoribus 
consiti, vix ad exstruendos rogos et urenda corpora sufficiant. 

Tua sacramenta petit (▼. 485). In tuum nomen jurat et in 
romano exercitu militare laetatur. 

Non crimina vulgo Texuntur (v. 494). Non jam delatores optimo 
cuique texunt crimina. 

Infelices tabula (v. 497-498). Vel proscriptorum nomina, vel 
auctionem bonorum indicantes. — Sector. Publicatorum bono- 
rum emptor. — Avida voce. Praeconis, qui imperatoriae avaritiae 
minister est. 

Suo pro pignore... miles nutritor (v. 5oa-5o8). V. supra, i5o. 

Firmatur senium juris (v. 5o5). Antiquae leges quas , licet op- 
timae essent, obsoleverant, rursus tua auctoritate firmantur. 

Causa brevis (v. 5 10). Lis de re minuta. 

Facultas Ingenii linguaque modus (v. 5 1 5-5 16). Cogitatio est 
et dictio. Nunquam tibi decst recta rerum aestimatio, et senten- 
tias tuas ut decet apto sermone exprimis. 

Rudimentis (v. 5aa). Prima haec tentamina magnum bellatorem 
promittunt. — Romanaque vota moratur. Nascens virtus Roma- 
norum vota, animos distinet, fortiter occupat; de ea saepius re- 
putant, et cupiunt ut eam mox proferas. 

Gortynia (v. 5*7). Cretica. Cretenses sagittarii celeberrimi. 

Jussum ictum (v. 5ag). Ovid., Epist., xvi, 364 • 

Figitur in jusso nostra sagitta loco. 

Quis tendere contum Acrior (v. 54o). Contum ad equi latus ge- 
rebant loro ligatum, quem in hostem mittere et relegere poterant. 
Stat., Achilt., 11, 418 : 

Quo Maectie sua gesa citent, quo turbine conium 
Sauromates, falcemque Getes, arcumquc Gelouus; 

Val. Flacc., vi, i6a : 

.... Sanuata frenator conti. 

Anhelantes gemma fv. 55o). Frenum aureum distinctum gem- 
mis fumat. 

Solem combibit (v. 553). Juven. quoque dixit : 

.... Bibit contracta cuticula solem; 

et Stat., x, 669 : 

Fulminis haud citius radiis adflata cupressus 
Combibit infestas et stirpe et vertice flammas. 

Arion (t. 555-56o). Equus a Neptuno procreatus , quo utitur 
Adrastus in Statii Thebaide. — Cyllarus. Quem alii Castori , alii 
Polluci tribuunt. — Xanthus. Achillis equus, quem Neptunus 
Peleo dono dederat. — Pegasus... Bellerophonteas. Nota Belle- 
rophontis in Chimaeram pugna. — JEthon. Nonnunquam inter 
Solis equos refertur. Hic Noster Luciferum illi insidentem depin- 
git et stellas illius hinnitu fugatas. 

Niveas cohortes (v. 568). Jam vidimus milites in pompa con- 
sulari togis esse indutos. V. supra, 9 ; Epithal. Hon., ag5. Cf. 
Coripp., in Laud. Justin., iv, » 27 . 

Liniger (v. 573 ). Isidis sacerdotes non alia quam linea veste 
utebantur, unde a Juvenale et Martiale vocantur Linigeri. — 
Imposito vecte. Humeris, tanquam grave quiddam et valde one- 
rosum gestarent. Hanc autem comoediam agebant ut crederetur, 
se non parvam effigiem portare quae ab omnibus videbatur, sed 
ipsum adesse deum eo graviorem quo potentior erat. 

Sistris (v. 574 - 575 ). Musicum organum jEgvpto peculiare. — 
— Pharios modos. iEgyptiacos , a Pharo insula prope Alexan- 
driani sita. 

Vel tu, vel genitor (v. 58o). Omnes quos tu aut pater tuus col- 
latis honoribus auxistis, ii ad pompam tuam e cunctis imperii 
partibus convenerunt. 

Et fulgor Iberus Temperat arcanis (v. 587 - 588 ). In hoc loco 
haesere interpretes et varias explicationes attulere. Mihi autem 
optime rem explanasse videtur ed. Lemaire , dum conjicit hya- 
cinthis subditas fnisse aureas lamellas quae caeruleo illorum colori 
fulgorem suum miscerent, unde flammae auri arcam? dicuntur, 
quia non visum per lapilli pretiosi pelluciditatem tantummodo 
emicabat. 

Budis gratia (v. 589). Simplex materiae pulchritudo per se pre- 
tiosae. 

Tantum mollire rigorem (v. 5 g 3 - 5 g 4 ). Nempe aurum in tenuia 
et tractabilia fila deducere. — Ambitiosa colus. Per mirificum 
opus gloriam captans. Gesnerus colum ambitiosam dici censet 
quod circum eam volvuntur camque ambiunt fila e quibus texi- 
tur opus. Heinsius praefert ingeniosa , quod explicationem non 
requirit. 

Calidi profundi (v. 5 g 6 ). Margaritae in eis tantum Oceani par- 
tibus inveniuntur, quae versus meridiem vel orientem sitae sunt, 
et quas sol radiis suis calefacit. 

Germina divitis alga: (v. 697). Si legere actas per MSS. liceret, 
nulla difficultas. Forte autem Noster dc more suo idem retra- 
ctavit aliis verbis, et margaritas intellexit, quasi inter algas in 
litore reperirentur. Barthius quum explicet coralia vix se ipsum 
probat, et merito. Namque nos Gesnerus docet a Plinio pulcher- 
rima coralia in oris Italiae , non in calidis regionibus (inter flagran- 
tes arenas} , colligi. 

Ignes Sidonii Rubrique maris (v. Coo). Purpuram et gemmas. — 
Hydaspes. Flumen Indicum. 

Mceonias (v. Goa-604). Lydias. — Nysa. Urbs vel mons Indicae 
regionis, ubi a Nymphis Bacchus educatus fuisse dicitur. — Cui 
t urerent . Dubitarent in cujus honorem bacchentur, sacra celebrent 
V. Stat., Theb., vn, 618 : 

.... Illinam ipie veniret 

Cui luris. 

Solemnia ludit Omina Libertas (v. 6 13-61 3 ). Consul in his tem- 
poribus munus suum servos quosdam manumittendo auspicaba- 
tur. Solemnia morem indicat. Omina, quia manumissio boni 
ominis erat. Ludit. Id enim omne brevi et facile perficiebatur. — 
V indice. Fuit Vindex ille servus qui, patefacta quadam conju- 
ratione, libertate ac civitate a Bruto donatus est. Liv., 11, 5 : 
• Ex hujus nomine vindicta fuit appellata virga qua feriebantur 
servi qui manumittebantur, v V. Nostr. , 6 i 5 ; Pees. , v, 88: 

Pulsata fronte (v. 616, 617, 618). Genas manumissor, ut e 
seq. versu apparet, alapa percutiebat; quo facto, servus liber et 
civis erat. — Felix injuria. Ad gratum ictum refertur, e quo pen- 
dent securior, tergo removit verbera. Haec enim injuria ultima est 
quam pati ut servus cogatur. — Permissi voti. Quod vovebat et 

cupiebat omni animo , hoc ci concessam est , Ubertas scilicet per 
vindictam aut alapam collata , quod Noster vocat injuria voti per- 
missi, id est injuria optata et tandem impetrata. V. Sid. Aiolc. , 
Carm . , II, 543. 

Peuce (v. 63o). Insula inter ostia Danubii sita. — Quinque. Alii 
sex, etiam septem ostia Danubio tribuunt. 

Confessusque parens (v. 63a). Tibi victoriam hanc deberi, 
quo auspice bellum gestum sit. 

Semper venere triumphi Cum trabeis (v. 63g). Quoties consul 
fuisti , de aliquo hoste triumphatum est. — Relinquas. Post te, id 
est, superes. Marius vero septies consul fuit, Augustus ter et de- 
cies. Domitianum, qui septies et decies consul fuit, ominis causa 
fuisse omissum Gesnerus arbitratur. 

Communem majore toga signabitis annum (v. 654). In hoc anno 
quo duo fratres Augusti simul consulatum gerent , munus hoc 
amplissimum solito clarius elucebit, quod majore toga innuit 
Noster. 


DE NUPTIIS HONORII ET MARI*. 


nsriTio. 

Ex hac praefatiuncula colligere est Claudianum , priusquam 
carmen hoc nuptiale componeret , versus quosdam scripsisse mol- 
les et jocosos { fescennina fortasse qux sequuntur) , tempori certe 
et rei consentaneos. Quos quum nonnulli carperent, spiritus ela- 
tioris opus epithalamium , nobile invidis responsum , protulit. 

Pelion (v. i). Mons Thessaliae in quo erat Chironis antrum. 
Hunc etiam ceteri Centauri incolebant. — Ducto arcu. Fornicem 
non arcum hoc sensu dixisse veteres constat. Hanc arcus signifi- 
cationem primi usurpavere Suetonius, in Claud., i et n, Tac. , 
Ann., xv, 18, etOvid., Met., m, 160 : 

Et levibus tophis nativum duxerat arcum. 

Hic autem quid sibi velit poeta non satis liquet. Ego cum Ges- 
nero crediderim arcus esse e ramis et floribus consertos, quibus 

per tnontis clivum continuatis, ad Chironis specum perveniebatur 
in quo nuptias Pelei et Thetidos celebratas fuisse omnes poetae 
narrant. — Thalamus vero non cubiculum nuptiale , ut vulgo , 
sed locus ad excipiendos hospites paratus, et florida camera et 
ipsum antrum. 

Tantos (v. a). Tot, tam multos. Omnes enim dii adfuisse di- 
cuntur. 

Socer ccquoreus (v. 3-6). Nereus. — Turba sororum. Ceterae 
Nereides, e quibus Thetis una erat. — Communia pocula. Jupi- 
ter, majestate sua omissa , non ambrosia et nectare vescitur, sed 
eadem quae alii convivae edit et potat. Quam familiaritatem et 
potentiae oblivium ut nobis depingeret poeta , Centaurum paulo 
inferius exhibuit molliter cubantem, neque praesentia Jovis im- 
peditum quominus suo genio indulgeret. 

Teneris congrua vota modis (v. i a). Dictum pro teneros modos 
votis congruos. Mutuo enim viri et puellae amori versus amatorii 
conveniebant. 

Negant (v. i3-t6). Sc. hos sibi placere. — Choros. Stellarum. 
V. Val. Flacc., v, 566. 


1>K NUPTUS HONORII ET MAH1.E. 

Rudis (v. a). Ad hunc diem amoris expers. 

In vulnus quod fixit amor (v. 7 ). Vulnus illatum , infixum Ho- 
norio, amor est ipse quo Mariam prosequitur. Noster igitur di- 
cere potuit omnem mentem juvenis in amorem abiisse, hoc unico 
sensu fuisse occupatam ; neque opus est ad Burmanni conjectu- 
ram confugere, in vultus quos finxit amor, ingeniosam profecto, 
sed forte recentioris aevi mores et ingenium redolentem. 

Scyria virgo (v. 16 ). Deidamia, una filiarum Lycomedis regis 
Scyri insuis. 

(v. a 4 -a 7 .) Non misi per innumeros Penates pictores qui ve- 
nustarum feminarum imagines referrent, ut ipse dcin, compara- 
tione facta, pulcherrimam eligerem. Lena autem dicitur pictura, 
quod formosam effigiem offerens ad amandum invitat. — Du- 
bium amorem. Quia inter multas lecturus incerto animo haesitat. 
— Falsa: ceree. Quod interpretes varie inteiligunt. Alii enim ce- 
ram esse putant missorum pictorum litteras, qui depictarum a 
se pulchritudinem ultra fidem extollunt ; alii tabulam ipsam, quuin 

cera esse possit color et fucus quo pictor utitur; Gestieras de- 
mum cereas imagines explicat, quales in atriis veterum expone- 
bantur. Ceterum Noster hic ad Arcadii matrimonium alludere 
videtur, qui , quum jam Rufini filiam ducturus esset, repente mu- 
tato consilio, Bautonis Franci filiam sibi junxit. Hunc vero ad 
amorem alterius pellexerat Eutropius, clam, ut ferunt, et inscio 
Rufino pictam effigiem ostendens pulcherrimam neque men- 
dacem. 

Communem patiitur avum (v. 3i). Theodosius comes Serenae 
ut Arcadii et Honorii avus. Quae Serena Mariae mater. Earodem 
paulo inferius 36 , fraternam prolem vocat, id est natam ab Ho- 
norio Theodosii M. fratre. 

Redde suos aulas (v. 38). Quum Serena , Theodosii M. filia 
adoptiva, Stilichoni nupsisset, ex aula et imperatoria domo in 
privatam familiam abierat; Honorio autem Mariam , Serenae filiam, 
uxorem ducente, haec aulae redditur quaerat oriunda. V. Nostr , 
Fesc. m, 5. 

Nominis lueres (v. 39 ). Ipse Honorius vocabatur, ut Serenae 
pater. 

(v. 4 i- 43.) Si pariendi actio non respiciatur, tu potius mihi 
mater fuisti quam Flaccilla. IUa enim Honorio admodum puero 
decesserat. 

Latus Ionium Cypri (v. 49 ). Ionium pro occidentali positum , 
latus Cypri quod versus mare Ionium porrigitur. 

Pharium cubile Proteos (v. 5o). Homerus Proteos sedem in 
Pharo, iEgypti insula, finxit, ubi Menelaus illum aggreditur. 
Odyss., 364-384; Viao., Georg. , iv, 387 ; jEn., xi , 261 . 

In campum se fundit apex (v. 56). In vertice planities exten- 
ditur, vestita gramine et sepe aurea circumdata. Quae ultima fictio 
magis aetatis illius genio quam verae poetici judicii naturae accom- 
modata. 

Quas victa (v. 64 ). Ea quae superata est ab aliis, cujus cantus 
non probatus fuit. 

Vivunt in V enerem frondes (v. 65). Illic omnia imperium amo- 
ris subeunt, et arbores ipsae. Plantas utroque sexu praeditas ve- 
teres non prorsus ignorabant. Plih. , Hislor. Natur., xvi, 19 ; 
xiii, 7. 

Gemini fontes (v. 69 ). Hic dulces amoris curas et dolore mixtum 

gaudium innuit , fingens amarum fontem in dulcem influere cujus 
aquas inficiat. 

In margine (v. 71). Ad ripas fontium. 

Cornu temperat (v. 75). Arcu suo regit. 

Nullo modo constricta (v. 78). Effrena. 

Et flecti faciles irce (v. 79). Terent, in Andr. similiter dicit : 

Amantium ira amoris redintegratio est. 

— Vinoque madentes Excubicv. Nocturna? potationes, quibus 
exactis juvenes amicarum suarum fores ornabant floribus, pul- 
sabant et, ni admitterentur, nonnunquam frangebant. Pr.as. , v, 
166; Hon., Od , ni, 10; Propkkt. , 1, 16; Tibull., i, a. 

I.acrymw rudes (v. 80). Eorum qui nondum varias vices amo- 
ris experti sunt. 

Permutant radios (v. 86). Permutatio fit quaedam inter aurum 
et arbores, hoc fulgorem dante, his umbram et viriditatem, ita 
ut neque nimis clarus, neque nimis obscurus locus sit. 

Lubrica (v. 90). E marmore polito. 

Glebis redolentibus (v. 91). Redolentes dicuntur glebae, quia ex 
iis oriuntur arbusculae et frutices quae folia, flores, corticem aut 
succos odoros habent. 

Nec sicca acantho (v. g 5 ). Pro acantho , Gesnerus et Burman- 
nus ponunt costo , et veteres poetas invocant , inter quos Ovid. , 
Met. , x , 3 o 8 : 

Cinnamaque , costumque suam , sudataque ligno 
Thura feret ; 

et Lucan. , ix, 917 : 

Et tamarix non beta comis soaque costus. 

Costus vero radicem tantum odoram habet , frutice alias inutili 
( Pttit., Ilist. Nat., sect. 25 ); qu* igitur huic loco vix convenit. 
Balsama autem et acanthum Virgilius quoque junxit ( Georg ., 11, 
1 1 9) , et de acantho bene dicitur non sicca , quod semper fron- 
descit. 

Sorores Idalia (v. 10 1). Gratiae, 

Et justo dividit orbes Ordine (v. 104- io 5 ). Cincinnos alios ab 
aliis dividit, junctosque hinc et inde glomerat, concinne annulos 

ordinans. Juyf.i»., vi , 4gi. — Neglectam... studiosa. Ha-c est dis- 
simulatio artis, quum multo gratior sit pulchritudo quam natura 
sola effinxit. 

Speculi judicio (v. 1 06). Sic Martial. dixit , ix , 1 7 : 

Comitium formae speculum. 

Tecto in omni (v. 107-108). Politura metallorum, gemmarum, 
marmorum facit ut tota domus speculum sit. — Rapitur. Quo- 
cumque oculos vertit, se videt; sed rapitur magis elegans et poe- 
ticum , quasi auferretur ipsa , non ejus imago , et simul celerita- 
tem indicat. 

(v. 1 12-11 5 .) Jupiter in taurum conversus Europam rapuit. — 
Titana, hic Apollinem, multis inservisse amoribus notum. — Pa- 
storalia antra sunt quae Ovidius ( Heroid ., xvm 1 saxa Latmia 
vocat, in quae Diana ad visendum Endymionem descendebat. 

Et blando spirantem numine ceston (v. 124). De cestu Veneris 
v. Home» , 11 ., 4, 216 : 

fc#' fvi |iiv , «v S' ipipc; , tv d’ b*f isru; , 

Tlapcpaaie, r, r’ tx)i T t vsov noxx ~ ip cpp'.vi:vro*v. 

Fulmina solvit (v. 126). Dissolvit, dissipat, ut vim suam exer- 
cere non possint. 

Pelagi Carpathii (v. 137). Hoc nomen mari inter AJgyptum et 
Cyprum datur. Virgilius quoque Cymothoen simul cum Tntone 
exhibet, Mn. , 1, 1 44 - 

(v. 144-147.) Haec Tritonis descriptio satis obscura, ni Apoll. 
haerentibus succurreret ( Argon ., iv, 1610). — Semifer primum 
dicitur quia in piscem desinit. — Crines verrebant brachia. Id 
est, super humeros et brachia sese effundebant promissi et un- 
dantes. Quid autem sunt hispida vestigia bifido cornu ? Fingunt 
Tritonem cum duabus piscinis caudis, quae ipsi tanquam crura 
sunt , et quibus innitens totam molem suam propellit. — Hispida 
squamas indicat quibus illae caudae muniuntur, et illarum pars 
extrema bifariam dividitur, quod Noster t& bifido cornu ex- 
primit. 

Jam quarto tractu (v. 148). Ter fecit impetum protuso pectore 
in fluctus; quarto impulsu, jam prope Cyprum et Paphum erat. 

Retro sinuatur in arcum Bellua (v. 1 49). Pristis longa admo- 

dura bellua; itaque illa posterior pars Tritonis in tantum potuit 
retro extra aquam sublata inflecti, ut insidenti Veneri tanquam 
umbraculum praeberet. 

Vivo murice (v. i 5 o). Gesnerus intelligit asperitates, squamo- 
sos aculeos qui Tritonis in tergo eminebant et Venerem laesissent. 
Quibus instrata fuerunt rosarum folia, naviganti Veneri ostrini 
tori vicem praestantia. — Ostrum nonnunquam pro toro ponitur. 

Vellitque coralia Dolo (v. 169). Coraliorum originem veteres 
ignorabant. Cf. Ovm., Metam., xv, 416 : 

Sic ct coralium , quo primum contigit auras 

Tempore, durescit, mollis fuit herba sub undis. 

Promeruisse (v. 175). Obtinuisse, accepisse a nobis. 

Lassos orbes (v. 181). Gemina pristis est in quam Triton exit, 
et 'quae curvabatur. Cf. supra, 149. 

Lanigeri suis ostentantia pellem (v. > 83 ). Gallis, ut perbibent, 
urbem in Insubria jainjam condituris oblatum est portentum, sus 
partim lana partim sctis tecta. Inde nomen urbi Mediolanum , 
quod sus in medio lanea inventa erat. V. Ism. , Orig., xv. Sidon. 
Apoll. sic Mediolanum attingit, Epist., vn, 17 : 

Et quae lanigera de sue nomen habet. 

Quae vero urbs tunc temporis imperatorum Occidentis plerumque 
sedes erat. 

Ignorat dicere miles (v. 188). Quae sint subiti illius gaudii quo 
impletur causae non potest dicere, sed illi tamen indulget. 

Subitis animantur frondibus hasta (v. 188). Quum mos esset 
in festis diebus aut post relatam victoriam hastas et signa ramis 
floribusque ornare. Noster fingit id Venere adventante sponte 
factum ; illa enim dea est quae fecunditatem et vitam , quocum- 
que infert pedes, secum adducit. Apte autem et poetice dixit ani- 
mantur, quasi hast* arborum instar vigescerent et intimam illam 
vim haberent, quae vita quaedam est, quum plantae nascantur, 
adolescant et moriantur. Cf. Ovm. , Met. , m, 664; iv, 3 g 4 - 

Nostri comites (v. 190). Amores alloquitur qui eam secuti sunt. 

Satvique dracones (v. 194). V. Nost». , in Ruf, n, 1 775 m 
Cons. Hon., i 38 sq. 

Succumbere.... signis (v. ig5). Parere meo imperio. V. Ovid. , 
Heroid., m, gi, Briseis cui Achillem ; 

Nec tibi turpe puto precibus succumbere nostris. 

Excubias (v. ig7). Hae sunt proprie extra castrorum portas. 
Magnam igitur securitatem esse oportet atque alacritatem, ut ad 
ipsas excubias milites epulentur. — Spirent. Vini odorem spar- 
gant, bene oleant totis in castris. 

Geminas coronas (v. ao 3 ). Quas nectit concordia sponso et 
sponsae duraturi amoris pignus. 

Funalibus ordine ductis (v. 206). Gesnerus intelligit funes seu 
catenas certo ordine ductas , e quibus suspenderentur lampades. 

Lucos sabeeos (v. aio). Magnam copiam thuris. 

(v. ai 4 -ai 5 .) Torum nuptialem describit, ab Amoribus exstru- 
ctum. Picturata: columnae , id est e marmore versicolore et pre- 
tioso, sustinent apicem seu fastigium lecti magnificum, de quo 
pendent vela gemmis intexta , quae Noster stamina gemmata ap- 
pellat. 

Crinita sagittis (v. m). V. supra m Cons. Hon. , ai. 

Omnes triumphos (v. 1x7). Praedas victoriis partas. Sic Flor, 
dixit : a Classem triumpho gravem ;» et paulo inferius, 11, a : 
« Triumphus periit naufragio. » 

Secura tori (v. aag). Nihil minus tum curans quam nuptias. 

Maternosque bibit mores (y. a 3 i). Imbuitur. Metaphora ducta 
a lana quae bibit colores. 

Mmonius senex (v. 234 ). Homerus quem Lydia , seu Maeonia 
tanquam in suo sinu natum sibi vindicabat. 

Mitylenato pectine Sappho (v. a 35 ). Ex urbe Mitylene, in 
Lesbo insula , Sappho oriunda erat. Hic Gesnerus dubitat an bene 
inter manus puellae fingatur posita fuisse haec carmina, et addit 
longe aliam certe fuisse opinionem Dion. Chrysost. , qui scribit in 
Or. de regno , 11 : ojdi yt idus ra f, Avaxpiovro; ipurixa 

uiXr irptircv av ice scis {laciXsDei. 

Comarum gratus odor [y. 240). Cf. Viro., Asn., 1, 4 o 3 . — 
Mox vera files. Signa erant primum adventantis dea: pronuntia ; 
dcin ipsa prodit et conceptam exspectationem confirmat. 

Nunc flavam niveo (v. a 4 a). Notum est feminas qu* flavos ca- 
pillos habent candida cute eximias esse, et hic Nostrum vertice 

usum esse ad exprimendum totum caput, frontem, vultum cre- 
diderim , vergente jam in occasum latinitate. Quum vero in lau- 
datissimis scriptorum latinorum vertex pro capite nusquam oc- 
currat, haesere interpretes et locum hunc aut emendare aut alio 
modo explanare conati sunt. Barthius canos crines intelligerc vi- 
detur, quum tamen Serena tunc ea aetate non fuerit, ut ei coma 
nivea possit tribui, neque hoc cum sequentibus congruat. Omnia 
autem pervertens legit : « Nunc ora puellae flammea, nunc niveo 
miratur. » Iieinsius proponit rutilo vertice. Bunnannus conjicit 
nunc gnavam niveo aut nunc flavam nitido. Gesnerus permutat 
epitheta et ponit : nunc flavo nivear/. , quod omnem difficultatem 
eximit; sed nullus ei codex auxiliatur. Tandem e(L Lerna ire pu- 
tavit Nostrum forte ad quemdam capitis cultum albo colore, seu 
vittas, seu fasciam, respexisse , quo juvante novus etiam flavis 
comis decor adderetur. 

Vel flore sub uno (v. 546). Pro tempore et loco quo una flo- 
rent accipitur. Urbs autem Paestum vel Posidonia rosariis suis 
celeberrima. V. Vtxo., Georg. , iv, 119. 

fla-c largo matura die (v. 248). Omnem consecuta gratiam et 
perfectam pulchritudinem quam unus dies elapsus rosis dat et 
aufert. 

Privatos paterere lares (v. 257). Maneres in domo privata. 

Accipe fortunam generis (v. 259). Sc. imperium generi tuo de- 
bitum. V. supra, 38 . Addit poeta hoc tamen Mariae deferendum 
fuisse, etiamsi Theodosianae familiae cognata non esset, adeo for- 
mosa est. 

Leviter juncto discrimine (v. 267). Placuit veteribus tenuis illa 
superciliorum commissio , ita ut spatium interpositum neque ni- 
mis distingueretur neque miscerentur tamen. Quod quum feminis 
non contingeret, juvabant arte naturam, fuligine aut aliis pig- 
mentis usae. V. Akacr. , Od. , xxvni , i 3 ; Peteok., cxxvi ; Ovid., 
Am., nr, aoi. 

Sidera parturit (v. 275). Nempe quum notae omnes stellae quem- 
dam in usum jam addictae essent , novas aether parit quibus Ma- 
riae corona tanquain olirn Ariadnae fingatur. 

Flammea (v. a 85 ). Velum erat lutei vel flammei coloris quo 
novarum nuptarum caput operiebatur. V. Juven., vi, 225 . 

Pharsalia rura (v. 291). Hic nobiles equi, et ex eadem re- 
gione Bucephalus, quem Plinius tredecim talentis e Philonici 

Pharsalii grege emptum memorat. Tota autem Thessalia equis 
suis clarissima, et populum hunc primum equitasse docet nota 
Centaurorum fabula. 

Candidat exercitus (v. »95). Togis indutis. Cf. iv Cons. Ho- 
nor., 568 . 

Gratie vices (e. 3 o 3 ). Tu filiam tuam adoptivam ei dederas; 
nunc vicissim filio tuo suam filiam collocat. — Cunabula pensat. 
Mercedem rependit pro curis in futuram suam uxorem impensis 
et diligentia qua eam educasti, quasi non modo adoptivus, sed 
genuinus pater esses. 

Pignora (v. 3 o 8 ). Duos fratres quos utrosque Stilichonis tutelae 
commendatos Noster innuit. 

Hic est hic Stilicho (v. 319). V. Viao., jEneid. , vi , 791. 
Pers. , 1 , »8 : 

Ac pulchrum est digito monstrari et dicier, Hic est. 

Canities festina venit (v. 3 a 5 ). Id. Plin., de Traj. Pan., iv : 
«Astatis indeflexa maturitas, nec sine quodam munere deum fe- 
stinatis senectutis insignibus ornata caesaries. » — Quum sorte re- 
mota. Tibi simul contingunt ea quae sorte, fato, ipsa rerum na- 
tura remota et disjuncta sunt, et nunquam in eodem homine 
sociata cernuntur, quum vulgo juvenis vires habeat , non gravi- 
tatem, senex gravitatem, non vires. — Seni ponitur pro senii. 

Contempto jure (v. 337). V. supra, 199. 

Eucherius (v. 338 ). Filius ille Stilichonis, patre mortuo, Ra- 
vennae occisus est simul cum Serena jussu Honorii. Maria deces- 
sit prole nulla relicta, et ejus soror Thermantia' nupsit Honorio. 
Quum similes taedas huic precaretur, poeta videtur vates fuisse ; 
sed vota eo modo non intelligebat. 


FESCENNINA. 

I. 

In vetustis pluribus membranis htec carmina ante Epithalamium ponuntur. 
Imperiosior (v. 3 ). Imperiosus ille dicitur qui imperium stre- 

nue exercet (Hor. , Sat. , 11, 7, 83); bonus igitur eques, quales 
fuerunt Geloni , sui equi imperiosus est. Hi populi trans Bory- 
sthenem vagabantur. Cf. iv Cons. Hon. , 54» , 5/|3. 

Mentis ardua; (v. 4)- Mens est quae ardua et difficilia pollet. 

Dare (v. 6). Edere in lucem , parturire. Illustres enim viro 
deum quasi munera esse Gesnerus observat. 

Prceda citatum (v. 1 1 ). Scilicet equus quum praedam adesse jam 
sensit aut eam conspexit cursum accelerat feram assequendi stu- 
dio incitatus. 

Damnet reductum Virbium (v. 17). Revocatum ab Orco inferio- 
rem judicet, prae te contemnat. Virbium autem et Hippolytum 
eumdem esse memorant poetae, quem ab equis laniatum Diana 
.Csculapii ope revocavit ab inferis et in nemore Aricino secum 
habuit. V. Virg., JEn . , vn , 761; Ovin., Met., xv, 53». 

/ Estuantes (v. »3). Amore tui. Quod congruit cum praecedenti 
quantus calor. 

Peltata cohors (v. 33). Amazones peltis lunatis maxime ute- 
bantur. V. Viro., jEn. , 1, 490, xi, 663. — Sexu recepto. Remi- 
niscerentur se feminas esse. 

Hippolyte... patris irnmemor (v. 35). Huic Amazonum reginae 
Mars erat pater. Quam interfecit Hercules eique balteum detraxit. 


II. 


In quibusdam editionibus uniuscujusque stropha; duo ultimi versus in unum 
junguntur. 

Nuptiali redimita vere (v. 1-»). Cincta floribus quos ver par- 
turit. Quod nuptiale dicitur quia hoc tempore omnia in natura 
videntur amare et nubere. 

Ligures campi (v. 6). In his sita erat urbs Mediolanum Honorii 
sedes. 

Electriferis alnis (v. i4-i 5). Satis nota fabula Phaethontis et 
sororum Heliadum in populos aut alnos mutatarum, e quibus 
stillare electrum veteres credebant. Ovin., Met., 1, 3 19. 

Fluit unde semen aula; (v. »a). Jam non semel notavimus 
Theodosianam domum Hispania oriundam gloriari etiam se a 
Trajano genus ducere ; ad quod pertinet in sequentibus imperio 
foeta et plena laurearum, id est, qum multos imperatores et trium- 
phales viros peperit. 

(v. a6-3o.) Hinc pater est Honorii Theodosius, illinc Serenae 
pater et Mariae novae nuptae avus Honorius frater Theodosii , ita 
ut stemma in duas lineas dividatur. Quod recurrit, id est , si 
Gesnero credamus, denuo concurrit, jungitur, Mariae et Honorii 
nuptiis. Restat ut dicamus de flumineo ortu; quod alii ad Ocea- 
num a Theodosianis tanquam originis suae auctorem celebratum 
referunt; Gesnerus videtur intelligere flumen quod in duas par- 
tes divisum insulam ambit et deinde brachia sua rursus jungit, 
ut hic stemma Cwsareurn. Ceterum locum corruptum putant. Cf. 
infra, 33; iu Cons. Hon., 176; iv Cons. Non. , aa. 

III. 

Tractus ab aula (v. 5). V. de Nupt. Hon. et Marice, 38; ibid. , 
a5p. — Patris officiis. Stilicho enim Marise pater eam Honorio 
desponsat, cujus rei symbolum est quod ipse virginis manum ge- 
neri sui manui jungit. 

Gener Augusti (v. 8). Nam Theod. M. Serenam fratris sui filiam 
adoptaverat. 

IV. 

Idalium jubar [v. 1). Veneri sacratus est Hesperus, qui dat si- 
gnum sponsae mariti domum dcducendx. 

Crescunt difficili jurgio (v. 11). Cf. Horat. , Sat. 1, a, io5. 
Idem expressit Petr. , xv : 

Nolo quod cupio statim tenere, 

Nec victoria mi placet parata. 

Hoc mihi dulcius quam (v. i4-i 5). Propcrt. imitatus est 11, 
11, a3 : 

Hiec mihi devictis potior victoria Parthis. 

Permissisque jocis (v. 3i). Carmina erant fescennina quae ad 
thalami fores canebantur, simulque jactabantur obsceni sales et 
proterva dicteria. 

DE BELLO GILDO JOCO. 

Huic carmini vulgo adjungebatur praefatio illa qua! nunc, ei Heinsiana con- 
jectura , secundo in Ruiinum libro praefigitur, neque forte, ut suo loco 
diximus, huic etiam satis convenit. Sed verisimile est eam ad quemdam e 
deperditis pertinere. 

Auster (v. t). Africa. Gildo comes et magister utriusque mili- 
tiae in hac regione sibi tyrannidem appetebat, Arcadii nomine 
usus, cui, suadente, ut ferunt, Eutropio, velle se Africam vin- 
dicare dicebat. V. Zozim. , v, n. 

Geminus orbis (v. i). Nempe Africa et Europa, e quibus con- 
stabat Occidentis imperium, et quas regebat Honorius. 

Tertius (v. 6). Post Maximum et Eugenium victos. 

Cinyphias (v. 9). Cinyphus aut Cinyps, Afric* flumen, in si- 
num Syrticum exit. V. Vibo. , Georg. , 111, 3i2. 

(v. 12.) Imitatus esse videtur illud C*saris : «Veni, vidi, vici.» 
Laurea (v. i3). Littera- laureat* a ducibus ad senatum aut 
imperatorem mittebantur, quoties victoria qu*dam relata esset. 
Hic vero Noster dicit victum fuisse hostem priusquam hostem 
esse et bellum scirent. 

Laxata casside prodit Canitiem (v. 24-»5). Carne per inediam 
decrescente, caput macies imminuit, neque jam implet galeam, 
qu* est laxior, et ideo defluunt crines quos fames et dolor can- 
didos reddidit. — Trahit. Non enim gerere potest, adeo vires 
exhaust* sunt. 

Meruerunt (v. 28). Fato consecuta sunt. 

(v. 37-38.) Ea sumus perpessi qu* etiam s*vissimorum hostium 
miserationem moveant. Cf. Vibo. , jEn. , 11, 6. 

Corrupto sidere (v. 40). Id est, aere. Virg. [jEn. , 111, i38) si- 
militer dixit : «Corrupto coeli tractu.» Just., xix, 2 : «Pesti- 
lentis sideris vi amisit exercitum. » 

Pyrrhce secula (v. 43 )- Cf. Horat., Od. ,1,2, 6 . 

Gemino litore... diversi venti (v. 54-55). Hinc Eurus ab jEgypto 
iu Italiam navigantes adjuvabat; illinc Africus impellebat ab 
Africa profectos. 

Stabat certa salus (v. 56). Lamprid., de Commodo, xvn : 
« Classem africanam instituit, qu* subsidio esset, si forte alexan- 
drina frumenta cessassent. » 


'i5o adnotationes 

Pavido metimur carrulo voto (v. G7). Metimur pelagum oculis, 
vota facientes ut aliqua navis appareat, sed timentes ne in irri- 
tum abeant. Haec autem spes anxia Romanorum unde oriatur 
Noster explicat. Fieri enim potest ut potentem illum dominum 
Gildonem pudeat Romae ad famem adactae, vel ut praedo iste 
particulam quamdam neglectam liberaliter esurientibus permittat. 

Ut famula; praebere cibos (v. 72). Servi plerumque cibos in 
singulos dies accipiebant. 

Proximus Annibal urbi (v. 83 ). Plin. , Hist. Nat., xvm, i 5 : 
« Castra punica ad tertium lapidem vallata , portaeque Collinae 
adequitans ipse Annibal. » 

Collina pro turre (v. 86). Livius, xxvt, 10, ait : «Fulvium ca- 
stra inter ^Esquilmam et Collinam portam posuisse , et proelium ad 
portam Collinam factum. » Cf. Sil. Ital. , xii , 556 ; JnvEi»., vi , 
»89 sq.; Sidon. Apoll., Pancg. Aviti, carm. vn, 119. 

Ter victa (v. 87). Tria bella punica Noster innuit. 

Compulimus dirum Syphacem (v. 91). Syphacem ad haurien- 
dum venenum compulsum fuisse nusquam memori* proditum 
est; praeterea media hujus nominis syllaba, quam omnes produ- 
cunt, hic corripitur; Barthius igitur proposuit Annibalem, histo- 
riae et metro consulens. Contra objici potest poetas in corripiendis 
aut producendis peregrinis nominibus non semel variare; neque 
facile est hunc omnium librorum , Syphacem habentium pro An- 
nibale, consensum explicare. 

(v. 98.) Imitatio est versus Virgiliani, AEn. , vi, 854 : 

Parcere subjectis et debellare superbos. 

Brevior (v. 107). Passim apud Nostrum occurrit brevis pro 
parvus , ut jam notavimus nimius pro magnus. 

Et Quincti Curiique seges (v. m). Hi dictatores petiti ab ara- 
tro, quamvis non latos campos subigerent, quum tamen populus 
romnnus nondum numerosus esset, patri* opem imploranti suc- 
currissent, iidem regentes et alentes. 

Altera (v. 1 1 3 ). Subintell. Roma. V. supra , 60. 

Humeris subegi (v. 114). Insolitum videtur, quanquam ad ex- 
plicationem utantur inscriptione Sesostris statu* imposita, ut nar- 
rat Herodotus, 11, 106. In humeris enim pr*cipuam roboris 
sedcin pr*dicant, et his pr*sertim valere bellatorem virum. 

(v. 1 18.) Hanc Cybeles Romam evocationem Sibyllinis libris 
praeceptam latius tractavit Livius, xxix , i i-i 4. — Almo fluviolus 
est quem Tiberis prope Romam recipit. Ovin. , Fast., iv, 387. 
Templum autem Cybeles erat in monte Palatino. Liv. , 1,37. 

Natum (v. iao). Jovem. 

Semcteeque memor Tritonia Testee (v. 129). Palladium, Palla- 
dis simulacrum, in templo Vestae servabatur, Vestaque ipsa ssepe 
cum Palladio repraesentata est. 

Indigetes (v. i 3 i). Homines sunt inter deos recepti, qualos 
jEneas , Romulus. Quosdam recepit Roma deos, ut Assculapium, 
Isidem. Ipsa dedit Julium Caesarem et ceteros dehinc imperatores. 

Sacrum tumultum (v. 1 33 ) vocat querelas deorum dearumque 
erumpentes. 

Crinales dentes... effractum ebur (v. 137- 138 ). Noster fingit 
Africae inter capitis ornamenta fuisse dentes elephantinos, quos 
dolore amens, dum crines lacerat, fregerit, et nunc deformato omni 
cultu pendent. 

Avulso nexu (v. 1 40). Solutis vinculis quibus omnia constricta 
et ordinata continentur. 

Pachyno (v. 1 4 a). Proximum est Afris Siciliae promontorium. 

Laxatis Syrtibus (v. 143). Syrtcs, ut Gesnerus notat, aggerem 
prsestant terris quas praecingunt ; quo laxato , irruent fluctus et 
submergent oppida. 

(v. 148-149.) Zona torrida crescens me quoque agat, invadat, 
involvat, ut pars illius sim. Aut mergi, aut uri mavult quam Gil- 
doni servire. 

Dipsades... cerastas (v. i 5 i). V. Lucaw., ix , 610,716, 85 i. 

(v. i 53 .) Ovid. imitatus est Met. , xm, 5 o 5 : 

Aacid* fecunda fui. 

Atque utinam regnum (v. 1 57 "). Certis enim legibus rex ple- 
rumque constringitur, neque illi plena est in personas et res po- 
testas; dominus contra fundi re sua, ut aiunt jurisperiti, utitur, 
fruitur, abutitur ; quidquid placet , licet ; nihil non arbitrio ejus 
permissura. Africa autem fundus est Gildoni quatenus longe late- 
que patet. 

Ganges (v. 160). Fluminis asiatici nulla hic mentio fieri po- 

tcst; locus igitur corruptus. Burmannus suspicatur legendum esse 
vel Gorge , vel Tinges. Ed. Lemaire versum intrusum putat. 

Ignota novercis Gramina (v. 173-174)- Quae antiquitus intimes 
quod ad venena attinet. V. Ovin., Met., 1 , 147 : 

Lurida terribiles miscent aconita novercae. 

(v. aoa- 2 o 3 .) Atropos excipit dicta Jovis et in tabulis ex ada- 
mante ea insculpit; Lachesis vero stamina sua illius dictis jungit, 
id est , ea ducit Jovis dictis congrua. 

Vestrum tenorem (v. 106). Tanquam continuae et cohaerentes 
estis, nulla intervalli ratione habita, neque vos unius imperii 
duas partes fas est dividere. 

Circulus ut patuit luna (v. aa 3 ). V. 111 Cons. Ron., 164 sq. 
Equo egressus diversam viam uterque secat , id est , percurrit , alter 
ad Italiam, alter versus Constantinopulim. 

O mihi post Alpes (v. a 3 o). Post victoriam de Eugenio in Al- 
pibus relatam. V. Cons. Prob. et Olybr., 74. Cf. Vibg., JEn. , 
11, 281 sq. 

Tanti palma furoris (v. a 38 ). In bello inter fratres prxmium 
victoriae erit Gildonis salus , Arcadio , si vivit iste , Honorio, si perit 

Si signa petisse! obvia , detecto (v. 248-249). Si versatus fuisset 
in adversis castris, minor contra detectum hostem foret indigna- 
tio. — Alii habent tulisset... defecto. — Sed iste restitit in spe- 
culis , tanquam in altiorc loco, observaturus quo fatum et fortuna 
proelii rem inclinarent. Medium se, ut ait ^.ivius, gessit, haec illave 
defensurus prout invaluissent. Similiter dixit Tacitus , Hist. , 
iv, 24 : «Aperta odia armaque palam depelli : fraudem et dolum 
obscura , eoque inevitabilia. — Turba reductus. Sepositus a 
turba, remotus, eventum exspectabat, ut victoris partibus se ad- 
diceret. 

(v. aSa.) Mars Gildonis est exercitus, copiae quibus praeerat. 
Quamdiu victoria incerta pependit, tamdiu cessavit ille neque se 
his aut illis adjunxit. 

Mcrcede placebit seditio {v. 260). V. Llcan. , 1,37: 

.... Scelera ipsa nelasqne 
Hac mcrcede placent. 

(v. 263.) Sensus est : Etiam si proditor nobis periclitantibus 

salutem, morte quae imminebat dilata, afferat, non tamen grati 
sumus ; luce reperta , id est , in meliore statu repositi per ipsius 
perfidiam, hunc tamen damnamus, neque impetramus a nobis 
ut fidem isti adhibeamus. 

Hoc genus (v. 266). Id est, homines isti, proditores. — Pleri- 
que iis usi sunt, sed mox oderunt tamen. Augustus apud Plutar- 
chum dicit : trpc^cijiav 91 X&i, irpc^ora; ouk i— aivcj ■ 

(v. »70.) Nota sunt haec Fabricii erga medicum Pyrrhi regis, 
et Camilli Falerias obsidentis erga hunc paedagogum qui princi- 
pum Faliscorum liberos ipsi tradere voluerit. 

Quum praelia solvant (v. »76). Quum per ipsos bella cessent, 
conficiantur. 

Rejluum (v. 282). Instar marini aestus imperium nunc huc nunc 
illuc transferendum non dat liberaliter, sed maligne ad teinpus 
tantum et ad brevem usum commodat. 

Thebis... Mycenis (v. 287). Fratrum inimicitias memorat , hinc 
Eteoclem et Polynicem, illinc Atreum et Thyestem. V. Prob. et 
Olybr. Cons., 171. 

Alpinis odiis (v. ag 4 ). Occidentis exercitum pro Eugenio et 
Arbogaste militantem quum Orientis exercitus in Alpibus prope 
Aquileiam Theodosio duce vicisset, nondum quieverant odia; 
ad quod Noster saepius alludit. 

In veros principis annos (v. 3 o 3 ). Astas est illa qua princ^is 
non jam tutore eget , sed per se ipse regnare potest. 

Tumuit fiducia (v. 33 o). Alii tenuit , quod Virgiliano hoc versu 
defendunt : 

t antam- vos generis tenuit fiducia vestri. 

Firmumne jacentem (v. 333 ). Firmus Gildonis frater, et ipse 
Afriese tyrannus, a Theodosio comite victus fuerat et ad suspen- 
dium adactus. V. Zozim., iv, 16. 

Afflatus vicino sole (v. 348 ). Sol jam jam orturus umbras et 
spectra depellere credebatur. V. Viso. , / En., v, 738 . 

Stringitur (v. 372). Vinculis imperii mei coercetur, paret, re- 
gitur. 

Regna alterius (v. 377). Valentinianus junior a Maximo supe- 
ratus et depulsus regno ad Theodosium confugerat , qui eum , 
victo Maximo, in integrum restituit; deinde idem Theodosius ad 

ulciscendam ejusdem Valentiniani mortem contra Eugenium et 
Arbogastem bellum gessit. 

Piacula (v. 390). Ea suut quibus expiatione opus est, scelera 
atrocia. 

Patrias iras (y. 393 ). Id est , iras quas in patrem Mascezelcm 
conceperat in pignora, ejus natos, convertit, et eos obtruncavit, 
eaesorumque corpora , quod maxime horrebant veteres , reliquit 
sine sepultura. 

Hoc facinus (v. 399). Tale propter facinus sol refugit ita ut 
Mycenae obscuritati damnarentur. V. Ssnxc. , Thycst. , passim. — 
Sed Atreus hac esede ulciscebatur Thyestis fratris sui adulterium 
in conjuge sua OEropa admissum. Hic nihil habuit Gildo quod 
vindicaret. 

(v. 4 o/|.) Pausanias scribit aram Misericordiae in foro Athe- 
niensium fuisse constitutam. Quum vero post proelium ad The- 
bas, in quo Eteocles et Polynices ducesque Argivorum perie- 
runt, Creon rex factus vetuisset ne occisorum corpora sepeliren- 
tur, eorum viduae ( Inachides ) Athenas se contulerunt , et hanc 
Misericordiae aram complexe moverunt Athenienses ut denuntiato 
bello cogerent Thebanos sepulturam Argivis concedere. 

Adherbal (v. 4 ° 9 )- V. Sallcst. , Jugurth. , xiv. 

Portu Etrusco (v. 4 * 7 )- Pisas intelligi docet, v. 483 . 

(v. 418 sq.) Sequuntur legionum et cohortium nomina que in 
Africam transmittenda erant. Cohortibus a Maximiano Herculio 
et a Diocletiano Jovio nominatis preferebantur, alteri Herculis, 
alteri Jovis, effigies. — Quum vero vexilla non nisi difficulter 
moverentur, insignem aliquam exercitui cladem imminere crede- 
bant Romani. V.Vai. Max. , 1, 6, 8 et 11. Faustum contra omen 
erat si avellentem facile sequerentur. V. Sr.sv. ad Virg. , /En., xi, 19. 
ggere (v. 4 * 8 ). Tribunal est e cespite congestum. 

Tempus agi (v. 4 * 8 ). Ne vana sint promissa et minse, sed ad 
effectum perducantur. 

Civiles notas (v. 43 o). Civilis belli dedecus. Hoc etiam ad proe- 
lium in quo Arbogastes victus fuit referendum est; Orientis enim 
milites gloriabantur Gallos a se fuisse superatos; vos autem toti 
terrarum orbi ostendite, ait imperator, non robur neque animos 
vobis defuisse, sed justam causam. 

Longe (v. 486). Cum telis jungendum est. Solis jaculis e lon- 

ginquo emissis confidunt. Quum vero conseruntur manus et co- 
minus pugnatur, haec nihil prosunt. 

Non ulla fides (v. 440). Milites necesse est suo duci et commi- 
litonibus et sibi ipsis fidere , ut in loco suo maneant et bonum 
exitum sperent. 

(y. 441.) Vegetius ait : «Non de pugna sed de fuga cogitant 
qui in acie nudi exponuntur ad vulnera : necesse est autem ut 
dimicandi sumat audaciam qui munito capite et pectore non timet 
vulnus. — Connubia mille. V. Salmjst. , Jugurth. , I.XXX. 

Hcec copia vulgi (▼. 443). Talis est multitudo, tales milites. 
Dein Gildonem qualis sit exhibet. 

Illyricis damnis (v. 453). Illyricum aliquandiu fuisse occupa- 
tum abAlarico constat ex Zozimo, v, 26. Cf. vi Cons. Hon. , io5. 

Tertia (v. 465). Post Maximum et Eugenium. 

Pendula bella (v. 474)- Bene gruibus convenit, quum se alis 
suspendant in aere ut terrestrem hostem aggrediantur. De proeliis 
gruum cum pygmaus v. Hox., 11 . , y, 6. 

Ales littera (v. 477). Volantes illae cuneum efficiunt, quo fa- 
cilius obstantem vincant aera, et vulgo hunc ordinem veteres 
comparabant cum litteris triangularibus A, A, A- V. Cic., de 
Nat. Deor., n, 49. Hinc vocatae sunt grues aves litteratae et Pa- 
lamedi (quarumdam litterarum inventori) cognatae. Cf. Luc., v, 
711 ; Maxt., ix, 1 4 > «t xiii, yS. 

Et vela ligant (v. 481). Vela ligant antennis, et deinde ipsa- 
rum antennarum cornua, id est, extremitates summis malorum 
partibus associant. 

(v. 483.) Pisse Alpheae dicuntur, quod hanc Tusciae urbem con- 
ditam fuisse narrabant ab accolis Alphei Pisa in Elide profectis. 

Aulis (v. 4 o5). Urbs et portus Boeotiae. 

(v. 494-) Signa imminentis procellae plurima Noster congessit; 
sed eam militum alacritatem fingit ut haec omnia parum curantes , 
invito coelo etmari, Gildonem persequi velint. V. Vnc. , Georg., 

1, 36i , 388, 427. 

Nimbosa Hyas (v. 490). Hyades sunt septem stellae in capite 
Tauri , unde cum ducere dicuntur. 

Certa fides coeli (v. 499)- Non dubium est adventare tempesta- 
tem; sed jubente Honorio negligenda sunt pericula. 

Augusti fortuna dabit (v. 5o4). Notissimum illud Caesaris ad 
navitam territum , quum speculatorio navigio , nocte , maxime pro- 

eellosum fretum trajiceret - Quid times ? Caesarem vehis. V. Fion, 
iv, 2 . Idem narrat Plutarchus in vita Cmsaris : Kaiexpa <jujm; xal 
Ttiv Kxixxpc; tu^ttv oujAicAacuaxv. 

Humana; in speciem planta; (v. 607 ). Inde ijrvouea ct Lav JaXuvTi; 
vocatura Graecis. Cf. Plii»., H. N., m, i3 ; Sil. Ital., xti,355. 

Procax (v. 5 12 ). A vento ad ipsam insulam translatum. /En . , 
1 , 536, Virgilius austros procaces vocat. Adde Hohat., Od . , 1 , 
26 , 2 . 

Insanos montes (v. 5i3). Nomen est proprium, ut e Livio col- 
ligas, xxx, 3g. Eosdem Ptolemaeus, m, 3, vocat tx jixivoji.ua opr. 
Apud Florum quoque invenias : v Sardiniam Gracchus arripuit : 
nihil illi gentium feritas atque Insanorum montium (nam ita vo- 
cantur) immanitas profuere. » 

(v. 5 14 .) Hinc, id est, quia montes illi Aquilones salubres ven- 
tos arcent, tota regio versus meridiem subjacens solis austris 
patet, aerque corrumpitur. Hanc fuisse de Sardinia opinionem 
testatur Mart. , Epigr. , iv, 60 : 

Nullo fata loco possis excludere, quum mors 
Venerit, in medio Tibure Sardinia est. 

(v. 5 i 8 - 52 i.) Quasdam Sardiniae urbes earumque originem 
Noster attingit. 


IN FL. MALLO THF.ODORr CONSULATUM. 
runTlo. 

Theodorus ille consul fuit anno P. U. C. 1191 , C. J99, ct collegam Eu- 
tropium habuit. Quum vero Eutropii nomen e fastis erasum fuisset, solus 
Mallius inscribitur. Ceterum vir fuit in philosophia maxime versatus geo- 
metriaque et astrologia. 

Doctae subjecta catervce (v. 1 ). Exposita judiciis procerum 
senatus romani, qui Mediolanum convenerant, ad honorandam, 
ut mos erat , Mallii sui amici pompam consularem. 

Continuis castris (v. 5). Verisimile est Nostrum diu in Stili- 
chonis comitatu fuisse, munus quoddam seu privatum seu publi- 
cum implentem; sed non colligitur ex iis quae novimus de Nostro 
poeta eum veram militiam militavisse. 

Ah nimius (v. io). Dicit se non ignorare famam suam in peri- 
culum adduci de qua judicibus doctissimis et gravissimis pro- 
nuntiandum sit ; sed tanto amore novum consulem prosequitur, 
ut nullo metu ab eo celebrando possit deterreri. 

(v. ii.) Notissima Graecorum fabula, unde passim apud Pin- 
darum Delphi vocantur ijupoXoc •ji<. V. Pj th . , rv, 1 3 1 ; vi , 3 . 

Alternas aves (v. 16). Duas. 

In vobis (v. 18). Alii in nobis, quod paulo superbius et Clau- 
diano parum conveniens, quum se inter illos viros annumeraret 
quos ipse dicit totius imperii clarissimos. Sensus autem est : Im- 
perator potestatem suam non metitur spatio , sed numero virorum 
illustrium quos ad se vocat et colligit. 

DE CONSULATU FL. MALLII THEODORI PANEGYR1S. 

Sola... Fortunce secura (v. 2-3). Suus est virtuti proprius splen- 
dor, neque aliena ornamenta desiderat, neque illi quidquam for- 
tuna addere aut detrahere potest. 

Naturce sacris mundique (v. io). Naturalium rerum scientiam 
indicat. 

Desudatis (v. ii). Quibus jamdudum operam dare desiisti. 

Reducem notis habenis (v. i 3 ). Bis fuit praefectus praetorio 
Theodorus. Cui dignitati vidimus insigne tribui sellam auratam 
currui impositam quatuor albis equis juncto. Hoc autem munus 
civile erat et juri dicendo prorsus addictum. 

Accedunt trabece (v. 1 4 ). Praeterea consulatum tenes. 

Jam nunc canities animi (v. 19). Tibi adolescentulo jam senilis 
inerat gravitas et idem animus ac si tibi cani fuissent capilli. Cf. 
Call. , H. in Jov., 87. V. supra, de Nupt. Hon. et Mar., 3 a 5 . 

Ipsa heee sedes (v. 22). Rubenius qui vitam M. Theodori scri- 
psit et , quantum in viro doctissimo erat , illustravit suam mate- 
riem, tribunal intelligit praefecti praetorio ; in quo Theodorus 
primum causas agens claruerat, deinde, bis praefectus praetorio 
per Italiam, et jus ipse dicens, meritis honoratus fuerat laudibus. 
Ihec praeterea ostendit in eodem loco hoc carmen a Claudiano 
fuisse recitatum. 

Pars Libyce (v. 24). Creditur eum fuisse consularem Byzacenae, 
vel Numidiae, vel cujusdam provinciae in Africa. 

Quce nunc tota probat (v. a 5 ). V. infra, 201. 

Exigua? moret (v. 16). Breve tempus quo illi parti Libya* pro - 
fuisti. 

Terris edicta daturus (v. 84). Quaesturam sacri Palatii gestam a 
Theodoro Noster describit. Quaestor ille petitionibus subscribebat, 
reddebat responsum petentibus, rescripta et constitutiones prin- 
cipum , quae hic vocantur oracula , compositas digerebat. 

Hinc sacret mandantur opes (v. 38 ). Hinc factus est comes sa- 
crarum largitionum. 

Pallentis Sessi (v. 4 >). Thraciae populus est, Hebro vicinus, 
qui et ipse inter amnes auriferos numeratur. Omnes autem auri 
fossores lividum et pallentem vultum habent. V. Sil. Ital. , i, 
a 3 i; Stat., Silv. , iv, 7, i 5 . 

(v. 4».) Ut navita, qui robur suum et solertiam in remigando 
probavit, fit primum ob ea merita custos lateris (roixspxac), deinde 
prorae pra-ficitur, ac demum, postquam Dorida , id est mare, 
longo rerum nauticarum usu novit, clavum accipit regendum, sic 
Theodorus gradatim ad summum fastigium evasit. Ceterum Noster 
imitatus est Stat. , Theb., x, 176 : 

Non secus amisso medium quum prsside puppis 
Pergit iter, subit ad vidui moderamina clavi 
Aut laterum custos, aut quem penes obvia ponto 
Prora fuit. 

Regendos rectores (v. 49)- Cuique imperii provinci* rector 
pneerat, et e pluribus provinciis constabat praefectura, ita ut 
praefectus praetorio rectores provinciarum infra se haberet et ipse 
regeret eos. Praefectura autem praetorii per Gallias , de qua hic 
agitur, Galliam proprie dictam, Hispaniam ct Britanniam com- 
plectebatur. 

Una ertas {v. 49). Ad tot honores adipiscendos et gerendos 
suffecit aetas juvenilis, et quum summis muneribus functus jam 
ad requiem confugeret Theodorus, etiam juvenis erat. In se- 
quenti versu, qui eamdem sententiam aliis verbis exprimit , Bur- 
mannus fatum ponit pro fati , quia absurdum videtur cctas intulit 
juvenilibus annis. Sin autem pro intulit admittas induit, quod 
nonnulli recipiunt, nulla mutatione opus est, et Mallius induit 
juvenilibus annis tot gradus fati, id est, tot honores quos fatum 
alium post alium in eum contulit. 

Imponit (v. 66). Per dicat, tribuit, explicant interpretes, ita 
ut sensus sit : Partem vitse quae republica administranda occupata 
fuit devovit populis, partem a negotiis liberam Musis impendit. 

Cecropia senecta (v. 67). Atticam antiquitatem intelligit, ac 
praesertim philosophorum libros. 

Princeps aer (v. 70). Anaximenes aera principium omnium 
rerum statuisse dicitur. 

Hic confidit aquis (v. 71). Omnia, Thaletis secundum opinio- 
nem, ex aqua orta sunt; quod igni vindicat Heraclitus. V. Lu- 
ca et., i, 783 . 

Alter (v. 71). Empedocles est qui animas omnes docet naturae 
divina particulas, easque post mortem corporum ad hunc deum, 
e quo manaverant , redituras. Idem universa dicit quadam inter 
se connecti amicitia, quam identidem solvat discordia, sed qu* 
semper reviviscat et paulisper separata rursus consociet. 

(v. 75.) Sensuum judicium damnat tota secta pyrrhonica. 

(v. 78.) Anaxagoras , Democritus et Metrodorus solem massam 
vel lapidem ignitum credebant , qui circumagebatur celeri motu , 
orbem terrarum calefaciens et illustrans. Probabile est et ad eos 
pertinere hanc opinionem, terram cteli rapida rotatione fulciri; 
sed Aristoteles eam Empedocli tribuit, de Calo, 11, 1 3 . Metro- 
dorus ille est qui aiebat sibi «que absurdum videri unum esse 
mundum ac si una spica esset in agro latissimo. 

(v. 8a.) Epicuri atomos intelligit sensu carentes et temere va- 
gos, alios aliis sine ullo consilio collisos et aggregatos. Alii 
contra , id est stoici , deos esse credunt et quidquam casu fieri 
negant. 

Vi cibus gratis formare loquentes (v. 85 ). Inducere loquentes 
sub forma dialogi, qua usi sunt Plato et Xenophon, et apud 
Romanos Cicero. — Altemus nodus eamdem ad rationem disse- 
rendi pertinet, qua alter alteri respondet, ac paulatim ad verita- 
tem pervenitur. 

(v. 88.) Cleanthes Zenoni successit, Stoicorum principi. Stoicus 
etiam philosophus fuit Chrysippus. 

Dixitquc tacendo Pythagoras (v. 90). Alii ad silentium disci- 
pulis hujus philosophi per quosdam annos servandum , alii ad 
certa signa et symbola referunt. Ed. Lemaire arcanam doctrinam 
innui putat, quae erat tacenda neque profanorum animis vul- 
ganda. 

« 7 - 

Virtus divisa (v. 97). Villus una est; quae vulgo vocantur vir- 
tutes illius membra sunt. 

Semperque fluentis Materia: (v. 100). Hanc de materia opinio- 
nem Plutarchus Pythagorae tribuit Thaletisque et Stoicorum di- 
sciplinae. 

Retro nitantur (v. io 3 ). Omnia corpora caelestia ab Oriente ad 
Occidentem moveri videntur, praeter planetas, solem et lunam, 
quos contra ab Occidente ad Orientem tendere dixeris. Hic du- 
bitari potest an unus auctor sit motuum oppositorum. 

Qua luna {v. 107). Quo tempore luna sic augeat mare, ut in 
litus excurrat. 

Quo fracta tonitrua vento (v. 108). V. Luca. , vi, ia 3 . 

Rutilos tractus (v. rti). Barthius stellas cadentes intelligit; 
alii hoc lumen quod auroram borealem vocamus. 

Autumni portas (v. 1 19). Autumni portae sunt in signo Librae, 
cui vicina est Virgo. Chelae autem, hoc est brachia et forcipes 
Scorpii, locum apud veteres Graecos obtinebant, in quo deinceps 
positum fuit peculiare signum, Libra. Ubi quum sol versatur, 
fit aequinoctium , et noctes , quae aestate breviores fuerant , pri- 
mum sunt squales ac dein hieme longiores. 

Signantem pulvere (v. ia6). Veteres mathematici figuras suas 
pulveri radio inscribebant. 

Pia Memphis... sollicito pollice (v. 117). Totam dEgyptum re- 
ligionibus plenam fuisse notum. V. Juvew., xv, i-ia. Astrologiae 
quoque operam dabant , et eam invenisse dicuntur. Ad quam 
scientiam conquirendam, multos numeros scribere necesse est, et 
in scribendo, in versando stylo, magnus usus pollicis. Quem 
Noster sollicitum vocat ut arduas numerationes indicet. 

(v. 119.) Ordo verborum est : Quis numerus (dierum et ho- 
rarum) indicat soli tenebras et defectum causis meantem (ad cau- 
sas naturales pertinentem). Attingit poeta opinionem quae defe- 
ctam astrorum iris caelestibus tribuebat. 

Quce linea (v. i 3 o). Illa linea intelligitur quae per centrum 
terrae et solis ducta in lunam incidat. Quum enim tunc luna in 
umbra terrse versetur, necesse est eam totam obscurari. 

Mores meliore metallo (v. 137). vEtate aurea dignos. 

Prudentia (v. 143). Heipublicse gerendae cura nullas metas 
agnoscit. 

Hatc sedes multis notuit contingere (v. 1 44 )- Curulis sella casu 

quodam potuit conferri in multos qui non digni essent ; sed ii 
tantum qui eam merebantur iterum acceperunt , et per id ipsum 
quod bonos repetitur, id est, quod rursus ad hanc dignitatem 
evehuntur, probatur priores actus placuisse principi. 

(v. 1 49- 1 58.1 Justitia declarat se Platoni Themistoclem et Py- 
thagora Lycurgum anteponere. 

Cunela; (v. 171). Clementia, Pietas, Pax, Fides et ipsa Justitia. 

Agrestem (v. 174). Theodorus, ut videtur, arduis de natura et 
philosophia studiis rusticae rei curam et agronomiam jungebat. 

(v. 183-184.) Loquitur ut quidam cui suaseris pecuniam bene 
locatam alteri committere cujus fidei non satis confidat. Mea 
fama, inquit, diu collecta sedibus ita certis ut res humanae ca- 
piant locata est; num patiar eam deponere in dubium, id est, 
num impetrabo a me ut eam alicujus deponam in manibus qui 
forte non integram restituet ? V. patior cum hoc sensu de Bello 
Gildonico , 265. 

(v. 196-197.) Ea tranquillitas animi semper viro justo inest, ut, 
nulla cceli intemperie turbatus, jEthiopum calores ferat, justitia 
tanquam alma quadam pluvia recreatus, et scythiea hiems sit ei 
veris instar, eadem frigus mitigante. 

Habenas quatitor (v. 198). Hac pertinent ad praefecturam prae- 
torii Itali», qua* dioeceses quatuor continebat, Italiam, Illyri- 
cum , Africam , et quartam e tribus insulis constantem , Corsica 
(grace Kupvcc), Sardinia et Sicilia. V. in Ruf . , 11, 82 ; supra, i3. 

Refusas (v. 199). Vacuus describitur magistratus quem Theo- 
dorus suscipit. Ejus antecessor habenas laxas et in temone pen- 
dentes discedens reliquit , ut ait poeta metaphora usus quam ei 
currus ipse, insigne hujus dignitatis, subjiciebat. 

Tot limina rerum (v. ao5). Aditus vel susceptio {ot et tanto- 
rum negotiorum. Heinsius prafert, ut in quatuor codd. invenit, 
nec te molimina rerum. 

Spatio relinquit (v. 207). Sc. post se , altitudine superat. 

Patiens animi (v. 211). Sui semper compos et animo imperans, 
neque per odium aut gratiam a recto iter suum deflectens. 

(v. 216.) Non tibi laudis materies in eo potest esse quod vitia 
fugeris. V. Hoa., Art. poet. , 267 

.... Vitavi denique culpam. 

Non laudem merui. 

Ignarus causa (t. 227). Nam stimulis ir» ardens et in infli- 
gendis poenis immodicus causam non satis accurate perpendit. 

Addicto censu (▼. a 3 i). Bonis publicatis. 

Imperiosa quies (v. 24 1). Nempe vir sedato animo in se im- 
perium exercens, et quid possit conscius, sua jussa peragi facit 
multo efficacius, quam is qui bacchatur et vix quid velit ipse 
noscit. 

Qui crevisse putat (v. a 46 ). Qui se, postquam honores ade- 
ptus est, majorem putat, is honoribus collatis indignum se fa- 
tetur. 

(v. 248.) Videtur ante oculos habuisse Virgilium, jEn. , ), i 5 i. 

(v. a 5 i.) Simplex sententia est : Quis non te audire quam Or- 
pheum malit? 

Illumque habitum (v. *$’])■ Trabea consularis est qua senator 
principi squatur tanquam collega. Honorius autem anno Mallii 
consulatum praecedente quartum consul fuerat. 

Non hic (v. 266). In ea invehitur quse agebantur Constantino- 
poli,quum eodem anno consul Orientis foret eunuchus Eutropius. 

Docti amnes (▼. 173). Permessi ripae vestitae sunt floribus. 

Et claris nomen celebrate theatris (v. 181 ). Nempe consules 
novi edebant ludos circenses , maximo sumptu, et, quidquid ad- 
mirationem populi movere posse arbitrabantur, inducebant. Hic 
Urania sorores suas hortatur ut quaeque pro sua parte ex omni- 
bus terris colligant alumno suo Mallio egregias palaestritas, equos, 
feras, ea demum omnia quibus spectacula illustrantur. Gesncrus 
notat nullam gladiatorum mentionem factam fuisse, quamvis haec 
certamina tantum quinque annis post Mallii consulatum lege Ho- 
norii abrogata sint, et conjicit causam quod forte Mallius fuerit 
Christianus. 

Jovis cequorei (v. 282). Neptunus, tanquam equi procreator, 
equestris titulo celebrabatur, eique ara in Circo erat. — De equo 
Arione v. iv Cons. Hon . , 555 . 

Liquidas (v. 100). Unctas oleo, qui mos erat athletarum. Ho- 
rum deus Hercules. 

(v. 209-290.) Ludi Isthmici in honorem Palxmonis fuerunt in- 
stituti. V. iv Cons. Hon., 465 ; de Nupt. Hon. et Mar., » 56 . — 
Eleus Tonans est Jupiter Olympius ad cujus templum in Elide ce- 
leberrimi illi ludi agebantur. 

Differat arcum (v. 197). Non id temporis arcu utatur, ne in- 
terficiat feras , sed vivas captet. 

(v. »99.) Calisto, Lycaonis filia, amata a Jove, fuit a Junone 
in ursam mutata, et inter sidera, Helices nomine, recepta. 

Pardi... viridis adulter (3o3-3o5). Hi sunt leones non jubati, e 
pardo et leaena geniti , quos Constantini sevo leopardos dicere 
coeperunt. Noster pardos virides etiam vocat de Cons. Stilichon., 
■ 11, 345. 

Molles ludi (v. 3 11). Opponuntur iis duris et terribilibus quos 
hactenus descripsit. 

(v. 3 1 3—3 1 5.) Pantomimus, comcedus et tragoedus. 

(v. 3 16-319.) Omnis hsec descriptio ad organum hydraulicum 
pertinet, de quo plurima in veterum scriptis mentio, imprimis 
apud Vitruvium, x, i3. Sed quidquid nobis traditum est man- 
cum atque obscurum, nec satis constat quas partes in illo musico 
instrumento aqua impleverit , quum vento omnia effici videantur. 
Hic sufficiat novisse magnum tibiarum ex iere numerum, quas 
Noster segetem ahenam vocat, sic fuisse dispositum, ut earum 
epistomia claudi vel aperiri possent; pinnarum ope id fiebat quas 
musicus leviter percurrebat digitis. Ventus autem concitatione 
aquie excitatus in fistulas compellebatur; qua machinatione, igno- 
tum. Nihil enim de vecte illo trabali certum, quomodo undas 
moveat, et quomodo, motis undis, ventus existat, et in tibias 
immittatur. 

(v. 3ao sq.) De saltatoribus sermo esse videtur, et de iis qui 
alii aliorum humeris insistentes varias corporum innexu et su- 
perpositione figuras describebant. In hanc compositam arcem, 
id est, in culmen vivi hujus aedificii puer emicat amentatus. Quod 
ultimum verbum interpretes vexavit. Amentum proprie dicitur 
de loro hastis et jaculis illigato ut emissa retrahi possint. Majo- 
rem quoque vim missilibus lorum hoc addebat, unde quidam 
amentatus simpliciter pro acceleratus positum putaverunt, et sibi 
animo finxerunt puerum petauristum, petauro suo excussum 
quod saltum adjuvabat. Gesnerus contra intelligit puerum, tenui 
at solido filo suspensum, qui sursum rapiatur et quasi evolet. 
Nititur Juvenali, iv, m : 

Et pegma et pceros inde ad ■elaria rapto... 

Vinctus planta (v. 3a3). Omnes hunc versum corruptum fa- 
tentur. Gesnerus conjicit vinctu , et funambulum inducit simu- 
lantem se cadere, at vinclis plantam vel crura ligantibus reten- 
tum. Ed. Lernaire intrusum putat et amovendum. 

(v. 3 i 4.) Verisimile est pegmata fuisse contabulationes quas- 
dam, vel montem, vel silvam, vel quoddam aliud referentes, iis 
machinationibus prope similes quas vocamus decors. Quae subla- 
tis ponderibus descendebant in sccnam , et iisdem depressis tol- 
lebantur. 

Spargentes flammas (v. 3a6). Sc. se; intransitive adhibitum. 
Heinsius pro spargentes proponit parcentes, quod loco congruit. 
— Ardua scena est pegma ipsum quod hic aedificii cujusdam aut 
turris speciem incendio vastatae esse exhibiturum videtur. — In 

chori speciem explicatur per <■ varios effingat Mulciber orbes 

rotet... citato igne...» non permissa morari. Flammae, ut e toto 
loco colligere est, rapido motu circumagebantur, quae veri in- 
cendii imaginem praeberent. V. Manii.. , v, 44 1. 

Fida incendia (v. 33o). Quae respondent artificis exspectationi, 
neque pegma comburunt. — Innocuas passive positum. 

(v. 33 1.) Navale proelium est in amphitheatro repente immissis 
aquis repleto. 

Servatoque ordine fati (v. 339). Ut filii succedunt patribus, ita 
patres semper tradant filiis consulatum. 


IN EUTROPIUM. 


LIBEH PHIMUS. 


Eutropius eodem anno Comtantinopoli consul fuit quo Mallius Theodorus 
Roma». Noster igitur ntnunque hujus anni (399) consulem , sed longe di- 
versa ratione, celebrant. 

(v. 1-7.) Plurima his passim apud I.ivium similia, nec semel 
narrat inter frequentissima prodigia bovem locutam esse , pluisse 
lapides vel sanguinem, etc. Cf. in Eutrop., 11, 4a sq. ; Vihcil. , 
Georg., 1, 470 sq. 

Cumana; carmina vatis (v. ii). Sibyllini libri consulebantur 
quoties prave quoddam periculum reipublicse imminebat. 

Solers Etruria (v. ia). Etruscorum haruspicinos et fulgurales 
et rituales libros commemorat Cicero, de Divinat., i, a3. 

Nostri transfuga mundi (v. i5). Num, cursu mutato, non jam 
vult ex Africae desertis decurrere in mare Mediterraneum , sed 
per eas solitudines quae post fontes suos retro erant in contrarium 
sensum ad mare Indicum defluere? 

Niphate (v. 16 ). Mons ille Armeniae Orientis imperium a Per- 
sico dividebat. 

Consule lustrandi fasces (v. ai). Fasces polluti ipsius consulis 
sanguine lustrari debent , ut idem sit nefandi sceleris auctor et 
piaculum. 

Qucenam ista jocandi Seevitia (v. a4). Cf. Horat. , Od. , i , 33 , io 
sq.; III, 39, 49. 

Discrimina quadam Sunt famulis (v. 39 ). Gradus in servitio 
sunt, et quidam inter servos suis conservis honestiores vel certe 
minus infames reperiuntur. At si consulatum conferre velis in 
pessima mancipia ex ergastulo educta, da saltem virum, non eu- 
nuchum. 

Tabulas... vocabula (v. 34). Catalogos servorum in magnis fa- 
miliis necessarios indicat, et nova nomina quae isti mutati domini 
indebant. 

(v. 43.) Acute dictum, sed frigide. Nunquam destitit, desiit 
servus esse in universum, saepe tamen coepit esse nunc hujus, 
nunc illius domini servus. 

Ambiguus vita; (v. 5a). Nam passi evirationem in vitae discri- 
men plerumque adducuntur. 

Causam tribuisse (v. 55). Manus illa praebuit causam, occa- 
sionem fato. Nunquam enim Eutropius, si eunuchus non fuisset, 
aulam ingressus obtinuisset consulatum. 

Tanta (v. 61 ). Pro tot. — Stabulis in illis. Stabula sunt cau- 
ponae in quibus versabantur mangones , dum iste venalis per fora 
circumduceretur. 

Inter preesepia (v. 68 ). Clam, in abdito loco, ne deprehen- 
derentur. Quum enim postea Eutropium Ptolemaei pellicem dixe- 
rit, huic esse uxorem subindicavisse videtur. 

Scapulas tutabimur (v. 76 ). Scapulis suis timet lorum vel scu- 
ticam. 

Hauserat (v. 8 o). Optime noverat quomodo pudori per sex- 
centas artes insidiaretur. 

Danaen (v. 82). V. Horat. , Od. , ni , 16. 

Reductis vestibus (v. 86). A tergo prehensis vestibus, ut subsi- 
stat et aurem praebeat insusurranti. 

(v. 90.) Lais est illa Corinthia, ob pulchritudinem et avaritiam 
notissima, de qua ortum illud : 

Non cuivis homini contingit adire Corinthum. 

Hanc dicit juvenum amore ex utroque mari ad eam convenien- 
tium et ferentium dona ditatam. 

Serta refundit Canities (v. 91). Capilli quum albicent simul et 
rari fiunt, jja ut serta quae per acus crinibus infixas aptari solent 
non possinf haerere et defluant. Alii pro refundit recipiunt refu- 
tat, quod per recusat explicant. Hoc placet Gesnero, et notat 
vetulam faciem floribus et corollis ornatam horridiorem fieri. 

Pulsatur janua (v. g 3 ). Mos ille juvenum passim apud veteres 
poetas celebratur. V. Horat., Od . , 1, 25 . 

Speculo damnare (v. 9 4). Alii damnante. Cf. Hoa., Od. , iv, 
10, 6; Ovin., Trisu, in, 7, 37; et Ausou. epigr. liv, de Laide 
Veneri speculum suum dicante. 

Succingit (v. 95). Format in artes meretricias. 

(v. 99.) Eunuchi nomen ducunt diro T oO iuvnv fyt iv 

Dotalem tradidit (v. 104). Eutropium berus suus dat genero 
in reliquis rebus dotalibus tanquam nutritorem et educatorem 
filix suae quam collocat. 

Patricius (v. 109). Hanc dignitatem primus excogitavit Con- 
stantinus, et eos supra praefectos praetorio , infra consules esse vo- 
luit, si credamus Zozimo, 11 , 40. Clodovaeuset Carolus Magnus 
fuere patricii. Qui ornabatur ea dignitate pater principis dice- 
batur. 

Aut crimen famulis (v. 12 5 ). Probrosum videbatur quod talis 
ipsis conservus esset, quasi hujus foeditas ad omnes pertineret. 
— Aut procedentibus omen. Inauspicatum erat si quis mane egres- 
sus domo eunuchum videret. V. Lucian. , Eunuch. , vi ; Pseu- 
dolog. , XVII. 

Ceu funus acerbum (v. i 3 o). Ceu cadaver quod domum pol- 
luebat. 

Scabie laceras aures (v. i 36 ). Tine* sunt canum auribus in- 
festa 1 . V. Nemesian. , Cjmeg., 109 : 

Auribus et tineas candenti pellere cultro. 

Poscant (v. i5i). Nempe Arcadius et ipsius ministri. 

Abundanti furiis (v. i 54 ). Abundantium hunc sub Theodosio 
praetorem (sTparnqo») fuisse narrat Zozimus, t, io, 6, atque 
(anno 3 g 3 ) cum ipso imperatore consulem. Deinde ab Eutropio 
dejectus est omnibus fortunis suis, quem ipse ad Orientis exi- 
tium et suum ipsius provexerat. 

(v. i 58 .) Tritum hoc Hesiodi, Op. et dies , 148 : 

Ol’ a&Tu xaxa Ti&£it avr.p aXXu xaxa Ti‘>/wv, 

H d i xaxr, CcjXti t&i CcuXsuoavTi xax;orr. *• 

Vates (v. 159). Nomine Traseas fuit. V. Aroi.ioo. , 11, 4, 1 r. 

Opifex tauri (v. i 63 ). Perillus, quem Phalaris tyrannus Agri- 
gentinus primum in suo tauro combussisse fertur. 

(v. 172.) Hanc vilissimi eunuchi fortunam tam incredibilem et 
absurdam N oster dicit , ut iste ne in audacissirais quidem votis 
id sibi optare potuerit , aut etiam somnians fingere. 

Dissimulat dominos (v. 176). Se novisse. 

(v. 177 sq.) Conjiciebatur in vincula nobilissimus quisque, aut 
in dsthiopiain et vastas Afric® supra dsgyptum solitudines rele- 
gabatur. 

Ut se posse putent (v. ■ 83 ). Ut omnibus constet magnam sibi in 
manu potentiam et permissum in bona ac personas imperium. 

• (v. 188 sq.) Omnes vulgo erga similes sui clementes sunt, et 
damnum idem passi hac ipsa malorum communitate sibi invicem 
conciliantur. Eutropius vero non bonam mentem habet in eunu- 
chos suos consortes , et ex illa virilitatis jactura , qu* ipsi alios 
eadem calamitate oppressos commendare deberet, id unum exi- 
stit, ut vehementius avaritiam suam exerceat, quod omnes animi 
vires auro coacervando incubuerunt , et sola cui satisfacere pos- 
sit cupiditas alias ad se traxit et secum glomeravit. 

Regula (v. 102). Catalogus est provinciarum et magistratuum, 
adseripto singulis pretio, ut statim innotesceret cupientibus mu- 
nus aliquod obtinere quanta pecunia solvenda esset Eutropio. 

Eat (v. ao 3 ). Pro venum eat. 

Proprice aolatia sorti (v. ao 5 ). Quem vocavit supra toties ve- 
nale cadaver cum exhibet solantem dedecus suuin si toti imperio 
commune sit. Jam notas vidimus pro maculis. 

Suspendit (v. 208). Diversam utriusque aestimationem velut in 
oppositis lancibus librat. 

Jure sepultum (v. a 1 1). Servus apud veteres habebatur res, non 
persona , et ideo nulla jura obtinebat. Iste igitur, quod attinet ad 
jus, sepultus est, atque, ut vulgo dicimus, civiliter mortuus. 

Prirscripto margine Tauri (v. a 16). Lucius Scipio Antiochi 
regnum Tauro monte terminavit. 

Sophene (v. aao). Pars est Armeniae inter Taurum et Antitau- 
rum ad Euphratem. 

Femineas lites (v. a 33 ). Noster possim eunuchos quasi inter 
feminas annumerat. Quibus autem in annalibus, ait , legitur mu- 
nus judicis a femina gestum fuisse et lites decisas ? 

Recurrit (v. 241). Agit enim arbitri partes atque huc illuc ab 
aliis ad alios cursitat. Hsec tamen quum legas , tibi vel invito re- 
vocatur in memoriam Narses eunuchus , Justiniani dux clarissi- 
mus, dignusque socio et aequali .Belisario. 

Argei pabula (v. 248). Jam Noster illum Cappadociae montem 
memoravit inRuf.,u,Zi. Cf. in Eutrop., 11, 1 1 4 ; Laus Serente, 1 9 1 . 

Taurorum claustra (v. 249). Bosporum Cimmerium intclligit et 
ipsam Mocotida quae Chersonesum Tauricam, id est a Tauris ha- 
bitatam, alluit. 

Pro victore (v. a 54 ). Tanquam vicisset. 

Et turma; similes (v. a 55 ). Pares mollitie et tali duci conve- 
nientes. 

Feriis ultra nequitiam fractis (v. 262). Quum jam ipsi vocem 
fregissent exsectio et libidines , quas Noster nequitiam vocat , ac- 
cessit et senectus quae magis etiam hanc tenuem ac tremulam 
reddidit. 

Sororem (v. 263). Soror saepe pro amica ponitur. Ceterum quae 
fuerit ista mulier ignoramus. Cf. libri secundi in Ruf. Prol . , 41 ; 
11, 88. 

Vagas vires (v. 264). Quas in omni rei publicae necessitate, 
nulla ratione sui adhibita , liberalius profudit, quam ut nunc quid- 
quam ex eis supersit. 

Arida (v. 269). Siticulosa. 

Pensis involvere (v. 276). Convolvere lanam in pensa et sua 

nentium ancillarum singulis dividere. Haec praestabat domina suae 
eunuchus, et segniorum diligentiam urgebat, ut supra. 

Celanaos furores (v. 278). Celee nae urbs Phrygiae quondam 
caput; deinde haud procul a veteribus Celaenis migratum est, et 
novae urbi condite fuit nomen Apameae inditum. 

Pectusque illidere pinu (v. 379). Cybeles sacra celebrantes ge- 
stabant ramos pineos, in quam arborem Atys mutatus fuisse me- 
morabatur, et iis pectus suum tundebant. 

4 v. 281.) Ovid. , Heroid. , xvii, a 5 { , inducit Helenam Paridi 
similiter dicentem : 

Arma relinque viris, tu Pari semper ama. 

(v. 284.) Lenonum ac lenarum conciliare est, non dividere. 

Longi labor avi (v. 288). Simpliciter est longum aevum, quasi 
omnia quae fiunt ea tempus ipsum efficiat. 

Natam (v. 289). Pelopeam, ex qua genuit jEgysthum. 

(v. 293.) Deinde enarrat portentosas metamorphoses; illa om- 
nia mirabilia quidem , sed non inaudita; hoc monstrosum et fidem 
omnem superans , Spado consul , praefectus pratorio , dux exer- 
citus. 

Forsitan et dominus (v. 3 o 9 ). Ipse Arcadius. 

Libertatemque daturus (v. 3 1 o). Primus actus consulatum in- 
euntis erat manumissio, ut vidimus in iv Cons. Hon. , 61 1. 

jEgyptia somnia.... se vate (v. 3 ia- 3 i 3 ). Sozomenus narrat 
Theodosium, antequam in Eugenium proficisceretur, de belli 
eventu anxium , Joannem quemdam monachum aegyptiensem 
consulere voluisse ; ad quem missus est Eutropius , in quo maxi- 
mam fidem reponebat. Responsum est victoriam Theodosio multo 
sanguine emendam, quod eventus comprobavit. Nunc e Nostro 
conjicere est hac oracula tanquam sua ab Eutropio data esse, 
et cum sibi vindicasse pradictiones , quasi dii suam voluntatem 
in somniis ipsi declarassent. 

Fetat fastis accedere Janus (v. 3 i 9 ). Eutropii nomen Roma 
in fastos nunquam relaturo , et Constantinopoli , postquam deje- 
ctus fuit, erasum est. 

Inde.... hac pectora (v. 3 27). E feminis. — Sibyllas intclligit 
et Pythiam. 



i 7 o aonotationes 

Hos /ecere manus [v. 33g). Duas deinde opinione» de spado- 
num origine profert. 

Audiretur (v. 34g). Nempe sermo de olore. — Certante ligu- 
stris. Albo. V. Vino., Ecloga », 18. 

Gadibus... Carmani (v. 353). Ad Occidentem Gades, Carmani 
ad Orientem. Sensus est igitur : Sol oritur versus Occidentem et 
versus Orientem occidit. Carmani autem parthici imperii pars 
erant, de quibus Dionys. Perig., io8a sq. : 

A TOi (iiv v api Ilipsixiv flxiavoio 

Kxppxvci vaieuew ixp’ »«>.!» ivitivTi. 

Cochleis homines junctos (v. 356). Videbo homines , cochlea- 
rum instar, testis junctos, quas pro domibus circumducant. 

(v. 35 7 .) Sensus est : Et commenta omnia quse nutrit India 
picta in judaicis aulaeis , tapetibus. — India jam per se monstris 
abundabat; sed alia excogitaverant quae natura non procreat nec 
procreare potest; hic Noster forte respexit ad monstrosas illas 
indicorum numinum imagines, cum multis brachiis et capitibus, 
de quibus veteres notiones quasdam habere poterant. — To Ju- 
daicis interpretum picrisque displicuit, et proposuere alii Lydia- 
cis , alii Niliacis aut Attalicis. Gesnerus retinuit vulgatum, apud 
Judwos antiquitus floruisse artem textoriam notans , ut Mosaici 
tabernaculi constructio satis docet. — Ad hunc locum idem laudat 
irajunmaopiT* ap. Aristoph., in R anis, 969, in quibus 

kiraXtx-rpucvu, TpayiXa<pei depingebantur. — Contra ed. Lemaire 
hos duo versus Claudiano indignos judicat, et sententiam inv.355 
finitam arbitratur. 

Mistis salibus (v. 358). Omnia quie ab hoc dicuntur ita enun- 
ciata sunt , ut sub specie honesta sensus obscenus lateat. 

Repertam (v. 399). Heinsius conj. repressam. 

Cinyphiis (v. 4o5). V. de Bello Gild. , 9. 

Tabraca (v. 410). Numidiae maritima urbs, in qua periit Gildo. 
V. in Eutrop. , prol. , lib. n, 71 ; de Laud. Stilich. , 1, 36o. 

Sacroque adhibere silentia somno (v. 41 8). F.unuchi erant si- 
lentiarii dicti, qui ceterorum servorum murmur cohiberent. Om- 
nia autem quae ad imperatores pertinebant sacra appellari jam 
vidimus. 

Incrticc (v. 4ao). Quum vita antcacta spondere fidem non 

posset , sola inertia propter ablatam virilitatem pignus certissi- 
mum erat mentis nihil novarum rerum molitur*. 

(v. 434 -) Scribat Halvs, Lydiae fluvius, eunuclii nomen in suis 
fastis , necnon Orontes , qui Antiochiam mollissimam urbem al- 
luebat. V. Juves., iii, 62. 

Chrysogonis... Narcissis (v. 440 - 44 1 )• Chrysogonus Syllae li- 
bertus fuit , de quo multa Cicero conqueritur in Rosciana. — 
Narcissus Claudii imperatoris. 

Impensi sacris bustis (v. 45i). Ed. Lemaire jungit sacris cum 
bustis , et ea sacra dicit vocari quod devotorum corpora contine- 
bant. — Ed. Vicet. habet infensi, scilicet Eutropio; quod si reci- 
pias, sacris bustis jungere oportet cum prorumpite. — Ceterum 
notissimum est tres Decios se devovisse, patrem, filium et ne- 
potem. 

(v. 454.) Eadem mortuis studia in inferis tribuit quae vivis fue- 
rant. V. Vibo., £n., vi, 642, 651 . 

Parvo procede sepulcro (v. 458 ). Exstat Varronis epigr. apud 
scholiast. ad Pers. , 11, 36 : 

Marmoreo Licinus tumulo jacet, at Cato parvo, 

Pompeius nullo; quis putet esse deos? 

Curules sequi (v. 474)- In pompa consulari cujus Noster non 
unam descriptionem jam exhibuit. 

Inter Arintheei fastus (v. 478;. Qui fuit unus ex dominis Eu- 
tropii (v. sup. 63 ), et consul cum Modesto anno U. 1124, 
C. 3 7 a. 

Ptolemaei mancipia (v. 480). Vidimus Eutropium cujusdam 
Ptolemaei servum fuisse; quod nomen Noster arripiens, Ptole- 
maeum jEgypti regem in memoriam revocat, ejusque educatorem 
Pothinum eunuchum, quo jubente Achillas Pompeium Magnum 
interfecit. Cf. Csss., de Bell. civ. , 111 , 108; Luc., x, io 3 . 

Pelletis ensibus (v. 483 ). Macedonicis. aEgypti reges Alexandri 
successores erant. 

Amasonio ritu (v. 499 )- Quod imperium penes mulieres est. 

(v. 5 o 8 .) Narrat Herodotus, iv, 1, Scythis reducibus occur- 
risse armatos vernas, cx adulterio conjtigum suarum cum servis 
natos; quos verbera non arma adhibentes in pristinam conditio- 
nem redegerunt. 

Adductus ensis (v. 5 i 3 ). Jam ad feriendum sublatus. 

Ad rastros sudare doce (v. 196). Cf. i53 et ao5. Idem est ora- 
tionis color in Boileau : 

Allei , viis combattans , inutiles solda ti , 

Laissez-la ces mousquets trop pesans pour vos bras, 

Et Ia faux i Ia main, parmi vos marecages, 

AUez couper vos joncs et presser vos laitages. 

Cupit.... quam (v. 2o5). Dicendi genus est a Graecis mutuatum. 
Cf. lliad. , i, 1 1 7 : 

BcoXcja’ ifw Xaov ooov fpptvat, f, airoXsrrtai. 

Vastator Achivo; gentis (v. 214). Alaricus intelligitur, qui Il- 
lyricum, quasi inter Arcadii et Honorii limites situm ac litigio- 
sum, modo hujus modo illius nomine occupavit, accepta utrin- 
que pecunia. Hunc sibi Eutropius ct Stilicho invicem invidere, 
Zozimo colligitur. Cf. de Bello Get. , 535. 

Illis responsa daturus (v. 217). Tanquam civilis magistratus et 
judex. V. de Cons. Stilich. , m, 104. 

(v. 238.) Inseritur Phrygiae descriptio, cum finibus et populis 
et prsecipuis fluminibus. — Pars ad septentrionem versa (quae 
quidem non alget, ut poeta dicit, sed solum situm voluit expri- 
mere) attingit Bithynos ; versus occidentem , Ionas ; versus 
orientem, Galatas. 

Nuper (v. 248). Comparatione illarum e Thracia et Grsecia co- 
loniarum; namque hoc nuper fuit sexcentis annis amplius ante 
Claudiani setatein. — Gaesa sunt jacula Gallis propria. V. C*s. , 
de Bell. Gall. , m, 4. 

Principium Phrygibus (v. 25a). I. e., gloriam maximae antiqui- 
tatis. Quum enim inter dsgyptios et Phrygios orta esset dispu- 
tatio, Psammetichus , jEgypti rex, pueros jussit in solitudine 
caprarum lacte nutriri, ubi nullam humanam vocem audirent. Illi 
autem postquam phrygium quoddam verbum emisissent, rex non 
dubitavit Phrygios esse vetustiores. Fabula est Herodoti, 11, 2. 

Hic cecitlit (v. 255). Nempe in Phrygia. Idem canit Proper- 
tius, 11 , a3 , 84 : 

Hic locus est in quo tibia docta sones , 

Quae non jure vado Maandri jacta natasti , 

Turpia quum faceret Palladis ora tumor. 


18. 

Cf. quoque Ovid. , Fast., vi, 701 ; Ars am. , in , 5 o 5 . — Quae 
quum ita sint, jactata non est jacta, ut intelligunt qui lyciis 
pro libycis paludibus ponunt, sed laudata , celebrata. Pindarus 
autem dicit in Pythica duodecima, Minervam, Medusae morientis 
singultus et sibila imitatam, tibiam invenisse prope libycas palu- 
des, id est, lacum Tritonidos, ubi Gorgones habitabant. Quam 
deinde, quod vultum suum ea distorqueri vidit, abjecit in 
Maeandrum ; jactam collegit Satyrus vel Silenus Marsyas, et Apol- 
linem damno suo provocavit; namque ab eo excoriatus est. V. 
Ovid., Met., vi, 386 . 

(v. a 58 .) Cujus cutis in utrem formata ostendebatur Celaenis, 
Phrygiae urbe, ad fontes Maeandri, ut Herodotus narrat, vii, 26 : 
Aoco; tcu ZiXtvcu Mxpauio tov uttc (Tpuywv Xoycv !/_ t uno Ano"XXtuvo; 

ixiapissa iyix3luaa8r,>ai. 

Arctoum mare (v. 262). Hic Pontus est Euxinus, quem paulo 
inferius Amaionium vocat , quod ad eum , ubi Thermodonta re- 
cipit , Amazones collocari solent. 

(v. a73.) Synnas vel Synnada, Phrygiae urbs, marmoris fodinas 
celeberrimas habebat , e quibus xiovtc pLovaXitoi Romam vehebantur. 
Quod laudavere Ptolemaeus et Plinius; Prudentius quoque dixit 
maculosa Synna. Noster autem videtur significare voluisse mar- 
mor inter Marsyam et Maeandrum flumina effossum Synnadico 
esse pretiosius. 

Ad tympana suscitat enses (v. 281). Tympanorum enim ad 
numerum scuta ensibus percutiebant. 

Attis (v. 3 oa). V. in Eutrop., 1, 279. Ceterum creditur Attin 
vel Atyn phrygium fuisse pastorem a Cybele amatum. 

Nec duce.... sed judice (v. 309). V. iv Cons. Hon. , 89, 90. 

Inque modum veli (v. 3 12). De struthiocamelo Xenoph. , 
Avd€&ot; , a , 5 , 3 : IloXu yip inii tt« ano^avyouaa , toI{ (iiv *oa! tfpojiw, 
Tai? ii irrapufw apaaa wontp iotim ut. r 

Prima cingula (v. 32 1). Sunt primorum militarium ordinum ea 
insignia, et stimmos honores, forte magisteria militiae indicant. 

Onerique vel ipsa Serica (v. 337). Similiter Juvenalis , vi , 269 : 

.... Quarum 

Delicias et panniculus bomlivcinus urit. 

Chunus (v. 338 ). Populus Sarmatitr. Ptolemaeus : Maritfu ii Ba- 

erdpvov xst Po^oa dv»v Xouvot. V . de Stilich. laud. , x , 1 1 o. An iidem 
sint qui Hunni non satis constat. 

Saltandi dociles (v. 3 / t t). Qui facile saltationem docentur, nihil 
facilius discunt quam artem saltandi. 

Hos io subnixa secundo (v. 346). Is in cod. Theodosiano per- 
hibetur magister officiorum et sacrarum largitionum comes. Quem 
Noster coquum fuisse ait, et in sequentibus, dictiones aut ima- 
gines e re coquinaria depromens, perpetua allusione pristinam 
hominis conditionem revocat, eumque laudibus extollit ambiguis. 

(v. 347-348 ) Cicero quoque in Verrem, 1, 46 , lusit de verbo 
jus , negans mirandum esse jus tam nequam esse Verrinum. Hic 
autem movendi apte ponitur, quum duplicem sensum habeat , et 
versationem aut turbationem significare possit. Notissimum quo- 
que est t 4 fumum vendere usurpari pro magna promittere , ac- 
cepto auro , et nulli fidem servare. Is igitur dicitur, nasum fumo 
admovens, posse ex nidore de coctione cibi erudite judicare; 
et simul depingitur tanquam conturbans leges et omnia admini- 
strans ad nutum eorum qui pecuniam ingerunt. — Hcinsius de- 
fendit vulgatum fumo ; Bunnann. praefert naso. 

Apices gemini (v. 35 o). Summa capita, primae personae Orien- 
talis imperii. 

Laterum artus enodes (v. 36 1). Artus sunt membrorum jun- 
cturae, commissiones; hic spinae dorsalis vertebrae, quas inductas 
in scenam puer flectit et incurvat mille modis quasi lentam et 
mollem virgam. — Gesnerus recepit arcus pro artus, et costas in- 
Lelligit. 

Necdum commissa choro Agave (v. 364 ). Nondum producta in 
scenam , et in privato solum auditorio recitata. Cf. Juvxir. , vn, 87. 

Cingi (v. 367). In armis esse, excubare. E militari cingulo sum- 
ptum. V. in Eutrop. , 1, a 54 sq. 

Audax crassa mole Leo (v. 377). Hic a Zoiimo ita depingitur, 
V, 1 4 • ApiT-ic [itv 0 &S 4 i«TW 0 ; cuv plTIiXvifll.... itXtiv Oti Itfh; Eurpciriov 
Gtxitoc, dvnu.lv g; Srt tpjatt x-l T;jG'r 71 d <771 TCV 6iov tv^i^uxu;, ?uioc 

«noiti to xvXtudpavov. — Gainae perfidia cum exercitu suo oppres- 
sus est. 

Tunc Ajax erat Eutropii (v. 386 ). Sic Juven., vn, ii 5 : 

.... Surgis tu pallidus Ajas. 

Ajaci erat scutum hrraUitov ; Leoni pro scuto aqualiculus , venter 
prominens. 

(v. 3 gi.) Idem lusus est qui supra de Hosio. Leo verbis utitur 
quae ad textoriam artem referri possunt , ut Hosius ad artem co- 
quinariam. 

Haurire bipennibus Hebrum (v. 4 i 4 )- Bibere de frustis glaciei. 

Ancyranique triumphi (v. 4 1 6). V. supra, 98. 

Pisce sodali (v. 4 * 5 ). Musculus est, qui Graecis idcirco r, -jiatis 
dicitur. Cf. Plutsbch., de Sole rt. anim. ; Pliw. , H. N., tx, 88. 

Coeno subnixa tenaci (v. 443 ). Vada sunt, quae fundum habent 
non solidum, sed coenum fallens pedes. Burmannus cum Seal igero 
distinctionem ponit post reptabat, et jungit subnixa cum moles. 

Quantoque cutem distendat echino (v. 449 )- Omnes h*sere in 
echino interpretes, nec satis constat quid sit Ego Gesnero po- 
tius crediderim , qui sibi ferculum quoddam fingit, echini speciem 
referens , cum spinis et aculeis erectis ; id vero factum per sur- 
culos herbarum aut frustula camis eminentia. Itaque Hosius se- 
cum reputat quam partem et quantam porci distenta cute et 
trajecta in echinum formet. 

Pulsatus (v. 45 o). Ad suem referam, qui superius exprimitur 
more suis, quamvis durum sit. Ingeniosa est Barthii conjectura 
crebro pulsu cos perstrepit icta. Quum enim dixerit poeta flagrat 
opus , vix credas nondum jugulatum suem fuisse; at coquus op- 
time exhibetur cnltros suos et omnia artis sute arma exacuens. — 
riarius nidor. Id est, e multiplici carnium genere ortus, fretum 
transgreditur et penetrat Chalcedona. — Ceterum ed. Lemaire 
hos duos versus 45 o et 481 intrusos putat , et forsan ex aliquo 
nunc deperdito Claudiani carmine depromptos quemdam, com- 
parandi gratia , codicis margini adseripsisse , qui postea in tex- 
tum recepti fuerint. 

Densis terroribus (v. 462). Adversa nuntiantes alii alios proxime 
sequuntur. 

Rarus apud Medos regum eruor (v. 478). Parricidium regium 
raro apud Persas committitur, ob poenam non sonti modo , sed et 
toti illius generi imminentem. 

Stolido didicere magistro (v. 489). Epith. stolido Constantino- 
politanis potius quam eventui ipse convenire videtur. Livius, 
xxii, 39, dixit : « Nec eventus modo hoc docet : stultorum iste 
magister est. 

( v - 49«-) Fabulam hanc ab Hesiodo Noster mutuatus est, 
Theog. , 5io sq. 

Multumque innexuit cethera limo (v. 493). Quo plus aetherii 
ignis admistum fuerat , eo major prudentia. V. iv Cons. Hon. , 
129; Juvem., xiv, 35 . 

Epimethea (v. 497)- Hunc Pindarus vocat tyivoov. 

(v. 522.) Fabulam narrat Ovidius , Met., 111, 701. Mater Agave, 
quum filium suum Penthea dilaceraret, sibi aprum discerpere 
videbatur. Discusso autem furore, atrocitatem rei intelligunt, et 
caligo quaedam ipsarum oculis offunditur, ita ut movere pedes non 
audeant et subsistant attonitae. V. Euairm. , in Bacch. , ioa3 sq. 
Cf. quoque Stat., Theb. , m, 188; iv, 565 ; Val. Flacc. , m, 
264; Nostb., in Ruf., n, 418. 

Phrygio tegeret quum Memnona busto (v. 53o). Memnon, Au- 
rora ex Tithone filius, AEthiops , in bello trojano Antilochum 
Nestoris filium interfecit, et ipse Achillis cecidit manu. 

Justa rediens exercitus ira (v. 54a). V. in Ruf., 11, 402. 

Bistoniis (v. 565). Thracii sunt campi. V. 111 Cons. Hon., m. 

Ab extremo veniens equitatus Araxe (v. 56g). Gesnerus Scy- 
thas vel Bactrianos intelligit. 

Quos teste subegit Danubio (v. 583). Gruthungi ergo Danubii 
fuerant accolae, priusquam in Asiam transirent. 

Pro fronde Minervae (v. 5gi). Supplices oleae ramum praeten- 
debant vittis ornatum. 

Meritis prioribus (v. 5g5). Quo tempore Stilicho Theodosii 
Magni in bellis omnibus comes toties Orientis copias duxit ad 
praelium et victoriam. 


DE LAUDIBUS STILICHONIS. 

UBER PRIMUS. 

Multum de inscriptione trium illorum vel adeo quatuor libro- 
rum Stilichonis laudes continentium atque etiam de argumento 
disputatum est. Alii enim duos primos ad priorem consulatum 
retulerunt, quem gessit anno 400 cum Aureliano, tertium vero 
ad secundum consulatum anno 4°3, in quo habuit collegam An- 
themium. Alii contra unum et eumdem celebrari affirmant inter 

quos Gesnerus. Priraus enim liber, inquit, canit armatas laudes 
quibus Stilicho consulatum meruit ; secundus ipsum muneris adi- 
tum exhibet; in tertio adventus Romae, processus et pompa con- 
sularis describuntur. Sed de altero consulatu ne minima quidem 
mentio. Fuere quoque qui librum de Bello Getico quartum de 
consulatu Stilichonis inscriberent; liber autem ille, ad Stilicho- 
nem quidem, non ad hujus consulatum pertinet. Eventus ipse 
posterior ; Gothi ducibus Alarico et Radagaisa Italiam invaserunt 
a. /|00, coss. Stilichone et Aureliano ; deinde anno /| 02, Arcadio v 
et Honorio v coss., victoria a Stilichone, ut fert Noster, repor- 
tata est : quam alii Gothis tribuunt. 

Ceterum Stilicho, natione Vandalus, vir manu promptus fuit 
et bellica virtute insignis ; qui postquam diu primas tenuit , regnum 
sibi et Eucherio suo parasse incusatus est , et cum tota domo sua 
oppressus. 

Continuant Superi gaudia... ordine vota meant (v. 1-10). Nul- 
lum inter prosperos eventus intervallum, sed cohaerent , conti- 
nuantur, et omnia quae vovere et optare poteramus uno tenore 
procedentia se invicem consequuntur. — Nempe nuptia: Honorii 
cum Maria celebrabantur a. 398; eodem anno, Gildo vincitur 
in Africa, 399; dejectus est Eutropius, /|00; consul Stilicho. 

(v. » 3 .) Infinitam illam laudum materiam et facilitatem sub spe- 
cie viae attingit , quae quum sit per se proclivis et omni libera im- 
pedimento, nihilominus currum lassat, quod in immensum exten- 
ditur. 

(v. a6.) Eamdem sententiam expressit Homerus, Od. , 167 : 

Ouru; os iravTtffoi ^stptcvra 

Av^paecv, outi «oVi*, our’ ap cpp i, xs , out’ ay.paTSv. 

Debuit (v. 5 o). Ex debito contulit. 

Penetralibus ignem Sacratum rapuere adytis (v. 5 9-60). Ex hoc 
loco apparet Persas igne ad sacrificia usos tantum qui e sacro 
illo et perpetuo , in Pyreis ( n«piioi«) seu templis igni dicatis ser- 
vato, accensus esset. 

Secreta Beli (v. 6 a- 63 ). Dicit templum hujus regis, deinde nu- 
minis, quod Babylone summa religione colebatur. — Mithram 
solem esse apud Persas, pneter Herodotum, qui Venerem fuisse 
dicit , omnes fere Graeci tradidere , Roraanique eos secuti sunt. 

Firgatas (v. 66). Maculosas. Solemnc tigridum epitheton. 

Purpurei parentes (y. 8 i). Sunt Theodosius Augustus, pater 
adoptivus , et /Elia Flaccilla Augusta , quae matris regit obsequium , 
id est, vices implet, et luteolum palliolum, quod flammeum vo- 
cabatur, novarum nuptarum ornamentum, capiti Serenae accom- 
modat gemmeaque fibula infra mentum subnectit. V. de Tfupt. 
Hon. et Alar., a85; de Raptu Proserp., n, 3a5. 

(v. 88.) Nupti* celebrat* sunt Constantinopoli , in confinio 
Asi* et Europz. 

Fisos (v. g4). Creditur populum septentrionalem esse, e cujus 
ad Gothos accessione Visigothi exstiterint. Gesnerus recepit My- 
sos, et Moesos Danubio vicinos intelligit. Satis notum Barbaros 
victos hosti plaustra sua tanquam muros objicere solitos, et se 
intra hanc carraginem continere. 

F indicta fuit vel quaestus (v. 99). Szvitiam et avaritiam vide- 
tur Achilli exprobrare. Non ita Stilicho amicum suum Promotum 
ultus est. 

CJiunorum vaga feritas (v. 110). Qui modo huc modo illuc 
incursiones faciebant. In Eutr. , 11, 338. 

Proditor (v. n3). Rufinus est. V. in Ruf, 1, 3ao ; u, i3o. 

Per galeam (v. iai). Ne posita quidem galea. — Eucherius 
ille est cui imperium parare voluisse accusatus est. Ille, patre 
suo occiso, Romam aufugit, ubi ab Arsacio et Terentio eunu- 
chis, ut fert Zozimus, interfectus fuit. 

Sub pellibus [e. na). In castris. Tentoria apud veteres pellibus 
tegebantur. 

Bisaltce (v. i34)- Thraces, cis Strymonem in Macedoni* oris 
habitantes; alii ex iis etiam ultra Strymonem. V. Vibo., Georg., 

111 , 461. 

JEquali cervice subis (v. i 43). Par seu Theodosio, seu tanto 
oneri. 

(v. 144.) Splendida comparatio et pulcherrimis versibus ex- 
pressa. Quamdiu Hercules pondus illud insolitum sustentavit, non 
modo ccelum cum astris omnibus non titubavit, verum etiam me- 
lius quam antea stetit libratum potentibus humeris, et senex 
Atlas , qui nunquam onus suum contemplari potuerat , obstupuit 
fulgore spectaculi attonitus. Ad quam fabulam explicandam nar- 
rant doctum astrologum fuisse Atlanta ; a quo acceptam coeli 
scientiam Hercules in Grsrciam intulit. V. Skhec., Here. fur. , 70. 

Mixtis hic Colchus lberis (v. 1 55 ). Asiatici Iberi sitam regionem 
inter Colchida, Pontum, Caucasum et Armeniam incolebant. 

Crine decoro Armenius (v. t57). Molles populi qui capillos 
unctos crispabant. V. in Ruf., 11, 108. 

Miles alumnus Oceani (v. i 5 <}). Insulani , vel certe litorum ac- 
colae ; forte Galli et Hispani , versus Occidentem , propter Ocea- 
num Atlanticum. 

Sub puppibus ibat Ionium{v. 174). IS avibus quasi contabulatum. 

(v. 174.) Nulli nimbi , quamvis densi essent et procellas mina- 
rentur, circum Acroceraunia sese glomerantes , te deterrere a tuis 
consiliis poterant. 

Stagna Saturnia (v. 178). Mare Glaciale Saturnium vocari di- 
cit F.ustathius , quia in illis locis stella Saturni regnet. 

{v. 181.' Eurotas Laconiam indicat ; Lycaeum nemus Arcadiam; 
ibidem quoque et Maenala , et Parthenium nemus, et Ladon am- 
nis. A monte vel ab oppido Parrhasio tota Arcadia saepius Parrha- 
sia dicitur. — De Alpheo et Arethusa notum. 

(v. 199.) Commentarii loco potest esse Tacitus, Ann. , 11, 6. 
V. quoque de Bello Get. , 836 ; Vrao., JEn. , vm, 717. Cf. quae 
Pomp. Mei., in, a, similiter dicit de dextra parte Rheni : ripis 
longe et late recedentibus, jam non amnis, sed lacus ingens. 

Fulmineum (v. 200). Rapidissimum. Alii flumineum. 

Oceanum fontesque Istri (v. at 5 ). De Germanico Oceano in- 
telligendum. 

Tempore tam parvo (v. a 18). Fieri non potest ut iter indica- 
tum tam paucis diebus factum fuerit, praesertim quum morari 
oportuerit ad colloquendum cum Barbaris. Sed verisimile est 
Nostrum licentia poetis concessa liberaliter usum fuisse. Idem 
Noster paulo modestius tractavit iv Cons. Hon., 440. Quod iter 
Stilicho susceperat ut imperii fines inspiceret , et , si quae essent 
cum Barbaris , dirimeret controversias. 

Mediumque ingressa per Albim (v. 226). Corruptus locus esse 
debet. Namque Albis intra Germaniam remotior. Hadr. Vales., 
Rer. Franc. , 11, p. 94, Piotit. Galliar., p. aoo, legit mediumque 
per alveum , et Rhenum intelligit. Gesnerus legendum censet Al- 
bam, qui fluviolus est Arduennensium per regionem in Urtam in- 
fluens. Tunc Franci illi Catti essent , a Romanis olim in Tungrense 
territorium deducti. — Utrum mavis eligas licet, nisi potius 
credas fieri potuisse ut Noster, nominum splendorem secutus, et 


Digitized by Google 


IN LAUDES STILICHONIS. LIB. I. 


a83 


nobilissimo!) amnes, de quibus in germanicis bellis sermo est, 
memoria tenens, unum inseruerit, situs et longinquitatis oblitus. 

Marcomeres Sonnoque docent (v. 1 4 1 ) ■ Ille Marcomirus alias 
vocatus Pharamundi nostri pater memoratur; traditus Honorio, 
relegatus est in Etruriam. Cujus frater Sonno a suis occisus fuit , 
quum eum ulcisci vellet. 

Et Gir notissimus amnis (v. a5a). Probabile est eumdem esse 
qui a nobis vocatur Niger. De nomine illius veteres non conve- 
niunt, et Sir, Gir, Nigir dicitur. Plinius, Hist. nat., v, 8, haec 
de illo memorat : «Nigri fluvio eadem natura quae Nilo; calamum 
et papyrum et eosdem gignit animantes. » 

Parvis redimitus Nuba sagittis (v. a54). V. m Cons. Hon. , ai. 

Stant pulvere Syrtes (v. a57). Sub pedibus convenientium sur- 
gunt pulveris globi, e putri illa arena quae Syrtes obducit. V. 
Lucan., ix, 456; Viae., .En., xn, 407. 

lUinc edicta meabant (v. 377). Nempe ex Oriente Arcadii no- 
mine veniebant edicta quae ducum fidem ab Honorio abalienarent. 

(v. aga.) Nihil te latuit; neque litterse per occultas artes ad 
Occidentis damnum missae, quod jam innuit in v. 377, neque 
homines auro corrupti qui insidias et proditionem moliebantur. 

Inveniens animo , qua mente gerenda (v. 3ot). Excogitans quae 
consilio gerenda essent opponitur tu efficiens quod esset manu 
patrandum. 

Aliis numero crescente lacertis (v. 3o4). Gesnerus intelligit aliis 
totidem ad ea de quibus supra dictum est accedentibus. 

Senio iterum vernante (v. 3i6).' Senes aetatis suae obliti rursus 
juvenescere videntur, et Gallia , quae post clades Maximi et Euge- 
nii credebatur exhausta, exercitus parturit. 

Viridi milite (v. 3a4). Se animo retulit poeta ad solitam verbi 
messis significationem, quum dixit virides milites illos qui a Grae- 
cis vocati sunt SitafToi. 

Felix legionibus iret Tessera (v. 33o). Duorum generum erant 
tesserae; unum, quo se milites internoscerent, ne hostis vigiles et 
stationes circumveniret , paucis verbis , saepe etiam uno constans ; 
alterum , quo dux militibus vel ordinum ductoribus significaret 
quid esset faciendum ; de quo hic agitur. Sensus igitur est : Quum 
bellum susceptum sit senatu mandante, felix est omen quod pro- 
sperum exitum portendit. 

Consilio stetit ira minor (v. 335.) Simpliciter est : Iram vicit 
prudentia. 

Solibus effetos (v. 35o). Exhaustos calore. 

Geminata venenis Vulnera (v. 35i).Una enim est a ferro noxa, 
altera a veneno. 

Latiis pilis (▼. 353). Pila erant quondam propria legionariis 
romanis tela, Claudiani tempore vix adhibita; sed Noster anti- 
quitatem in hoc, ut in multis aliis, sequitur. 

Autololes (v. 356). Gaetuliae sunt populi, de quibus v. Sil. 
Ital., iii, 3o6; Luc. , iv, 677. — Mazas:. Magna hujus nominis 
est varietas in scriptis editisque. Hos memorat Neinesian. , 
Cyneg. , 161 : 

Quemque coloratus Mazax deserta per arva 
Pavit. 

Occurrunt quoque apud Lucan. , iv, 681 : 

.... Tremulum quum torsit missile Mazax. 

Tabraca (v. 35()). V. in Eutrop., 1, 4 IO > sec. in Eutrop. lib. 
prol. , 71. 

(v. 36a.) Quae isti accidissent, nisi sibi ipse manus inferens vi- 
tam laqueo finiisset. 

Nutatura semel (v. 366). Alea est qua in perpetuum de re ali- 
qua decernitur, quum omnia de uno jactu pendent; sed Stilicho 
non immiserat simul in discrimen belli suas omnes copias. 

Hi ruerant (v. 373). Horum potentia eversa erat , fuerant supe- 
rati ut lines imperii propagarentur. 

Ibi (v. 374). In prioribus bellis, nullum propter dilatam victo- 
riam periculum. 

Jure perempto (v. 38a). Sublato in Africa romano imperio. 

LIBER SECUUDIS. 

Quanto metuendus amore (v. a). Quum omnes eum valde 
ament, metuunt ne vel leviter offendant, et dicto sunt obedien- 
tes. — Gesncrus alio modo intelligit metuendus hostibus ob amo- 
rem suorum; namque ex universa illa omnium devotione magnum 
illi robur accedit. 

(v. 3.) Stilicho inducitur consulatum recusans, quem deinde 

suscepit. Poeta declarat se narraturum quis auctor quum flexe- 
rit, et quomodo trabeas sponte sese illi offerentes rogantesque ut 
ab illo induerentur tandem admiserit. Cf. i v Coris. Hon., 48. 

Jovis zonam (v. 7). Mitior Jovis planeta inter frigidum Satur- 
num et ardentem Martem circumagitur. Cf. Luc. , x, 3 o 5 ; 111 
Cons. Hon., 167. — Qua: temperat jungi debet cum Clementia, 
non cum zonam. Ceterum Noster clementiam latiore sensu acce- 
pisse boc loco videtur pro moderatione et temperantia , quae olim 
pugnam elementorum composuerit, et naturas rerum inter se op- 
positas moderetur, nimiamque earum vim justo adhibito tempe- 
ramento coerceat. 

Obvia prosternas (v. ao). Obvia sunt quae contra impugnan- 
tem veniunt. 

Et qua; nunquam nocitura timentur Jurgia (v. a 4 ). Sunt ex- 
probrationes et mina; quae terrorem injiciunt; sed nocebunt nun- 
quam , quia sparsisse metum tibi satis est. 

Nullo Uvescere fuco (v. 3 a). Conceptam exercere invidiam ad- 
sumpta benevolentia: specie, si Uvescere pro invidere accipias, vel 
simpliciter mentiri, veros suos sensus dissimulare. 

(v. 37.) Non licet per eam saevire occulto, sed licet clam pro- 
desse , benefica manu celata. 

Allicitur (v. 4 *)- Non se induci patitur ut veteres amicitias 
novis posthabeat. 

(v. 48.) Nunquam jungendum est cum alienent. 

(v. 67.) Non eum tradis desidite, ad omnia placita nimia faci- 
litate obsequendo, neque contra animum juvenilem aetatis suae 
ardore et alacritate, ut. par est, vehementius saepe abreptum con- 
fringis, negando quidquid libet; sed eum in privato regnandi 
artem doces , et eumdem imperatorem esse memor veneraris tan- 
quam senex esset , ducis munia in dominum et patris quasi erga 
filium implens. Hxc omnia ad removendam a Stilichone occu- 
pandi imperii suspicionem videntur dicta. 

Iners atque impia turba (v. 79). Rufinus et Eutropius atque 
istorum asseclae. 

Mereri (v. 99). A Plinii aetate pro consequi usurpatum. 

Et pretiis commercia pascit honorum (v. 1 1 5 ). Multi emptores 
honorum inducuntur, qui excubant in vestibulo aurum pro mu- 
neribus publicis offerentes , et sic foedissimum illud commercium 
nutriunt, ut vidimus in Eutropio. 

(t. i 16.) Eam quoque laudem Stilichoni tribuit Zozimus qui 
alias illi minime parcit v, 34 : Oiix 4? «ne irori erpemoratte iiri 

uaetr apy.cvrx; ijriarrffat?. 

Ad fructum (v. 119). Ad praemia meritis proposita. 

Ulla (v. i35). Sc. ultricum, furiarum, quod suppeditat seq. 
versus ultrices fucata genas. Gesnerus etiam conj. legendum esse : 
<ed qua non tetrior ulla Ultricum. 

Nomine quemque Compellas (v. i53). V. Plik. , Paneg. Traj., 
xv, 5. 

Generi sub ore (v. 184). Cujus invidiam non est cur socer ti- 
meat 

Aptant (v. i85). Alii optant, quod Gesnerus recepit. 

(v. 197.) Non suis fidit oculis; metuit ne somnium sit cupien- 
tis, neque credere potest arntrum vere glebis esse impressum. 

Et opacum vitibus Istrum Conserit (v. 199). Quod Probus jam 
fecerat, ut fert Aurei. Victor, xxxvn : « Galliam Pannoniamque 
et Mcesorum colles vinetis replevit. » 

Patrium vectigal (v. aoo). Gesnerus putat hoc loco innui reli- 
quis , quorum agri vastati fuissent , ad certos annos immunitatem 
esse datam. 

Litore produnt (v. aio). De Andragathio res est, tyranni 
Maximi socio. V. Zozin. , iv, 46 et 47- — Sequens versus ad 
Gildonem pertinet, qui provectus in altum Tabracam redire coa- 
ctus est. V. Oaos. , vn, 36. Subsequentes Arbogastem et Rufi- 
num spectant. 

Pro quibus (v. a 18). Propter omnia illa merita. — Innumerte 
terree. Quas mox videbimus depictas. 

Soceri fasces (v. a33). Oblatum a Theodosio consulatum. 

Jberam progeniem {v. a36). Theodosii Hispani filios, Hono- 
rium et Arcadium. V. iv Cons. Hon. , ao. 

Immoto jure (v. a37). Imperio non imminuto, neque per se 
Stilichonem, neque per hostes externos. 

Pagina (v. a44)- Asnea lamina est, quae statuis clarorum vi- 
rorum affigitur, et omnes honorum gradus inscriptos continet. 
V. Jcvxa., x, 58. — Ed. Lemaire intelligit fastos. 

Caledonio monstro (v. a47). Gesnerus ursum intelligit; cui sub- 
scribit Burmannus, et laudat Martialem Speci, epigr. 7 : 

Nuda Caledonio sie pectora pnebuit urso. 

